
tracta  sunt.  Taceo  itaque  omnia ,  quorum  expo¬ 
sitioni  aptior  locus  in  scholis  erit.  Hoc  vero 
tacere  nequeo ,  scilicet  mihi  qui  omnia  studia 
sua ,  omnem  operam ,  curam ,  industriam ,  cogi¬ 
tationem  mentemcpue  denique  omnem  in  V obis  figit 
et  locavit,  nihil  optatius  fore,  quam  ut  intellex¬ 
erim  ,  V obis  haud  parum  me  et  profuisse  et  prodesse 

INTRODUCTIO 


Quum  duplex  hominis  officium  sit,  primum  ut  se 
ipse  servet  incolumem ,  quo  erudire  se  et  nobilitari 
sensim  magis  possit ,  tum  ut  speciem  propaget  huma¬ 
nam  eamque  tueatur ,  duplicem  ipse  pariter  functio¬ 
num  classem  possidet,  alteram,  omnes  operationes 
complectentem,  quae  vitam  ejus  spectant  salutemque , 
alteram  ,  quae  generationem  novi  hominis. 

Functiones,  quae  vitam  salulemque  humanam  spe¬ 
ctant,  in  duas  paries  distribuuntur,  quarum  altera  eas 

complectitur,  quae  in  plantis  pariter  atque  in  animalibus 

obviae  sunt,  quasque  ideo  organicas  luncliones  sive 
vegetabiles  appellamus,  altera  reliquas,  quae  in  solis 
animalibus  occurrunt,  et  functiones  animales  nuncu~ 
pantur. 


LIBER 


DE  FUNCTIONIBUS,  QUAE  VITAM  SPECTANT 
SALUTEMQUE  HOMINIS  JAM  NATI. 


PARS  I. 

De  functionibus  organicis. 


l^Sullum  continenler  de  corpore  nostro  discedit  ma¬ 
teriae,  quae  restituenda  est,  ne  et  machina  nostra  et 
vita  pereant;  hunc  in  finem  et  esculenta  et  potulenta  ab 
hominibus  assumuntur  et  in  chymum ,  chylum,  sangui¬ 
nem  convertuntur.  Sanguis  circumfertur,  cum  ut  nu- 
trilioni  serviat  totius  corporis,  tum  ut  secretioni  hu¬ 
morum  diversi  usus  et  muneris;  quumque  illa  omnia 
nutrilionem  spectent,  sanguis  continenler  quoque  et 
corroboratur  et  restauratur  idquo  cum  excernendis  eli- 
minandisque  partibus  corruptis  aut  superfluis,  tum  abis 
pariter  modis. 

CAPUT  I. 

De  fame  et  siti. 


§  1. 

j%d  sumendos  cibos  homo  compellitur  appetitu ,  qui, 
si  augeatur,  in  famem  transit;  ad  potus  sili. 

§  2. 

Fames  est  sensus,  qui  hominem  cibos  sumere  cogit. 

§  3- 

Fames,  ut  quivis  alius  sensus,  residet  in  sensorio 
communi,  et  hinc  nulla  fames,  cerebro  non  perci¬ 
piente.  Impressio  causae  famis  per  vagum  nervum  ad 
sensorium  defertur,  vagi  ea  parte,  quae  in  ventricu¬ 
lo  est  ,  maximam  partem  agente.  A  deficiente  enim 
stimulo  habituali  sensibiiilas  tam  proprio  modo  augeri 
in  vago  videtur ,  ut  sensus  famis  oriatur ,  qui  vero 
in  morbis  a  perversa  vagi  conditione  oriri  pariter  po¬ 
test. 

§  4-. 

Facile  autem  intelligitur  proprium  modo  sensum 
famis  a  vago  nervo  proficisci ,  sed  reliqua  symptomata 
ab  iis  mutationibus ,  quae  in  partibus  caeleris  e  pro¬ 
tracta  inedia  generantur. 

§  5. 

Protracta  incilia  sanguinis  copia  minuitur,  absorptio 
augetur  ,  secretiones  parciores  fiunt  et  depravatae» 
vires  languent,  emaciatio  in  ratione  inediae;  a  sen- 
sibiiitale  morbose  aucta  furor  convulsionesque  oriuntur 
mortem  praecedentes. 


§  6. 

In  cadavere  non  solum  ventriculus  vacuus  et  con¬ 
tractus  ,  mucosa  intima  obscure  rubra  et  vesicula  fel¬ 
lea  bile  plena  inediam  demonstrant ,  sed  reliqua  etiam 
organa  signa  sua  tradunt. 

§  7. 

Potest  homo  sanus  et  adultus  octo  ad  decem  dies 
absque  cibo  poluque  superesse ,  sed  triginta ,  quadra¬ 
ginta  et  ultra,  si  potu  destitutus  non  sit. 

§  3. 

Facillime  jejunium  ferunt  senes,  deinde  aetate  con¬ 
sistentes,  minime  adolescentes,  omnium  vero  minime 
pueri,  qui  alacriore  et  vividiore  ingenio  sunt. 

§  9. 

Silis  est  necessitas  bibendi,  quae  nascitur,  quando 
copiae  humorum  sive  in  loto  corpore,  sive  in  ore  non 
satis  est.  Est  haec  necessitas  in  universum  fame  ce¬ 
lerior. 

§  10. 

A  protracta  siti  inflammationes  oriuntur  in  fauci- 


bus,  oesophago,  ventriculo,  cerebro  ejusque  mem¬ 
branis. 

§  11. 

Sitim  gignunt  diversae  causae;  aiiae  localem  in  ore 
excitant,  aliae  necessitatem  adferunt  humores  in  loto 
corpore  augendi. 


S  12. 

Licet  sitis  sensus  sit ,  qui  in  sensorio  communi , 
ut  fames  ,  residet,  difficile  tamen  dictu  est ,  per  quem¬ 
nam  nervum  impressio  ad  sensorium  deferatur ;  atta¬ 
men  ab  oris  nervis  cerebralibus  maximam  in  illa  re 
partem  agi  arbitror. 


CAPUT  II. 


De  esculentis  et  potulentis. 


§  13. 


Homini  mixtus  victus  maxime  convenit ,  et  si  ad 
animalia,  cum  herbivora ,  tum  carnivora  attendamus, 
hominis  fabricam  ulriusquc  animalium  generis  aliquid 
habere  constabit ,  ut  tamen  paulo  magis  ad  herbivora 
accedat. 

§  14. 

Licet  nonnullae  gentes  crudis  cibis  non  sine  salu¬ 
tari  effectu  utantur,  tamen  ciborum  praeparatio  non  sino 

ratione  adhibetur,  quaeque  in  eo  esi,  ut  vel  nostris 
concoctionis  viribus  magis  accommodentur,  vel  ut  par¬ 
tes  salutares  a  noxiis  liberentur,  tum  ut  gustum  ma¬ 
gis  grate  et  olfactum  afficiant ,  aut  demum  ut  diutius 
servari  sine  corruptione  possint. 

§  15. 

Magister  artis  largilorque  ingenii  venter. 

§  16. 

Anorganicae  substantiae  alimenta  proprie  non  sunt; 
quae  autem  adhibentur,  vel  pro  condimento  serviunt, 
uti  salia ,  vel  siccitatem  auferunt  et  liquidam  in  nobis 
pereuntem  materiam  restaurant ,  ut  aqua. 

§  17. 

Inter  alimenta  alia  magis  nutriunt ,  alia  minus,  alia 
difficilius  digeruntur,  alia  facilius.  Quae  azolo  abun¬ 
dant  ,  universe  omnium  maxime  nutriunt. 

§  18. 

Alimenta  sequentibus  principiis  constant;  vegeta¬ 
bilia  ex  amylo  ,  mucilagine  sive  g amnii ,  saccharo  , 
albumine  vegetabili ,  oleo  ,  colla  sive  glutine ,  glia- 
dina  ,  gelalina  vegetabili ,  phytocollo ;  animalia  ex 
gelat ina,  albumine,  principio  fibroso ,  adipe,  osma- 
zoma  ,  muco  ,  principio  caseoso  —  Ex  enumeratis  azo- 
ton  continent  albumen,  gelalina  animalis ,  osmazo- 
nui ,  principium  fibrosum,  mucus,  principium  ca- 
seosum,  gluten  vegetabile ,  gliadina,  gelalina  vege¬ 
tabilis  et  p/n/tocollum. 

§  19. 

Ut  -vita  sustineatur,  non  unum  sufficit  principium, 
sed  plura  adhibenda  sunt.  Si  vero  plura  adhibeantur , 
etiamsi  nullum  eorum  azolon  contineat ,  incolumis  sa¬ 
nitas  manet. 


§  20. 

Inter  potulenta  aqua  maxime  conducit ;  ipsa  natura 
eam  affatim  nobis  suppeditasse  videtur ;  humana  autem 
.  industria  alia  addidit.  Optima  fontana  aqua  est. 

§  21. 

Quod  quantitatem  attinet  cibi  potusque  assumendi, 
ipsa  fames  et  sitis  eam  indicant;  nam  superstes  fames 
vel  sitis  ultra  aut  edere  aut  bibere  jubet ;  sedatus  amor 
edendi  aut  bibendi  abstinere  nos  docet ;  ita  in  sanitatis 
conditione. 


§  22. 

Tempora  ita  partiri  praestat,  ut  ter  de  die  cibum 
capiamus.  Graeci  etiam  et  Romani  tempus  dividebant 
in  jentaculum  ,  'prandium  atque  in  coenam  sive  ves¬ 
pertinam  ,  cui  vero  isti,  quibus  molestum  erat  coenae 
tempus  exspectare ,  etiam  merendam  addebant  sive  an- 
tecoenam. 

CAPUT  III. 


De  manducatione  et  inna livatione. 


§  23. 

Esculenta  el  potulenta  in  venas  nostras  non  recipiun¬ 
tur  nisi  antea  viribus  plurimorum  organorum  mutata 
sint  et  praeparata ;  primas  mutationes  in  digestionis 
apparatu  subeunt. 


§  24. 

In  singulis  partibus  apparatus  digestionis  aliae  et 
aliae  vires  ad  nutrimenta  applicantur.  Recipiuntur 
primum  in  os;  tum  manducantur,  et  admixta  saliva 
mucoque  oris  mutantur;  deinde  deglutiunlur ,  ut  ad 
ventriculum  veniant,  in  quo  concoquuntur  et  in  chy- 
mum  convertuntur ;  ex  ventriculo  iter  patet  in  inte¬ 
stina  ,  quorum  operationibus ,  adjunctis  glandulis  aliis¬ 
que  partibus,  apta  absorptioni  redduntur;  quae  demum 
alimentorum  reliquiae  non  aptae  sint  concoctioni  et 
absorptioni,  eaedem  partem  faecis  faciunt  per  anum 
deponendae. 

§  25. 

Recipiuntur  cibi  in  os  el  manuum  ministerio  cl 
instrumentis.  Potus  diversa  quidem  ratione  assumimus , 
tamen  cos  vel  infundimus  vel  attrahimus  sugendo. 

§  26. 

Potulenta  in  os  recepta  moram  in  ore  non  faciunt , 
sed  mixta  cum  saliva  mucoque  ct  mutata  paululum 
temperatura  descendunt  ad  oesophagum  venlriculumque. 

§  27. 

Cibi  vero  morsu  dividuntur  in  frustula  et  deinceps 
manducatione ,  admixta  saliva  cum  muco ,  in  pulpam 
convertuntur.  Morsus  fit  aperiendo  ore,  hoc  est  de¬ 
ducenda  maxilla  inferiore  a  superiore ,  et  vicissim  clau¬ 
dendo  ore ,  id  est  attrahenda  maxilla  inferiore  ad  maxil¬ 
lam  superiorem.  Aperitur  os  sive  quod  idem  est,  de¬ 
ducitur  maxilla  inferior  a  superiore  inprimis  quidem 
musculo  digastrico,  sed  tamen  iis  quoque  musculis,  qui 
ossi  hyoideo  affixi,  vel  hoc  os  detrahunt,  vel  maxillam 
inferiorem.  Clauditur  os,  sive  quod  idem  est,  attra¬ 
hitur  maxilla  inferior  ad  superiorem  masseteribus  mu¬ 
sculis ,  temporalibus,  pterygoideis  internis  et  externis. 

§  28. 

31usculi ,  qui  claudunt  os ,  fortiori  vi  pollent  , 
quam  qui  aperiunt ,  et  in  universum  ingens  illorum 
vis  est. 

§  29. 

Cibi  in  ore  retinentur  multis  musculis  faciei ;  in 
verum  autem  os  inprimis  buccinatore  feruntur ,  lingua 
adjuvante.  Lingua  musculis  suis  miraque  sua  mobili¬ 
tate  ad  omnes  oris  paries  facile  movetur ,  ut  cibos 
colligat  et  dentibus  interponat.  Habet  lingua  lingua¬ 
lem  musculum,  qui  et  apicem  linguae  retrahit  totamque 
linguam  breviorem  reddit,  styloglossos  quibus  radix  lin¬ 
guae  ct  sursum  et  retrorsum  trahitur,  dorsumque  liu- 

guae  excavatur,  genioglossos ,  qui  linguam  porrigunt 
et  hyoglossos ,  quibus  lingua  in  oris  cavum  retrahitur, 
planiliesque  in  dorso  linguae  restituitur. 

§  30. 

In  ore  constructi  sunt  dentes,  quorum  tres  species 
distinguimus,  dentes  incisorios ,  caninos,  molares. 

§  31. 

Quod  alia  animalia  attinet ,  magna  est  varietas  in 
dentium  praesentia,  absentia,  figura,  situ.  Nulli  den¬ 
tes  sunt  in  iis  animalibus,  quae,  uti  papiliones  et 
muscae  liquidis  alimentis  vivunt,  eaque  sugunt.  In 
aliis  vero  invertcbralis ,  v.  gr.  in  mullis  cancris  et 
insectis  adeo  compositus  est  dentium  apparatus,  ut 
non  maxillis  solum  insideant,  sed  ventriculo  pariter. 
In  lucio  cx  piscium  ordine  omnia  oris  ossa  dentes 
gerunt.  Denique  aves  omnes  carent  dentibus  et  in 
mammalibus  tanta  varietas  est  pro  natura  et  vitae 
ratione,  ut  non  desint  genera  dentibus  destituta. 

§  32. 

Dentibus  incisoriis  et  caninis  inprimis  in  morsu  uti¬ 
mur,  molaribus  in  manducatione. 

§  33. 

In  manducatione  non  solum  os  mutuo  aperitur  clau- 
dilurquc,  ut  molares  inferiores  apprimantur  et  supe¬ 
rioribus  et  interpositis  cibis,  sed  cum  etiam  ad  latera 
moveri  maxilla  inferior  possit  per  musculum  pterygoi¬ 
deum  externum  ,  ipsimet  In  manducatione  manifesto 
molimus. 

§  34. 

Manducatio ,  qua  cibi  in  partes  minimas  convertun¬ 
tur  ,  non  sine  magna  jactura  in  digestione  negligitur. 

§  35. 

Nec  minus  insalivatio  negligenda  non  est ,  cum  sa¬ 
liva  officiis  serviat  oris ,  pharyngis ,  oesophagi ,  ven¬ 
triculi,  cibosque  aptos  praeparet. 

§  36. 

Saliva  solvit  omnia  ea,  quae  in  aqua  etiam  solubilia 
sunt. 

§  37. 

Vis  salivae  olea  convertendi  in  speciem  saponis  mi¬ 
nima  habenda  est. 


§  38. 


Saliva  ad  putredinem  potius  disponit ,  quam  ad  aci¬ 
dam  fermentationem. 


§  39. 

Amylum  coctum  saliva  decomponilur,  potestque  haec 
utilissima  esse  in  digestione  omnium  ciborum  ,  qui  co¬ 
ctum  continent  amylum. 


§  40. 

In  albumen  coctum  et  principium  fibrosum  saliva 
nullam  evidentem  vim  habet. 


Scnlentia  eorum  ,  qui  a  saliva  doceant  vitales  deleri 
ciborum  vires,  nondum  salis  confirmata  est,  attamen 
non  omni  probabilitatis  specie  orbata. 

§  42. 

Non  palet  e  spallanzanii  experimentis  saliva  valde 
adjuvari  et  promoveri  digestionem. 

§  43. 

Saporem  nonnullorum  ciborum  saliva  mutare  potest. 

§  44. 

Servit  denique  saliva  et  gustatui  et  deglutitioni. 

§  45. 

Saliva  ,  qualis  nonnunquam  purior  ex  fistula  salivali 
obtinetur,  humor  est,  qui  ad  fundum  dejectis  floccu¬ 
lis,  saepe  aquae  instar  pellucet,  paululum  flavescit, 
alcalina  (vel  acida)  indole  ,  pondere  specifico  vario 
inter  1,0061 — 1,0088,  ad  1,021.  Centum  paries  sali¬ 
vae  continent  substantiae  sfllidae  1,14 — 1,19  ad  1,62. 
Solida  substantia  constat  anorganicis  et  aliis  organicis 
materiis ;  hae  sunt  adeps  phosphoreus ,  principium 
salivale,  osmazoma ,  mucus ;  anorganicae  sunt  acetas 
potassae,  sulphas  potassae ,  p>bosphas  polassae,  carbo- 
nas  calcis ,  phosphas  calcis  ,  chloruretum  potassae , 
acidum  sulpho  -  cyanicum. 


Saliva  semper  admixtas  habet  nonnullas  epithelii  cellu¬ 
las ,  sive  ex  ductibus  salivalibus,  sive  ex  ore,  quae 
figuram  referunt  corpusculorum  minimorum  (globuli 
salivae).  Figura  cellularum  rotunda  est  aut  elliptica. 
Quae  majores  sunt  cellulae ,  nucleo  instructae  origi¬ 
nem  ab  ore  repetunt ,  minores  vero  vel  ab  epithelio 
ductuum  salivalium  oriuntur ,  vel  mutatae  sunt  cellulae 
cavi  oris. 

§  47. 

Copia  salivae,  quam  omnes  sex  salivales  glandulae 
suppeditant  intra  horas  viginti  quatuor ,  septem  vel 
decem  unciis  aestimari  potest. 

§  48. 

Quamquam  in  ore  quidem  nonnulla  liquida  assumta 
jam  absorbeantur  venisque  tradantur  nostris,  longe 
tamen  maximam  assumtorum  portionem  antea  in  ven¬ 
triculum  oportet  et  intestina  delatam  esse. 


CAPUT  IV. 

# 

De  deglutitione. 

§  49. 

Oeglulitio  ea  est  actio ,  qua  cibi  potusve  ex  ore  per 
pharyngem  in  oesophagum  demittuntur.  Quod  ut  fiat, 
lingua  cibos  suo  motu  colligit  ,  adjutoribus  faciei 

musculis  ,  et  collectis  posthac  ita  se  subjicit ,  ut  in 
ejus  dorsum  recipiantur;  recepti  ad  palatum  durum 
a  lingua  apprimuntur,  urgentur,  ut  retrorsum  versus 
fauces  cedant,  cum  antrorsum  aufugere  nequeant;  lar¬ 
ynx  cum  pharynge  attollitur,  et  quum  epiglottis  lin¬ 
guae  radici  se  subjiciat,  aditus  laryngis  depressa  epi¬ 
glottide  ‘clauditur ;  aufugiunt  cibi  ad  locum  pone  ante¬ 
riores  veli  palatini  arcus ,  tonsillis  muco  suo  viam 
lubricantibus.  Nunc  arcus  illi  ad  se  invicem  accedunt, 
et  quum  linguae  radix  una  tumeat,  comprehendaturque 
veli  palatini  arcubus  anterioribus  ,  reditus  ciborum 
ad  os  impeditur.  Pergunt  autem  et  radix  linguae  et 
anteriores  veli  palatini  arcus  bolum  deorsum  urgere  in 
pharyngem  jam  elevatum,  simulque,  quominus  tubam 
Eustachianam  intret  cibus  ,  posteriores  veli  palatini 
arcus  et  obliquius  deorsum  et  posterius  locantur ,  et 
pariter  ita  ad  se  invicem  accedunt ,  ut  rima  angusta 
tantum  supersit  uvula  impleta.  Denique  quando  con- 
strictores  pharyngis  bolum  in  oesophagum  sunt  de¬ 
pulsuri  ,  pharynx  adhuc  elevatus  descendit ,  idque  su¬ 
bito  receditque  a  linguae  basi ,  ad  quam  attractus 
fuerat. 

§  50. 

Omnia ,  quae  accidere  dixi  in  priori  paragrapho , 
uno  fere  tempusculo  accidunt,  ut  stadia,  quae  in 
deglutitione  a  nonnullis  viris  recipiantur,  ad  facilio¬ 
rem  tantum  intellectum  ipsius  deglutitionis  recepta 
existimes.  ’ 

§  51. 

Per  oesophagum  deglutila  descendunt  ad  ventricu¬ 
lum  ,  non  pondere  ,  sed  contractionibus  ipsius  oe¬ 
sophagi  ,  qui  circularibus  suis  fibris  contrahitur  su¬ 
pra  bolum,  et  longitudinalibus  supra  eundem  attra¬ 
hitur. 

§  52. 

Descendunt  cibi  absque  voluntatis  vi,  neque  quidquam 
sentimus,  nisi  nimis  calidus  vel  accr  cibus  fuerit. 

§  53. 

Cibi  in  ventriculum  depulsi ,  plerumque  non  redeunt 
in  oesophagum ,  sed  reditus  impeditur  cardiae  con¬ 
tractione. 


CAPUT  V. 

De  chymificatione. 


§  54. 

Chymificatio  ea  actio  vocatur  ,  qua  cibi  in  ventricu¬ 
lum  delati  in  pullem  convertuntur  uniformem  ,  acidam  , 
cujus  nomen  chymus  vpog )  est. 

§  55. 


Homo  uno  solum  ventriculo  instructus  est  simplici. 
In  reliquis  animabbus  magna  est  varietas  cum  in  figura, 
tum  in  numero.  Simplicem  ventriculum  habent  carni¬ 
vora  ,  v.  gr.  feles ,  sed  in  aliis  mammalibus ,  v.  gr. 
in  gliribus  pluribus  ventriculus  in  duas  paries  est  di¬ 
visus  ,  in  aliis  in  tres  ,  quin  in  ruminantibus  in  qua- 
tuor ,  quarum  prima  rumen  s.  penula  s.  magnus  ven¬ 
ter  (voorpens)  nuncupatur,  secunda  reticulum  ( net - 
maag ,  muts) ,  tertia  echinus  s.  omasum  {boekpens) , 

quarta  abomasum  ( lebbe ,  achterpens).  In  avium  classe 
ventriculo  adjunctus  est  pr  ovent riculus  s.  echinus; 
quin  aliae  aves  tertii  ventriculi  speciem  habent , 
ingluviem  s.  prolohum. 

§  56. 

Quando  ventriculus  cibis  repletur ,  ejus  situs  ita  mu¬ 
tatur  ,  ut  horizonti  fere  parallelus  fiat ,  et  hoc  pari¬ 
ter  situ,  accedentibus  fibris  carneis  cardiae,  impeditur 
regressus  ciborum  ex  ventriculo  in  oesophagum. 

§  57. 

Mutatio  ciborum  in  cbymum  pluribus  quidem  viri¬ 
bus  continetur ,  sed  imprimis  solvente  et  digerente 
virtute  cujusdam  succi,  qui  et  ex  glandulis  ventriculi 
cl  ex  ejus  vasis  permultis  secernitur  et  vulgo  suc¬ 
cus  gastricus  appellatur. 

§  58. 

Tota  interna  ventriculi  facies  obsessa  est  innumeris 
folliculis  glandulosis,  dimidiam  lineam  longis,  in  ven¬ 
triculi  cavum  hiantibus  et  humore  cum  granulis  reple¬ 
tis.  Figura  glandularum  simplex  est  et  cylindracea  • 
in  aliis  ductus  excretorius  in  plura  veluli  crura  est  di¬ 
visus.  Interna  facies  glandularum  obducta  est  epithelio , 
sed  parenchyma  earum  confectum  mullis  granulis,  quae 
haud  manifesto  referunt  cellularum  nucleatarum  figu¬ 
ram.  Inter  has  jam  glandulas  succum  gastricum  secer¬ 
nentes  aliae  pauciores  glandulae  collocatae  sunt  majo¬ 
res  ,  structura  magis  composita  et  versus  pylorum  fre- 
qucnliores. 

§  59. 

Accuratior  cognitio  glandularum  ventriculi  ad  rcccn- 
tissimam  aetatem  pertinet,  quod  vix  miramur,  cum  tan¬ 
ta  sit  illarum  subtilitas,  ut  ipsae  jam  e  minore  putre¬ 
dinis  gradu  destruantur  adeo  ,  ut  distingui  et  demon¬ 
strari  omnino  nequeant.  Meruerunt  de  glandulis  ven¬ 
triculi  anno  1836  vir  doctiss.  sprott  boyd  ,  et  deinde 
purkinje  ,  sed  inprimis  anno  1838  vir  cl.  l.  w.  tii. 
bischoff  in  Academia  Hcidelbergensi  Professor. 

§  60. 

Succus  gastricus,  qui  in  jejunis  paucissimus  est, 
neque  acidus  tum  ,  vel  alcalinus ,  aliquando  tamen  le¬ 
viter  acidus ,  copiosior  affluit  a  stimulo  ciborum  et  tum 
manifesto  acidus  redditur.  Est  succus  clarus  absque 
colore,  sapore  salso  et  aperte  acido,  odore  foetido  et 
acido ,  solubilis  in  aqua  et  alcohole ,  effervescens  le¬ 
viter  cum  alcaliis ,  albumen  dejiciens,  aegre  putrens, 
et  putredinem  arcens ,  constitutus  praeter  mucum  al- 
teramque  materiam  animalem ,  acido  acelico  et  muria¬ 
tico ,  salibus  phosphoricis  et  hydro  -  chloricis ,  basibus 
soda ,  potassa ,  magnesia  ,  calce. 


§  61. 

Nihil  valet  illa  sententia ,  qua  succus  gastricus  du¬ 
rante  digestione  non  acidus  pronuntiatur. 

§  62. 

Crediderunt  medici  fere  omnes  a  succo  gastrico  ali¬ 
menta  tantummodo  solvi ,  nec  chcmice  mutari ;  dige¬ 
rentem  itaque  illius  succi  vim  posuerunt  in  aqua, 
quam  multam  continet ,  in  acidis ,  salibusque ;  quae 

roro  sententia  ex  parle  solum  vera  est;  nam  nequit 
extra  corpus  in  aqua  ct  acidis  chymus  parari  cx  al¬ 
bumine  vel  carne. 


§  63. 

In  ventriculo  cibi  non  solvuntur  solum  sed  quodam¬ 
modo  etiam  mutantur  chemice ;  ita  solutio  sacchari  mu¬ 
tatur  in  acidum  ga laeticum ;  principium  fibrosum  coa¬ 
gulatum  denuo  in  ventriculo  solvitur  et  ita  simul  mu¬ 
tatur,  ut  facultatem  sponte  coeundi  nunc  perdat  ;  albu¬ 
men  coagulatum  et  in  ventriculo  solutum  non  ut  antea 
■  calore  coit;  gluten  porro  perdit  facultatem  in  gclatinam 
degenerare  et  demum  salia  diversa  acidis  organicis  con¬ 
stituta  v.  gr.  citrica ,  tartarica ,  malica  mutantur  in 
carbonates. 


§  64. 

Albumen  in  ventriculo  mulari  in  osmazomam  et  prin¬ 
cipium  salivale  probabile  non  est. 

§  65. 

Succus  gastricus,  qui  etiam  extra  corpus,  si  modo 
calor  calori  ventriculi  par  sit,  cibos  digerit  cl  in 
chvmum  convertit,  hanc  chymificationem  efficere  mu¬ 
co  suo  acido  videtur. 

§  66. 

IsfUbiOfi  "  ‘i  :  i/i/O 

Attamen  proprie  non  in  muco  et  acidis  dige¬ 
rens  solvensque  succi  gastrici  virtus  est ,  sed  in  pe¬ 
culiari  quodam  principio ,  quod  c  muco  ope  acce¬ 
dentis  acidi  paratur,  ct  extra  corpus  etiam  arte  parari 
potest. 

§  G7. 

Illuti  principium  quod  purum  parari  ct  colligi  non¬ 
dum  poluit  et  pepsinum  appellarunt,  solubile  quidem 
est  in  aqua  frigida  sed  ex  cocta  solutione  fundum  petit 
et  ad  fundum  dejectum  digerendi  facultatem  perdii. 
Pariter  pepsinum  ex  solutione  dejiciunt  cum  alcohol , 
tum  parvae  acidorum  portiones ,  ut  ct  omnia  salia  me¬ 
tallica;  attamen  hoc  est  discrimen,  ut  pepsinum,  de¬ 
jectum  his  secundo  ordine  memoratis  principiis,  servet 
suam  digerendi  facultatem. 

§  68. 

Nescimus  quidem  rationem ,  qua  pepsinum  chymifi- 
cationem  efficiat,  sed  scimus  tamen  minimam  ejusdem 
quantitatem  efficacem  jam  esse. 

§  69. 

Pepsinum  efficax  se  praestare  vi  katalytica  probabile 
non  est. 

§  70. 

Scilicet  quum  viri  docti  recentiores  observarent,  non- 
nunquam  chcmicas  mutationes  induci  a  principiis, 
quae  ipsa  non  mutentur,  ergo  non  alio  modo,  quam 
quod  ea  principia  adsint  et  quidem  minima  jam  quan¬ 
titate,  causam  incognitam  hujus  actionis  nomine  si¬ 
gnificarunt  vis  katalyticae ;  hanc  ergo  vim  efficacem 
existimant,  cum  ubi  amygdalinum  mutatur  in  acidum 
hydrocyanicum  et  in  oleum  amygdalarum  amararum , 
praesente  albumine  vegetabili ,  tum  ubi  amylum  mu¬ 
tatur  in  gummi  ct  saccharum ,  praesenti  principio , 
quod  Francici  diastase  appellarunt;  quin  effectus  fer¬ 
menti  ex  vi  katalytica  pariter  explicant. 


Pcpsiimm ,  ut  sit  cflicax ,  cum  acidis  conjunctum 
esse  oportet. 


§  72. 

Succus  gastricus  vel  potius  pepsinum  cum  acidis  prin¬ 
cipium  fibrosum  et  albumen  digerit ;  solvit  pariter 
amylum,  gluten,  principium  caseosum  etc. ;  cx  vitello 
ovorum  autem  speciem  emulsionis  facit ,  ut  expertus 
sum. 

§  73. 

Sed  observandum  est  albumen  et  principium  fibro¬ 
sum  solo  pepsino  cum  acidis  digeri ,  sed  solis  eti¬ 
am  acidis  absque  pepsino  principium  caseosum  ,  gela- 
tinam  ,  gluten  ,  amylum. 


§  74. 

Quod  ad  amyli  digestionem  attinet,  hoc  principium 
in  ventriculo  mutari  in  saccharum  et  gluten  videtur ; 
jam  quum  saliva  talem  vim  habeat  in  amylum ,  non 
improbabile  est  amyli  digestionem  inprimis  deglutila 
saliva  fieri. 

§  75. 

Illa  vis  salivae  non  est  in  principiis  alcalinis,  quae 
quidem  similem  vim  in  amylum  habent ,  nam  saliva 
etiam  tum  illum  effectum  in  amylum  habet,  si  modica 
acidi  alicujus  portio  addatur. 

§  76. 


De  chcmica  digestionis  parte  inter  rcccnliorcs  in 

§  77. 

Vix  dubium  est ,  quin  calori  ventriculi  suae  partes 
sint  in  adjuvanda  digestione,  cum  universe  calor  mul¬ 
tum  conferat  ad  solvendas  substantias,  idque  pariter 
extra  corpus  ipsoque  in  mundo  anorganico. 

§  78. 

Calorem  tamen  ventriculi  non  augeri  notabili  ratione 
durante  digestione,  experimenta  docuerunt. 

§  79. 

Bilis  secundum  naturam  in  ventriculum  non  venit 
et  6i  quando  veniat,  illius  functionem  turbat;  attamen 
si  pingues  cibi  diutius  comeduntur ,  aliqua  forsan  bilis 
copia  in  ventriculum  penetrat  ad  pinguedinis  solutio- 
nem. 


§  80. 

Utilitas  fibrarum  carnearum  ventriculi  multiplex  est , 
nam  primum  impediunt  et  regressum  ciborum  in  oeso¬ 
phagum  et  pariter  citiorem  illorum  in  intestina  transi¬ 
tum  ;  tum  cibi  apto  agitantur  contractionibus  peri- 
slalticis ,  quae  a  cardia  ad  pylorum  ct  a  pyloro  ad 
cardiam  procedunt,  idque  ita,  ut  in  quamvis  portionem 
cibi  succus  gastricus  penetret  cibusque  ipse  internam 
ventriculi  tunicam  adtingat;  denique  chymificationc  per¬ 
acta  eaedem  fibrae  chymum  per  pylorum  in  duodenum 
intestinum  expellunt;  ne  dicam  tandem  tolliculos  glan¬ 
dulosos  exprimi  carundem  fibrarum  carnearum  contrac- 


lione,  ul  succus  gastricus  copiosus  in  ventriculi  cavum 
veniat. 


§  81. 

Errarunt  itaque,  qui  a  solo  calore,  vel  tritu  con¬ 
coctionem  ciborum  repeterent. 

§  82. 

Neque  putredo  est,  qua  concoctio  efficitur. 

§  83. 

Vis  nervea  ventriculi,  cujus  fons  duplex,  est,  a 
vago  nervo  et  sympathico ,  multiplici  modo  in  ventri¬ 
culo  efficax  est ,  nam  nutritionem  regit  ipsius  ventri¬ 
culi  ,  tum  secretionem  efficit  succi  gastrici ,  deinde 
fibras  carneas  se  contrahere  jubet,  ne  dicam  sine  illa 
nec  famem  percipi  posse  nec  gratum  sedatae  famis 
sensum. 


§  84. 

Quid  vero  in  multiplici  hac  actione  quisque  nervus, 
vagus  et  sympathicus ,  faciat ,  nondum  rite  constat ; 
attamen  famis  sensum  et  sedatae  famis  alterum  per 
vagum  cum  sensorio  communicari ,  valde  est  probabile ; 
reliqua  vero  a  sympathico  pendere  arbitramur. 

§  85. 

Neque  tamen  in  motum  ventriculi  sine  vi  videtur 
nervus  vagus;  quin  regionem  ventriculi  cardiacam 
universe  inprimis  vago  regi  probabile  est. 


Animi  affectus  deprimentes,  nimii  corporis  labores, 
somnus  diutius  protractus ,  vigiliae ,  studia  continua 
debilitant  ventriculi  vires;  neque  alia  vis  est  morbo¬ 
rum  acutorum  in  digestionem. 

§  87. 

Durante  digestione  iuprimis  apud  homines  debiles  > 
omnes  fere  caeterae  functiones,  praeprimis  animales, 
minore  vi  et  moleste  procedunt ,  neque  ad  meditandum 
post  lautiores  epulas  aptissimi  sumus. 

§  88. 

Chymus  indicatis  potentiis  ex  cibis  paratus  pultem 
constituit  saepe  ex  cano  rubescentem,  acidam,  sapore 
et  odore  ingrato ;  color ,  qui  quidem  pro  ciborum  indole 
variat,  tamen  post  carnis  esum  fuscus  est.  Continet 
acidum  aceticum  et  hydrochloricum ,  albumen ,  'prin¬ 
cipium  caseosum, ,  osmazomam  cum  principio  sali- 
vali,  chloruretum  et  sulphatem  alcali. 

§  89. 

Facile  intclligitur  ea  ciborum  principia ,  quae  insolu¬ 
bilia  in  succo  gastrico  sint,  haud  soluta,  vel  etiam 
integra ,  in  intestina  mitti. 


§  90. 

Concoctio  ciborum  citius  absolvitur  vel  tardius  pro 
natura  alimentorum.  Docente  virideto  pro  aquosis 
cibis  semihora  requiritur,  pro  fructibus  horaeis,  car¬ 
ne  ,  pane  tres  horae  usque  quinque ,  et  pro  duriori- 

bus  septem  usque  octo.  Ex  his  quoque  intelligilur , 
unam  chymi  portionem  post  alteram  per  pylorum  in 
intestina  moveri,  quousque  altera  magis  elaborata  cl 
liquefacta  sit. 

§  91. 

Ex  potulentis  alia  vix  mutantur  in  ventriculo,  alia 
autem,  uti  lac  et  olea  caet.  concoquuntur.  Lac  coit, 
ejusque  serum  absorbetur,  sed  caseus,  ut  cibi,  dige¬ 
ritur. 

§  92. 

Coagulatio  lactis  in  ventriculo  pendere  videtur  a  fa¬ 
cultate  ,  qua  succus  gastricus  saccharum ,  quod  lacti 
inest ,  convertit  in  acidum  galacticum. 

§  93. 

Absorptio  in  ventriculo  quin  locum  habeat  satis  effi¬ 
cax  ,  inprimis  aquae  aliorumque  potulentorum  ,  non 
dubium  est. 


§  94. 

Ventriculus  nonnunquam  contra  naturam  ita  se  con¬ 
trahit  ,  ut  contractiones  a  pyloro  tantum  versus  Car¬ 
diam  procedant ,  et  contraria  haec  contractionum  di¬ 
rectio  cum  oesophago  communicetur ;  quo  motu ,  qui 
antiperistalticus  appellari  solet,  vel  aer  ex  ventriculo 
in  os  redit  (ructus) ,  vel  polus  cibique  (regurgitatio)  , 
vel  omnia  ventriculi  contenta  per  gulam  et  os  expel¬ 
luntur  (vomitus) ,  non  raro  cum  humoribus  duodeni , 
quando  scilicet  in  hoc  quoque  intestino  contractiones 
contrarium  iter  sequantur. 

§  95. 

In  vomitu ,  quem  sensus  molestus  in  ventriculi  re¬ 
gione  praecedit,  vires  ventriculi  conjunctae  operantur 
cum  viribus  diaphragmatis  musculorumque  abdomina¬ 
lium  ,  ita  tamen  ut  musculorum  abdominalium  actio 
maxima  sit. 


§  96. 

Quae  vero  in  oesophago  validissimae  sunt  fibrae 
carneae  longitudinales,  ipsum  etiam  ventriculum  in  vo¬ 
mitu  attrahere  versus  diaphragma  videntur. 

§  97. 

Causae  remotae ,  quibus  ad  vomitum  procreandum 
musculi  abdominales  et  ventriculus  disponuntur,  pro¬ 
ficisci  a  pharynge  aut  ventriculo  possunt,  tum  ab  aliis 
quoque  partibus  et  ab  ipso  cerebro. 

§  98. 

Occurrunt  nonnunquam  homines,  quibus  cibi  facile 
ructu  redeunt  in  os,  sapore  tam  integro,  ut  eos  non 
absque  aliqua  voluptate  ruminent.  Cadaveris  sectio  ejus¬ 
modi  hominum  in  aliis  casibus  nihil  morbosum  in  lu¬ 
cem  protulit,  in  aliis  ventriculi  scirrhum  ,  stricturam, 
dilatationem  cardiae,  etc. 

§  99. 

Inprimis  chymus  est ,  qui  ex  ventriculo  in  intestina 
tenuia  per  portiones  pellitur.  Iste  succus  licet  ex  cibis 
paratus  plurium  potentiarum  concursu ,  nondum  tamen 
ita  comparatus  est,  ut  in  venas  nostras  jam  possit 

recipi,  sed,  ut  id  fiat,  ipse  ulterius  elaborari  debet 
atque  perfici.  In  intestinis  itaque  ex  chymo  partim 
succus  paratur  absorptioni  aptissimus ,  partim  quae 
chymi  substantiae  in  succum  converti  nutrientem  ne¬ 
queunt  ,  per  anum  exeunt  nomine  faecis. 


CAPUT  VI. 

De  chylijicatione  prima  et  copropoesi. 


§  100. 

Chylificatio  (%vho/neg )  ea  est  actio,  qua  ex  chymo  in 
intestinis  succus  paratur  absorptioni  accommodatus,  no¬ 
mine  clujli.  Id  autem  non  sola  intestinorum  vi  fit , 
sed  etiam  cum  bilis  auxilio ,  tum  succi  pancreatici  et 
enterici. 


SECTIO  I. 

De  hepate  et  bile. 


§  101. 

Uiiis  succus  est  alcalina  indole,  ex  fiavo  viridis,  sa¬ 
pore  amaro,  viscosus,  aqua  pondere  gravior,  globulis 
confectus  minimis.  In  bile  bubula  haec  principia  re- 

perla  sunt:  odoramentum,  cholesterina  s.  cholina , 
materia  resinosa  bilis ,  asparagina  hilis  s.  tauri¬ 
num ,  picromel ,  principium  bilis  colorans ,  materia 
quaedam  azolo  constans  aqua  parum  solubilis ,  spi¬ 
ritu  vini  frigido  insolubilis  sed  calido  perfecte 
solubilis,  materia  animalis  insolubilis  quidem  in 
aqua  sed  solubilis  in  alcohole  fervido  (gliadina  ?)  , 
materia  quaedam  aqua  et  alcohole  solubilis  et  per 
tincturam  gallarum  dejicienda  [osmazoma  ?) ,  ma¬ 
teria  quaedam ,  quae  calefacta  odorem  urinae  spar¬ 
git  ,  materia  quaedam  in  aqua  solubilis,  insolubi¬ 
lis  alcohole  et  per  acida  ad  fundum  dejicienda 
( principium  caseosum  forsan  cum  principio  saliva¬ 
ti)  ,  mucus ,  bicarbonas  ammoniae ,  margaras- ole¬ 
as  -  acetas  -  cholas  -  bicarbonas- phosphas  et  sulphas 
sodae  cum  parva  potassae  copia ,  chloruretum  so- 
dae,  phosphas  calcis ,  aqua .  In  humana  bile  reperta 
haec  sunt :  cholesterina ,  resina  bilis ,  picromel , 
acidum  oleicum ,  mucus ,  materia  in  aqua  solubi¬ 
lis  ,  principium  colorans  (gmelin)  ,  principium  sa¬ 
liva  le ,  caseosum,  osmazoma,  acidum  margaricum 
(fromiuuerz  et  gugert). 

§  102. 

Quum  hilis  ah  aere  facile  mutetur  ut  foetida  fiat , 
quumque  in  analysihus  chemicis  saepe  fortissima  sic 
dicta  reagentia  adhiberentur,  non  improbabile  est,  inter 
memorata  principia  plura  arte  potius  producta  esse, 
quam  educta  c  bile. 

§  103. 

Secundum  rcccntissimam  analysin  ,  quam  instituit 
liERZELius ,  bilis  bubula  constat  bilino ,  acido  bilifelli- 
ijo,  acido  cholino ,  acidis  pinguibus  et  viridi  principio 

colorante,  conjunctis  cum  alcaliis ,  quibus  accedunt 
cholcstcrina ,  materiae  cxlractivac  et  salia  nonnulla.  Bi- 
linum  princeps  bilis  principium  dicit ,  sed  non  diver¬ 
sum  a  picromelo  viri  cl.  gmelin.  Ab  acidis  bilinum 
mutatur  in  acidum  bilifellinum  (id  est  conjunctio  bili- 
ni  cum  acido  fellino)  ,  in  acidum  fellinum  ,  choli- 
num  (et  dyslysinum?) ;  ab  alcaliis  vero  in  acidum 
ch  oli  cum.  Illa  bilini  mutatio  jam  in  recenti  bile  lo¬ 
cum  quodammodo  habet  et  causa  est,  cur  haec  bilis 
semper  praeter  bilinum  contineat  etiam  acidum  bili¬ 
fellinum  et  cholinum. 


§  104. 

Hepar  ,  in  quo  bilis  paratur ,  lobulis  constat  par¬ 
vis  ,  qui  ramis  venarum  hepaticarum  ita  insident ,  ut 
cuique  lobulo  suus  ramulus  venae  hepaticae  sit  (vena 
intra  -  lobularis  centralis).  Ambit  quemvis  lobulum 
aliqua  cellulosa  tela  cum  ramulis  arteriae  hepaticae 
et  venae  portarum.  Qui  venae  portarum  rami  lobu¬ 
los  ambiunt,  venae  inter- lobulares  appellantur,  faci- 
untque  circa  lobulos  circulos  venosos ,  quorum  ramuli 
per  retia  capillaria  lobulorum  transeunt  in  venam  in¬ 
tra -lobularem.  Num  ex  arteriis  minimis  sanguis  per 
venam  portarum  veniat  in  venas  hepaticas,  an  directo 
in  eas,  in  controversia  est.  Constant  lobuli  insuper 
extremis  ductibus  biliferis ,  quorum  forma  vero  in  ho¬ 
mine  adulto  vix  certo  demonstrari  potest,  sed  evi¬ 
dentius  in  embryonibus  avium  atque  in  ranis,  ubi 
subtilissima  initia  sine  anastomosi  a  finibus  clausis 
ordiuntur. 

§  105. 

Hepar  non  constat  duplice  substantia ,  altera  corti¬ 
cali,  altera  medullari;  tamen  si  in  venis  inlcr-lobula- 


ribus  sanguis  congestus  sil ,  ambitus  lobulorum  colorem 
obscuriorem  refert,  contra  media  lobulorum  pars-,  si 
intra  -  lobularis  vena  sanguine  abundet. 

§  106. 

Bilis  parari  videtur  e  sanguine  venae  portarum ,  et 
probabile  est  arteriosum  sanguinem  arteriae  hepaticae 
servire  nutritioni  vasorum  ductuumque  et  muci  secre¬ 
tioni.  Caeterum  illa  secretio  nervis  regitur,  ut  omnes 
secretiones  aliae. 

§  107. 

Bilem  nonnunquam  ab  arteria  hepatica  secerni,  pro¬ 
batur  nec  abertsethyano  casu  ,  nec  altero  lawretx- 
cti,  in  quibus  vena  portarum  ,  neglecto  hepate,  venam 
cavam  inferiorem  intrabat. 

§  108. 

Recipitur  bilis  a  surculis  minimis  ductuum  hepati¬ 
corum,  in  quibus  secreta  erat,  et  movetur  cum  illorum 
actione ,  tum  motu  diaphragmatis  et  musculorum  ab¬ 
dominis.  Ex  his  ductibus  bilis  ,  vel  continuo  per 
ductum  choledochum  ad  duodenum  defluit,  vel  antea 
in  vesiculam  felleam  congeritur. 

§  109. 

Quae  in  vesicula  fellea  aliquamdiu  asservata  fuit  bi¬ 
lis  ,  spissior  et  amarior  esse  solet. 

§  110. 

Duodeni  intestini  contractio  ,  qua  pars  inferior  cho- 

ledochi  ductus  tunicis  duodeni  intercepta  comprimitur, 
eflicerc  videtur  ,  ut  bilis  cx  choledocho  ductu  per 
cysticum  ductum  refluere  in  vesicam  felleam  possit, 
eamque  replere. 

§  IU- 

Extra  digestionis  tempus  bilis  in  vesiculam  felleam 
congeri  videtur ,  sed  si  chymus  in  duodenum  tran¬ 
sierit  ,  directo  ad  intestina  descendere  cum  portione  in 
vesicula  fellea  congesta. 

§  112. 

Semper  vero  bilis  per  minores  portiones  in  duode¬ 
num  descendere  videtur. 

§  113. 

Vesicula  fellea  contractilitale  carnea  destituta  non 
videtur  et  habet  fibras  carneas  aliasque  elasticas. 

§  114. 

Bilis  quantitas  ,  quae  intra  viginti  quatuor  horas 
secernitur ,  vix  determinari  potest ,  cum  ejus  secretio 
et  augeatur  et  minuatur  a  permultis  causis.  Fuerunt, 
qui  copiam  bilis  in  adulto  homine  intra  viginti  quatuor 
horas  secretam  24  unciis  aestimarent. 


SECTIO  II. 

De.  liene. 


§  115. 

Cum  ventriculo  et  hepate  per  vasa  sanguifera  aliud 
conjungitur  organon ,  cujus  functio  adeo  obscura  est, 
ut  lucem  affunderet  nec  anatome  etiam  comparata , 
nec  experimenta  ,  nec  observationes ;  lienem  volo.  Ne¬ 
que  in  apparatum  quidem  consentiunt  ,  vel  systema 
partium  ,  ad  quod  lien  pertineat ,  cum  recte  lien  nec 
ad  systema  nerveum  referas  ,  nec  quoque  ad  lymphati¬ 
cum  systema,  sed  majore  forsan  jure  ad  systema 
vasorum  sanguiferorum ,  ut  ejus  sanguis  scilicet,  quem 
inultum  continet,  cum  chvlopoesi  prosit,  tum  hae- 
matosi  pariter. 

§  116. 

Ventriculo  lienem  prodesse,  nondum  constat;  posset 
tamen  ei  prodesse  per  vasa  brevia ,  quae  ex  arteria 
lienali  ad  fundum  ventriculi  tendunt;  posset  enim, 
quando  copiosioris  sanguinis  necessitas  in  ventricu¬ 
lo  nata  sit ,  quod  semper  durante  chymificatione  ac¬ 
cidit  ad  secernendum  succum  gastricum ,  posset  tum 
ventriculus  undas  sanguinis  in  arteriam  lienalem  pro¬ 
pulsas  ad  se  trahere  per  vasa  brevia,  ut  lien  ipse 
nunc  pauciorem  sanguinem  acciperet ,  et  posset  id 
secundum  eam  legem  accidere,  quae  verbis  exprimi¬ 
tur,  ubi  stimulus,  ibi  affluxus.  Volunt  hanc  conjec¬ 
turam  ea  observatione  confirmare ,  quae  testatur  lie¬ 
nem  magnum  mole  in  cadavere  reperiri  eorum  horni- 

num,  qui  satis  diu  anto  mortem  alimentis  se  absti¬ 
nuerant  ,  sed  parvum  in  iis ,  quorum  ventriculus  cibis 
repletus  erat.  Attamen  non  valde  probabilis  illa  con¬ 
jectura  videtur  cogitanti  ab  omnibus  organis  tantam 
sanguinis  copiam  attrahi  cx  arteriis,  quantam  requi¬ 
rant;  ergo  non  opus  erat  organo,  ventriculo  sangui¬ 
nem  veluti  suppeditante ;  nam  attrahit  ipse  ventriculus 
sanguinem  e  vasis  suis. 


§  117. 

Licet  nihil  constet  de  propria  sanguinis  lienalis  in¬ 
dole  ,  tamen  non  ideo  statuendum  est ,  ejus  san¬ 
guinem  nihil  conferre  ad  bilis  secretionem  ,  nam  pro¬ 
fecto  aliquid  confert ,  sc.  sanguinem  suum  venosum , 
quem  multum  in  venam  portarum  transmittit.  Sed 
posset  in  venoso  sanguine  lienis  aliquid  peculiare  esse 
a  cbemicis  nondum  repertum  ,  etsi  ne  id  quidem  ne¬ 
cessarium  est ,  cum  in  nonnullis  animalibus  sanguis 
venosus  etiam  membrorum  posteriorum ,  in  quo  certo 
nihil  est  proprium,  ad  hepar  millatur. 

§  118. 

Quum  verissimum  videatur,  hepar  ita  inprimis  esse 
comparatum ,  ut  in  eo  de  venoso  sanguine  expurgentur 
principia  nocentia ,  quo  ipse  restauretur  et  corrobore¬ 
tur ,  lienis  utilitas  potest  ejusmodi  esse,  ut  aliam 
quoque  portionem  sanguinis  ad  hepar  mittat ,  ut  haec 
pariter  portio  corrigatur  bilis  secretione;  sed  profecto 
superfluum  hoc  esset ,  si  sanguis  cum  arteriosa  sua  in¬ 
dole,  quae  restauratione  non  indiget,  ad  hepar  traji¬ 
ceretur  ;  sed  jam  idcirco  lien  sanguinem  suum  non 
prius  demittit  in  venam  portarum ,  quam  ipse  in  pa¬ 
renchymate  suo  nonnulla  (optima '{)  illius  principia  ex 
parte  vasis  lymphaticis  tradidit ,  ut  in  ductum  thora- 

cicum  delata  ulteriori  forsan  chyli  lymphaeque  elabo¬ 
rationi  serviant ;  quod  probatur  boum  recens  mactato¬ 
rum  liene,  cujus  vasa  lymphatica  non  raro  plena  cer¬ 
nuntur  rubro  quodam  humore. 


§  119. 


Caeleroquin  recentiores  sanguinem  venae  portarum 
nigriorem  experti  sunt ,  aegre  coeuntem  et  pauciore 
copia  principii  fibrosi  praeditum ,  albuminisque ,  sed 
majorem  quantitatem  materiae  pinguis  continentem. 


§  120. 

Quidquid  sit  ,  cum  experimenta  docuerint  ,  posse 
lienem  e  corpore  excidi  et  in  vita  post  operationem 
servari  animal ,  ipse  lien  non  adeo  necessarius  est  cen¬ 
sendus,  quin  sine  liene  vita  el  sanitas  superesse  pos¬ 
sint, 

SECTIO  III. 


De  'pancreate. 


§  121. 

JPraclcr  hepar  etiam  quae  pancreas  dicitur  glandula, 
succum  suum  in  intestina  demittit.  Constat  ille  succus 
aqua,  osmazoma ,  substantia  quadam  quae  rubra  a 
cblorio  tingitur ,  principio  cascoso  et  salivati,  al¬ 
bumine  mullo  ,  carbonale-  chlorureto - phosphate  — 
sulphate  sodae  cum  pauxillo  potassae  et  carbonate 
el  phosphate  calcis.  Caclerum  alii  hunc  succum 


alcalinum  experti  sunt  (leuret  et  lassaigne,  m.vyer  » 
magendie,  gruveilh ier  ,  barruel)  ,  alii  acidum  (tie- 
DEMANNUS  et  GMELIXUs). 


§  122. 

De  copia  succi  pancreatici ,  quae  intra  viginli  qua- 
tuor  horas'  secernatur,  nihil  certi  constat,  licet  proba¬ 
bile  sit  augeri  ejus  aflluxum  a  bilis  stimulo. 

SECTIO  IV. 

De  intestinorum  functione . 


§  123. 

In  intestinis  ipsis  succus  secernitur  entericus ,  cujus 
natura  tamen  nondum  salis  innotuit;  habetur  alcalinus. 

§  124. 

Quaenam  organa  succum  entericum  secernant,  non¬ 
dum  constat;  sunt  enim  plures  in  intestinis  paries, 
quae  secernentes  glandulae  habentur,  scilicet  1°  glan¬ 
dulae  Peyerianae  s.  agmina  glandularum,  quae  inpri- 
mis  occurrunt  in  intestino  ilium  ;  2°  glandulae  mu¬ 
cosae  solitariae ,  jejunum  inprimis  intestinum  occu¬ 
pantes;  3°  glandulae  Brunncri  in  duodeno  frequentes; 
4°  glandulae  Lieberkuhnianae  sive  tubuli  capilliformes 
et  adeo  frequentes  ut  propter  os  lea  ,  diametro  JL — 
lineae,  ipsa  mucosa  membrana  foraminulis  perforata, 
cribrae  instar,  appareat.  Mulli  quidem  medici  Lieber- 

kiilinianas  glandulas  organa  habent  succum  entericum 
secernentia,  sed  alii  cas  ad  absorbentia  organa,  non 
secernentia,  referunt. 


§  125. 

Quae  igitur  in  intestinis  tenuibus  oblinet  ulterior 
chymi  praeparatio,  non  solum  intestinorum *vi  contin¬ 
git,  sed  bilis  pariter  auxilio,  succi  pancreatici  et  en¬ 
terici,  adjuvante  vi  intestinorum  contraclili. 

§  126. 

Omnes  humores  illi  miscentur  cum  chymo,  et,  dum 
intestinorum  contractiones  hanc  molem  agitant,  partim 
saturatur  aliqua  acidorum  in  chymo  portio  ,  partim 
nonnulla  chymi  principia  magis  solvuntur,  et  diluun¬ 
tur,  partim  ex  bile  mucus  dejicitur,  principium  colo¬ 
rans  ,  cholesterina ,  acidum  margaricum  cum  parte  de¬ 
mum  resinosa  bilis.  Quae  principia  inprimis  ab  acidis 
chymi  dejecta,  quum  absorberi  nequeant,  descendunt 
per  intestinorum  tractum  cum  iis  ciborum  principiis, 
quae  pariter  solvi  non  potuerunt. 

§  127. 

Reliqua  autem  quae  soluta  sunt  principia  ,  cum  ma¬ 
teriae  cibariae,  tum  bilis  et  succi  pancreatici  et  enterici 
absorbentur  chylumque  constituunt ,  cujus  dotes  autem 
non  facile,  nisi  in  ipsis  vasis  lacteis,  explorari  possunt, 
quum  ex  intestinis  ipse  semper  impurus  colligatur. 

§  128. 

Sunt,  qui  suspicentur  in  intestinis  principium  caseo- 
sum  mulari  in  albumen. 

§  129. 

Difiicile  dictu  est,  quid  quisque  succus  ,  qui  iu 
i ulesli na  effunditur ,  praestet  in  elaboratione  materiae 
cibariae.  A  bile  tamen  credimus  praeter  id  ,  quod 
putredinem  arceat ,  et  motum  perislalticum  intestino¬ 
rum  augeat ,  ut  et  secretionem  succi  enterici ,  inprimis 
etiam  aliquam  acidorum  chymi  portionem  saturari , 
adipemque  in  emulsionis  speciem  suspendi.  Constat 
quoque  maculas  pingues  c  vestibus  optime  clui ,  bile 
prius  illitas,  et  lanam  pinguem  lingi  optime,  si  prius 
in  lixivio  bilioso  coquatur. 

§  130. 

A  succo  pancreatico  non  improbabile  est  materiam 
cibariam  dilui  magisque  liquidam  reddi,  tum,  si  alca- 
linum  illum  credas ,  saturari  aliquam  acidorum  chymi 
portionem ,  si  vero  acidum ,  solvi  nonnullas  chymi 
partes  nondum  solutas ,  denique  pingues  materias  in 
emulsionis  formam  suspendi. 

§  131. 

Succus  entericus  praeter  id,  quod  lubricum  faciat 
chymi  iter,  diluere  pariter  chymum  potest,  et  liqui¬ 
dum  magis  reddere ,  etiam  saturare  aliquam  chymi  aci¬ 
dorum  portionem. 


§  132. 

Quum  plura  bilis  principia,  aliaque  succi  pancreatici 
et  enterici  azoton  contineant ,  neque  plura  eorum  in 
faecibus  rcperianlur,  non  improbabile  est,  absorberi 
illa  et  vcluli  fermenti  instar  in  chymi  paries  ita  agere, 
ut  suam  iis  tribuant  naturam  animalem. 

§  133. 

Intestina  tenuia  materias,  quas  continent,  motu  suo 
peristaltico  promovent;  qui  motus  regitur  ganglio  coe¬ 
liaco  et  parte  thoracica  et  lumbari  superiore  nervi 
sympathici.  Hinc  medulla  spinali  a  vertebra  cervicali 
ima  inde  destructa ,  degenerata  aut  paralysi  correpta , 
motus  intestinorum  tolluntur  aut  tardiores  debiliores- 
que  fiunt,  chylificatio  turbatur,  flatusque  congerun¬ 
tur. 


§  134. 

Quae  ex  intestinis  tenuibus  in  coecum  intestinum 
abeunt,  ea  sunt  principia,  quae  fundum  petere  dixi, 
saliaquc  diversa  cum  iis  materiae  cibariae  partibus , 
quae  solvi  nondum  potuerunt.  Non  foetet  plerumque 
illa  materia,  quamdiu  ilium  intestino  continetur,  sed 
foetorem  suum  in  coeco  contrahit  et  reliqua  portione 
intestinorum  crassorum. 

§  135. 

Quum  facile  accidat,  ut  in  ea  massa  particulae  sint, 
quae  si  solutae  essent ,  in  chylum  possent  converti , 
natura  coecum  intestinum  construxit,  alterum  veluti 
ventriculum  cum  processu  vermiformi ,  organo  scilicet 
secretorio ,  quibus  nova  acida  secernantur  illas  par¬ 
ticulas  solitura. 


§  136. 

Processus  vermiformis  humanus  pro  organo  secre¬ 
torio  haberi  potest,  cum  piscium  apendicibus  pylo- 
t  icis  comparando ,  nam  et  processus  vermiformis ,  et 
upendicum  pyloricarum  apud  pisces  eadem  forma  est , 

idem  cum  intestinis  nexus,  eadem  glandularum  co¬ 
pia  ,  eadem  apud  fetum  origo.  Processus  vermiformis 
veluti  initium  est  alicujus  glandulae ,  ductus  scilicet 
excretorius,  nam  a  ductu  excretorio  apud  fetum  for¬ 
matio  pancreatis  incipit.  Quum  denique  saepius  ver¬ 
miformis  processus  a  coeco  per  speciem  valvulae  se¬ 
paretur  ,  facile  intelligilur  faecis  illapsum  in  processum 
illum  a  natura  negari. 

§  137. 

Functionem  ergo  processus  vermiformis  in  eo  esse 
arbitror ,  ut  succum  secernat  eumque  in  coecum  in¬ 
testinum  effundat  eo  effectu ,  ut  solvatur  et  in  chy- 
mum  convertatur  omnis ,  quae ,  in  chylum  mutabilis , 
supercsl  in  coeco  materia. 


§  138. 

Officium  valvulae  a  bauhino  denominatae,  quo  loco 
ilium  intestinum  in  crassum  transit ,  constare  in  eo 
videtur,  ut  impediat,  quominus  aliqua  materia  ex 
crasso  intestino  redeat  in  tenuia. 

§  139. 

Ulque  longitudine  intestinorum  tenuium  occasio  nas¬ 
citur,  cum  ut  sufficienter  materia  cibaria  solvi  et 
agitari  possit ,  tum  quoque  ut  omnia  soluta  et  salu¬ 
taria  principia  absorbeantur ,  ita  longitudo  pariter  et 
capacitas  intestinorum  crassorum  etiam  pracprimis 
quidem  eundem  finem  spectat,  sed  tamen  forman¬ 
das  etiam  et  continendas  faeces ;  atque  hinc  functio 
intestinorum  crassorum  nomine  copropoesis  venire  so¬ 
let. 

§  140. 

Attamen ,  ni  graviter  fallor ,  in  intestinis  etiam  ali¬ 
qua  respirationis ,  certe  exspirationis  species  locum  ha¬ 
bet,  ad  quam  sententiam  inter  alia  ducimur  praesentia 
gasformium  substantiarum  in  intestinorum  cavo.  Ple¬ 
rumque  in  tubo  intestinali  sex  gazorum  species  occur¬ 
runt,  oxy genium  ,  acidum  carhonicum ,  hydrogeni - 
um ,  azoton ,  hydrogenium  carhonisatum  et  sulphu¬ 
ratum  ,  quarum  .quatuor  priores  in  ventriculo  occur¬ 
runt,  eaedem  in  intestinis  tenuibus  excepto  oxi  genio; 
demum  in  crassis  intestinis  acidum  carhonicum ,  azo¬ 
ton  ,  hydrogenium  carhonisatum  et  sulphuratum. 

§  141. 

Quamvis  possint  illae  gasformes  materiae  e  cibis 
ingestis  liberari ,  tamen  vix  dubium  est ,  quin  una  ex 
ipso  sanguine  in  intestina  exhalentur;  quod  probabile 
fit,  si  attendamus  ad  analogiam  fabricae,  quae  est 
inter  cutem  externam  et  tunicam  mucosam  intestinorum 
simulque  ad  exhalationem  gazorum ,  quae  per  cutem 
locum  habet;  2°  ad  magnam  portionem  azoli  in  in¬ 
testinis  repertam  simulque  ad  observationem  ,  qua  con¬ 
stat  azoton  exhalari  per  pulmones,  per  culem,  per 
renes,  ergo  per  omnia  fere  organa  excretoria;  3°  ad 
experimenta,  in  quibus  gazorum  ex  intestinis  exhalatio 
observata  est ,  etiam  si  haud  omnia  illa  satis  accurate 
instituta  habeas. 


§  142. 

Secretio  gazorum  intestinalium  locum  habere  videtur 
inprimis  quidem  in  eundem  finem  ,  in  quem  aliae 
excrelioncs ,  attamen  et  ne  hoc  quidem  dubium -est, 
quin  gaza  ,  cum  intestina  distenta  teneant ,  motum 

chymi  chyliquc  faciliorem  reddant;  quin  dum  ipsa 
gaza  contractionibus  intestinorum  agitentur  et  compel¬ 
lantur,  ipsa  motu  suo  adjuvare  motum  possunt  omnis 
alius  materiae  intestinis  contentae.  Forsan  gaza  ali¬ 
quid  etiam  ad  solutionem  ciborum  conferunt  aut  solu¬ 
biliores  reddunt  materias  cibarias ;  neque  antiscplicu 
acidi  carbonici  vis  omittenda  est ,  et  posse  hydrogenium 
sulphuratum  se  conjungere  cum  basibus  et  salia  com¬ 
ponere  ,  vix  opus  est ,  ut  moneam. 

§  143. 

Fit  faex  ex  indicatis  substantiis  peculiari  quadam 
degeneratione ,  in  qua  putredo  non  sufficiens  quidem 
causa  est,  sed  tamen  partes  suas  agit. 

§  144. 

Materia  faeculenta  variat  pro  natura  alimentorum , 
digestionis  robore ,  copia  bilis  admixtae ,  aetate  ho¬ 
minum  ,  aliisque  rationibus ,  et  vel  acida  est ,  vel  al- 
calina,  vel  neutra. 


§  145. 

In  humanis  faecibus  berzelius  reperit:  a)  aquae 
75,3;  h)  partium  aqua  solubilium  5,7,  scilicet  bilis 
0,9  ,  albuminis  0,9  ,  materiae  exlraclivae  2,7  ,  salium 
1,2;  c )  materiae  cibariae  non  solutae  7,0;  d )  muci, 
resinae  bilis,  adipis,  cujusdam  materiae  animalis  14,0. 

§  146. 

Sui  generis  sensus  est  ,  qui  ad  excidionem  alvi 
sollicitat,  quique  a  stimulo  nascitur  collcclac  faecis  in 
nervos  intestini  recti. 

§  147. 

Deponuntur  faeces  contractionibus  intestini  recti, 
adjuvante  inspiratione  profunda,  qua  descendit  dia¬ 
phragma  et  musculi  abdominales  sese  contrahunt  nixum¬ 
que  faciunt ;  jamque  superata  vi  sphincteris  et  ano 
aperto,  faex  exit  figurata. 

§  148. 

Semel  vulgo  de  die  anum  deponunt  homines  sani  et 
adulti ,  ut  pondus  faecis  variet  a  quatuor  ad  quinque 
uncias.  Facilius  iter  faecis  redditur  muco  intestina 
lubricante. 

§  149. 

Motus  intestinorum  crassorum  regitur  parte  lumbari 
media  et  inferiore  nervi  sympathici  et  parte  lumbari 
medullae  spinalis;  hinc  ubi  partes  illae  laesae  sunt, 
excretio  alvi  aut  nulla ,  aut  tarda  aut  irregularis  est. 
Intestini  recti  contractio  pendet  a  parte  lumbari  infima 
et  sacrali  nervi  sympathici  et  a  nervis  spinalibus  lum¬ 
baribus. 

CAPUT  VII. 

De  chylificatione  secunda  et  de  absorptione. 


§  150. 


Succus ,  qui  durante  digestione  a  vasis  lacteis  intesti¬ 
norum  absorbetur,  quemque  ex  cibis  paratum  fuisse 

diximus ,  chylus  nuncupatur  ,  succus  continuo  post 
absorptionem  albus,  in  itinere  suo  rubescens,  indole 
alcalina ,  odoro  animali,  globulis  confectus,  extra  vasa 
coiens. 


§  151. 

Albus  chyli  color  repetitur  a  suspenso  adipe  in  sub¬ 
tilissimis  particulis  chylo  contento. 

§  152. 

Rubor,  quem  chylus  contrahit  in  suo  per  glandulas 
mcscraicas  itinere ,  et  quando  cum  lympha  se  commis¬ 
cuit  aliunde  allata ,  pendere  e  principio  sanguinis 
colorante  videtur ,  et  forsan  ex  admixtis  etiam  inte¬ 
gerrimis  globulis  sanguinis. 

§  153. 

Globuli  chyli  alii  oleosi  sunt ,  alii  sanguinis  glo¬ 
bulis  minores ;  his  vero  demum  veri  sanguinis  globuli 
accedere  videntur. 

§  154. 

Nondum  cer.lo  constat  chyli  globulos ,  qui  sanguinis 
globulis  minores  sint,  demum  in  globulos  sanguinis 
mulari,  adlraclo  principio  colorante  sanguinis. 

§  155. 

Quum  vero  haud  raro  reperiantur  globuli  lymphae, 
formam  mediam  referentes  inter  globulos  sanguinis  et 
lymphae  chylivc,  haud  pauci  medici  lymphae  chyliquo 
globulos  pro  nucleis  globulorum  sanguinis  habent. 

§  156. 

Extra  vasa  chylus  coit  quidem  sanguinis  instar , 
attamen  tum  solum  coire  solet,  postquam  glandulas 
meseraicas  permeavit  et  in  ductum  thoracicum  est  ef¬ 
fusus. 

§  157. 

Placenta  chyli  inprimis  principio  fibroso  constat, 
nec  ferro  destituta  est. 


§  158. 

# 

In  sero  chyli  ex  equo ,  praeter  adipem  fuscum  et 
alterum  flavum ,  observata  osmazoma  est ,  acelas  et 
murias  sodae,  materia  extractiva  cum  carbonale  et 
phosphale  sodae ,  albumen  ct  carbonas  ct  phosphas 
calcis. 

§  159. 

Purissimus  chylus  ex  ipsis  solum  vasis  lacteis  col¬ 
ligi  potest ;  in  ductum  enim  thoracicum  praeter  chy¬ 
lum  alius  etiam,  humor  effunditur,  qui  plurimis  te¬ 
nuissimis  vasculis  affertur;  ille  humor  appellatur  lym¬ 
pha  ct  vasa ,  quae  eum  gerunt ,  lymphatica. 

§  160. 

Lympha  humor  est  a  vasis  lymphaticis  omnium  fere 
organorum  absorptus  ,  pellucidus  ,  colore  subflavo , 
absque  odore  ,  alcalina  indole  ,  sapore  salino  ,  globulos 
continens  minimos ,  certe  globulis  sanguinis  minores 
quidem ,  attamen  nucleis  globulorum  sanguinis  paulo 
majores ;  coit  sponte  sanguinis  instar  in  serum  et 

crassamentum ,  quorum  quaevis  pars  nonnullos  globulos 
continet.  Constat  aqua,  albumine,  principio  libroso , 
muriutc  et  carbonale  sodae,  phosphale  calcis;  quibus 
fortasse  alia  quoque  principia  accedunt  cum  organica 
tum  anorganica ,  quae  in  lympha  animalium  jam  re¬ 
perta  sunt. 

§  161. 

Utquc  chyli  ulterior  contemplatio  separari  nequit  a 
lymphae  contemplatione,  ita  illius  absorptio  separanda 
non  est  ab  absorptione  ea ,  quae  in  organis  reliquis 
habet  locum. 


§  102. 

Absorptio ,  quae  in  organis  reliquis  exercetur ,  di¬ 
versi  est  generis ;  vel  enim  a)  extrinsecus  inductae 
substantiae  absorbentur ,  vel  b)  humores  absorbentur 
ab  ipso  corpore  secreti ,  vel  c )  absorbetur  solida  cor¬ 
poris  substantia ,  postquam  prius  in  liquidam  formam 

reducta  fuerit. 

•  # 

§  163. 

Corpora  solida  absorberi  non  posse ,  nisi  antea  soluta 
sint ,  per  se  elucet. 


§  164. 

Principium  solvens  substantiae  solidae  cum  in  sangui¬ 
nis  humore  videtur,  tum  in  sero,  quibus  in  morbis 
vero  pus  accedit. 

§  165. 

Absorptio  substantiae  solidae  antea  in  liquidam  for- 


mam  reductae  non  diversa  videtur  in  sano  statu  ab  ea 
sic  dicta  ablatione,  quam  alterum  nulrilionis  effectum 
medici  arbitrantur. 


§  166. 

Omnem  absorptionem ,  etiam  chyli ,  olim  per  venas 
fieri  docebant  medici;  deinde  vero  demonstrata  absorp¬ 
tione  per  vasa  lymphatica  cum  per  ea ,  quae  lactea 
appellantur ,  tum  per  caetera ,  alii  medici  nullam  jam 
absorptionem  venis  fieri  docuerunt ,  vasis  lymphaticis 
lotum  absorptionis  negotium  tribuentes. 

§  167. 

Sed  utrumque  verum  esse,  scilicet  absorberi  et  a  venis 
et  vasis  lymphaticis  nostra  aetas  docuit.  Chylus  primo  , 
quin  per  vasa  lactea  absorbeatur,  dubium  non  est, 
siquidem  illa  vasa  chylo  impleta  videmus.  Tum  quin 
caetera  lymphatica  vasa  absorbeant,  vocari  in  dubium 
vix  potest,  cum  ipsa  semper  plena  sint  humore  et  in 
morbis  nonnunquam  etiam  alios  humores,  bilem  v. 
gr.  vehere  visa  sint.  Denique  a  venis  pariter  absorberi 
et  experimentis  et  observationibus  extra  dubium  posi- 
tum  est. 


§  168. 

Licet  certum  sit  absorbere  et  venas  et  vasa  lym¬ 
phatica,  aliae  tamen  materiae  a  venis,  aliae  a  vasis  lym¬ 
phaticis  absorberi  videntur.  Chylus  a  vasis  lacteis  tan¬ 
tum  absorberi  videtur ,  contra  per  venas  ex  materiis 
per  ventriculum  ingestis ,  inprimis  colorantes ,  odorife¬ 
rae  ,  metallicae  et  salinae. 

§  1(39. 

Similes  differentias  dari  in  membris  aliisquo  locis 
improbabile  non  est. 


§  170. 

Insuper  venae  tum  solum  absorbere  videntur,  quando 
sanguine  plenae  sunt ,  sed  vasa  lymphatica  sive  [dena , 
sive  vacua. 


§  171. 

Si  vero  supra  modum  impleta  vasa  sanguifera  sunt , 
absorptio  multum  de  efficacia  sua  perdit. 

§  172. 

Absorptio  in  omnibus  fere  organis  locum  habet. 
Etiam  in  cute  absorbetur ,  licet  epidermide  tecta  sit 
vasis  destituta.  Hic  autem  ita  contingit,  ut  materiae 
absorbendae  per  epidermidem  peuelrent  ad  corii  vasa , 
ut  ab  his  demum  recipiantur.  Epidermis  igitur  quum 
semper  impedimentum  sistat ,  efficacius  a  cute  tum 
sorbetur ,  si  ipsa  epidermide  sit  privata. 

§  173. 

Caelcrum  absorptio  nec  in  omnibus  partibus  aeque 
efficax  est ,  nec  omni  aetate ;  cflicacior  juniore  aetate 
et  apud  homines  jejunos. 

§  174. 

Nondum  constat  modus,  quo  absorptio  fiat.  Oscula 


autem  visibilia  exstant  nec  in  villis  intestinorum  nec 
in  caeteris  vasis  absorbentibus ;  forsan  ipsa  per  imbi- 
hitionis  speciem  fit. 


§  175. 

Certe  non  dubium  est,  quin  in  corpore  animali  mul¬ 
tum  praestet  imhihitio  s.  absorptio  ea ,  qua  liquida 
per  membranas  penetrant  animales,  sive  mortuas,  sive 
vivas,  idque  maximo  si  ad  endosmi  et  exosmi  vires 
attendamus.  Haec  earum  virium  ratio  est ,  ut  aqua 
vel  aliis  humoribus  solutae  materiae  una  cum  humore 
per  membranas  penetrent  ,  atque  ut  duo  humores 
membranae  ope  separati  et  ita  constituti,  ut  alter  magis 
diluta  sit  solutio,  alter  minus  diluta  solufio ,  ut  isti 
humores  per  mediam  membranam  ita  commutent  suas, 
quas  solutas  tenent  materias ,  ut  tandem  ambo  humo¬ 
res  aeque  saturati  sint. 

§  176. 

Per  villos  intestini  tenuis  absorptio  facilius  succe¬ 
dere  videtur ;  quae  opinio  non  improbabilis  est  cogi¬ 
tanti  ipsos  villos  iis  locis  frequentissimos  exstare ,  ubi 
universe  expeditiorem  absorptionem  exerceri  arbitra¬ 
mur. 


§  177. 

Cruveiliiieri  sententiam  in  quovis  villo  unum  ra¬ 
mulum  desinere  vasis  alicujus  lymphatici ,  comprobavit 
iienle  addiditque  villos  intestinales  constare  pluribus 
membranis,  quarum  intima  ad  vas  lymphaticum  villi 
pertineat  ,  secunda  sit  membrana  mucosa  intestini , 
tertia  epithelium  hujus  membranae. 

§  178. 

Quod  causam  molus  in  chylo  et  lympha  attinet , 
haec  potest  elasticilali  tribui  vasorum ,  tum  valvulis 
eorum ,  deinde  succedentibus  novis  humoris  undis ,  et 
arteriarum  etiam  vicinarum  pulsationibus  musculorum¬ 
que  contractionibus ,  neque  destituti  videntur  con- 
tractilitale  carnea  et  ductus  thoracicus  et  caeleri  trunci 
lymphatici,  quorum  tunica  media  principium  fibrosum 
continet. 


§  179. 

Denique  iter  lymphae  pariter  haud  parum  adju¬ 
vatur  permultis  iis  anastomosibus,  quae  inter  vasa 
lymphatica  exstant ,  magnaque  valvularum  copia. 

§  180. 

Celeriter  moveri  chylum ,  satis  constat. 

§  181. 

Attamen  apud  ranas  lymphae  globulos  decies  quin 
vicies  lentius  moveri,  quam  globulos  sanguinis,  micro- 
scopicae  docuerunt  observationes. 

§  182. 

Omnis  chylus  lymphaque  omnis  versu  j  cor  as¬ 
cendunt  et  primo  in  ductum  thoracicum  effundun¬ 
tur  ,  et  deinde  cx  hoc  ductu  in  venam  subclaviam 
sinistram. 

§  183. 

Attamen  lympha  brachii  dextri  et  dextri  thoracis 
lateris  suum  habet  truncum  lymphaticum,  qui  inseritur 
angulo,  sub  quo  vena  subclavia  dextra  se  conjungit 
cum  vena  jugulari  interna  dextra ;  denique  vasa  lvm- 
phalica  dextri  lateris  colli  pariter  in  alium  abeunt 
truncum,  qui  in  venam  jugularem  internam  dextram 
inseritur ,  quo  loco  haec  cum  vena  jugulari  externa 
dextra  coit. 


§  184. 

o  . 

Hic  et  illic  etiam  vasa  lymphatica,  inprimis  in  glan¬ 
dulis  conglobatis ,  cum  venarum  ramulis  commercium 
alere ,  ut  chylus  et  lympha  possint ,  neglecto  ductu 
thoracico ,  in  venas  transire ,  nondum  certo  quidem 
constat,  tamen  non  improbabile  est. 

§  185. 

Ratio  ob  quam  sic  judico,  in  eo  est,  quod  vix 
error  locum  habuisse  videtur  in  omnibus  casibus ,  in 
quibus  talem  anastomosin  anatomicorum  more  reperisse 
multi  volunt,  et  dein,  quod  in  aliis  animalibus,  glan¬ 
dulis  conglobatis  destitutis,  sed  sic  dicto  corde  lym¬ 
phatico  praeditis ,  commercium  inter  vasa  lymphatica 
venasque  revera  non  uno  loco  sed  pluribus  exstat. 

§  186. 

Verum  non  huic  tantum  officio  glandulae  conglobatae 
destinatae  videntur,  sed  maxime  comparatae,  ut  chylus 
in  iis  lymphaque  elaborentur  magis  et  perficiantur  san¬ 
guinisque  jam  fiant  similiores.  Hinc  lentior  etiam  motus 
videtur  chyli  lymphaeque  in  suo  itinere  per  illas  glan- 

dulas ,  quae  ipsae  nihil  fere  videntur ,  quam  convoluta 
vasa  lymphatica ,  tela  accedente  cellulosa  cum  vasis  ar¬ 
teriosis  et  venosis. 


§  187. 

In  glandulis  conglobatis  vasa  lymphatica  tam  arcte 
vasis  sanguiferis  agglutinata  distribuuntur,  ut  fortas¬ 
se  aliae  substantiae  e  vasis  lymphaticis  in  sanguifera 
vasa ,  et  ex  his  aliae  in  vasa  lymphatica  exsudare  pos¬ 
sint  ;  quae  sententia  valde  roboratur  anatome  compa¬ 
rata. 


§  188. 

Chylum  lymphamque  omnem  versus  cor  ascendere, 
nec  contrarium  ejus  iter  esse  atque  cursum  ,  ct  oculus 
demonstrat,  et  docet  valvularum  dispositio  et  vincula 
demum  circa  vasa  lymphatica  constricta. 

§  189. 

Ab  historia  glandularum  conglobatarum  separanda 
quidem  non  videtur  glandulae  thyreoideae  historia ; 
sed  reliquas  pariter  ductu  excretorio  destitutas  glandu¬ 
las  huc  pertinere,  nondum  satis  certum  est. 

§  190. 

Omitto  omnes  de  functione  illius  glandulae  prolatas 
eas  theorias ,  quae  nullis  adhuc  stabiliri  argumentis 
potuerunt. 

§  191. 

Rationes,  ob  quas  maxime  thyreoideam  glandulam 

huc  refero,  parlim  analome  comparata  suppeditat, 
partim  pathologica  altera.  Constat  enim  in  avibus 
thyreoidea  glandula  destitutis,  glandulam  reperiri  lym¬ 
phaticam  ,  locum  thyreoideae  glandulae  occupantem  ; 
tum  in  chronica  laryngis  ulceratione  vel  cum  fistulis 
laryngis  non  raro  tuberculosam  substantiam  in  illa 
glandula  occurrere,  cujus  generis  plures  casus  obser¬ 
vavi,  ut  tum  igitur  eadem  ratio  exstitisse  videretur 
inter  thyreoideam  glandulam  et  laryngem ,  quae  inter 
glandulas  mesenterii  et  intestina  tam  saepe  in  morbis 
observatur;  ne  dicam  denique  de  peculiari  vi,  quam 
jodium  in  thyieoideam  glandulam  habet  et  universe 
omnia  remedia ,  quae  in  systema  lymphaticum  prae- 
primis  agunt.  Caeterum  ipsa  fabrica  glandulae  thyre¬ 
oideae  pugnat  potius  pro  hac  doctrima ,  quam  con¬ 
tra  eam. 


§  192. 

Peculiarem  humorem  thyreoidea  glandula  in  statu 
sanitatis  continere  non  videtur ;  qui  vero  talem  obser¬ 
varunt  ,  morbosam  potius  glandulam  explorasse  viden¬ 
tur. 


§  193. 

Forsan  in  glandula  thyreoidea  e  sanguine  ,  quem 
mullum  continet  (et  arteriae  advehunt  plures  mag- 
naeque,  quibus  vero  pariter  amplae  venae  respondent) 
ea  mutatur  lympha ,  quae  a  larynge  ut  et  a  collo 
capiteque  devehitur. 

CAPUT  VIII. 

De  circulatione. 


§  194. 

,  t 

Quum  chylus  et  lympha  in  ^jpnam  subclaviam  cfTun- 
tlanlur,  et  cum  hujus  venae  sanguine  mixta  ad  cor 
veniant,  neque  unico  per  pulmones  et  corpus  trajectu 
totam  accipiant  sanguinis  naturam ,  jam  agendum  vi¬ 
detur  cum  de  circulatione  sanguinis ,  tum  de  cordis 
vasorumque  sanguiferorum  munere  atque  officio. 

§  195. 

Circulatio  cum  corde  fit ,  tum  vasis  sanguiferis , 
arteriis  scilicet  et  venis.  Est  major  circulus  et  alter 
minor,  quorum  hic  motum  sanguinis  comprehendit  ex 
atrio  cordis  dextro  in  ventriculum  cognominem  et  ex 
eo  per  arteriam  pulmonalem  ad  pulmones  et  demum 
ex  his  organis  per  venas  pulmonales  ad  atrium  cordis 
sinistrum. 


§  196. 

Major  circulus  est  motus  sanguinis  cum  ex  atrio 
sinistro  in  ventriculum  sinistrum  et  ex  hoc  per  arte¬ 
riam  aortam  cj  usque  ramos  ramulosque  ad  omnes  cor¬ 
poris  partes,  tum  etiam  rcdilus  sanguinis  per  venas 
ad  atrium  cordis  dextrum. 

§  197. 

Circulus  sanguinis  minor  a  Servato  primo  descriptus 
est  in  libro ,  cujus  titulus  est ,  de  trinitatis  erroribus 
libri  7  ,  Basiliae  1531.  Honorem  vero  reperti  majoris 
circuli  Harvejo  debemus,  qui  eum  anno  1628  cum 
orbe  literato  communicavit. 

§  198, 

Dicam  primo  ,  quomodo  sanguis  moveatur  et  dein 
a  quo  moveatur.  Fac  atrium  dextrum  cordis  sanguine 
impletum  chyloque  et  lympha  ex  utraque  vena  cava 
et  vena  cordis  coronaria;  jam  id  atrium  se  contrahit 
sanguinemque  urget  ,  premit  ab  omni  latere ;  cedit 
sanguis  ut  fugiat  pressionem ,  sibique  petit  exitum ; 
maxima  copia  sanguinis  ostium  petit  venosum  ventriculi 
dextri,  cum  id  nempe  pateat,  sed  exitus  in  venas 
cavas,  inprimis  jam  succedente  nova  sanguinis  por¬ 
tione  ,  impediatur.  Per  ostium  venosum  itaque  sanguis 
ruit  in  ventriculum  dextrum  ex  atrio  dextro.  Valvula 
tricuspidalis,  quae  circa  illud  ostium  in  ventriculo 
dextro  est.,  repellitur  ab  appulso  sanguine  et  ostio 
praetenditur  arterioso  ventriculi  dextri ,  ut  id  clau¬ 
datur.  Quo  tempore  dexter  ventriculus  sanguinem  re¬ 
cipit  ,  ipse  dilatatus  est  et  relaxatus  ,  sed  recepto 
semel  sanguine  sese  suo  loco  continuo  contrahit;  jam- 
que  sanguis  igitur  iterum  urgetur,  exitum  sibi  quaerere 
compulsus;  fugit  itaque,  sed  in  ipsa  versus  ostium  cum 
venosum  ventriculi  dextri  ,  tum  arteriosum  ejusdem 
fuga  secum  lacinias  rapit  tricuspidalis  valvulae ,  quae 
adeo  removetur  ab  ostio  arterioso  id  liberum  relin¬ 
quens  ,  sese  circa  ostium  explicat  venosum  in  id 
atrium  ducens,  ex  quo  advenit  sanguis,  illudque  os¬ 
tium  claudit ,  ut  presso  sanguini  solum  pateat  ostium 
arteriosum.  Sanguis  itaque  per  id  ostium  exit ,  arte- 


riamque  pulmonalem  intrat,  idque  sine  ullo  im j>edi- 
inento ,  quum  semilunares  valvulae  repellantur  facilequc 
cedant.  Sanguis  in  arteriam  pulmonalem  impulsus  ne¬ 
quit  redire  in  ventriculum  dextrum,  quoniam  semilu¬ 
nares  obstant  valvulae,  quae  ipso  redituro  sanguine  a 
cordis  parietibus  dimoventur ,  donec  omnes  tres  ex¬ 
pansae  et  conjunctae  ostium  arteriosum  integre  claudant. 

§  199. 

Fluit  sanguis  per  arteriam  pulmonalem  ejusque  ramos 
ramulosque  per  substantiam  pulmonalem ,  et  demum 
transit  in  venas  pulmonales  continuo  filo  ,  siquidem 
fines  pulmonalis  arteriae  continuantur  in  initia  vena¬ 
rum  pulmonalium.  Tandem  igitur  sanguis ,  qui  ex 
cavis  venis  et  coronaria  cordis  in  atrium  dextrum 
effusus  fuerat,  corroboratus  et  restauratus  in  pulmo¬ 
nibus  per  venas  pulmonales  ad  sinistrum  vehitur  cor¬ 
dis  atrium  et  ita  ad  cor  redit.  Hic  minor  est  san¬ 
guinis  circuitus. 


§  200. 

Atria  transversim  arctantur  per  fibras  transversas , 
deprimuntur  versus  ventriculos  per  fibras  longitudina¬ 
les  ,  et  contrahuntur  a  toto  ambitu  per  reliquas. 

§  201. 

Dispositio  fibrarum  carnearum  in  corde  ea  est  uni¬ 
verse  ,  ut  id  viscus  non  solum  in  omnibus  suis  diame¬ 
tris  et  arctari  possit  et  dilatari ,  verum  etiam  ut  quae¬ 
vis  fibra  conjungere  suas  vires  cum  iis  reliquarum 
possit;  atque  idcirco  fibrae  unius  strati  recipiuntur  in 
fasciculos  strati  alterius. 

§  202. 

Uti  causa  tenuitatis  parietum  in  atriis  in  minore  vi 
est,  quam  impendunt  ad  sanguinem  in  ventriculos  mo¬ 
vendum  ,  ita  crassiores  ventriculorum  parietes  majorem 
vim  spectant  ,  qua  sanguis  propellendus  est  et  in 
arterias  et  per  easdem. 


§  203. 

Valvulae  circa  ostia  venosa  ventriculorum  ita  per 
quamdam  tendinum  speciem  parietibus  ventriculorum 
adhaerent ,  ut  impediatur ,  quominus  valvulae  durante 
systole  ventriculorum  in  atria  projiciantur  per  vim 
exituri  sanguinis;  quin  quo  melius  id  impediatur, 
plures  tendines  musculis  papillaribus  insertae  sunt. 

§  204. 

Circulus  major,  qui  sequitur,  iter  sanguinis  est  ex 
atrio  sinistro  in  ventriculum  sinistrum ,  ex  hoc  in  aor¬ 
tam  et  ex  minimis  denique  hujus  arteriae  ramulis  in 
venas ,  quarum  truncis  sanguis  ad  atrium  dextrum  re¬ 
vehitur.  Caetcrum  movetur  sanguis  per  cor  sinistrum , 
aortam  venasque  eadem  ratione  ac  per  dextrum  cor 
commissamque  huic  cordi  arteriam. 

§  205. 

Sanguinem  modo  indicato  in  orbem  moveri  vincula 
ostendunt  vasis  injecta,  valvularum  dispositio,  ut  et 
observationes  mieroscopio  factae. 

§  200. 


Contractiones  cordis  et  succedentes  dilatationes  ita 

proccilunt ,  ut  venae  cavae  eodem  tempore ,  quo  pul¬ 
monales  venae ,  et  constringantur  alriaque  repleant , 
et  dextrum  atrium  eodem  tempore  se  contrahat  et 
inaniatur ,  quo  sinistrum  atrium ,  et  pariter  demum 
dexter  ventriculus  alteri  sinistro  respondeat. 

§  207. 

Ratio ,  qua  fit ,  ut  ulerque  ventriculus  uno  eodem- 
que  tempore  se  contrahat ,  et  ita  pariter  utrumque 
atrium  tempore  suo ,  sed  atria  non  eodem  tempore , 
quo  ventriculi,  partim  certe  in  co  est,  quod  utrique 
ventriculo  et  utrique  atrio  communes  quidem  fibrae 
sunt ,  sed  nullae  et  atriis  communes  et  ventriculis  pa¬ 
riter  ,  id  est  nullae  fibrae  ab  atriis  ad  ventriculos  de¬ 
currunt. 


§  208. 


Nomine  revolutionis  cordis  intelligere  recentiorcs 
solent  unam  atriorum  contractionem  unamque  succeden¬ 
tem  contractionem  ventriculorum  antea  relaxatorum. 

§  209. 

Potest  auris  pectori  imposita  duos  sonos  audire ,  qui 
illud  horologiorum  tic- tac  imitantes ,  citissime  quidem 
semet  excipiunt  ,  sed  quorum  primus  tamen  paulo 
diutius  durat  et  obscurior  est,  quam  alter,  et  eodem 
tempore  animadvertitur  ,  quo  ictus  cordis  in  thorace 
ct  pulsus  in  arteriis. 


§  210. 

Licet  in  controversia  sil  origo  illorum  sonorum , 
tamen  ad  producendos  cos  mullum  valvulis  fieri  circa 

ostia  venosa  ventriculorum  et  reliquis  semilunaribus , 
probabile  imprimis  videtur  cogitanti,  sonos  illos  a  non 
alio  cordis  vitio  magis  et  frequentius  mutari ,  quam 
a  valvularum  vitiis. 

§  211. 

Primus  sonus  derivari  potest  vel  a  velocissimo  cursu 
sanguinis  supra  irregularem  interiorem  ventriculorum 
faciem ,  vel  a  strepitu  musculari  ventriculorum  sese 
contrahentium,  vel  probabilius  ab  utraque  causa. 

§  212. 

Ad  secundum  sonum  edendum  integritas  requiritur 
valvularum  semilunarium. 

§  213. 

Duos  illos  exauditos  sonos  liberum  tempus  sequi¬ 
tur,  donec  atria  iterum  salis  repleta  sint. 

§  214. 

Causa  motus  sanguinis  per  cor ,  contractilis  ejus 
visceris  vis  est  e  fibris  carneis  pendens.  Contractio 
cordis ,  quae  systole  nuncupatur  ,  activa  est  cordis 
conditio,  sed  dilatatio  s.  relaxatio,  quae  diastolc  dici¬ 
tur,  passiva  ejus  conditio. 

§  215. 

Apex  cordis  et  ventriculi  durante  systole  ventriculo¬ 
rum  se  quodammodo  vertunt  circa  axes  suos  et  magis 
ad  dextrum  latus  cedunt,  et  redeunt  ad  latus  si¬ 
nistrum  durante  diastolc. 

§  216. 

Durante  systole  ventriculorum  cor  cum  mucrone  suo 
thoracem  ferit  quodam  ictu,  qui  pulsus  cordis  appel¬ 
latur  et  in  sano  homine  inter  cartilagines  costae  quar¬ 
tae  ad  septimam  sinistri  lateris  percipitur,  ut  et  in 
inferiore  ossis  sterni  parte. 

§>>  217. 

Pulsus  cordis  efficitur  nec  atriorum  repletione ,  nec 
arteriarum  motu  ,  sed  eo  tantum  ,  quod  mucro  antror- 
sum  et  sursum  projicitur;  nec  quidquam  argumenta 
valent  in  contrariam  sententiam  prolata. 

§  218. 

Per  rhythmum  in  actione  cordis  tempus  intelligitur , 
quod  durat  quaevis  contractio,  cum  ordine,  quo  atri¬ 
orum  et  ventriculorum  contractiones  semet  excipiunt. 

§  219. 

In  experimentis  apud  asinos  institutis  haec  obser¬ 
vabantur:  primus  motus  cordis,  qui  se  palam  faciebat 
post  pausam,  erat  atriorum  systole,  quam  continuo 
excipiebat  systole  ventriculorum;  id  est  cernebatur 
motus  exiguus  cum  vix  notabili  decremento  molis  in 
atriis,  quique  continuo  perislaltico  modo  ad  ventriculos 
transibat.  Poterat  oculus  facile  quidem  cum  motum 
sequi,  tamen  hic  non  duabus  partibus,  sed  una  tan¬ 
tum  protracta  actione  constare  videbatur.  Contractio 
ventriculorum  unico  ictu  et  subito  contingebat,  idque 
eodem  tempore ,  quo  primus  qui  audiebatur  sonus  et 
pulsus  in  arteriis  sentiendus.  Jam  pausa  observabatur, 
quamvis  non  diutius  durans,  quam  illa,  quae  inter 

primum  sonum  ct  allerum  secundum  intercedere  solet; 
peracta  liac  pausa  ventriculi  subito  dilatabantur ,  idque 
eodem  tempore,  quo  secundus  audiebatur  sonus.  Nunc 
altera  sequebatur  pausa,  durante  qua  ventriculi  im¬ 
pleti  manebant.  Demum  hac  pausa  absoluta,  omnia 
quae  dicta  sunt ,  de  novo  animadvertebantur. 

§  220. 

* 

Fibrae  nervosae  motoriae  cordis  oriuntur  a  radicibus 
nervi  accessorii  iisque  cervicalium  superiorum  trium 
aut  quatuor ;  earum  longe  plurima  portio  continetur 
parte  cervicali  nervi  vagi  sed  aliae  nonnullae  per 
ganglion  cervicale  infimum  et  thoracicum  primum 
nervi  sympathici  accedunt. 

§  221. 

Quamvis  voluntas  nullam  in  cordis  motum  vim  ha¬ 
beat,  tamen  extra  cerebri  potestatem  id  viscus  non 
esse ,  animi  affectus  probant.  Exciso  autem  cerebro 
aut  capite  sublato,  cor  pulsare  pergit,  quamdiu  irrita¬ 
bilitas  superest ,  idque  quoniam  hoc  in  casu  motus 
per  reflexionem  etiam  sustinentur  medulla  spinali  ra¬ 
dicibusque  nervorum  cervicalium  superiorum.  Et  haec 
quoque  causa  est,  cur  citius  cor  moveri  desinat,  qui¬ 
bus  collum  divisum  est  inter  quartam  ad  septimam 
colli  vertebram,  attamen  quo  major  portio  deletur 
medullae  oblongatae ,  qua  fibrae  sensiles  vagi  ct  mo¬ 
toriae  accessorii  ut  et  fibrae  nervorum  cervicalium  su¬ 
periorum  sibi  vicinissimae  sunt ,  eo  citius  necatur 
animal. 

§  222. 

Nervi  motum  cordis  regentes  ipso  sanguine  cordis 

stimulari  videntur;  quumque  sanguis  respiratione  cor¬ 
roboretur,  facile  intelligilur  tolli  motum  cordis  a  sub¬ 
lata  respiratione,  idque  citius  vel  tardius. 


Cordis  vis  contractilis  insignis  est,  in  ventriculis 
tamen  major,  quam  in  atriis,  et  in  ventriculo  sinistro 
etiam  fortior  et  polenlior ,  quam  in  dextro. 


§  224. 


Effectus  illius  vis  contractilis  motus  est  sanguinis 
cum  ex  atriis  in  ventriculos ,  tum  ex  ventriculis  in 
arterias,  in  quarum  truncos  sanguis  tanta  vi  impelli¬ 
tur  ,  ut  motus  sanguinis  per  arterias  imprimis  hoc 
impulsu  fiat. 


§  225. 


Veteres  quidem  mulli  ,  et  inter  recenliores  non 
pauci  etiam  arteriis  pariter  ac  cordi  vim  carneam  con- 
tractilcm  tribuerunt,  sed  cum  in  tunica  media  arteriarum 
principium  fibrosum  non  reperiatur,  carnea  ejus  na¬ 
tura  esse  nequit.  Tamen  possident  arteriae ,  praeter 
elasticitatem ,  aliam  forsan  contractililatem,  organicam, 
in  motum  sanguinis  non  sine  magno  effectu. 


§  226. 


Vasa  sanguifera  pluribus  constant  tunicis ,  quarum 
intima  omnibus  communis  est,  nec  in  ullo  deest  vase. 
Exterior  cellulosa  quidem  est ,  sed  uti  recentissimae 
observationes  docuerunt,  etiam  nonnullas  fibras  elasti¬ 
cas  continet.  Media  tunica  in  arteriis  fibris  constat 
elasticis  ,  exterioribus  circularibus  et  longitudinalibus 

interioribus,  paucissima  tantum  cellulosa  tela  inter  sc 
junctis.  In  venis  media  tunica  aliis  fibris  constat,  car¬ 
neis  simplicibus  principium  fibrosum  continentibus ,  in- 
primis  quidem  longitudinalibus,  sed  tamen  haud  sine 
circularibus  omnibus.  —  QuqiJ  interiorem  attinet  cum 
arteriarum  tum  venarum  membranam,  quam  alii  serosa 
indole  habuerunt,  alii  mucosa,  alii  a  tunica  media  arte¬ 
riarum  vix  diversam;  dixerunt,  quod  primum  ad  venas 
attinet,  a  tenuissima  lamina  e  vena  animalium  resecta 
sub  microscopio  longitudinales  pallidasque  quidem  fibras 
exhiberi,  sed  fibrarum  elasticarum  simillimas;  in  arteriis 
autem  in  eadem  illa  tunica  interna  pariter  fibras  lon¬ 
gitudinales  conspici  sub  microscopio ,  tenuiores  quidem  , 
quam  fibrae  tunicae  mediae ,  sed  praeterea  ab  iis  non 
diversas.  Sed  dubitandum  est ,  atque  si  salis  tenue 
frustulum  tunicae  internae  exploratur  ope  microscopii , 
illud  pellucidum  potius  apparet  et  simplex  iis  locis, 
quibus  nullae  tunicae  mediae  partes  adhaerent. 

§  227. 

Perfici  motum  sanguinis  aut  adjuvari  vi  quadam 
propria  arteriarum  probatur,  quod  ex  arteria  infra 
aliquam  ligaturam  sanguis  vel  ad  ramos  propellitur , 
vel  si  incisa  fuerit  arteria ,  expellatur.  Quam  vim 
arteriarum  exstare  oportet ,  cum  ventriculi  quo  tem¬ 
pore  ipsi  dilatati  sunt ,  nihil  ad  movendum  sanguinem 
valeant. 


§  228. 

In  arteriis  distinguere  debemus  statum  inertiae,  sta¬ 
tum  motus  passivi  ,  et  statum  motus  activi.  Pono 
volumen  alicujus  arteriae  =  12;  jam  sanguis  advenit 
camquc  arteriam  distendit  ad  13,  et  paulo  post  eadem 
arteria  ad  pristinum  volumen  redit,  ergo  ad  12.  Hoc 


ab  clasticitatc  pendere  potest.  Jam  vero  scimus  arterias 
se  posse  constringcro  infra  cum  gradum  voluminis, 
quem  on  cadavere,  ergo  in  statu  inertiae  exhibent, 
atque  hoc  est,  quod  parry  suis  experimentis  confir¬ 
mavit,  et  in  morbis  saepenumero  observatur;  an  forte 
qui  ita  producitur  pulsus  filiformis  et  minimus,  etiam 
ab  elasticitatc  arteriarum  pendet? 

§  229. 

Sunt  autem  arteriae  etiam  mortuae  adeo  elasticae, 
ut  lumen  a  comprimente  digito  deletum,  totum  iterum 
hiet,  quamprimum  pressio  sit  sublata. 


§230. 

Motus  itaque  sanguinis  arteriosi  contineri  videtur , 
cum  nova  illius  portione  ex  ventriculis  contractis  in 
arterias  impulsa ,  tum  viribus  aliis  ipsi  arteriae  insitis. 
Num  prior  vis  etiam  ad  eas  penetret  arteriolas ,  in 
quibus  pulsus  non  amplius  percipitur,  in  controversia 
est;  forsan  quidem  vis  cordis  huc  penetrat,  sed  de¬ 
bilitatur  attractione,  quam  in  sanguinem  parenchyma 
organorum  habet. 

§  231. 

Quo  tempore  arteriae  sanguine  e  corde  impulso 
feriuntur,  in  iisdem  per  stethoscopium  murmurans  et 
obscurus  auditur  strepitus,  qui  vero  mutatur  in  alterum, 
similem  soni ,  qui  e  folle  editur ,  si  ipso  stethoscopio 
paulo  fortius  depresso  arteria  paululum  comprimatur. 
Oriri  ille  sonus  videtur  cum  a  frictione  inter  sanguinem 
et  arteriarum  parietes ,  tum  ab  ictu ,  quo  iidem  pa¬ 
rietes  sanguine  feriuntur. 

§  232. 

Insuper  ictus,  quem  sanguis  recipit  ab  impulso  ex 
ventriculis  in  arterias  sanguine,  communicatur  cum 
arteriis  earumque  parietibus  et  palam  fit  quodam  motu 
micante,  quem  pulsum  vocamus. 

§  233. 

In  pulsu  arteriae  a  recepto  sanguine  extenduntur, 
paululum  in  latitudinem,  magis  in  longitudinem,  et 
haec  extensio  vera  pulsus  causa  est. 

§  234. 

Cor  enim  si  novam  sanguinis  portionem  in  arterias 
pellat  sanguine  plenas ,  tum  sanguis ,  qui  non  adeo 
cito  cedere  per  angustiora  vasa  capillaria  potest,  pre¬ 
mitur,  et  versus  omnes  directiones  aufugit,  vasaque 
ipsa  urget  et  extendit. 


§  235. 

Ratio ,  qua  fit ,  ut  arteriae  magis  elongentur ,  quam 
dilatentur  ab  urgente  sanguine ,  est  in  longitudine  fi¬ 
brarum  elasticarum  longitudinalium  et  in  brevitate  fibra¬ 
rum  circularium. 

§  236. 

Propulsus  e  corde  sanguis  causa  quidem  pulsus  est, 
sed  pressura  ejus  sanguinis ,  qui  singulis  contractioni¬ 
bus  c  corde  expellitur,  extensionem  efficit,  non  omnium 
corporis  arteriarum ,  sed  carum  solum ,  quae  cordi 
sunt  commissae. 

§  237. 

Ergo  motus ,  qui  in  sanguino  ab  expul$o  o  ven¬ 
triculis  sanguine  producitur,  causam  sistit  motus  in 
vicina  portione  sanguinis ,  et  eo  facilius ,  quia  elasticae 
arteriae  sese  constringentes  simul  eum  propellunt  san¬ 
guinem  ,  quo  ipsae  extensae  erant. 

§  238. 

Non  omnium  igitur  arteriarum  sanguis  agitatur  et 
propellitur  uno  eodemque  tcmpusculo  minimo  ,  nec  in 
omnibus  arteriis  simul  pulsus  percipitur ,  sed  inter¬ 
vallum  temporis ,  quod  ex.  gr.  inter  pulSum  arteriae 
maxillaris  externae  et  inter  pulsum  arteriae  metatarseae 
intercedit,  sextam  circiter  aut  septimam  partem  sexage¬ 
simae  minuti  aequat. 

§  239. 

Caeterum  in  nonnullis  cordis  morbis,  inprimis  in 
valvularum  vitiis  etiam  evidentius  saepe  intervallum 
temporis  redditur  inter  pulsum  cordis  et  arteriarum. 

§  240. 

Quum  pulsus  universe  mensura  sit  virium ,  quas 
corpus  animale  in  promovendum  sanguinem  impendit, 
medici  pulsum  interrogant,  quoties  virium  aegrotorum 
mensuram  nossc  intersit. 

§  241. 

• 

Numerus  pulsuum  intra  minutum  temporis  variat 
pro  hominum  aetate  ,  constitutione  ,  sexu  caet.  In 
neonatis  140  et  plures  numerantur  pulsus,  in  puero 

ct  juvene  90 — 85,  in  adulto  homine  70,  in  sene  GO 
et  pauciores. 


§  242. 


In  sexu  muliebri  pulsus  frequentior  est  , 
virili. 


§  243. 


quam  in 


DilFcrt  quoque  pulsus  pro  diei  temporibus :  ita  aetatis 
anno  X — XX,  medio  numero  sumto,  pulsus  numeran¬ 
tur  71  hora  matutina,  73  durante  die,  et  79  vespere. 

§  244. 

Pulsus  frequentia  etiam  differt  pro  habitu  corporis , 
nam  in  stante  homine  in  universum  frequentior  pulsus 
est,  sed  minus  frequens  in  sedente  atque  etiam  minus 
frequens  in  decumbente. 

§  245. 

Omnes  fere  arteriae  in  venas  transeunt ,  etiam  quae 
in  glandulis  secretioni  serviunt  aut  sanguinem  vehunt 
nutritioni  partium  destinatum.  Neque  exceptae  sunt 
arteriae  helicinae  in  membro  virili. 


§  24G. 


Inter  extremas  arteriolas  venulasque  rete  vasorum 
est ,  cujus  singula  vascula  eadem  sunt  diametro ,  quae¬ 
que  vasa  peripherica  sive  capillaria  nuncupantur. 


§  247. 

Berres  distinguit  vasa  peripherica  in  vasa  capillaria 

ct  vasa  intermedia.  Scilicet  vasa  capillaria  nominat 
subtilissimas  arteriolas  venulasquc ,  plexus  subtilissimos 
facientes ,  quaeque  in  se  invicem  transeunt ,  interpo¬ 
sito  rete  vasorum  intermediorum.  Vidit  vasa  peripherica 
ita  constituta,  ut  ex  forma  eorum  quod  vis  fere  organon 
promte  cognosci  possit  et  distingui  ab  aliis.  Plexuum 
vasorum  capillarium  sequentes  formas  observavit;  1“ 
plexum  arteriosum  undulatum ;  2°  plexum  arteriosum 
linealem  ;  3°  pl.  arteriosum  longitudinalem  angulo 

acuto  ornatum ;  4°  pl.  arteriosum  dendriticum ;  5°  pl. 
arteriosum  maculoso  -  longitudinalem  ;  6°.  pl  arteriosum 
excentricum.  Denique  vasorum  intermediorum  duo  ro- 
tia  distinguit ,  plexum  vasculosum  maculosum  ct  ple¬ 
xum  vasculosum  ansatum. 

§  248. 

Singula  retis  capillaris  vascula  non  ad  perpendicu¬ 
lum  plerumque  ad  substantiam  parenchymatis  accedunt, 
sed  superficies  partium  perreptant,  quae  dispositio  eam 
utilitatem  habet,  ut  minor  vasculorum  copia  sufficiat, 
ct  quaevis  guttula  sanguinis  quam  diutissime  in  orga¬ 
norum.  substantia  moretur. 

§  249. 

Attamen  vasa  capillaria  non  penetrant  inter  partes 
dementares  organorum,  sed  cingunt  solum  partes  mi¬ 
nores  eorundem. 


§  250. 

Sanguis  in  vasis  capillaribus  tacite  fluit,  non  per 
pulsus. 


Gli 


§  251. 

Causa,  qua  fxt ,  ut  in  vasis  capillaribus  sanguis 
tacite  fluat,  videtur  in  attractione,  quam  sanguis  pa¬ 
titur  ab  organorum  parenchymate,  quae  attractio  in- 
primis  in  activa  sic  dicta  congestione  se  palam  facit. 

§  252. 

In  vasis  capillaribus  sanguis  lentius  fluit,  quam  in 
arteriis ,  et  universe  eo  lentius ,  quo  angustiora  ipsa 
capillaria  vasa  sunt;  nam  quo  angustiora  vasa  sint, 
co  magis  viscidus  sanguis  adhaeret  vasorum  parietibus 
et  co  major  'frictio  redditur. 

§  253. 

Nervos  directo  aliquid  valere  ad  motura  sanguinis 
per  vasa  capillaria  mutandum  nondum  certo  demonstrari 
potuit.  Videntur  tamen  indirecto  non  sine  pondere, 
idque  mutando  etiam  illam  vim  attractionis,  quam  paren¬ 
chyma  in  sanguinem  possidere  dixi ,  quaeque  inprimis 
in  inflammationibus  et  activis  congestionibus  palam  fit. 

§  254. 

Nonnulli  in  minimis  vasis  conlraclililatem  adesse  di¬ 
cunt,  idque  quoniam  a  frigore  illa  contrahuntur;  sed 
annon  omnes  partes  ipsacquc  mortuae  frigore  contra¬ 
huntur?  Ergo,  quamvis  nondum  certo  constet  illam  a 
frigore  contractionem  vitali  vasorum  vi  niti,  hoc  tamen 
scimus ,  frigus  eum  habere  effectum  ,  ut  se  contrahant 
vasa,  nec  arteriosa  tantum,  verum  et  venosa  pariter, 
miuoremque  admittant  sanguinis  copiam ;  et  hinc  illae 
scroti  contractiones ,  hinc  ille  collapsus  in  cute  apud 
homines ,  frigido  qui  utuntur  balneo. 

§  255. 

Adesse  arterias,  quae  humorem  sanguinis  absque  glo¬ 
bulis  vehant,  nondum  constat. 

§  25G. 


Subtilissima  quidem  vasa  minora  sunt ,  quam  dia¬ 
meter  globuli  sanguinis ,  neque  raro  in  microscopicis 
observationibus  vasa  cernuntur  humore  tantum  sangui¬ 
nis  plena  sine  globulis,  verum  globuli  sanguinis  com¬ 
primi  possunt  et  elongari ,  neque  constat  nunquam 
globulos  penetrare  in  ea  vasa ,  quae  humore  solum 
sanguinis  plena  cernuntur  in  microscopicis  observatio¬ 
nibus.  Caeterum  in  felicissimis  repletionibus  more  ana¬ 
tomico  factis  major  copia  retium  vasculosorum  mini¬ 
morum  cernitur ,  quam  unquam  in  partibus  pellucidis 
animalium  vivorum. 

§  257. 

Venulae  c  rete  vasorum  capillarium  orientes  se 
conjungunt ,  ramulosque  majores  constituunt ,  qui  suo 
loco  cum  aliis  conjuncti  venas  constituunt,  et  venosos 
demum  truncos. 

§  258. 

In  venis  lentior  est  motus  sanguinis,  et  licet  plures 
causae  conspirent  ad  sanguinem  venosum  movendum , 
tanta  tamen  deest,  quanta  in  arteriis  motus  sanguinis 
continetur. 

§  259. 

Quodammodo  vero  lentior  venosi  sanguinis  motus 
suppletur  majore  venarum  frequentia. 

§  2G0. 

In  venis,  in  quibus,  nonnullis  exceptis,  sanguinem 
oportet  versu9  cor ,  id  est  contra  proprium  pondus 
ascendere,  motus  efficitur:  1°  contraclilitate  carnea 
tunicae  mediae ;  2°  elasticitate  venarum  ut  in  arteriis ; 
3  motu  musculorum  et  pulsationibus  arteriarum;  4° 
novis  portionibus  sanguinis  perpetuo  succedentibus ; 
5°  tum  in  systemate  venarum  cavarum  et  in  venis 
pulmonalibus  sanguis  eo  facilius  ascendit  ad  atria , 
cum  in  ea ,  quando  vacua  sint ,  tanquam  in  spa¬ 
tium  vacuum  properet ,  quod  etiam  fortius  duranto 
inspiratione  accidit;  6°  denique  quo  facilius  indicatae 
vires  optatum  effectum  habeant,  et  columna  sanguinis 
superior  deorsum  non  urgeat  columnam  succedentem , 
plurimis  venis  valvulae  additae  sunt ,  quibus  tota  san¬ 
guinis  columna  in  multas  veluli  et  breves  cylindros 
dividitur. 

§  261. 

Caeterum  in  venis  ,  quae  descendunt  ,  ut  capi¬ 
tis  oollique,  reditus  venosi  sanguinis  expeditius  suc- 
ceditv 

§  262. 

Denique  quae  in  multis  partibus  exstant  venae  su¬ 
perficiales  et  profundae,  eam  sibi  invicem  praestant 
utilitatem,  ut  cedere  in  profundas  sanguis  possit,  si 
per  superficiales  reditus  sanguinis  impeditus  sit. 

§  263. 

Et  simili  modo  solum  iter  venosi  sanguinis  spectare 
eae  quoque  videntur  anastomoses ,  quae  c.  gr.  inter 

portarum  venam  et  cavam  venam  inferiorem  aliis,  prae¬ 
ter  jecur ,  locis  observatae  sunt. 

§  264. 

Inesse  parenchymati  praeter  vim  sanguinem  attrahen-  * 
tem ,  etiam  alteram  repellentem,  non  constat. 

§  265. 

Tempus,  quo  sanguis  universum  circulum  suum  ab¬ 
solvit,  breve  est,  atque  omnia,  quae  vel  calculis  vql 
experimentis  innotuerunt,  si  rite  consideremus,  haud 
multum  a  veritate  recedimus ,  statuentes  illum  circulum 
absolvi  inter  temporis  minuta  1 — 3. 

§  266. 

Per  se  vero  elucet ,  sanguinem  e  ventriculo  dex¬ 
tro  in  arteriam  pulmonalem  impulsum  intra  bre¬ 
vius  tempusculum  redire  ad  atrium  sinistrum ,  quam 
sanguis  redeat  arteriae  aortae  ad  atrium  cordis  dex¬ 
trum. 


§  267. 

Lumina  ramorum  conjuncta  quum  majora  capaciora- 
quo  sint ,  quam  lumina  vasorum  trunci ,  a  quo  rami 
oriuntur,  quumque  celeritas  in  flumine  augeatur  ejus 
alveo  se  contrahente,  facile  intelligilur ,  velocitatem 
cursus  sanguinis  in  truncis  venarum  cavarum  majorem 
osse ,  quam  in  ramulis.  Contrarium  jam  in  arteriis  ha¬ 
bere  locum  ex  iisdem  legibus  hydraulicis  patet.  Simili 
enim  modo,  quo  ex  arcto  flumine  lentius  fluit  aqua, 
quamprimum  in  amplum  effunditur  lacum ,  ita  arte¬ 
riosus  quoque  sanguis  in  trunco  aortae  citius  fluit, 

quam  in  ejus  ramulis,  quum  amplitudine  truncum  il¬ 
lum  multo  superent  conjuncti  arteriarum  ramuli. 


§  268. 


Celeritas  sanguinis  dijudicanda  est  nec  e  celeri¬ 
tate  ,  qua  globulos  procedentes  videmus  in  micros- 
copicis  observationibus,  siquidem  in  his  cum  aucta 
mole  etiam  aucta  cernitur  celeritas,  nec  e  celeritate, 
qua  sanguis  effluit  e  majoribus  vulneratis  vasis,  quo¬ 
niam  tum  a  sanguine  in  suo  itinere  omnia  ea  non 
superanda  sunt  impedimenta ,  quae  in  integris  vasis 
succedens  porlio  a  priore  patitur. 


CAPUT  IX. 


De  respiratione. 


§  269. 


Qui  ductu  thoracico  continetur  chylus,  licet  ad 
sanguinis  naturam  jam  accedat  quodammodo ,  non¬ 
dum  sanguis  est,  neque  tum,  quando  in  venas 
est  elTusus  earumque  cum  sanguine  se  commiscuit. 
Chylus  igitur ,  ut  verus  fiat  sanguis ,  alias  subire 
mutationes  debet,  quod  autem  accidere  nequit  sine 
aliis  organis ,  huic  mutationi  perficiendae  destinatis. 
In  venas  chylus  effunditur ;  itaque  cum  venoso  san¬ 
guine  circumfluit ,  et  jam  hanc  ob  causam  et  ob 
intimam  chyli  et  venosi  sanguinis  miscelam  separare 
non  possumus  doctrinam  de  ratione ,  qua  in  sangui¬ 
nem  chylus  mutatur ,  ab  ea  de  sanguinis  venosi  in 

arteriosum  sanguinem  mutationis  modo ,  loco ,  tempo¬ 
re.  Organa ,  quibus  haec  haematosis  pars  imprimis 
mandata  est ,  pulmones  sunt ,  et  functio ,  quibus  pul¬ 
mones  huic  muneri  satisfaciunt,  respiratio  dicitur. 
De  respiratione  igitur  nunc  dicere  proximum  est ,  id- 
qne  de  modo,  quo  fiat,  de  ejusdem  causis,  utilitate 
et  vi  demum  in  partes  caeteras  et  functiones. 

§  270. 

Respiratio  dicitur  mutua  aeris  per  laryngem  et  tra¬ 
cheam  in  pulmones  attractio  ejusque  per  easdem  vias 
succedens  expulsio. 

§  271. 

Est  aer ,  quem  in  respiratione  homo  haurit ;  pisces 
vero  aquam  hauriunt  acre  plenam. 

§  272. 

Aer  constat  79  partibus  azoti  et  21  partibus 
oxy genii;  acidi  autem  carbonici  purissimus  aer  tam 
minimam  continet  copiam,  ut  in  10,000  partibus  4,15 
tantum  partes  acidi  carbonici  reperiantur. 

§  273. 

Pars  aeris  praecipua  oxygenium  est  et  solum  quidem 
vitae  alendae  idoneum  ,  verum  tamen  ut  secundum 
naturam  id  faciat ,  non  purum  sed  semper  cum  majore 
azoti  quantitate  hauriendum  est. 

§  274. 

Azoton  nimiam  irritantem  oxygenii  vim  moderari 

videtur  et  temperare ,  nam  ipsum  oxygenii  munera  ex¬ 
plere  nequit ,  nec  vitam  sustentare. 

§  275. 

Lclhalis  autem  vis  est'  acidi  carbonici ,  necatque, 
idque  non  raro  citissime,  spasmum  rimae  glottidis  pro¬ 
vocando. 


§  27 6. 

Apparatus  respirationis  a  naribus  incipit  ducentibus 
ad  laryngem,  qui  in  asperam  arteriam  continuatur,  ut 
demum  in  thoracis  cavo  divisione  illius  arteriae  pul¬ 
mones  constituantur  pleura  obtecti.  Pulmones  ad  glan¬ 
dulas  cum  pertineant  perfectas ,  asperam  arteriam  pro 
ductu  excretorio  habeas. 

§  277. 

Thorax  visceribus  protegendis  factus,  quibus  parti¬ 
bus  constet,  tradit  anatome. 

§  278. 

Rami  arteriae  asperae  sensim  in  plurcs  et  tenuiores 
dividuntur  ramos ,  quorum  tenuissimi  demum  in  in¬ 
numerabiles  minimos  clausosquc  fines  degenerant,  qui 
ocllulac  pulmonales  nuncupantur  diversa  magnitudine, 
non  directo  commercium  inter  se  alentes,  sed  per  in¬ 
tercedentes  bronchorum  ramos. 

§  279. 

Quamvis  cellulae  pulmonales  lines  sint  ramulorum 
asperae  arteriae ,  tamen  hi  ramuli  et  cellulae  pulmo- 

nalcs  fabrica  sua  differunt  a  fabrica  ipsius  asperae  ar¬ 
teriae  ejusque  ramorum  majorum ;  nam  ramuli  non 
anfplius  annulis  cartilagineis  constant,  sed  tantum  mem¬ 
brana  mucosa  et  fibris  elasticis,  quibus  vero  inprimis 
iis  locis ,  quibus  unus  ramus  in  duos  dividitur ,  car¬ 
tilaginea  accedit  lamina,  figura  irregulari,  qua  apertum 
tenetur  ramulorum  cavum;  attamen  et  hac  laminae  car¬ 
tilagineae  desunt  in  iis  ramulis,  quorum  capacitas  di¬ 
midiam  lineam  non  excedit.  Asperae  arteriae  et  bron¬ 
chorum  fibras  carneas ,  quas  nonnulli  in  minimis  quo¬ 
quo  ramulis  se  vidisse  testantur,  usquo  ad  cellulas 
pulmonales  procedere ,  nondum  constat. 

§  280. 

Per  cellularum  pulmonalium  parietes  distribuuntur 
vasa  capillaria  commissa  cum  arteriae  pulmonali,  tum 
venis  pulmonalibus.  Jam  quum  vasa  illa  vicies  an¬ 
gustiora  sint,  quam  cellulae  pulmonales,  hae  magnam 
possunt  vasorum  copiam  continere. 

§  281. 

Attamen  commercium  inter  acrem  sanguinemque  ve¬ 
nosum  non  solum  in  cellulis  pulmonum  locum  habere 
videtur,  sed  in  ramis  etiam  bronchialibus,  nam  rete 
capillare  etiam  in  his  exstat ,  et  in  morbis  pulmonum 
non  raro  respirationem  ct  haemalosin  etiam  tum  ali- 
quomodo  procedentem  observamus,  quando  ad  cellulas 
penetrare  aer  non  amplius  potest. 

§  282. 

Quum  arteriae  bronchiales  cum  arteria  pulmonali 
per  ramos  ipso  oculo  visibiles  coeant ,  et  venosus 
saDguis  e  bronchialibus  arteriis  redux  inprimis  in 

venas  bronchiales  transeat,  non  improbabile  est  ve¬ 
nosum  arteriae  pulmonalis  sanguinem  derivari  a  pulmo¬ 
nibus  per  anastomoses  illas ,  idque  quoties  pulmones 
in  morbis  nonnullis  capere  minorem  tantum  sanguinis 
copiam  possunt. 


§  283. 

In  pulmonibus  eadem  fere  locum  habet  vasorum  ra¬ 
tio ,  quae  in  hepate;  etenim  arteria  pulmonalis  com¬ 
parari  cum  vena  portarum  potest ,  arteriae  bronchiales 
cum  arteria  hepatica,  venae  pulmonales  cum  venis 
hepaticis ,  ne  dicam  bronchos  ratione  sua  non  differre 
a  ductibus  biliferis. 


§  284. 

Respirationes  singulae  una  constant  inspiratione  et 
una  succedente  exspiratione. 

§  285. 

Spiramus  vel  per  os  vel  per  nares. 

§  286. 

Nihil  ad  vulgarem  respirationem  confert  palati  velum; 
si  enim  per  nares  spires  ore  clauso,  lingua  totum  oris 
cavum  implens  versus  durum  palatum  urgetur,  idque 
attingit ;  si  vero  os  aperias  et  spires ,  lingua  recedit  a 
palato  duro  et  descendit  cum  descendente  maxilla  in¬ 
feriore.  Si  quis  autem  ore  aperto  cx  industria  per 
solas  nares  trahere  acrem  velit ,  tum  oris  cavum  sepa¬ 
ratur  ab  acris  via,  idque  lingua,  cujus  posterior  pars 
velo  palatino  se  applicat.  Haec  vero  non  consueta  est 
respirandi  ratio. 

.  §  287. 

Intclligitur  ex  acris  natura,  qua  in  quodcuuque  spa¬ 
tium  vacuum  expedite  succedit,  ipsum,  via  respirationis 
aperta,  continuo  ad  pulmones  descensurum  fore,  quam 
primum  haec  viscera  cum  thorace  expanduntur.  Atque 
hinc  quoque  inspiratio  a  thoracis  dilatatione  incipit. 

§  288. 

In  thoracis  dilatatione  omnes  illius  cavi  diametri 
augentur  suis  viribus,  scilicet  diameter  longitudinalis 
contrahente  se  et  adeo  versus  abdomen  descendente 
diaphragmate,  et  diameter  transversa  musculis  intercos¬ 
talibus. 


§  289. 

Hae  autem  vires  non  sufficiunt  in  variis  difficilioris 
inspirationis  speciebus ,  in  quibus  et  alii  musculi  con¬ 
jungere  suas  vires  cum  prioribus  debent,  uti  pecto¬ 
rales,  sternocleidomastoidei,  serrati  antici,  serrati  pos¬ 
tici  superiores,  scaleni,  levatores  costarum,  cact.  Ne¬ 
que  tum  diameter  anlcro-  posterior  eandem  magnitudi¬ 
nem  servat,  sed  cum  caeleris  augetur. 

§  290. 

Jam  quamprimum  dilatatur  thorax  cl,  aucto  cavi 
pectoris  spatio,  pulmones  sc  expandunt,  aer  per  aper¬ 
tas  vias ,  per  laryngem  et  asperam  arteriam  in  pulmo¬ 
nes  eorumque  cellulas  irrumpit. 

§  291. 

Aspera  arteria  ab  aere  irrumpente ,  in  longilu- 

di  nem  et  latitudinem  expanditur ,  atque  si  ad  pulmo¬ 
nea  venerit  aer ,  cellulae  magis  replentur ,  jamque , 
cum  et  vasa  pulmonum  explicari  magis  nunc  possint , 
circulatio  per  pulmonea  expeditius  procedit. 

§  292. 

Transitus  acris  in  pulmones  et  cellulas,  ut  et  ejus¬ 
dem  exitus  audiri  aure  potest  pectori  imposita  vel 
etiam  melius  ope  tubi  acustici ,  quem  stethoscopium 
appellant;  auditur  adeo  sonus,  qui  a  se  expandentibus 
cellulis  pulmonalibus  producitur  et  a  palhologis  sonus 
respiratorius  s.  respiratio  vesicularis  nuncupatur; 
auditur  quidem  et  in  exspiratione  et  in  inspiratione , 
tamen  in  exspiratione  brevior  est ;  evidentior  idem 
sonus  juniore  est  aetate,  qua  cellulae  pulmonales  fre- 
qucnliorcs  sunt.  Licet  hic  sonus  omnibus  pectoris 
locis  audiri  possit,  tamen  apertior  est  inter  claviculam 
et  marginem  superiorem  musculi  cucullaris  ct  in  axillis. 

§  293. 

Quemadmodum  vasculum  aqua  plenum  ,  quod  digi¬ 
tis  percutias ,  obscurum  edit  sonum ,  sed  idem  aere 
plenum  clarum  emittit  sonum ,  ita  thorax  pulmonibus 
aerem  ferentibus  impletus ,  si  percutiatur ,  resonat  ut 
tympanum  cditque  clarum  sonum,  et  clariorem  in  in¬ 
spiratione  ,  quam  in  exspiratione.  Clarissimus  sonus 
editur  in  sterni  ossis  regione,  id  est  tres  digitos  supra 
cartilaginem  ensiformem ,  clarus  etiam  in  spatio  trian¬ 
gulari  supra  claviculas ,  ut  et  magis  versus  inferiora , 
cum  in  dextro,  tum  in  sinistro  latere;  attamen  dex¬ 
trorsum  aliquot  pollices  infra  mammae  papillam ,  ct 
sinistrorsum  in  ipsa  hujus  papillae  regione  sonus  ob¬ 
scurior  est ,  sed  clarus  iterum  in  dorso  et  ad  latera 
thoracis. 

§  294. 

Spiritum  relinere  non  diu  possumus  sed  cogimur  ad 
exspirationem  intolerabili  anxietate ,  quam  intercedente 
vago  nervo  produci  arbitramur,  ut  itaque  per  eun¬ 
dem  nervum  cum  cibi,  tum  acris  desiderium  perci¬ 
piamus.  ^ 

§  295. 

Causae  exspirationis  plures  sunt:  1°  huc  pertinet 
vis  sublata  musculorum  inspirationis,  ut  thorax  col¬ 
labatur  et  pulmones  collapso  thorace  in  minorem 
molem  redire  cogantur ;  2°  asperae  arlcriao  et  bron¬ 
chorum  claslicitas ,  qua  fit ,  ut  e  •  dilatatione ,  quam 
ab  irruente  aere  subierant ,  nunc  ad  pristinum  volu¬ 
men  redeant,  adeoque  eum,  quem  continent  aerem, 
cedere  cogant ;  3°  vis  contractilis  carnea  in  aspera 
arteria  et  bronchis ,  et  denique  validissima  musculo¬ 
rum  abdominalium  contractio,  qua  costae  detrahuntur 
et  viscera  abdominis  ,  compresso  abdomine  ,  pariter 
compressa  contra  diaphragma  impelluntur ,  atque  hoc 
ex  planitie  sua  in  fornicem  in  pectus  eminentem 
cogunt. 


§  296. 

Sine  duhio  exspiratio  magis  quam  inspiratio  pendet 
ab  activa  pulmonum  conditione ;  puto  exspirationem 
haud  parum  adjuvari  cum  contractione  carum  fibrarum 
carnearum ,  quae  in  ipsis  minoribus  bronchorum  ramis 
sunt,  tum  etiam  fibris  longitudinalibus  elasticis,  quao 
sua  vi  student  omnes  bronchos  in  breviorem  cylindrum 
contrahere. 

§  297. 

Dc  propria  cellularum  pulmonalium  vitali  contrac¬ 
tione  nihil  constat. 


§  298. 

Exspirationis  tot  gradus  sutit  modique,  quotquot  in 
inspiratione.  In  vulgari  exspiratione ,  quod  ad  carnes 
adtinet,  inprimis  abdominales  tantum  operantur,  sed 
his  in  difficili  et  morbosa  aliae  etiam  accedunt  vires , 
scilicet  musculi  quadrati- lumborum  ,  sacro  -  lumbarcs  , 
serrati  postici  inferiores,  longissimi  dorsi. 

§  299. 

In  sano  homine  exspiratio  sequi  inspirationem  solet 
paulo  prius,  quam  nasci  anxietas  potuit.  Lentior  au¬ 
tem  quam  pulsus  est  respiratio.  Vulgo  una  respiratio 
(inspiratio  et  exspiratio)  ad  pulsus  quatuor  contingere 
solet ;  si  ergo  octoginta  pulsus  homini  adulto  tribuas , 
hic  eodem  minuto  temporis  vicies  spirabit. 

§  800. 

Caeleruin  respirationis  frequentia  et  profunditas  dif¬ 
fert  pro  aetate  hominis,  sexu,  constitutione,  somno 
ct  vigiliis,  corporis  laboribus,  animi  affectibus,  cact. 

§  301. 

Licet  et  modi  respirationis  et  tempus  pariter  quo¬ 
dammodo  nostra  voluntate  regi  et  mulari  possint ,  ipsa 
tamen  respiratio  etiam  absque  voluntate  nostra,  ut  in 
somno,  rite  procedit,  nec  facile  quis  retento  e\  volun¬ 
tate  spiritu  vitam  sibi  invisam  abjicere  potest. 

§  302. 

Pulmones  exspiratione  quodammodo  quidem  colla- 
buntur ,  verum  nunquam  omni  privantur  aere ;  hinc 
qui  semel  spiravit  pulmo ,  in  aquis  natat ,  neque  sub- 
sidet,  nisi  degeneratus  ex  morbo  sit. 

§  303. 

Neque  respirationis  tantum  tempore  aer  in  sangui¬ 
nem  agit,  sed  perpetuo  absque  intervallo  temporis, 
cum  nunquam  ipse  in  pulmonibus  non  sit. 

§  304. 

Non  eadem  semper  aeris  copia  singulis  inspirationi¬ 
bus  hauritur ,  sed  variat  illa  pro  causis  mullis. 

§  305. 

Attamen  non  multum  a  vero  recedes  ,  si  credas  in 
modica  inspiratione  viginti,  aut’ infra,  aut  ultra  hauriri 
pollices  cubicos  aeris. 

§  306. 

Quum  vero  multo  major  copia ,  etiam  centum  et 
triginta  digiti  cubici  hauriri  possint,  et  post  modicam 
exspirationem  centum  et  decem  pollices  cubici  semper 
remaneant  in  pulmonibus ,  capacitas  eorundem  aequalis 
haberi  potest  ducentis  circiter  et  quadraginta  digitis 
cubicis  aeris. 


§  307. 

Modus  respirationis  admodum  variat.  Ita  anhelare 

cum  dicimus,  in  quo  frequens  series  brevium  inspi¬ 
rationum  cum  brevibus  exspirationibus  alternat. 

§  308. 

Singultus  est  valida  subitaque  inspiratio ,  glottide 
arctata,  cum  sui  generis  strepitu,  cujus  causa  ab  oeso¬ 
phago  et  ventriculi  cardia  proficiscitur. 

§  309. 

Tussis  est  spasmodica  et  cum  strepitu  juncta  exspi¬ 
ratio  per  os  potissimum. 

§  310. 

Sternutatio  exspiratio  est  sonora  per  nares ,  quam 
inspiratio  praecedit  longa  et  profunda,  itaque  notabilis 
diaphragmatis  contractio  et  descensus.  Tamen  non 
vulgaris  in  sternutatione  locum  habet  exspiratio  sed 
conjungitur  eadem  cum  veli  palatini  actione;  scilicet 
antequam  exeat  aer,  musculi  glosso- palatini  et  pha- 
ryngo-  palatini  ita  locare  velum  illud  videntur  ,  ut 
exiturus  aer  exire  impediatur;  sic  in  aeris  cursu  ro¬ 
bur  augetur  adeo  ,  ut  quamprimum  sequenti  temporis 
momento  impedimentum  tollatur  laxato  palatino  velo, 
aer  jam  erumpat  magno  cum  impetu.  Exspiratoria 
actio  itaque  sternutatio  est ;  quidem  exspiratio  non 
contingit,  nisi  praecesserit  inspiratio,  tamen  haec  re¬ 
mota  tantum  sternutationis  causa  est,  sed  exspiratio 
causa  proxima. 

§  311. 

Suspirium  profunda  est  et  lenta  inspiratio  cum 
citiore  et  sonora  exspiratione. 

§  312. 

Oscitatio  est  longa  lcntaque  inspiratio  per  os  valde 
apertum  ,  quam  citior  exspiratio  sequitur. 

§  313. 

Denique  in  risu  etiam  et  fietu  respiratio  mutatur, 
et  suctio  demum  et  nixus  inspirationis  genera  sunt. 

§  314. 

Aer ,  qui  inspiratione  hauritur ,  mutatur  in  pulmo¬ 
nibus  adeo,  ut  aer,  qui  redditur,  differat  ah  eo, 
qui  haustus  fuerat. 

§  315. 

Nam  primum  haustus  aer  quamdam  oxygenii  por¬ 
tionem  perdit  idque  plerumque  paries  quinque,  ut 
igitur  exspiratus  aer  quinque  partes  oxygenii  minus 
contineat,  quam  inspiratus. 

§  316. 

Non  ideo  autem  quantitas  acris  mullo  hinc  minui¬ 
tur,  sed  pro  quinque  illis  oxygenii  partibus,  quin¬ 
que  fere  acidi  carbonici  partes  in  exspirato  aere  adesse 
solent. 

§  317. 

Attamen  paulo  major  copia  perditi  oxygenii  esse 
solet,  quam  copia  exspirati  acidi  carbonici. 

§  318. 

Diflcrt  insuper  acidi  carbonici,  quod  editur,  porlio 
idque  pro  dici  temporibus,  pro  vitae  ratione,  pro 
natura  ciborum  et  potulentorum  ,  pro  conditione  ani¬ 
mi  ,  pro  sanitate  et  morbis. 

§  319. 

Praeter  acidum  carbonicum  exhalari  etiam  azoton , 
alii  affirmant ,  alii  negant ;  attamen  exhalari  illud  pro¬ 
babilius  est ,  quam  sorberi ,  quod  alii  docuerunt ,  id¬ 
que  eo  magis,  quoniam  liberum  azoton  in  sanguine 
experti  sunt ,  idque  cum  in  arterioso  quidem ,  tum  in 
venoso  sanguine ,  tamen  in  hoc  sanguine  majorem  ejus 
copiam ,  quam  in  arterioso. 

§  320. 

Quod  tandem  evidenlissimum  est  neque  negari  po¬ 
test  ,  halitus  est  aquosus  ,  qui  cum  exspirato  acre 
semper  erumpit ,  tempore  hyemali  prompte  observan¬ 
dus,  cujusque  quantitas  intra  horas  24  aequalis  aes¬ 
timatur  librae  et  ultra. 


§  321. 

De  causis  illius  mutationis  in  aere  consensus  non 
est.  Maxime  tamen  probabile  videtur,  acidum  illud 
carbonicum  ,  quod  in  exspirato  aere  adesse  dixi ,  for¬ 
mari  in  ipso  sanguine  absque  eo  oxygenio  ,  quod 
aer  inspiratus  praebet. 

§  322. 

Neque  in  solis  pulmonibus  generari  illud  acidum 


ex  co  conficitur  ,  quod  ipsum  c  sanguine  venoso 
facile  sine  oxygenii  praesentia  obtinetur  sive  in  vacuo  , 
sive  calore  accedente,  sive  in  aliis  aeriformibus  mate¬ 
riis. 


§  323. 

Oxvgcniuin  autem,  quod  evanescit,  transire  in  san¬ 
guinem  videtur  et  conjungi  arctissime  sive  cum  prin¬ 
cipio  coloranti  sanguinis,  sive  etiam  cum  sero  ejusque 
principiis. 

§  324. 

Halitum  vero  aquosum  formari  conjunctione  oxy¬ 
genii  aeris  et  hydrogenii  sanguinis  improbabile  est; 
probabilior  ejus  excrelio  est  c  partibus  aquosis  san¬ 
guinis. 


§  325. 

Quam  memoravi  respirationis  theoriam  ,  ea  omnium 
maxime  nostra,  qua  vivimus  aetate,  consentire  in  obser¬ 
vationes  videtur  experimentaque  ,  neque  nostras  facere 
possumus  vel  veterum  doctrinas ,  vel  recenliores  aut 
HERMANNI  aut  TIEDEMANNI  Ct  GMELINI  aliorumque. 

§  326. 


Ergo  ad  organa  excretoria  pulmones  ex  parte  per¬ 
tinent,  quum  de  sanguine  expurgent  acidum  carboni- 
cum ,  azolon,  et  quemdam  halitum  aquosum. 


§  327. 

A  respiratione  sanguis  et  colorem  magis  laete  rubrum 


accipit  et  restauratur  et  corroboratur  ad  vitae  inte¬ 
gritatem  sustinendam.  Quomodo  vero  respiratio  id 
efficiat ,  pracobscurum  est. 

§  328. 

De  coloris  quidem  mutatione  ex  conjectura  non 
valde  improbabili  stutuerc  possumus  oxygenium  se  con¬ 
jungere  vel  cum  sero  sanguinis  ej usque  salibus,  ut  jam 
a  sero  principium  colorans  sanguinis  colore  laete  rubro 
tingatur,  vel  cum  principio  coloranti,  ut  id  jam  mu¬ 
tatum  tingi  rubrum  a  sero  possit. 

§  329. 

Hoc  certe  verum  06t ,  nigrum  sanguinem  sine  sale 
non  rubescere  oxygenio  ,  sed  eundem  rubrum  fieri 
cum  sale  tum  sero,  quin  solo  sale  sine  oxygenio. 

§  330. 

Altera  causa  laetioris  coloris  in  sanguine  arterioso 
jactura  videtur  acidi  carbonici ;  etenim  sanguis  veno¬ 
sus  ope  hydrogenii  ab  omni  fere  suo  acido  carboni- 
co  liberatus ,  non  rubet  quidem  tam  laete ,  quam 
sanguis  arteriosus ,  attamen  minus  niger  est ,  quam 
sanguis  venosus. 


§  831. 

Insuper  nova  quoque  principii  colorantis  portio  for¬ 
mari  durante  respiratione  videtur;  sunt  qui  credant  id 
parari  ex  albumine ,  quocum  se  conjungat  chyli  fer¬ 
rum  ,  postquam  id  majorem  oxygenii  copiam  assum  - 
sit  ;  etenim  recens  albumen  sensim  rubescere  cum 
subcarbonatc  ferri  experti  sunt. 

§  332. 

Denique  globulos  chyli  suspicantur  in  globulos  san¬ 
guinis  mutari,  iuquc  eo,  quod  illi  obvolvantur  vel  uti 
crusta  ex  principio  coloranti. 

§  333. 

Neque  improbabile  est  vitalem  sanguinis  arteriosi  fa¬ 
cultatem  vitae  alendae  idoneam  a  respiratione  eo  oriri , 
quod  venosus  sanguis  acidum  suum  carbonicum  ex 
parte  amittit. 


$  834. 

Caeteroquin  pulmonum  cellulae  cum  vasis  ita  con¬ 
stitutae  sunt,  ut  aliae  materiae  e  sanguine  pen  tunicas 
vasorum  et  membranam  cellularum  facile  transire  in  eas 
possint,  aliae  autem  ex  iisdem  cellulis  per  easdem  vias 
in  sanguinem  transire  arteriae  pulmonalis, 

§  335. 

Quae  commutatio  per  inedias  membranas  explican¬ 
da  est  ex  iis ,  quae  supra  de  exosmo  et  endosmo 
dicta  sunt. 


§  33G. 

Siculi  quaevis  actio  in  corpore  humano  nervis  re¬ 
gitur,  ita  et  respiratio.  Pracest  autem  1°  nervus 
vagus ,  qui  et  laryngis  musculos  regit,  etiam  bron¬ 
chorum  vim  contraclilem  ,  et  pariter  necessitatem  spi¬ 
ritum  ducendi  cum  sensorio  communi  communicat; 
2°  nervus  phrenicus,  ex  quo  motus  diaphragmatis 
pendent;  3°  nervi  spinales  plurcs,  cum  qui  musculos 


inspiratorios  adeunt  (nervi  thoracici  superiores  septem) , 
tum  qui  exspiratorios  (n.  thoracici  quinque  inferiores 
et  nonnulli  nervi  lumborum) ;  4"  nervus  accessorius 
TVillisii ,  qui  per  cucullarem  musculum  distribuitur; 
5°  nervus  facialis ,  quo  faciei  musculi  et  alarum  nasi 
reguntur  ;  G°  nervus  sympathicus ,  quem  praeesse  che- 
micae  respirationis  parti  arbitrantur. 

§  337. 

Respirationis  ergo  haec  est  utilitas ,  ut  sanguis  cor¬ 
roboretur  et  restauretur  et  venosus  sanguis  convertatur 
in  arteriosum ;  caelerum  etiam  chylus  cum  sanguine 
mixtus  ex  respiratione  similis  reddi  sanguinis  videtur, 
licet  hanc  chyli  in  sanguinem  mutationem  totam  in 
primo  contingere  ejusdem  per  pulmones  itinere  pro¬ 
babile  non  sit. 


§  338. 

Impeditam  respirationem  mors  inevitabilis  sequitur. 
Io  cadavere  eorum ,  qui  asphyctici  obierunt ,  sanguis 
cernitur  in  caput,  pulmones  et  cor  dextrum  con¬ 
gestus  ;  pulmones  ex  atro  sunt  caerulei  ,  interdum 
aliquot  vasa  eorum  rupta ,  sanguine  spuma  coacto  in 
cellulas  pulmonales  bronchosque  effuso.  Facies  tumet 
fitque  caerulea ,  oculi  prominent ,  lingua  ex  ore  de¬ 
pendet,  neque  raro  apoplexiae  occurrunt  indicia. 


CAPUT  X. 

De  excretionibns. 


§  339. 

5n  respiratione,  qua  sanguis  corroboratur,  non  solum 
extrinsecus  aliquid  receptum  vidimus  in  sanguinem ,  ut 
vitalis  liic  latex  restauretur  finibusque  accommodetur 
suis ,  verum  expurgata  etiam  e  sanguine  alia  exper¬ 
ti  sumus  principia ;  profecto  verissimum  est  sanguinem 
emendari ,  tam  illa  principiorum  expurgatione ,  quam 
oxvgenii  in  sanguinem  transitu. 

§  340. 

Ea  universe  videtur  substantiae  in  corpore  nostro 
conditio ,  ut  aliquoties  quidem  emendari  respiratione 
possit ,  et  adeo  restaurari ,  ut  de  novo  in  orbem 
translata  vitam  conservet  sanitatisque  integritatem , 
verum  tamen  ita  corrumpatur  tandem  ,  ut  ne  corrobo¬ 
rari  quidem  possit;  hinc  ita  nos  fabricavit  natura, 
ut  per  organa  propria  expurgentur,  quae  rite  concur¬ 
rere  ad  functiones  nostras  amplius  nequeunt.  Jam  quae 
principia  vel  materiae  ita  expurgari  solent ,  excreta 
appellantur. 


§  341. 

Ad  excernenda  principia  organa  destinata  sunt  pro- 

pria ,  in  quibus  elementa  cum  sanguine  allata  ad 
novas  cl  sui  generis  substantias  componuntur.  Mo¬ 
dus  cacteroquin ,  quo  id  fiat,  in  capite  de  secre¬ 
tione  inscripto  latius  exponam  ,  quo  capite  pariter 
ad  sententiam  respondebo  eorum ,  qui  omnes  humo¬ 
res  excretos  vel  secretos ,  jam  praeformatos  in  sanguine 
declarent. 


§  342. 

Pertinent  ad  excreta  exhalatio  pulmonalis ,  perspiralio 
cutanea,  urina,  bilis,  materia  faeculenta,  mucus;  ergo 
si  organa  spectes,  excretorio  munere  quae  funguntur, 
nominandi  sunt  pulmones,  cutis,  renes,  hepar,  intes.- 
lina  ,  membranae  mucosae. 

§  343. 

Ilis  igitur  organis  expurgantur  principia ,  quorum 
retentio  in  corpore  humano  non  sine  magno  detri¬ 
mento  suflcrri  potest.  Neque  expurgant  illae  partes 
eas  tantum  materias ,  quae  in  sanguinem  erant  con¬ 
versae  ,  sed  alias  etiam ,  quae  converti  in  sanguinem 
non  potuerunt. 

§  344. 

Non  eadem  principia  expurgantur  per  omnia  orga¬ 
na  ,  sed  alia  per  alia ,  ut  cuivis  organo  excretorio 
suae  fere  sint  materiae  expurgandae ,  cum  in  sano  sin¬ 
tu,  tum  in  morboso. 


§  345. 

In  homine  sano  cxcrelio  quotidiana  ita  respondet 
copiae  extrinsecus  receptorum  alimentorum,  ut  corpus 

non  amplius-  gratius  pondere  sit ,  praeterlapsis  viginli 
qualuor  post  prandium  horis. 

§  346. 

Neque  eadem  materiae  copia  per  omnia  organa  ex¬ 
purgantia  excernitur,  sed  plurima  per  renes,  tum  per 
cutem,  deinde  per  pulmones,  sed  minima  porlio  per 
anum. 


sectio  i. 

De  excreti one  j)&r  cutem. 


%  347. 

er  culem  duae  materiae  expurgantur,  scilicet  c  glan¬ 
dulis  sudoriferis  materia  perspirationis  insensibilis  et 
sudor ,  ex  folliculis  sebaceis  oleosa  quaedam  materia. 

§  348. 


Glandulae  sudoriferae  veteribus  ignotae  rcccnliorc 
tempore  innotuerunt ,  idque  ex  laboribus  virorum  cl. 

PURK.IHJE  ,  WENDT,  BRESCIIET  ,  ROUSSEL  DE  VAUZEME 

et  gurlt.  Est  glandula  igitur ,  in  qua  sudor  pa¬ 
ratur  ,  cuj usque  sedes  in  culis  corio  est  ;  fabrica 
glandulae  simplicissima  videtur.  Ductus  excretorius, 
qui  simplex  ex  quavis  glandula  emergit,  cujusquc 
contorta  et  convoluta  ratione  ipsum  forsan  glandulae 
parenchyma  constituitur,  decurrit  versus  epidermidem 
in  spirae  modum  contortus ,  et  in  ipsa  demum  epider¬ 
mide  hians  desinit.  Possunt  ductus  excretorii  ipso 

oculo  cerni ,  si  a  corio  aquae  fervidae  immisso  epi¬ 
dermidem  detrahas ,  nam  tum  in  conspectum  filamenta 
veniunt  tenuissima  olim  pro  vasis  habita. 

§  349. 

Per  illas  jam  glandulas  perpetuo  exhalari  credunt 
materiam  illam  subtilissimam  a  safctorio  denomina¬ 
tam ,  quae  cognosci  nequit,  nisi  frigore  visibilis  reddi¬ 
tur  et  in  vaporem  visibilem  cogitur. 

§  350. 

Sanctorius  medicus  Italus  primus  quidem  copiam 
illius  perspirantis  vaporis  una  cum  perspiratione  pul¬ 
monali  ad  calculos  revocavit  ,  sed  inter  recenliores 
inprimis  lavoisier  et  seguin  copiam  per  cutem  per¬ 
spirantis  materiae  etiam  sine  perspiratione  pulmonali 
determinare  conati  sunt.  Constat  eorum  experimentis 
per  minutum  temporis ,  media  copia  sumla ,  undecim 
humoris  grana  per  cutem  evaporari ,  septem  grana  per 
pulmones. 


§  351. 

Materia  perspiralionis  constat  1°  aqua ;  2°  acido 

carbonico;  3°  azolo;  4°  hydrogenio  (?).  Nonnun- 
quam  plurimum  adest  acidum  carbonicum ,  aliquando 
nullum ,  et  itidem  aliis  in  casibus  azolon  abundare 
videtur ,  in  aliis  fere  totum  abesse. 

§  352. 

Quando  materia  perspirationis  frcquenlior  exhalatur , 
et  in  veras  guttulas  formatur ,  tum  sudare  homines 
dicimus. 

§  353. 

Attamen  sudor  indole  sua  chemica  differt  a  materia 
perspi rationis  insensibilis ,  nam  plerumque  acidus  est 
ex  liberi  acidi  galactici  vel  acetici  praesentia;  tum  prae¬ 
ter  id  acidum  etiam  salia  galactica  continet,  osmazo- 
mam ,  principium  salivale  (?)  ,  carbonatem ,  sulpha- 
tem,  phosphatem  sodae,  pauxillum  potassae,  muriatem 
sodae,  muriatem  ammoniae,  phosphatem  et  carbonatem 
calcis  cum  ferri  pauxillo. 

§  354. 

Cellulas  epidermidis  nonnullas  sudore  contineri  fere 
semper,  microscopicae  docuerunt  observationes. 

§  355. 

Sudor  variat,  etiam  pro  morbis,  neque  in  axillis 
idem  est,  qui  in  pedibus. 

§  356. 

Copia  perspirationis  insensibilis  sudorisque  variat  pro 
causis  innumeris ;  augetur  ab  aere  sicco ,  minuitur  al) 
humido;  augetur  a  corporis  labore,  calore  externo,  caet, 

§  357. 

Utilitas  perspirationis  universe  ea  est  omnium  ex- 
cretionum ,  sed  insuper  eam  quoque  vim  habet ,  ut  a 
nimio  calore  nos  liberet. 

§  358. 

Organa  quae  oleosam  s.  sebaceam  materiam  secernunt, 

nuncupantur  folliculi  scbacci  ct  pariter  sedem  habent 
in  corio;  sunt  plerumque  ovali  figura,  racemo  uvarum 
non  absimiles  ct  parvis  confecti  vesiculis  s.  acinis,  e 
quibus  ductus  excretorii  proveniunt ,  qui  in  unum 
conjuncti,  vel  in  plures  finem  suum  in  pilorum  folli¬ 
culo  hahent;  saepe  ad  utrumque  latus  folliculi  ali- 
cujus  pili  una  glandula  sebacea  est ;  quo  vero  loco 
nulli  pili  sunt ,  eo  communis  ductus  excretorius  in 
epidermidem  solus  desinit. 

§  359. 

Ergo  sebum  cutaneum  s.  smegma  a  folliculis  se¬ 
baceis  secernitur ;  idem  vero  a  solis  illis  folliculis 
secerni,  in  quaestionem  quidem  venit,  sed  tamen 
probabile  est. 


§  360. 

In  sebo  culis  sumto  e  folliculo,  cujus  moles  ex 
morbo  accreverat,  reperta  sunt:  stearina ,  osmazoma 
et  elaina,  principium  salivale,  albumen  (forsan  cum 
principio  caseoso)  ,  phosphas  et  carbonas  calcis  , 
carbonas  magnesiae  cum  pauxillo  acetalis  et  muriatis 
sodae. 

§  361. 

Ex  pingui  natura  illius  sebi  ,  quo  culis  inungi¬ 
tur,  saponis  necessitas  ad  nos  lavandos  facile  inlclli- 
gilur. 

SECTIO  II. 

Dc  excretione  muci. 

§  3G2. 


Ad  cxcrcla ,  ni  fallor ,  ex  parte  mucus  etiam  per¬ 
tinet,  qui  supra  membranas  mucosas  effunditur  et 
intestinorum  et  nasi  et  totius  systematis  respiratorii  et 
vesicae  urinariae ,  caet. 


§  363. 

Ad  raucum  plures  et  diversae  materiae  referuntur ; 
nam  quemadmodum  culis  externa  plures  et  diversos 
humores  excernit ,  ita  membranae  mucosae  pariter ; 
sed  licet  in  cute  distinguamus  sudorem  a  sebo  culis 
et  ab  epidermide  per  squamas  et  squamulas  deceden¬ 
te  ,  in  membranis  tamen  mucosis  vix  distinguitur  sed 
communi  nomine  muci  comprehenduntur  omnes,  qui 
supra  tunicas  mucosas  effusi  reperiunlur  humores , 
exceptis  nonnullis  peculiaribus. 

§  364. 

Ad  mucum  vulgo  refertur  materia  quoque,  quae 
nihil- aliud  est,  quam  epithelium  desquamatum  ;  hujus 
naturae  v.  gr.  mucus  est ,  qui  abraditur  a  lingua ,  ab 
interna  oris  facie,  ut  et  mucus  in  lacrymis,  in  saliva  ct; 
his  enim  in  casibus  lacrymac  ct  saliva  secum  ducunt 
strata  superficialia  epithelii  conjunctivae  ct  oris  jam 
delapsa. 

§  365. 

Muci  nomen  proprie  meretur  succus  solum,  qui  a 
glandulis  muciparis  secernitur ;  attamen  cum  succum 
omnibus  locis  eadem  natura  non  esse ,  probabile  est , 
si  adtendamus  ad  succum  gastricum,  qui  sine  dubio 
differt  a  succo ,  quem  glandulae  muciparae  oris  et 
linguae  praeparant. 

§  366. 

Vulgo  mucus  haberi  solet  succus  colore  ex  albo  ca¬ 
no  ,  pellucidus ,  paululum  spissus ,  in  fila  ductilis , 
qui  aeri  expositus  degenerat  in  substantiam  duram 
fragilem,  fere  corneam.  Aqua  non  solvitur.  Constat 
succo  pellucido  et  corpusculis  microscopicis ,  quae 
partim  sunt  laminae  et  cellulae  epithelii ,  partim  glo¬ 
buli  rotundi  et  granulosi  bis  terve  globulis  sanguinis 
majores,  quosque  uenle  habet  pro  immaturis  cellulis 
epithelii  glandularum  mucosarum.  « 

§  367. 

Ex  iis ,  quae  dicta  sunt  patet ,  novis  observationibus 
opus  esse,  quibus  doctrina  de  muco  in  clariore  col¬ 
locetur  luce. 

SECTIO  III. 

De  urinae  excrctione. 


§  368. 

Licet  per  cutem  pulmonesque  perpetuo  multa  materia 
e  corpore  fora3  ejiciatur  ,  sufficiens  tamen  nondum 
ista  excretio  est ,  et  renes  fabricati  sunt ,  quibus  co¬ 
piosior  excretio  perficiatur. 

§  369. 

Urinae  secretio  late  per  series  animalium  occurrit; 
in  insectis  canales  s.  ductus  sic  dicti  biliferi  pariter 
non  bilem  gerere  videntur,  sed  urinam;  certe  acidum 
uricum  repertum  est  in  calculis,  quos  apud  Lucanum 
capreolum  illi  ductus  continebant. 

§  370. 

Urina  s.  lotium  humor  est  colore  subflavo,  sapore 
salino  et  amaro ,  acidus ,  odore  non  ingrato  certe  in 
recenti ,  post  aliquot  horas  putrens  alcalinamquc  con¬ 
trahens  indolem. 


§  731. 


Acida  urinae  reactio  pendere  videtur  ab  acido  galac- 
tico  libero. 

§  372. 


Urina  constat  aqua,  quodam  principio  coloranti, 

urco ,  acido  urico ,  phosphatc  sodac ,  pliosphalc  am- 
moniac  ,  pliosphalc  calcis ,  phosphatc  magncsiae ,  sul- 
phate  sodae,  sulphate  potassac,  cldorurcto  sodae,  chlo- 
rureto  ammoniae,  osmazoma,  acido  galaclico,  galactale 
ammoniae,  silicio ,  muco. 

§  373. 

i 

Acidum  carbonicum  liberum  in  urina  nonnulli  qui¬ 
dem  repererunt  ,  sed  novis  experimentis  opus  est , 
quibus  ejus  praesentia  demonstretur. 

§  374. 

Recens  urina  sensim  nubeculam  contrahit  fundum 
petentem,  quae  constat  partibus  epithelii  vesicae  et 
urethrae.  Si  vero  putret  urina  et  ammonium  edi¬ 
tur  ,  sedimentum  oritur  ex  phosphatc  magnesiae  cum 
ammonio. 


§  375. 

Major  substantiae  portio  ex  urina  aegrotorum  haud 
raro  ad  fundum  cadit  sedimentumque  format  ej usque 
diversas  species ,  quarum  frequenlissima  urate  ammoniae 
constat  et  colorem  flavum  vel  roseo -rubrum  refert. 

§  376. 

Urina  in  renibus  paratur,  et  quamdiu  sanitas  adest ? 
in  solis  renibus ,  potestque  exprimi  e  tubulis  urini- 
feris  et  papillis  renum. 


§  377. 

Constant  renes  imprimis  vasis  sanguiferis  et  ductibus 


00 


uriniferis,  quorum  tenuitas  tanta  est,  ut  singuli  non 
nisi  per  microscopium  distingui  possint.  Ductus  uri- 
niferi  aliam  in  corticali  substantia  ,  aliam  in  medullari 
habent  formam.  In  corticali  substantia ,  ubi  eorum 
initium  est ,  idque ,  ut-  suspicantur ,  clausum  atque 
coecum ,  formam  .exhibent  tubulorum  serpentino  tra¬ 
mite  dispositorum,  et  ansas  facientium  in  medio  va¬ 
sorum  sanguiferorum  rete.  Jam  vero  iidem  tubuli  si 
ad  medullarem  substantiam  procedunt ,  rectum  tenent 
cursum  ,  et  quum  permulti  ad  se  invicem  accedant  ab 
ambitu  convergentes ,  pyramides  faciunt  minores  fer¬ 
rei  mi  ,  majoresque  malpighii.  Frequentia  ductuum 
s.  tubulorum  in  medullari  substantia  sensim  minuitur , 
cum  plerique  ab  initio  separati  cum  aliis  confluant ; 
qua  tamen  conjunctione  vix  augetur  capacitas  eorum  , 
qui  ulterius  versus  hilum  renalem  decurrunt ;  demum 
omnes  alicujus  pyramidis  malpighiani  tubuli  desinunt 
in  papillam  ,  quam  ureteris  aliquis  ramus  complecitur. 

§  378. 

Vasa  sanguifera  renum  alia  venosa  sunt ,  alia  ar¬ 
teriosa  ;  haec  in  substantia  corticali  ramulos  emittunt 
minimos,  qui  convoluti  parva  constituunt  corpuscula 
(glomeruli  s.  acini)  ductibus  uriniferis  majora ,  et 
tanta  universe,  ut  ipso  etiam  oculo  nonnunquam  cerni 
possint  absque  vitris  diametrum  augentibus.  Quum 
illa  corpuscula  non  impleantur ,  si  anatomicorum  more 
in  tubulos  uriniferos  per  ureterem  tenues  humores 
immittas,  verum  impleantur  plerumque,  si  in  vasa 
injectus  fuerit  humor,  neque  cum  microscopicac  ob¬ 
servationes  demonstrare  vinculum  inter  tubulos  urini¬ 
feros  et  glomerulos  illos  potuerint ,  non  improbabile 
est,  glomerulos  factos  esse  vasis  convolutis,  e  quibus 
demum  vasa  capillaria  oriantur  quae  ad  tubulos  urinife¬ 
ros  accedant  secretioni  urinae  destinata. 

§  379. 

Arterias  continuo  filo  transire  in  tubulos  urinifc- 
ros  probabile  non  est,  licet  inter  rccentiores  id  sta¬ 
tuant  viri  in  arte  vasa  replendi  versatissimi  berkes  ct 

IIYRTL. 

§  380. 

Magnam  in  renibus  secerni  posse  humoris  copiam  ex 
fabrica  renum  facile  inlelligitur ,  idque  licet  renes  non 
valde  magni  mole  sint  et  hepate  minores;  neque  enim 
dubitandi  locus  est,  quin  ipsi  renes  serpentino  itine¬ 
re  tubulorum  suorum  majorem  continere  possint  duc¬ 
tuum  copiam  adeoque  causam  sistere  copiosioris  secre¬ 
tionis. 


§  381. 

Copia  urinae,  quae  secernitur,  variat,  idque  pro 
sexu ,  aetate ,  anni  tempore ,  morbis  caet. ;  attamen 
non  multum  a  vero  recedere  mihi  videor ,  eam  copiam 
duabus  libris  per  viginti  quatuor  horas  aestimanti. 

§  382. 

Videtur  urina  perpetuo  secerni  et  perpetuo  guttatim 
per  ureteres  descendere;  quod  iter  vero  non  ipso  pon¬ 
dere  urinae  absolvitur ,  sed  vi  ipsa  contractili  vel  elas¬ 
tica  ureterum. 


§  883. 

Ratio  calycum  renalium  ad  papillas  earumque  tu¬ 
bulos  uriniferos  ejusmodi  est,  ut  impediatur  urinae  ex 
calycibus  in  papillas  reditus  ;  etenim  si  impediatur 


101 


ex  quacunque  causa  urinae  per  ureteres  iter,  adeoque 
colligatur  urina  in  pelvim  et  calyces,  tum  urina  ipsa 
papillas  comprimendo  sibi  ipsa  reditum  in  tubulos 
claudit  atque  intercipit.  x 


§  384. 

Descendit  urina  per  ureteres  in  vesicam  urinariam , 
neque  cx  hoc  receptaculo  redire  in  ureteres  potest, 
quoniam  pars  ureterum  inter  tunicas  vesicae  intercepta 
comprimitur,  quamprimum  vesica  urina  distenditur. 

§  385. 

In  ipsa  vesica  miscetur  urina  cum  muco,  et  acrior 
evadit  spissiorque. 


§  386. 

Neque  continuo ,  quae  in  vesicam  venit  urina ,  per 
urethram  exit  ,  sed  tum  solum  ,  cum  major  ejus 
copia  collecta  sit;  cujus  phaenomeni  causa  est  cum 
in  contracto  sphinctere,  tum  in  situ  vesicae,  quo 
fit ,  ut  vesica  eo  magis  descendat  et  reclinetur ,  quo 
magis  ipsa  repleatur. 


§  387. 

Ab  urina  in  vesica  retenta  ingratus  demum  sensus 
oritur  nos  ad  illius  excretionem  sollicitans;  tum  vero 
et  fibrae  longitudinales  vesicae  ( detrusor )  se  contrahunt , 
spiritus  retinetur  in  pulmonibus ,  ut  descendens  dia¬ 
phragma  deorsum  viscera  urgeat,  musculi  abdominales 
se  contrahunt  et  ita  tandem  exprimitur  urina ,  bnlho- 
cavernoso  musculo  illius  exitum  per  urethram  adju¬ 
vante. 

§  388. 

Evidens  quaedam  ratio  est  urinae  ad  alimenta  po- 
lulentaque  et  universe  ad  nutritionem.  Itaque  urina , 
quae  continuo  a  sumpto  potu  redditur,  et  urina 
potus  dicitur,  fere  mera  aqua  est;  perfectior  jam 
urina  chyli  est ,  sed  perfectissima  tertia  species ,  quae 
a  sanguine  denominatur ;  haec  est ,  quae  plusculis  a 
cibo  sumpto  horis  redditur,  acremque  magis  indolem 
exhibet. 


§  389. 

Urinae  ad  nutritionem  ratio  jam  ex  infanturn  urina 
constat,  quae  acidum  uro-henzoicum  continet,  sali¬ 
bus  phosphoricis  fere  destituta. 

§  390. 

Quin  ipsa  copia  urei  in  urina  differt  pro  sexu  et 
aetate  et  major  ejus  portio  esse  solet  in  viris  et  me¬ 
dia  vitae  aetate. 

§  391. 

Ratio  urinae  ad  ingesta  maxime  ex  eo  intclligitur , 
quod  plurima  eorum  portio  cum  urina  e  corpore  exit, 
ut  salia  multa  ,  caet. 


§  392. 

Non  omnia  vero  immutata  cum  urina  expurgantur ; 
hoc  certe  de  sulphure  verissimum  est ,  quod  in  acidum 
sulphuricum  vel  hydrosulphuricum  mutatum  per  urethram 
exit,  etiam  de  acctatc  polassac  aliisque  similibus  sali¬ 
bus  ,  quae  ante  egestionem  in  carbonates  convertuntur. 

§  393. 


Possunt  materiae  per  os  receptae  jam  post  viginli 
aut  triginta  minuta  temporis  cum  urina  egeri ,  et 
rheum  jam  post  viginli  minuta  in  urina  se  palam  fe¬ 
cisse  legimus. 

§  394. 

Utilitas  urinae  excretioriis  ad  integritatem  vitae  et 
sanitatis  servandam  jam  ex  illius  ratione  ad  nulrilio- 
nem  et  per  os  ingesta  principia  inlelligilur ;  neque 
diu  supervivunt , .  quibus  urinae  secretio  sublata  est ; 
animalia,  quorum  reues  experimenti  causa  excisi  sunt, 
moriuntur  a  quinto  ad  nonum  diem. 

§  395. 

Denique  urinam  jam  secerni  in  fetu  humano  octo 
mensium  ,  demonstratum  est. 


SECTIO  IV. 

De  excretione  bilis. 


§  396. 


Ad  excrementa  medici  etiam  bilem  retulerunt,  quum 
magnam  portionem  ejus  principiorum  constituentium 
exire  per  anum  cognovissent ;  quae  vero  doctrina  jam 
apud  veteres  floruit. 

§  397. 


Itaque  hepar  ad  organa  excretoria  pertinet,  ejusque 
functio,  qua  bilis  secernitur,  non  solum  chylificatio- 
nem  spectat ,  sed  maxime  pariter  correctionem  venosi 
sanguinis  et  principiorum  noxiorum  expurgationem. 


§  898. 


Nec  quidquam  valent  argumenta  in  contrariam  par 
tem  prolata. 


§  399. 


Nam  primum  hepar  jam  in  fetu  maximum  incre¬ 
mentum  habet ,  et  munere  suo  fungitur ,  licet  fetus 
ux  quidquam  digerat. 

§  400. 


Tum  in  animalibus,  ut  comparata  docet  anatome, 
non  ciborum  copiae  et  digerendi  vi  moles  hepatis 
respondet,  sed  majori  minorique  respirationis  perfec¬ 
tioni. 


§  401. 

Denique  ct  morbi  illam  doctrinam  confirmant,  cum 
consensum  summum  inter  respirationem  et  hepatis 
functionem  in  lucem  proferant,  ct  in  omnibus  pulmo¬ 
num  degenerationibus  hepatis  moles  augeatur. 

§  402. 

Ne  dicam  c  venoso  sanguine  bilem  parari. 

§  403. 

Possumus  itaque  cura  veteribus  hepar  pulmonem 
abdominalem  nuncupare ,  nam  eadem  fere  principia , 
quae  a  pulmonibus  eliminantur,  etiam  ab  hepate  e 
sanguine  expurgantur;  hydrogenium  volo  et  carboni- 
um. 


§  404. 

Neque  mirum  itaque  bilis  secretionem  augeri  ab 
omnibus  causis,  quibus  copia  illorum  principiorum  in 
universo  sanguine  augeatur. 

SECTIO  V, 

De  glandulis  suprarenalibus. 


§  405. 

Inter  organa  excretoria  alia  ,  uti  renes  et  hepar ,  san¬ 
guinem  eo  tantum  corrigunt ,  quod  noxias  expurgent 
paries,  alia  vero,  uti  pulmones,  cutis,  intestina,  non 
solum  expurgando  haematosi  serviunt ,  sed  etiam  ab¬ 
sorbendo  aliaque  principia  in  sanguinem  introducendo; 
jam  vero  sanguis  forsan ,  certe  venosus ,  alio  etiam 
modo  corrigitur,  eo  scilicet,  quod  cum  humoribus 
misceatur  in  organis  propriis  secretis  et  propria  corri¬ 
gendi  vi  praeditis ;  forsan  scilicet  suprarenales  glan¬ 
dulae  et  thymus  talem  functionem  habent ,  neque 
de  chylo  et  lympha  dubitandum  est ,  quin  pariter  ve¬ 
nosum  sanguinem  corrigant;  atque  ipsos  humores  illos 
elaborari  a  sanguine  credimus. 

§  40G. 

Ex  theoriis  <lc  functione  glandularum  suprarenalium 
propositis  omitto  omnes,  quae  minus  probabiles  vi¬ 
dentur. 

§  407. 

Quod  ad  penitiorem  illarum  structuram  attinet , 
duae  in  iisdem  cernuntur  substantiae  :  altera  flava 
corticalis  vasis  confecta  sibi  parallelis  et  ad  perpen¬ 
diculum  alteri  substantiae  impositis ;  medullaris  al¬ 
tera  substantia  obscuriorem  refert  colorem  et  venis 
constat,  quae  in  venam  transeunt  centralem  ple¬ 
rumque  cavum  exhibentem  in  glandulae  parenchy¬ 
mate;  vena  autem  centralis  pars  interna  est  venae 
suprarenalis. 


§  408. 

Ad  systema  venosum  glandulas  suprarenales  perti¬ 
nere  arbitror ;  potestque  vena  suprarenalis  quodam¬ 
modo  pro  ductu  excretorio  glandulae  haberi  ,  sive 
proprius  succus  in  illa  paretur ,  sive  sanguis  modo 
peculiari  ratione  in  ea  mutetur,  quae  conjectura  ma¬ 
xime  firmatur,  cum  fabrica  substantiae  corticalis  et 
medullaris  hujusque  ad  cavum  ratione,  tum  etiam 
ipsa  vena  suprarenali ,  cujus  pars ,  quae  intra  glan¬ 
dulam  est ,  capacior  esse  solet ,  quam  pars  quae  ex¬ 
tra  glandulam  procedit. 


§  409. 

Jam  si  verum  illud  sit,  glandula  non  nisi  ad  emen¬ 
dationem  et  correctionem  venosi  sanguinis  natura  facta 
esse  potest;  Ita  igitur  suprarenales  glandulae  consenti- 

rcnt  cum  functione  lienis,  quam  pariter  hacmatosin 
spectare  arbitramur ;  id  princeps  solum  discrimen  in¬ 
tercederet,  quod  ex  venoso  lienis  sanguine  in  hepate 
aliquid  expurgetur ,  et  sanguis  expurgatione  nonnullo¬ 
rum  principiorum  emendetur,  sed  per  functionem  glan¬ 
dularum  suprarenalium  venosus  sanguis  emendetur , 
non  expurgandis  principiis ,  sed  mutandis  solum  abs¬ 
que  expurgatione. 


§  410.  • 

Cum  liene  in  eo  etiam  glandulae  suprarenales  con¬ 
sentiunt,  quod  uti  lieni  nonnunquam  adjecti  cernun¬ 
tur  lienculi  accessorii ,  ita  pariter  glandulis  supra¬ 
renalibus  aliae  nonnunquam  adjectae  minores  occur¬ 
runt  accessoriae  suprarenales  glandulae ,  ut  ipse  ex¬ 
pertus  sum. 


§  411. 

Minus  certum  est  a  sanguine  venae  suprarena¬ 
lis  eum  inprimis  corrigi  sanguinem ,  qui  a  partibus 
genitalibus  redeat ;  tamen  id  probabile  videri  posset 
ob  consensum ,  quem  in  morbis  nonnunquam  inter 
partes  genitales  et  glandulas  suprarenales  intercedere 
constat. 

§  412. 

Ratio  illarum  glandularum  ad  respirationem  etiam 
minus  constat,  si  quidem  rarissime  lanium  cum  mor¬ 
bis  pulmonum  etiam  vilia  observantur  in  glandulis 
suprarenalibus. 


SECTIO  VI. 

De  glandula  thymo. 


%  413. 

Thymi  functio  paritet  obscura  est,  nec  tamen  unice 
ad  fetum  pertinet,  sed  etiam  ad  infantiae  aetatem. 

§  414. 

Constat  thymus  lobulis  varia  quidem  magnitudine , 
sed  quorum  maximi  magnitudinem  pisi  non  excedunt ; 
omnes  cellulas  continent  secernentes  et  praeter  eas 
aliam  sacculorum  speciem ;  omnes  porro  lobuli  spirae 
instar  dispositi  sunt  circa  receptaculum ,  quod  pariter 
in  spiram  contortum  per  portionem  thoracicam  glan¬ 
dulae  decurrit;  interna  hujus  receptaculi  facies  mem¬ 
brana  mucosa  obtecta  est ,  et  oscula  ostendit ,  quae 
ad  lobulorum  sacculos  ducunt ,  ut  itaque  succus  in 
cellulis  paratus  per  sacculos  ad  receptaculum  penetrare 
possit.  Denique  succum  glandulae  a  vasis  lymphaticis 
receptum  ad  venam  cavam  superiorem  deferri  credunt, 
quo  loco  venae  jugulares  cum  illa  junguntur. 

§  415. 

Succus ,  quem  thymus  parat ,  floris  lactis  est  si¬ 
millimus  ,  continetque  partes  minimas  per  microsco- 
pium  tantum  visibiles;  coit  a  calore,  ab  alcohole , 
acido  nitrico  et  muriatico;  continet  praeter  principium 
fibrosum  imperfectum,  albumen,  mucum,  mucosam 
materiam  exlractivam ,  murialem  et  phosphatem  po- 


lassae ,  phosphatem  sodae  cum  vestigio  acidi  phos 
phorici. 


§  416. 

Jam  vero  utilitas  thymi  forsan  in  eo  est,  ut  succum 
paret,  qui  a  vasis  lymphaticis  receptus  in  venas  ef¬ 
funditur,  ut  sanguini  admixtus  ipsum  sanguinem  in 
fetu  nulla  respiratione  veri  nominis  corroboratum  ali- 
quomodo  corrigat ,  et  post  partum  pariter ,  si  quando 
vigente  quidem  respiratione,  necessitas  aucta  sit  san¬ 
guinis  vel  maxime  roborati  et  valde  adeo  nutrientis , 
ut  inquam ,  sanguinem  tum  chylumque  ulterius  ela¬ 
boret  et  perficiat. 


CAPUT  XI. 


De  iiutritione. 


§  417. 

Omnes  functiones,  de  quibus  hactenus  dixi,  eo 
tendunt ,  ut  sanguis  paretur  nutritioni  et  secretioni 
destinatus. 


§  418. 

Nutritio ,  qua  homo  ab  exili  primordio  ad  perfec¬ 
tissimum  incrementi  gradum  perducitur,  et  ad  senii 
primordia  conservatur ,  quaedam  secretionis  species  est , 
quae  sanguine  fit ,  fonte  communi  omnis  substantiae  in 
corpore  nostro. 

§  419. 

Plurimae  nostri  corporis  paries  ita  comparatae  sunt , 
ut  haud  diu  rite  functionibus  suis  fungerentur  ,  nisi 
vetustae,  quas  continent  particulas ,  auferrentur,  no- 
vacque  in  ablatarum  locum  venirent. 

§  420. 

Quae  perpetua  materiae  mutatio  in  fluidis  eviden- 
tissima  est ,  nam  perpetuo  magna  eorum  porlio  mu¬ 
tatur  et  eliminatur ,  ut  itaque  restitutio  eorum  ad 
vitam  sustinendam  necessaria  sit. 

§  421. 

In  partibus  solidis  negata  quidem  illa  mutatio  est , 
quia  cicatrices  et  naevi  materni  non  raro  nobiscum  * 
senescant  et  figurae  membris  pictae,  nunquam  inte¬ 
reant  ;  verum  quis  potest  demonstrare  particulas  ,  quae 
ante  annos  naevum  aliquem  constituerint,  hodie  eas¬ 
dem  esse.  Pictae  autem  figurae,  quae  evanescere  non 
solent ,  iis  factae  sunt  materiis ,  quae  solvi  ab  humo¬ 
ribus  nostris  nequeunt. 


§  422. 

Solidas  partes  mutari  perpetua  testatur  epidermidis 
desquamatio ,  incrementum  et  mutatio  unguium  ,  ru¬ 
bor ,  quem  ossa  a  Rubia  tinctorum  contrahunt,  et 
reditus  coloris  naturalis ,  rubiae  usu  sublato ,  formatio 
canalis  medullaris  in  ossibus  fractis  et  coalitis,  ver¬ 
rucae  porro  nonnunquam  intra  breve  tempus  evane¬ 
scentes,  et  mutatio  demum  totius  corporis  ab  infantili 
aetate  ad  senium  usque. 

§  423. 

Nutritio  duas  comprehendit  actiones,  scilicet  abla¬ 
tionem,  qua  particulae  vetustae  repelluntur  et  aufe¬ 
runtur,  appositionem. ,  qua  novae  allatae  particulae 
priorum  locum  occupant. 

§  424. 

Juniore  aetate  oppositio  ablatione  efllcacior  est;  ae¬ 
tate  consistenti  utraque  actio  fere  aequalis ,  in  sene 
ablatio  appositionem  excedit. 

§  425. 

In  nutritione  principia  sanguinis  nutritura  soluta  per 
poros  vasorum  penetrare  videntur  in  parenchyma. 

§  426. 

Tum  ex  exsudatis  principiis  organa  sibi  ea  attrahere 
videntur ,  quae  suae  ipsius  substantiae  sunt  simillima ; 
quae  vero  non  consumuntur  ab  illis ,  vasis  traduntur 
lymphaticis  et  per  haec  auferuntur. 

§  427. 

Quae  attrahuntur  principia ,  indigesta  non  restant , 
sed  in  organis  vim  accipiunt  et  functionem  eam  ,  quae 
attrahenti  organo  propria  est. 

§  428. 

Quid  accidat  particulis  ablatis,  non  constat,  neque 
scimus,  utrum  per  venas  auferantur,  an  per  vasa  lym¬ 
phatica. 

§  429. 

Quum  in  nonnullis  organis  principia  exstent,  quibus 
sanguis  caret ,  organa  ipsa  vim  possidere  videntur  no¬ 
vas  constituendi  ex  elementis  substantias. 

§  430. 

Nutritio  organorum  inprimis  fieri  humore  sanguinis 
videtur. 


§  431. 

Quid  globuli  sanguinis  praestent,  nondum  constat. 

§  432. 

Docente  asciierson  globuli  illi  sunt  cellulae ,  prae¬ 
ter  principium  colorans ,  liquidum  etiam  adipem  con¬ 
tinentes  et  huic  officio  destinati,  ut  adipem  vehant 
ad  omnes  locos,  quibus  novae  cellulae  sunt  forman¬ 
dae. 


§  433. 

In  ipso  per  vasa  capillaria  itinere  rubri  globu¬ 
li  magis  nigrescunt  quidem ,  sed  controversia  est , 
num  id  exsudatis  fiat  per  poros  vasorum  salibus ,  an 
nato  acido  carbonico ,  an  eo ,  quod  ex  organorum 
parenchymate  per  eosdem  illos  poros  alia  principia  in 
vasa  sanguifera  recipiantur. 

§  434. 

Nervi  cum  cerebro  -  spinales ,  tum  sympathici  non 
sine  vi  in  nutrilionem  sunt,  sed  mulla  hac  de  rc  ad- 

huc  latent,  neque  raro  in  membris  paralysi  correptis, 
diu  vix  ullam  observamus  maciem. 

§  435. 

Hoc  tamen  constat ,  haud  plane  quidem  tolli  nulri- 
tionem  ex  nervorum  laesione,  attamen  vim  organorum 
rebus  externis  resistendi  admodum  debilitari. 

§  436. 

In  plurimis  partibus  nutritio  per  intussusceptionem 
locum  habet,  in  nonnullis  per  jnxtapositionem ;  ad 
has  epidermis  perlinet ,  ungues ,  caet. 

§  437. 

Labores  nimii ,  animi  adfectus  deprimentes ,  aucta 
circulationis  celeritas,  qualis  in  febribus  est,  impe¬ 
diunt  nutritionem  ;  sed  modica  corporis  exercitatio 
auget  illam. 

§  438. 

.  *  •  •  ....«» 

Regeneratio  ,  quaedam  nutritionis  species ,  potentior 
est  in  animalibus  classium  inferiorum ,  quam  superio¬ 
rum.  Est  regeneratio  restitutio  alicujus  partis,  quae 
cx  quacunque  causa  erat  perdita.  In  corpore  humano 
aliae  paries  citius  et  perfectius  restituuntur  ,  aliae 
tardius  et  imperfectius;  ungues,  pili,  epidermis,  os¬ 
sa,  vasa  facile  regenerantur;  corium  vero  cutis  et 
musculi  difficulter,  vel  omnino  non  regenerantur; 
mucosae  membranae  regenerantur.  Nervorum  regene¬ 
ratio  in  controversiam  venit,  attamen  non  sine  exem¬ 
plo  est. 

CAPUT  XII. 

SECTIO  I. 

De  secretione  universe. 

§  439. 

E  sanguine,  qui  per  vasa  circumfluit,  multus  per¬ 
petuo  discedit  humor ,  partim  ,  ut  vidimus ,  nutritioni 
destinatus,  partim  aliis  consiliis.  Omnis  humor,  qui 
discedit,  vel  continuo  solidescit  post  discessum,  atque 
tum  nutritionem  adesse  dicimus ,  vel  discedens  hu¬ 
mor  liquidus  manet,  aut  gaziformem  indolem  con¬ 
trahit  et  tum  secretio  adest. 

§  440. 

Humor  secretus  differt  a  sanguine.  Credunt  non¬ 
nulli  quidem  omnes  humores,  qui  secernantur,  sanguini 
jam  inesse,  et  in  secretione  tantum  secedere  e  san¬ 
guine,  verum  mulli  sunt  humores,  muci  et  seminis 
virilis  exemplo ,  quos  nunquam ,  neque  in  morbis 
quidem,  ad  sensum  oculorum  demonstrare  in  sanguine 
aliquis  potuit. 

§  441. 

Neque  constat  principia  omnia ,  quae  repcriantur  in 
humoribus  secretis  et  excretis ,  praeformata  jam  con¬ 
tineri  ipso  sanguine ,  licet  hoc  testari  videantur  experi¬ 
menta  nonnulla  de  ureo  in  sanguine  instituta. 

§  442. 

:m  i:  ri  ■  _  •!•'  4 

Omnium  secretionum  communis  fons  in  sanguine  est, 
nec  chylus  haud  mutatus  abire  in  lac  muliebre  potest. 

§  443. 

Cuivis  secretioni  sua  sunt  organa  secernentia,  quo¬ 
rum  figura  vero  admodum  differt;  alia  praeterea  sim¬ 
pliciore  sunt  fabrica ,  uti  membranae  serosae ,  alia 
composita  magis,  glandularum  exemplo. 

§  444. 

Vita  cuivis  organo  propria  in  causa  est ,  cur  in 
hepate  semper  bilis ,  in  renibus  urina ,  et  nunquam 
alius  humor  secedat  de  sanguine ,  dum  sua  corpori 
integritas  est. 

§  445. 

Ex  structura  partium  secernentium ,  quatenus  illa 
nostra  constat  aetate ,  ratio  diversitatis  secretionum  non 
satis  explicari  potest. 

§  446. 

Attamen  vix  dubium  est ,  quin  discriminis  ratio 
magna  ex  parte  in  fabrica  partium  sit ,  quod  co  ma¬ 
gis  probabile  est,  cum  in  ea  ductuum  excretoriorum 
parte,  quae  extra  parenchyma  est,  non  eadem  secre¬ 
tio,  quam  in  parenchymate,  locum  habere  solet. 

§  447. 

Nervi  satis  evidentem  vim  in  secretiones  habent , 

quoti  probatur  non  experimentis  solum  in  animalibus 
institutis ,  sed  observationibus  etiam  permultis  in  ho¬ 
mine  factis. 

§  448. 

Etenim  non  tollitur  quidem  urinae  secretio  ex 
sublata  nervorum  renalium  actione ,  sed  mutatur  urina 
et  id  efficitur,  ut  jam  in  urinam  transeant  principia  san¬ 
guinis  (principium  colorans)  ,  quae  in  sanorum  urina 
non  reperiuntur. 


§  449. 

Mutantur  secretiones  ex  animi  alfectibns,  ex  mor¬ 
bis  ,  e  nervorum  resectione.  Num  vero  nervi  cere- 
bro-spinalcs  majorem  an  minorem  vim  habeant ,  quam 
nervi  sympathici ,  numque  hi  tantum ,  nec  illi  pariter 
secretiones  regant ,  in  controversia  est. 

§  450. 

Morbi  in  universum  ,  et  irritatio  ,  et  inflammatio 
magnam  vim  habent ,  et  in  copiam ,  et  in  indolem 
humoris  secernendi.  Suppressa  vel  imminuta  una  se¬ 
cretione  aliae  augentur. 

§  451. 

.  Irtv».»  t  ••  •  •;  ;  .  .  f,. 

In  omnibus  partibus  secernentibus,  cum  in  mem¬ 
branis  ,  tum  in  glandulis  secretio  per  poros  s.  per 
exsudalionem  contingit;  vasa  scilicet  capillaria  in  glan¬ 
dulis  per  tunicam  internam  ductus  excretorii  distribu¬ 
ta ,  vel  in  membranis  secernentibus,  afferunt  sangui¬ 
nem  ,  e  quo  membrana  organi  secernentis  ipsa  at¬ 
trahit  principia  sua  et  attracta  subito  adeo  compo- 

nit  et  commutat,  ut  certa  definita  humorum  species 
oriatur. 

§  452. 

Attamen  haud  omnes  medici  ita  cogitant,  sed  sunt, 
qui  secretos  humores  pro  liquefactis  particulis  ipsius 
organi  secernentis  habeant. 

§  453. 

Quo  major  est  membranae  facies,  per  quam  sese 
distribuunt  vasa ,  eo  copiosior  secretio.  Quod  autem 
ut  ita  fieret,  simulque  volumen  partis  non  mullum  au¬ 
geretur,  natura  longos  quidem  angustosque  tubulos 
construxit,  sed  eos  etiam  convolvit,  ut  in  testiculo 
aliisque  locis  est  evidens. 

§  454. 

Caeteroquin  secretio  obtinere  videtur  omnibus  locis 
tubulorum  sive  canalium  alicujus  organi  secernentis , 
ergo  in  glandulis  non  solum  in  earum  coecis  clausisque 
finibus ,  sed  ubique  omnibus  locis  ductuum ,  qui  pa¬ 
renchymate  continentur. 

§  455. 

Humor  secretus  vel  brevissima  via  ad  destinatum 
locum  defertur  ,  vel  per  ductus  excretorios  longos 
continuo  foras  ejicitur ,  vel  denique  ante  exitum  suum 
in  propria  receptacula  colligitur. 

§  456. 

In  receptaculis  humor  jam  secretus  nisi  elaborari , 


tamen  mutari  aliquomodo  videtur;  hinc  discrimen 
inter  bilem  cysticam  eamque  ,  quae  ipsis  ductibus 
hepaticis  continetur. 


§  457. 

Quod  cum  verum  sit,  improbabile  non  est  humo¬ 
rem  jam  secretum  in  ipsis  etiam  ductibus  secernentibus 
aliquomodo  mutari. 


§  458. 

Humores  secreti  per  ductus  excretorios  non  pondere 
suo  descendunt ,  sed  vi  contractili  vel  elastica  ductuum , 
vel  pariter  contractione  musculorum  vicinorum,  salivae 
exemplo. 


§  459. 

Utilitas  secretionum  duplex  est;  aliae  enim  fiunt,  ut 
sanguis  a  principiis  corruptis  vel  nocivis  vel  super¬ 
fluis  liberetur  adeoque  restauretur  et  corroboretur, 
aliae  ut  secretus  succus  ad  functiones  aliorum  organo¬ 
rum  concurrat.  Secretiones  prioris  generis  excretiones 
appellantur,  de  quibus  supra  mentio  fuit,  posterioris 
vero  secretiones  stricte  dictae  nuncupari  possunt. 

§  460. 

Excreta  e  corpore  expurgantur ,  sed  secreta  post¬ 
quam  munus  suum  expleverunt,  iterum  in  sanguinem 
redeunt. 

§  461. 

Humores  secretr  vel  ad  chylificationem  perlinent , 

uti  saliva ,  succus  gastricus ,  pancreaticus  caet. ,  vel 
sensibus  serviunt ,  uti  humor  aqueus ,  vitreus  cael , 
vel  motui ,  uti  serum  et  synovia ,  vel  generationi ,  uti 
semen ,  liquor  prostatae ,  liquor  glandulae  Covvperi , 
ovulorum ,  caet ,  vel  nutritioni ,  uti  lac  et  ita  porro. 
De  singulis  suo  loco  sermo  erit ;  de  duobus  tamen 
humoribus  latius  per  corpus  nostrum  dispersis  hic 
dicam  ,  de  secretione  scilicet  et  seri  et  pinguedinis. 

SECTIO  II. 

,  .  .  .  ♦  •  •  rj-  *l; 

De  sero. 


§  162. 

Constat  pluribus  corporis  humani  locis  serum  occur¬ 
rere  serosis  tunicis  contentum.  Quum  vero  jam  alio 
loco  de  indole  illius  humoris  a  me  dictum  fuerit ,  id 
solum  superest,  ut  ipsam  secretionem  contemplemur. 

§  463. 

Quum  in  recens  mactatis  animalibus  inprimis  in 
frigido  aere  ex  serosis  cavitatibus  halitus  s.  vapor 
emergat ,  quumque  in  serosis  membranis  post  mortem 
animalium  major  seri  copia  reperiatur ,  quam  durante 
vita ,  multi  sunt ,  qui  credant  serum  pro  parte  sub 
forma  halitus  s.  vaporis  secerni,  ut  in  iis  igitur  vera 
exstet  exhalatio  ,  qualis  pariter  alia  per  cutem  obtinet 
pulmonesque;  neque  improbabilis  ca  sententia  est. 

§  464. 


Attamen  .magendius  in  vivorum  animalium  incisione 

expertus  esi,  exslarc  inter  araclinoideam  et  piam  matrem 
tam  medullae  spinalis  quam  cerebri,  utel  in  hujus  ven¬ 
triculis  apud  adultum  hominem  uncias  duas  quinqueve 
liquoris,  quem  cephalorachiticum  appellat,  ct  a  vasis 
piae  matris  secretum  arbitratur. 

§  465. 

Universe  igitur  non  omnis  humor  membranarum 
serosarum  vaporis  formam  referre  videtur ,  sed  alia 
portio  revera  liquida  habenda  est  ;  profecto  qui  ex¬ 
perimenta  fecerunt ,  semper  aliquam  humoris  copiam 
et  in  pericardio  repererunt  et  in  aliis  serosis  tunicis , 
ita  quidem ,  ut  de  copia  illius  admodum  dissentirent 
et  alii  drachmae ,  alii  quatuor  drachmis  pericardii  serum 
aestimarent. 


§  466. 

Ad  serum  pariter  pertinere  aquosus  videtur  humor, 
qui  in  tela  cellulosa  totius  corporis  reperitur,  quique, 
uti  serum,  albumen  continere  videtur;  tamen  iste  hu¬ 
mor  parum  adhuc  cognitus  est ,  quod  veniam  meretur , 
cum  vix  colligi  possit. 

§  467. 

E  morbis  vero ,  uti  serum  in  serosis  membranis , 
ita  etiam  aquosus  telae  cellulosae  succus  non  raro 
valde  augetur. 

SECTIO  III. 


De  pinguedine . 


§  468. 

Pinguedo,  de  cujus  chemica  indole  aliisque  rationi¬ 
bus  jam  alibi  dictum  est ,  cellulis  continetur  s.  vesicu¬ 
lis  ,  quae  globulos  imitantur  microscopicos ,  multo  san¬ 
guinis  globulis  majores. 

§  169. 

Pinguedo  non  ubique  aeque  liquidus  est  vel  soli¬ 
dus;  maxime  liquidus  in  orbita  esse  solet  et  in  omen¬ 
to  ,  sed  maxime  solidus  circa  renes.  Medulla  ossium  , 
quae  pariter  ad  pinguedinem  pertinet ,  in  longis  ossi¬ 
bus  maxime  oleosa  est,  sed  magis  serosa  et  rubra  in 
brevibus. 

§  470. 

>'  ;  i 

Licet  nostra  aetate  nemo  dubitet ,  quin  secernatur 
pinguedo  e  vasis  minimis  absque  glandulis ,  tamen 
quaestio  proponi  potest ,  num  nobis  consentiendum  sit 
cum  hallero  et  uome  ,  qui  praeparatum  illum  in  san¬ 
guine  existiment. 


§  471. 

Constat  quidem  chylo  globulos  adipis  contineri, 
constalque  pariter  e  sanguine  sanissimi  hominis  per 

chemicorum  aries  pinguedinem  obtineri  posse ,  tamen 
res  nondum  satis  cognita  est ,  et  nisi  globuli  adipis 
valde  comprimi  possint ,  ipsi  per  vasa  capillaria  cir¬ 
cumfluere  nequeunt. 


§  472. 

Vir  doctiss.  ascherson  ,  cum  observaret  membra¬ 
nam  nasci  circa  oleum  vel  adipem  ,  ergo  cellulam 
oleum  continentem ,  quam  primum  oleum  mittatur 
in  albumen  liquidum ,  ipsam  cellularum  in  corpore 
formationem  ex  hac  observatione  explicat ,  putatque 
cellulas  omnes ,  quibus  telae  singulae  nostri  corpo¬ 
ris  constitutae  sint,  oriri  ab  albumine  liquido  ope 
olei  in  cellulas  figurato ,  ita  tamen  ut  formata  cel¬ 
lula  aliis  deinde  repleri  possit  materiis,  et  esse  ita¬ 
que  adipis  hanc  maximam  functionem ,  ut  albumen  in 
cellulas  convertat. 


§  473. 

Mira  est  celeritas ,  qua  pinguedo  non  raro  vel 
evanescit ,  vel  formatur ;  anseres  gallinasque  dicunt , 
intra  aliquot  dies  enormi  pinguedinis  copia  onerari 
posse ,  et  constat  boves  saginatos  et  pinguedine  tur¬ 
gidos  ,  si  in  dissitas  regiones  abigantur  ,  motu  cor¬ 
poris  adeo  macrescere ,  ut  in  ossibus  vix  medulla  re- 
periatur. 


§  474. 

Pinguedinis  formatio  augetur  vita  otiosa,  sedenta¬ 
ria  ,  quiete  diuturna ,  mentis  inertia ,  modicis  venae 
sectionibus ,  retentione  profluviorum  consuetorum ,  ca¬ 
stratione  ,  acre  humido ,  depresso  caet. 

§  475. 

Diminuitur  pinguedo  animi  affectibus ,  morbis  acutis 
et  chronicis ,  auctis  aliis  secretionibus ,  temperatura 
nimis  calida ,  vigiliis  nimis  protractis ,  caet. 

PARS  II. 


Dc  junctionibus  animalibus. 


Ad  functiones  animales ,  quae  in  animalibus  quidem 
occurrunt,  sed  non  in  plantis,  pertinent  1°  functio¬ 
nes  systematis  nervei;  2°  motus;  3°  vox  et  loquela; 
4°  functiones  sensuum  externorum ;  5°  sensus  interni. 


CAPUT  I. 


Dc  functionibus  systematis  nervei. 


§  476. 

Systema  ncrvcum  in  humano  genere  encephalo  con¬ 
stat ,  medulla  spinali,  nervis,  gangliis. 

SECTIO  I. 

De  encephali  anatome. 

§  477. 

Cerebrum  s.  encephalum  pluribus  membranis  con¬ 
tinetur,  quarum  prima  s.  exterior  durae  matris  no¬ 
mine  et  fibrosa  indole  membranam  exhibet  unicam 
quidem  sed  compositam  laminis  duabus ,  scilicet  peri¬ 
osteo  interno  cranii  et  dura  matre  stricte  dicta.  Dura 
mater  primum  format  falcem  cerebri ,  qua  cerebri  he¬ 
misphaeria  impediuntur,  quominus  unum  premat  alte¬ 
rum;  tum  tentorium  inter  cerebri  lobos  posteriores 
cerebcllumque  intercedens  illosque  sustinens  et  impe¬ 
diens  ,  quominus  cerebellum  premant ;  demum  falcem 
cerebelli ,  inter  cerebelli  hemisphaeria  locatam.  —  Dura 
mater  firmiter  ossibus  cranii  agglutinata  est ,  et  peri¬ 
ostei  munere  fungitur.  —  Yis  contractilis  in  dura 
matre  nulla  est ,  neque  nervos ,  qui  ad  eam  accedant , 
oriri  a  nervis  animalibus  credunt. 

§  478. 

Secunda  tunica  ob  tenuitatem  suam  arachnoidea 
nuncupatur  et  uti  omnes  serosae  solent  tunicae,  du¬ 
plicem  constituit  saccum ,  cujus  exterior  facies  durae 
matri  agglutinata  est,  interior  piae  matri  incumbit. 
Docente  magendio  inter  piam  matrem  et  arachnoide¬ 
am  serosus  humor  est  a  vasis  piae  matris  exhalatus. 
Arachnoideam  cerebri  ventriculos  intrare  nondum  con¬ 
stat  ,  licet  certum  sit  internam  faciem  ventriculorum 
cerebri  obtectam  esse  membrana  atque  hanc  strato 
cellularum  epithelii. 

§  479. 

Quae  supcrest  tertia  tunica ,  ipsi  substantiae  cerebri 
contigua,  appellatur  pia  mater  et  tota  cellulosa  est 
vasis  sanguiferis  plena ;  penetrat  non  solum  in  sulcos , 
quibus  superficies  cerebri  exarata  est ,  verum  etiam 
ad  ipsos  ventriculos  procedit  et  ubique  multa  vascula 
in  medullam  emittit.  Piam  matrem  duabus  membranis 
constare,  quarum  interna  sola  in  sulcos  cerebri  pene¬ 
tret,  nondum  satis  comprobatum  est. 

Vasa  lymphatica  piae  matris  eorumque  retia  primus 
accurate  demonstravit  f.  arnold. 

§  480. 

Potest  cerebrum  s.  encephalum  in  tres  partes  divi¬ 
di ,  scilicet  1°  in  cerebrum ,  quod  tortis  notatur  u- 
num  pollicem  profundis  sulcis  iisque  interpositis  gyris 
intestinorum.*  instar  varia  ratione  flexis,  cujusque  fa¬ 
cies  exterior  multa  tegitur  cinerea  substantia  ad  unius 
lineae  profunditatem;  2°  in  cerebellum  permultis  pro¬ 
fundisque  transversis  sulcis  in  lobos  divisum ,  qui  suo 
loco  aliis  sulcis  minus  quidem  profundis  in  lobulos 
transversos  quasi  exarati  sunt ;  exterior  facies  cinerea 
substantia  tegitur  dimidium  pollicem  crassa ;  3°  in 

medullam  oblongatam ,  qua  cerebrum  et  cerebellum 
cum  medulla  spinali  conjungitur.  Oblongata  medulla 
gyris  destituta ,  partim  fibris  albis  confecta  est ,  par- 
tim  interposita  cinerea  substantia. 

§  481. 

Medulla  oblongata ,  quae  sub  varolii  ponte  sequi¬ 
tur  ,  nullo  evidenti  limite  a  spinali  medulla  distin¬ 
guitur;  anterior  ejus  et  posterior  facies  sulco  longi¬ 
tudinali  notata  est ,  qui  in  spinalis  medullae  sulcos 

continuatur  ct  anterius  latior  est  ,  quam  posterius. 
Caelerum  exterius  sex  eminentibus  colliculis  inscribi¬ 
tur,  qui  vero  interius  ita  confluunt,  ut  distingui  li¬ 
mites  nequeant:  1°  duo  posteriores  ad  latus  rimae 
posterioris  collocati  colliculi  dicuntur  corpora  resti¬ 
formia  s.  crura  cerebelli  ad  medullam  oblongatam , 
quae  a  se  invicem  decedentia  latiorem  illam  rimam 
reddunt ;  eorum  interior  pars  apud  nonnullos  nomine 
pvramidum  posteriorum  venire  solet;  2°  duo  anterio¬ 
res  colliculi  ad  cerebrum  magnum  ascendentes  corpora 
pyramidalia  nuncupantur;  3°  qui  denique  duo  super¬ 
sunt  colliculi  medii  inter  restiformia  et  pyramidalia 
dicuntur  corpora  olivaria ,  idque  quoniam  interius 
corpus  quoddam  habent  circumdatum  cinerea  sub¬ 
stantia,  in  quam  cornua  anteriora  substantiae  cinereae 
medullae  spinalis  transire  videntur;  ascendunt  ad  cor¬ 
pora  quadrigemina. 

Haud  raro  transversae  quoque  cernuntur  fibrae  non¬ 
nullae,  quae  a  corporibus  restiformibus  supra  olivaria 
et  pyramidalia  usque  ad  fissuram  anteriorem  excurrunt 
(, Stratum  zonale  arnoldi)  speciemque  propontis  ex¬ 
hibent. 

Corpora  restiformia  latera  occupant  sulci  longitudi¬ 
nalis  posterioris  medullae  spinalis ,  et  cum  decedant 
a  se  invicem ,  et  ad  exteriora  valde  divergant ,  sulcus 
ille  dilatatur  nomenque  accipit  calami  scriptorii ,  in 
quo  albae  cernuntur  striae  et  aliae  cinereae  fasciolae. 
Caeterum  illa  corpora  ad  cerebellum  tendunt. 

Corpora  pyramidalia  fibris  longitudinalibus  constituta, 
angustiora  fiunt  quo  loco  pontem  adeunt ,  pontisque 
diversa  fibrarum  strata  perreptant,  ut  demum  anterius 
a  ponte  in  crura  sic  dicta  cerebri  transeant. 

Fibrae,  quae  columnas  anteriores  medullae  spinalis 
constituunt,  versus  cerebrum  ascendere  videntur,  par- 
lim  inter  corpora  olivaria  et  pyramidalia,  partim  inter 
illa  et  corpora  restiformia,  ut  partim  transeant  in 

thalamos  nervorum  opticorum ,  partim  in  corpora  qua¬ 
drigemina  ,  partim  in  crura  cerebri. 

Quatuordccim  vel  sedecim  lineas  retrorsum  a  pon¬ 
te  fibrae  medullae  oblongatae  ita  se  decussant ,  ut 
dextri  lateris  fibrae  ad  sinistrum  vergant ,  sinistrae 
fibrae  ad  latus  dextrum  ,  idque  non  solum  in  anterio¬ 
re  medullae  facie ,  sed  pariter  in  posteriore  (bell  , 
bendt). 

Denique  in  ipsa  medulla  oblongata  cinerea  substantia 
est  inter  fasciculos  anteriores  (corpora  pyramidalia  et 
olivaria)  et  posteriores  (corpora  restiformia  et  pyra¬ 
midalia  posteriora)  locata. 

§  482. 

Cerebellum  praeter  locum  ,  quem  tenet  sub  tentorio 
in  propriis  foveis,  ossis  occipitis  ,  potissimum  exte¬ 
rius  sulcis  distinguitur  non  ad  intestinorum  formam 
fabrefactis,  sed  arcus  circulorum  referentibus,  qui  ejus 
superficiem  ad  annulorum  modum  dividunt. 

Ejus  diameter  transversa  maxima  est,  perpendicula¬ 
ris  omnium  minima.  In  posteriore  parte  faciei  infe¬ 
rioris  id  viscus  in  partem  mediam  s.  vermem  et  duas 
partes  laterales  s.  hemisphaeria  dividitur  per  sulcum. 
Sed  adsunt  alii  etiam  sulci;  princeps  sulcus  magnus 
horizontalis  est,  qui  cerebellum  in  partem  inferiorem 
et  superiorem  dividit ;  etiam  vermis  tali  horizontali 
sulco  in  partem  inferiorem  et  superiorem  imperfecte 
dividitur.  E  margine  anteriore  prioris  horizontalis 
sulci  esurgunt  crura ,  quae  ad  pontem  tendunt  nomine 
crurum  cerebelli  ad  ‘pontem.  Cum  ea  crura  se  sub¬ 
jiciant  fibris  longitudinalibus  medullae  oblongatae, 
quasi  arcus  fit ,  coalescentibus  fibrarum  pyramida¬ 
lium  et  olivarium  fluviis  impositus  ,  quem  idcirco 
pontem  dicunt  et  varolio  tribuunt.  Hujus  pontis 
ope  partes  cerebelli  laterales  continentur ,  adeo  ut , 

quo  majores  in  animalibus  illae  paries  sint,  eo  major 
quoque  latiorque  pons  sit. 

In  plano  superiore  et  inferiore  utriusque  hemi¬ 
sphaerii  lobi  notantur  sequentes;  in  plano  superiore 
lubus  anterior  superior  quadrangularis  et  posterior 
superior  semilunaris ,  a  priore  sulco  separatus;  lobi 
semilunares  in  verme  inter  se  cohaerent  per  quamdam 
partem  pro  maxima  parte  ex  medullari  substantia  con¬ 
fectam,  quae  commissura  dicitur  loborum  posteriorum 
superiorum.  —  In  plano  inferiore ,  quum  partes  late¬ 
rales  quidem  convexae  sint ,  minus  pars  media ,  haec 
cavum  format  quod  vallum  dicitur;  caeterum  in  hac 
inferiore  hemisphaeriorum  facie  distinguitur  primum 
lobus  posterior  inferior  s.  semilunaris  cum  lobo 
tenello ,  quem  versus  anteriora  sequitur  lobus  ante¬ 
rior  inferior  s.  cuneiformis  s.  biventer ,  tum  lo¬ 
bus  inferior  internus  s.  tonsilla ,  denique  anterius 
in  sulco  magno  horizontali  lobulus  minimus  s.  floc¬ 
culus. 

Media  pars  cerebelli ,  perinde  fere  ut  callosum  cerebri 
corpus,  dextrum  cerebelli  hemisphaerium  cum  sinistro 
conjungit,  valleculamque  replet  eam,  quae  interjacet 
inter  cerebelli  hemisphaeria.  Haecce  media  pars  per 
piam  membranam  in  sulcos  fere  transversos  sibique 
parallelos  dividitur ,  et  inde  nomen  vermis  s.  vermi¬ 
formis  processus  ( inirpvaig  oxatlrjxoadrjq).  —  Vermis 
in  superiorem  et  inferiorem  dividitur ,  quorum  superior 
constat  ex  verme  superiore  stricte  dicto  et  ex  velo 
medullari  anteriore  s.  superiore. 

Velum  medullare  superius  ascendit  a  verme  supe¬ 
riore  et  processus  uniens,  quos  cerebellum  ad  corpora 
quadrigemina  mittit ,  ipsum  in  posteriora  corpora  qua¬ 
drigemina  transit,  et  superius  transversis  sulcis  nota¬ 
tum  est. 

Vermis  superior  stricte  dictus  suo  loco  a  nonnullis 
in  tres  paries  dividitur,  scilicet  primum  in  vermem 

superiorem  anteriorem  stricto  dictum ,  qui  in  velum 
illud  medullare  transii;  tum  in  pariem  maximam  s. 
monliculum  cerebelli;  denique  in  tertiam  partem, 
quae  commissurae  instar  lobos  superiores  cerebelli  con- 
j  ungit. 

Vermis  inferioris  pars  anterior  minima  dicitur  nodu¬ 
lus ;  ab  hoc  ad  latera  velum  sic  dictum  medullare  in¬ 
ferius  s.  posterius  ad  flocculos  ascendit ;  nodulum  se¬ 
quitur  retrorsum  eminentia  intertonsillaris  s.  uvula 
(huig) ,  quae  utrinque  in  tonsillas  transit ;  hanc  emi¬ 
nentiam  excipit  pyramis ,  qua  lobi  cuneiformes  et  te¬ 
nelli  uniuntur;  tandem  quae  superest  pars  posterior, 
lobos  inferiores  semilunares  conjungens,  duabus  con¬ 
flata  est  sectionibus ,  quae  ligamenta  transversa 
nuncupantur. 

Interna  cerebelli  substantia  truncum  medullarem  ex¬ 
hibet  ,  qui  in  ramos  dividitur ,  qui  suo  loco  pariter 
ramosi  ad  minimos  ramulos  usque  ita  distribuuntur, 
ut  accedente  substantia  corticali  arbusculam  referant 
*•  nomine  arboris  vitae ;  quae  arbor  si  per  vermem  line¬ 
am  cultro  descripseris  ad  perpendiculum ,  duobus  con¬ 
stare  apparet  ramis,  altero  anteriore  perpendiculari 
vermi  superiori  respondente ,  altero  horizontali  vermi 
inferiori  respondente.  In  utroque  denique  cerebelli  he¬ 
misphaerio  ,  idque  in  alba  ejus  substantia,  corpus  cer¬ 
nitur  album  quidem  sed  cinerea  substantia  ita  cinctum , 
ut  quasi  serratum  videatur  vel  ex  rhombis  composi¬ 
tum  ;  nominatur  corpus  rhomboideum  s.  ciliare  s. 
fimbriatum.  * 

E  cerebello  utrinque  tria  esurguul  crura  alba  ,  quo¬ 
rum  primum  s.  descendens  deorsum  tendit  et  crus  ce¬ 
rebelli  ad  medullam  oblongatam  dicitur;  alterum 
superius  ascendit  introrsum  finemque  suum  facit  sub 
corporibus  quadrigeminis,  ct  ideo  crus  vocatur  cere¬ 
belli  ad  corpora  quadrigemina ;  tertium  ad  pontem 
vergit  et  crus  cerebelli  ad  pontem  appellatur. 

Crura  sio  diota  cerebelli  ad  corpora  quadrigemina 
non  decurrere  ad  ea  corpora  sed  ad  crura  cerebri , 
testatur  arnold. 

Sunt  illa  sex  crura,  quae  de  cerebello  ascendentia  et 
descendentia  circumscribunt  latera  cavi ,  quod  ventri¬ 
culum  cerebelli  #.  quartum  dixerunt ;  paries  anterior 
ponte  fit ,  posterior  velo  medullari  posteriore ,  ut  igi¬ 
tur  ventriculus  quartus  locatus  sit  inter  concavam 
pontis  faciem  crurumque  cerebri  et  inter  excavatam 
mediam  cerebelli  partem.  In  id  jam  cavum,  quod  per 
aquaeductum  sylvii  antrorsum  et  per  calamum  scrip¬ 
torium  continuatur ,  pia  membrana  et  vascula  se  ab¬ 
dunt  et,  uti  in  lateralibus  cerebri  ventriculis,  convo¬ 
luta  plexum  chorioideum  formant. 

Pondus  cerebelli  aequale  quinque  unciis  est,  scilicet 
absque  medulla  oblongata  et  ponte  ;  pondus  pontis 
drachmis  tribus  aestimatur. 

Per  pontem  intelligimus  eas  omnes  fibras  transver¬ 
sas  et  longitudinales  multa  cum  cinerea  materia  mixtas, 
quae  partem  quamdam  fere  quadrangularem  formant 
transversam,  cruribus  cerebri  subjectam.  Ejus  facies 
anterior  sulcum  longitudinalem  exhibet ,  quem  arteria 
basilaris  occupat.  In  facie  anteriore  transversae  tantum 
fibrae  cernuntur  ab  uno  hemisphaerio  ad  alterum  con¬ 
tinuatae  ;  contra  in  superiore  pontis  parte  fibrae  lon¬ 
gitudinales  lanium  occurrunt,  quae  a  corporibus  oliva¬ 
riis  ad  corpora  quadrigemina  ascendunt  ad  aquae¬ 
ductum  ,  ad  cerebri  crura ,  ad  thalamos  nervorum  op¬ 
ticorum ;  inter  duo  illa  strata  alterum  est  et  longitudi¬ 
nalibus  et  transversis  fibris  sese  sub  angulis  rectis 
decussantibus  et  intricatis  conflatum  ,  cujus  fibrae  lon¬ 
gitudinales  a  corporibus  pyramidalibus  proficiscuntur, 
ad  crura  cerebri  ascendentes,  transversae  a  cruribus 
cerebelli  ad  pontem;  ulrique  strato  ita  interjecta  est 
substantia  cinerea,  ut  intervalla  repleat  inter  fibras  lon¬ 
gitudinales  ct  transversas  relicta. 

§  483. 

Cerebrum  maximum  s.  illa  encephali  pars ,  <{uae 
orhitis  incumbit ,  inque  ossium  cuneiformium  alas  de¬ 
scendit  tenlorioque  innititur,  dimidii  ovi  figuram  refert, 
cujus  facies  convexa  notissimam  cranii  cavitatem  im¬ 
plet;  anterior,  superior  et  posterior  pars  sulco,  in 
quem  falx  immittitur,  dividitur;  media  a  dextro  latere 
in  sinistrum  continuatur.'  Ita  quae  duae  partes  oriun¬ 
tur  ,  hemisphaeria  nuncupari  solent.  Exterior  pars 
convexa  est,  interior  facies,  qua  se  respiciunt  hemi¬ 
sphaeria  ,  in  planum  rectilineum  abit.  Inferior  pars 
etiam  convexa  quidem  est,  sed  utrinque  in  tuber  in¬ 
tumescit  ,  quo  una  cum  sylvii  sulco ,  haec  ipsa  inferior 
facies  in  lobum  anteriorem  et  posteriorem  dividitur.  — 
Quando  hemisphaeria  molliter  ad  latus  deducuntur , 
in  conspectum  venit  corpus  quoddam,  quod  ab  albore 
cicatricum  simili  callosum  dicitur,  ab  aliis  commissura 
maxima  ,  quoniam  hic  medullaris  arcus  dextrum  he¬ 
misphaerium  cum  sinistro  conjungit. 

In  inferiore  cerebri  facie  a  posteriore  regione  ad  an¬ 
teriorem  procedenti  primum  ante  pontem  occurrunt 
crura  sic  dicta  cerebri  s.  columnae  medullares  leretes- 
que,  octo  lineas  longae  et  septem  ad  decem  lineas  la¬ 
tae  ,  longitudinaliter  lineis  sulcatae  et  versus  anteriora 
divergentes.  Retrorsum  illa  crura  a  se  invicem  se¬ 
parata  sunt  fossa  cinerea  substantia  confecta,  quae,  cum 
foraminulis  multis  perforata  sit,  substantia  dicitur  per¬ 
forata  media ,  simulque  aquaeductus  fundum  facit. 
Crura  illa,  quibus  ut  plurimum  fasciculus  subjacet 
nonnullarum  fibrarum  albarum  transversum  cursum 
tenentium,  exterius  quidem  substantia  alba  constant, 
sed  hanc  superius  stratum  sequitur  nigricans  arcum 
referens,  cujus  cornua  deorsum  spectant;  demum  su¬ 
prema  crurum  portio  cineream  et  albam  substantiam 
mixtam  continet. 

Inler  crura  locus  est  fere  triangularis  versus  anteriora 
latescens,  retrorsum  substantia  perforata  media  termi¬ 
natus  ,  antrorsum  in  substantiam  perforatam  anterio¬ 
rem  desinens  ;  iste  jam  locus  ,  qui  fundum  sistit 
ventriculi  tertii,  a  posteriore  parte  ad  anteriorem 
continet  primum  corpora  mammillaria ,  tum  infun¬ 
dibulum  cum  hypophysi ,  deinde  chiasma  nervorum 
opticorum,  reliqua  parte  substantia  cinerea  confecta. 

Corpora  mammillaria  s.  candicantia  :■  Qua  parte 
crura  cerebri  sibi  maxime  vicina  sunt ,  ipsa  habent 
inferiori  limiti  adaptatum  sibi  hemisphaericum  tuber¬ 
culum  satis  simile  muliebris  mammae',  interius  cine¬ 
reum  ,  exterius  medullari  substantia  tectum ,  quodque 
inferiorem  constituit  et  anteriorem  fornicis  finem. 

Infujidibulum  et  hypophysis  s.  glandula  pituita¬ 
ria  :  Ante  corpora  mammillaria  glandulosum  quoddam 
sedet  corpus ,  quod  veteres  ex  utilitate ,  quam  huic 
particulae  tribuebant,  pituitarium  dixerunt.  Ejus  se¬ 
des  est  in  sella  illa  turcica,  quae  corpori  ossis  spbae- 
noidei  insculpta  est;  constat  duobus  lobis,  quorum  an¬ 
terior  maximus  est  et  ex  externa  rubescenti  et  ex  altera 
inferiori  alba  substantia  componitur ;  posterior  lobus 
fere  est  cinereus,  Iterque  lobus  in  Canalem  queradam 
cinereae  fabricae,  infundibulum  dictum,  continuatur, 
per  quem  aqua  et  aer  inflatus  facile  penetrat  ad  ven¬ 
triculum.  tertium ,  cujuscum  fundo  ipse  ille  canalis 
cohaeret. 

Paries  inferior  ventriculi  tertii  tuber  cinereum  ap¬ 
pellatur ,  quod  posterius  crassius  quam  anterius  est, 
et  in  partem  anteriorem  corporis  callosi  transit  obtegens 
commissuram  anteriorem. 

In  parte  laterali  faciei  inferioris  cerebri  primum  no¬ 
tanda  est  fossa  sylvu  inter  lobum  anteriorem  et  me¬ 
dium  ;  quum  foraminulis  vasculisque  mullis  perforata 
haec  fossa  sit,  ipsa  nominari  potest  substantia  perfo¬ 
ratu  antica  s.  lamina  cribrosa. 

Ad  latus  internum  lobi  anterioris  sulcus  est,  quem 
nervus  olfactorius  occupat.  —  Lobus  medius ,  qui  ex 
parte  subjicit  radici  nervi  optici ,  introrsum  prominet , 
et  uncum  sic  dictum  format ,  qui  ipse  retrorsum  de¬ 
currens  et  divergens  in  semilunarem  albamque  in  arcum 
circumductam  planamque  fimbriam  s.  taeniam  degene¬ 
rat ,  quae  reflexo  cerebello  ita  in  conspectum  venit, 
ut  eam  videas  cum  altera  confluentem  posterioremque 
constituentem  fornicis  partem.  Taeniae  s.  fimbriae  in¬ 
cumbit  altera  fascia  colore  cinereo  ,  transversis  sulcis 
notata  ,  nomine  fasciae  dentatae. 

Si  quis  cerebrum  exploret ,  decursum  sequens  fibra¬ 
rum  ,  quae  crura  cerebri  constituunt,  videbit  non 
solum  divergentes  eas  fibras  et  versus  anteriora  decur¬ 
rentes  ,  sed  etiam  superiori  earum  faciei  super  imposi¬ 
tas  utrinque  tres  colliculorum  species,  qui  colliculi 
unius  lateris  cum  iis  alterius  per  commissuras  conjun¬ 
guntur. 

Corpora  quadrigemina ,  commissura  posterior , 
glandula  pinealis:  Eorum  colliculorum  par  posterius 
nomen  accepit  coiporum  quadrigeminorum.  Scilicet 
posteriori  crurum  parti  incumbens  et  anterius  a  cerebel¬ 
lo  ,  ab  uno  latere  ad  alterum  transversa  producitur  emi¬ 
nentia  ,  cujus  superior  facies  figurata  est  et  in  duo 
tuberum  paria  elevata ,  quae  transversim  latiora ,  et 
quorum  anterius  par  maximum  est.  Veteres  hoc  colli¬ 
culorum  par ,  quod  etiam  magis  superius  locatum 
est,  nates  dixerunt,  quasi  posterius  positus  spectator 
in  imum  dorsum  hominis  stantis  respiceret ;  posteriores 
colliculos  testes  nuncuparunt.  Exterior  facies  in  illis 
corporibus  alba  est,  sed  interius  cinerea  est  substantia. 
Imposita  sunt  aquaeductui  sylvii  tertium  quartum¬ 
que  ventriculum  unienti.  Ex  media  parte  inter  colli¬ 
culos  posteriores  retrorsum  angustum  descendit  medul¬ 
lare  frenulum ,  quod  transit  in  velum  medullare  an- 
loriqs.  ■*—  Trabecula  alba  et  transversa  ab  anteriore 


parte  coiporum  quadrigeminorum  exiens  vocalur  com¬ 
missura  jfosterior.  —  A  latere  ulriusquc  colliculorum 
paris  striae  prominentes  ad  thalamos  tendunt,  cl  inter 
hasce  strias  colliculus  est  cinereus ,  qui  nomine  venit 
corporis  geniculati  interni ,  a  quo  id  differt,  quod 
externum  dicitur,  et  ipsi  thalamo  incumbit,  cumque 
striis  cohaeret  anterioris  paris  colliculorum.  —  Anterius 
a  corporibus  quadrigeminis  et  medium  locum  inter 
thalamos  nervorum  opticorum  particula  occupat  corti¬ 
ceae  naturae,  conica,  mucrone  retrorsum  inclinato, 
quae  exiguis  pedicellis  s.  pedunculis  et  plerumque 
lilamenlorum  ad  modum  gracillimis ,  ita  cum  reliquo 
cerebro  conjungitur,  ut  ii  pedunculi  albi  medullares 
versus  anteriora  divergentes  utrinque  se  immittant  in 
thalamum  nervorum  opticorum.  Haec  jam  particula , 
quae  glandula  pinealis  dicitur  s.  conarium  parva 
semper  et  dura  terreaque  corpuscula  continet ,  acer- 
vuli  nomine.  Magnitudo  illius  glandulae  tres  lineas 
vix  superat. 

Thalami  nervorum  opticorum  et  commissura  mol¬ 
lis  :  Ante  corpora  quadrigemina  cruribus  cerebri  utriq- 
que  incumbit  secundus  colliculus  ovalis  semicinereus 
unum  et  .dimidium  pollicem  longus  et  octo  vel  decem 
lineas  latus,  cujus  facies  superior  gibba  est;  nuncupa¬ 
tur  thalamus  nervorum  opticorum.  Dexter  thalamus 
in  cadavere,  quod  arte  non  mutatum  est,  per  piam 
membranam  superne  sinistrum  contingit ;  facies  vero 
interna  dextri  thalami  cum  sinistro,  ope  tenuissimae  ci¬ 
nereae  laminae  ,  quae  commissura  mollis  nuncupatur  , 
conjuncta  est.  Pars  posterior  thalamorum  pariter  gibba 
est  et  in  tres  colliculos  fere  teretes  divisa,  qui  ita 
dispositi  sunt,  ut  unus  superior  et  posterior  (tuber¬ 
culum  posterius  superius)  dici  possit ,  alter  medius  et 
posterior  (corpus  geniculatum  internum)  ,  tertius  sit 
inferior,  posterior,  exterior  (corpus  geniculatum  ex¬ 
ternum).  Thalami  extorius  quidem  albi  sunt,  sed  in- 


terius  ct  cineream  substantiam  habent  ct  alleram  me¬ 
dullarem  fibrosam  radiorum  instar  dispositam ;  scilicet 
fibrae  albae  crurum  cerebri,  quibus  thalami  insident, 
in  ipsis  illis  colliculis  ut  radii  ad  omnem  ambitum 
excurrunt ,  idque  ut  aliae  directo  ad  medullam  hemi¬ 
sphaerii  sui  procedant,  aliae  antea  per  corpora  striata 
migrent. 

Corpus  striatum ,  stria  cornea ,  commissura  ante¬ 
rior ;  Anterius  a  thalamo  nervorum  opticorum  utrin- 
que  tertius  reperitur  colliculus ,  qui  non  incommode 
dicitur  corpus  striatum;  finis  ejus  anterior  fere  obtu¬ 
sus  est,  retrorsum  idem  sensim  gracilescit;  natura  ex¬ 
terius  est  quae  corticis ,  colorque  cinereus ;  quando 
vero  sive  ad  perpendiculum  sive  ad  horizon lem  incidi¬ 
tur,  utique  in  medio  fere  striato  corpore  multa  ap¬ 
paret  medullae  portio ,  quae  in  lineas  disposita  est , 
inter  quas  tenerae  corticales  striae  intercedunt.  Cor¬ 
pora  striata  uti  thalami  cruribus  cerebri  incumbentes, 
ab  his  pariter  cruribus  suam  medullarem  repetunt  sub¬ 
stantiam.  —  In  sulco  inter  faciem  superiorem  corporis 
friati  et  thalami  decurrit  alba  et  in  arcum  flexa  stria, 
quae  stria  cornea,  dicitur  s.  taenia  terminalis  et  ab 
anteriore  nascitur  fornicis  crure  et  ut  plurimum  pos¬ 
terius  in  cornu  descendens  ventriculi  lateralis  desinit.  — 
Corporibus  striatis  inseritur  commissura  cerebri  ante¬ 
rior ,  s.  medullaris  va lensque  funiculus,  qui  cruribus 
anterioribus  fornicis  praetenditur.  Altamcn  ut  accura¬ 
tius  loquar,  commissura  anterior  posita  est  in  proprio 
canale  in  corpore  striato  praeparato,  tamen  ut  forsan 
facta  sit  fibris  albis  corporis  striati. 

Ventriculus  tertius  et  ventriculi  laterales:  Cerebri 
substantia  non  ubique  solida  est,  sed  hic  et  illic  ca¬ 
veas  relictas  possidet,  quae  sub  ventriculorum  nomine 
veniunt;  ita  primum  ventriculus  tertius  dicitur  ca¬ 
vum,  quod  medium  est  inter  lacies  internas  thalamo¬ 
rum,  qui  itaque  parietes  laterales  illius  faciunt;  fun- 

dura  tuber  facit  illud  cinereum,  in  quod  transit  in¬ 
fundibulum  ;  pars  media  per  mollem  commissuram  in 
superiorem  et  inferiorem  partem  dividitur ;  anterius 
terminatur  cruribus  anterioribus  fornicis ,  commissura 
anteriore  et  cinerea  illa  substantia ,  quae  a  tubere  ci¬ 
nereo  ad  genu  corporis  callosi  continuatur;  ejus  parie¬ 
tem  superiorem  fornix  efficit;  ejus  exitus,  qui  retror¬ 
sum  ducit,  valde  est  contractus  et  in  aquaeductum 
sylvii  transit ;  tauien  pariter  commercium  habet  cum 
ventriculis  lateralibus  per  Monroi  foramen ,  quod  est 
hiatus  inter  fornicem  cl  thalamos  relictus.  —  Maxi¬ 
mae  quae  supersunt  cerebri  cavitates,  ulriusque  hemi¬ 
sphaerii  latus  occupantes,  vocantur  ventriculi  laterales. 
Eorum  pars  major  cerebri  longitudinem  sequitur ,  pa¬ 
rallela  horizonti  ,  ut  tamen  posterior  finis  humilior 
sil;  altera  pars  descendit  et  in  mullo  inferius  planum 
sensim  se  subducit ;  pars  superior  duo  cornua  habet 
contrarii  ductus;  cornu  anterius  minimum  est;  cornu 
posterius  in  lobum  cerebri  posteriorem  ultra  ejus  vis¬ 
ceris  in  hemisphaeria  divisionem  producitur,  finemque 
in  eo  lobo  facit  extrorsum  curvatum  ;  in  hujus  cornu 
fundo  tuber  est,  cui  nomen  pedis  hippocampi  minoris 
est  impositum,  ab  aliis  calcar  avium  dicitur;  tertium 
cornu  descendit  et  inferius  est ,  inferioremque  obtinet 
et  interiorem  cl  anteriorem  partem  lobi  medii  cerebri ; 
in  ejus  facie  inferiore  eminentia  est  stratis  albis  aliis¬ 
que  cineriis  composita  et  alba  lamina  oblecta;  nuncu¬ 
patur  pes  hippocampi  major ,  cujus  latus  internum 
taenia  occupat  s.  fimhria ,  et  fascia  dentata < 

Septum  pellucidam  et  fornix  :  Ventriculus  tertius 
superius  conflueret  cum  ventriculis  lateralibus  ad  unam 
majorem  ca\ilalem,  nisi  ab  inferiore  facie  anterioris  cor¬ 
poris  callosi  partis  species  septi  descenderet;  nuncupa¬ 
tur  septum  pellucidum  conslatquc  duabus  tenuissimis 
laminis ,  inter  quas  plerumque  cavum  relictum  est 
nomine  ventriculi  septi  vel  quinti ;  descendit  ad  per- 


pcndiculum  anterius  latum  spaliuinquc  inter  corporis 
callosi  genu  implens ,  posterius  angustum.  Jam  vero 
hujus  septi  inter  ventriculos  laterales  locati  margo 
inferior  duabus  medullaribus  terminatur  columnis,  quae 
arcum  formant  fornicis  nomine.  Hujus  arcus  cum 
anterius  tum  posterius  duo  crura  sunt ;  scilicet  ab 
utroque  corpore  mammillari  crus  oritur  fibris  lon¬ 
gitudinalibus  confectum,  cui  exterius  substantia  cinerea 
est  imposita ;  ascendit  anterius  hoc  fornicis  crus  mar¬ 
gini  inferiori  septi  pellucidi  incumbens  atque  sensim 
magis  ambo  illa  crura  ad  se  invicem  accedunt  ventri¬ 
culum  tertium  obtegentes;  postea  ubi  posterius  finis 
est  septi  pellucidi,  crura  illa,  quae  nunc  posteriora 
fiunt ,  adhaerent  inferiori  faciei  corporis  callosi ,  inci- 
piuntque  divergere ,  quod  sub  angulo  acuto  fit ,  qui 
‘psalterium  appellatur,  ut  demum  singulum  crus  pos¬ 
terius  in  cornu  abeat  inferius  ventriculi  lateralis  sui 
lateris  et  descendat  concrescens  cum  alba  illa  in  hoc 
cornu  producta  medullae  portione ,  quae  pes  hippo¬ 
campi  major  appellatur.  Incumbit  fornix  thalamis  ner¬ 
vorum  opticorum  iisque  affixus  est  ope  piae  menin¬ 
gis. 

Corpus  callosum:  Quamvis  partes  laterales  cerebri 
pluribus  locis  per  minores  commissuras  uniantur ,  ta¬ 
men  ipsa  hemisphaeria  majore  in  ambitu  inter  se  cohae¬ 
rent  per  corpus  callosum  s.  commissuram  maximam. 
Non  eandem  longitudinem  habet  ac  hemisphaeria ,  sed 
eorum  secundam  tantum  terliamque  partem  quintam 
occupat;  cum  id  corpus  ab  utroque  latere  in  hemi¬ 
sphaeria  transeat,  ipsum  transversis  constat  fibris.  In 
ejus  facie  superiore  sulcus  decurrit  longitudinalis , 
cujus  latera  terminantur  longitudinali  eminentia  nomine 
suturae  s.  raphe.  Anterior  corporis  callosi  pars  genu 
appellatur  cl  descendit  reflexa,  in  caudae  speciem  desi¬ 
nens  ,  quae  rostrum  dicitur ;  etiam  posterior  pars 
reflectitur ,  ut  superior  facies  in  inferiorem  obluso  fine 

transeat.  Quum  posterior  liaec  corporis  callosi  pars 
corporibus  quadrigeminis  quidem  incumbat,  sed  iis 
agglutinata  non  sit,  Jissura  restat,  quae  aditum  sistit 
ad  ventriculos  laterales. 


§  484. 

Systema  divergens  et  convergens  :  A.  corporibus  py¬ 
ramidalibus  ,  olivariis  et  cruribus  cerebri  dixi  tria  illa 
colliculorum  paria  formari,  quae  nomine  descripta  sunt 
corporum  quadrigeminorum ,  thalamorum  et  corporum 
striatorum,  Tamen  his  constitutis  fibrae  illarum  par¬ 
tium  nondum  finiuntur,  sed  anterius  et  ad  latera  in 
hemisphaeria  transeunt  radiorum  instar ,  medullamque 
eam  omnem  faciunt,  quibus  hemisphaeria  constant; 
decurrunt  autem  usque  ad  substantiam  corticalem  ex¬ 
teriorem  hemisphaeriorum.  Has  jam  fibras  omnes , 
quum  divergendo  procedant,  cl.  gall  communi  nomine 
comprehendit  systematis  divergentis.  —  Contra  idem 
nomine  systematis  convergentis  eas  comprehendit  fibras, 
quae  transversum  tenent  cursum  commissurasque  faci¬ 
unt  albas,  partes  laterales  inter  se  jungentes.  Quae¬ 
siverunt  ,  diversae  illae  fibrarum  species  num  in  se  in¬ 
vicem  transeant,  nec  ne;  transire  eas  improbabile  non 
est ;  certe  substantia  alba  medullaris  nunquam  separata 
occurrit,  sed  in  toto  systemate  nerveo  unam  continu¬ 
am  partem  facit;  non  ita  cinerea  substantia,  quae  plu¬ 
ribus  locis  separata  observatur. 

§  485. 

Constat  cerebrum  duabus  inprimis  substantiis,  altera 
medullari  alba,  quae  pro  substantia  conducente  habetur 
lubulisque  confecta  est ,  qui  c  cerebro  exeunt  et  ad 
fasciculos  conjuncti  cum  addita  vagina  nervos  con¬ 
stituunt.  Substantia  altera  colore  cinereo  -  rubro  iisdem 

confecta  csl  globulis  nucleatis,  qui  in  gangliis  cer¬ 
nuntur  et  habetur  pro  substantia  excitante  conlinclque 
ansas  terminales  filamentorum  simplicium  nerveorum. 
Quae  tertia  paucissima  adest  substantia  colore  nigro 
similibus  quidem  constat  globulis,  sed  ita  ut  his  si¬ 
mul  principium  colorans  incumbat. 

§  486. 

Praeter  has  substantias  quaedam  etiam  gelatinosa 
adesse  dicitur  cum  ad  finem  extremum  substantiae 
medullaris  cerebri,  tum  ad  marginem  posteriorem  et 
interiorem  cornuum  posteriorum  medullae  spinalis. 
Haec  jam  substantia  globulos  continet  peculiares  ovales 
depressos,  pellucidos,  nonnunquam  subrubros  et  nuc¬ 
leo  instructos.  Tandem  in  substantia  sic  dicta  flava 
cerebelli  purkinje  vidit  corpuscula  caudata  et  ita 
locata ,  ut  crassior  pars  spectaret  substantiam  albam , 
cauda  substantiam  corticalem. 

§  487. 

Vir  doctiss.  bergmann  cerebri  ex  laminis  compositi¬ 
onem  et  alterius  substantiae  inler  laminas  dispositio¬ 
nem  existimat  rem  maxime  gravissimam  in  fabrica  en¬ 
cephali,  cum  haec  fabrica  galvanicam  indicet  et  elec¬ 
tro- magneticam  analogiam. 

§  488. 

Vasa  cerebri:  Substantia  medullaris  et  cinerea  san¬ 
guinem  suum  non  ab  eodem  fonte  repetunt;  omnis 
enim  medullaris  substantia  cum  pauca  illa  cinerea,  quae 
in  partibus  internis  cerebri  exstat,  vasa  sua  repetit  a 
vasculis  ventriculorum  et  baseos  cerebri.  Vasa  itaque 
quae  e  pia  matre  descendunt  in  substantiam  corticalem 

gyrorum ,  non  ultra  cani  substantiam  procedunt.  Ni¬ 
hilominus  vasa  cerebri  et  multa  et  maena  sunt,  ut 
tamen  corticalis  substantia  majorem  sanguinis  copiam 
contineat,  quam  alba  medullaris,  quae  in  vivo  etiam 
animale  non  rubet. 


§  489. 

Medulla  spinalis  longa  illa  nervea  cylindrus  est, 
quae  a  foramine  magno  ossis  occipitis  incipit  medullae 
oblongatae  continua  et  finem  suum  in  adultis  horni- 
nibus  circa  secundam  lumborum  vertebram  facit.  Ejus 
velamenta  eadem  sunt ,  quae  encephali. 

Exterior  membrana  continuatio  est  durae  matris 
cerebri ,  formamque  habet  conici  infundibuli ,  quod 
finitur  in  imo  sacro  osse;  ossibus  laxe  adhaeret,  et 
anterius  et  posterius,  qua  vertebras  respicit,  circum¬ 
jectam  sibi  habet  partim  gelatinosam  liquidam  substan¬ 
tiam ,  partim  adipem.  Etiam  interna  illius  membranae 
facies  a  medulla  paululum  distat  ,  quae  pmnia  eam 
utilitatem  habent ,  ut ,  cum  mobiles  vertebrae  sint , 
libera  et  fere  suspensa  teneatur  medulla.  —  Secunda 
membrana,  arachnoidea ,  est  simplex  tunica  et  unifor¬ 
mis  aquose  pellucens,  et  arachnoideae  cerebri  conti¬ 
nuatio.  —  Quae  superest  tertia  membrana  pia  mater 
est ,  medullae  spinali  contigua ,  caeterum  piae  matris 
cerebri  continuatio,  tamen  spinalem  medullam  firmiter 
comprehendens.  —  Inter  radices  anteriores  et  posterio¬ 
res  nervorum  spinalium  ab  utroque  latere  ligamenti 
species  intercedit,  quod  dentatum  ligamentum  nun¬ 
cupatur  et  firmum  est,  glabrum,  pellucidum,  absque 
vasis ,  multo  quam  arachnoidea  firmius ,  et  pro  pro¬ 
cessu  durae  meningis  habetur. 

Medulla  spinalis  ipsa,  quam  cylindri  figuram  exhi¬ 
bere  dixi,  non  undique  tamen  teretem  habet  figuram, 
sed  anterius  et  posterius  latior  est.  Intumesccnliarum, 

quas  refert,  prima  est,  quo  loco  nervos  brachiales 
producit,  deinde  per  dorsi  vertebras  iterum  ex  ordine 
sensim  diminuta ,  in  imo  dorso ,  quo  nervi  membrorum 
inferiorum  oriuntur  ,  alteram  facit.  Tandem  finem 
facit,  interdum  duobus  tuberculis  terminata.  Quod  a 
fine  medullae  spinalis  ad  finem  ossis  sacri  decurrit  fila¬ 
mentum  splendens,  inferior  est  et  contracta  pars  durae 
matris,  quae  tubulum  facit,  superius  certe  substantia 
medullari  plenum  ,  exterius  cum  ultimo  nervorum 
spinalium  pare. 

Per  mediam  medullam  spinalem  tam  anterius,  quam 
posterius  fissura  descendit,  quae  processum  quemdam 
piae  matris  recipit ;  anterior  fissura  evidentior  quidem 
est,  sed  posterior,  quamvis  angustior,  tamen  profun¬ 
dior.  His  jam  fissuris  medulla  spinalis  in  duas  fere 
aequales  columnas ,  dextram  et  sinistram  quodammodo 
dividitur;  tamen  fissurae  non  per  totam  substantiam 
penetrant,  nam  anteriori  subjecta  est  alba  medullaris 
substantia  transversim  ab  uno  latere  ad  alterum  pro¬ 
ducta,  posteriori  substantia  cinerea.  Quamvis  maxima 
medullae  pars  et  exterior  tota  portio  medullaris  alba 
sit ,  interius  tamen  cinerea  substantia  occurrit  ,  ita 
disposita,  ut  quadricrurem  fere  figuram  pluribus  locis 
referat ,  aliis  duobus  tantum  cornubus  constituta. 
Quum  cinerea  substantia  quatuor  fere  angulos  habeat , 
medulla  interjecta  dividi  potest  in  sex  fasciculos,  quo¬ 
rum  tres  ad  dextrum  latus  pertinent ,  et  totidem  ad 
sinistrum.  Quos  fasciculos  vero  revera  adesse,  in  in¬ 
durata  medulla  facile  demonstratur;  duo  sunt  an¬ 
teriores,  duo  laterales  inter  cornu  anterius  et  poste¬ 
rius  locati ,  duo  posteriores  inter  cornu  posterius  et 
fissuram  medianam  posteriorem.  Fasciculi  illi  omnes 
fibris ‘constant  longitudinalibus,  quae,  docente  bellio  , 
in  quovis  fasciculo  duo  formant  strata  concentrica , 
quibus  involucrum  cinereum  accedit.  Inter  albam  sub¬ 
stantiam  fissurae  anteriori  subjectam  et  cineream  in 

embryonibus  canalis  est  plerumque  in  ipso  etiam  a- 
dulto  homine  apertus,  cum  ventriculis  cerebri  com¬ 
parandus. 

§  490. 

Substantia  medullaris,  qua  ex  parte  medulla  spina¬ 
lis  constat,  uti  in  cerebro  confecta  est  tubulis  ner- 
veis,  qui  post  exitum  radices  nervorum  constituunt. 
De  gelatinosa  substantia  medullae  spinalis  cf  §  486. 

§  491. 

Jam  purkinje  et  valentin  viri  cl.  in  substantia 

\ 

cinerea  medullae  spinalis  globulos  viderant  interiore 
nucleo  instructos ,  quam  observationem  non  solum 
confirmavit  remak  vir  doctiss.  verum  etiam  ab  iisdem 
globulis  (globuli  nucleati  gangliorum)  proficiscentes  vi¬ 
dit  fasciculos  fibrarum  pellucidarum  non  tubulosarum, 
quarum  aliae  continuo  in  elementaria  filamenta  di¬ 
videbantur,  globulos  disseminatos  conjungentia. 

§  492. 

Omnium  nervorum  spinalium  filamenta  non  desinunt 
in  medullam  spinalem,  sed  per  eam  ad  cerebrum 
ascendunt. 


§  493. 

Nervi  constant  filamentis  primitivis,  quae  naturam 
habent  tubulorum  quamdam  materiam  continentium. 
Tubuli  cylindracei  sunt  et  confecti  tenuissima  mem¬ 
brana,  forsan  interius  tela  motus  vibratorii  obsessa. 
Quae  tubulis  continetur  materia ,  in  recenti  nervo  pel¬ 
lucida  est,  decolor,  oleosa,  sed  mox  ita  coit,  ut 

grumosa  fiat  ct  post  pressionem  granulosa  e  tubulo 
exeat. 

Ab  hac  descriptione  differt  altera ,  quam  dedit  re- 
riak;  scilicet  hoc  viro  docente,  tubuli  nervei  continent 
non  liquidam  oleosam  materiam  sed  pallidum  quoddam 
ligamentum  multis  veluti  subtilissimis  filamentis  com¬ 
positum.  In  nervo  sympathico  filamenta  simili  modo 
constituta  docet,  ita  tamen,  ut  dum  in  nervis  cerebro¬ 
spinalibus  plura  filamenta  uno  tubulo  contineantur,  in 
sympathico  filamenta  destituta  sint  illis  tubulis  et  magis 
solida  fasciculorum  instar  congesta  sint. 

De  filamentis  nervorum  universe  multum  disputatum 
est;  neque  pauci  medici  diversa  eorum  distinxerunt 
genera;  scilicet  viderunt  alia  uniones  imitantia  filo  ita 
ordinatos ,  ut  singuli  uniones  se  non  tangerent ,  sed 
tenui  filamento  sejungerentur,  quod  genus  filamento¬ 
rum  varicosum  appellarunt ;  in  his  jam  filamentis 
nihil  viderunt  praeter  humorem  aquae  instar  pelluci¬ 
dum  ,  paululum  lactescens ,  pellucidum ,  oleosum  ,  ple¬ 
rumque  absque  ullo  granulorum  indicio.  —  Alterum 
genus  filamentorum  cylindraceum  nuncuparunt ,  quo¬ 
niam  filamenta  cylindraceam  exhibebant  figuram ;  ta¬ 
men  hujus  generis  duae  species  erant,  quarum  altera 
haberi  potuit  filamenta  complectens  cylindracea  cras¬ 
siora  medullam  continentia,  altera  filamenta  cylindracea 
tenuiora  medulla  destituta.  —  Tertium  genus  filamen¬ 
torum  sic  constitutum  observarunt  ,  ut  ab  utroque 
genere  aliquid  haberet ,  scilicet  et  a  varicosis  et  a  cy- 
lindraceis,  ut  hoc  loco  varicosa  apparerent,  altero 
cylindracea;  potuerunt  itaque  filamenta  appellari  tran¬ 
situm  facientia.  Jam  vero  recentissimi  medici  non 
negant  quidem  filamenta  nervorum  saepius  sic  consti¬ 
tuta  cerni ,  sed  dicunt  eam  formationem  ab  aere  ori¬ 
ri ,  a  putredine,  ab  aquae  usu,  habcnlque  filamenta 
simplicissima  ,  uniformia  ,  cylindracea  ,  ct  materia  im¬ 
pleta  clara ,  oleosa ,  absque  ullo  globulorum  vestigio 

in  rccenli  nervo.  Quae  doctrina  etiam  mihi  omnium 
maxime  placet ,  cum  recentem  medullarem  cerebri 
substantiam  semper  filamentis  uniformibus  confectam 
observem ,  sed  eandem  aqua  humectatam  et  compres- 
sorio  magis  compressam  in  globulos  degenerantem , 
non  raro  cum  interjectis  filamentis. 

§  494. 

Tubuli  nervei ,  postquam  e  cerebro  aut  medulla 
spinali  exierunt ,  vagina  induuntur  cellulosa  seque 
conjungunt  cum  aliis  et  fibras  faciunt ,  quae  suo  loco 
congestae  fasciculos  constituunt ,  membrana  circum¬ 
datos,  cui  nomen  neurilematis  datum  est. 

In  universum  nervi  quidem  ut  vasa  deferuntur, 
scilicet  emittunt  ramos  ramulosque,  qui  saepius  cum 
aliis  ex  eodem  trunco  genitis,  vel  ex  alio  ortis  coeunt, 
ansas  s.  anastomoses  facientes.  Attamen  filamenta  ner¬ 
vorum  nunquam  credunt  in  ramos  dividi,  vel  cum 
aliis  filamentis  confluere ,  omnesque  ramos  ramulos¬ 
que ,  qui  ab  aliquo  nervo  oriantur,  pluribus  filamentis 
constare,  adeoque  ut  de  quovis  nerveo  ramulo,  qui 
ad  alterum  accedat ,  sit  credendum  eum  cum  filamentis 
suis  non  proprie  transire  in  alterum,  sed  tantum  de¬ 
currere  juxta  filamenta  alterius  (*). 


(*)  Hoc  jam  docuit  anno  174  5  n.  kaau  bokuiiaave,  nam 
omnes,  inquit,  fibrillae  nerveae  post  ortum  manent  in  ipso 
fasciculo ,  intra  proprias  membranas  distinctae ,  ab  ortu ,  in 
decursu ,  ad  insertionem  ,  junctae  modo  intra  membranam 
communem  ad  se  invicem.  Ergo  nullus  nervus  proprie  dat 
nec  accipit  ramos  ,  ut  anatomici  doctrinae  causa  loquuntur. 
Sed  distinctae  fibrillae  nerveae  colligatae  in  fasciculum  sece¬ 
dunt  ab  aliis  liberae  in  fasciculos  minores  et  minimos  at¬ 
que  accedunt  ad  alios  nervos  compositae  in  fasciculum  pro- 
prium ,  junguntur  cum  illis,  ad  quos  accedunt,  manentes  ta- 

Si  nervi  in  ramos  se  dividant,  qui  protinus  iterum 
uniuntur  ,  atque  hoc  si  pluribus  nervorum  ramulis 
fiat,  tum  plexum  adesse  dicimus,  in  quo  experti  sunt 
fasciculos  nervorum  ita  permutari  ,  ut  egrediens  c 
plexu  nervus  aliis  fasciculis  constitutus  sit,  quam  qui¬ 
bus  erat  constitutus,  ubi  plexum  intrabat;  quae  dis¬ 
positio  eam  utilitatem  habere  videtur,  ut  singula  nostri 
corporis  loca  cum  plurimis  et  diversis  locis  cerebri 
vel  medullae  spinalis  conjungantur. 

De  ultima  sorte  filamentorum  nerveorum  parum 
constat;  in  musculis  tamen  observarunt  ex  subtilissimis 
nervorum  ramis  filamenta  produci  simplicissima  ansarum 
instar  sc  conjungentia.  Simili  forsitan  modo  se  conjun¬ 
gunt  fines  nervorum  sensibilium. 

Fines  vero  nervorum  sensibilium  transire  in  fines 
nervorum  motoriorum  et  sic  circulum  facere,  impro¬ 
babile  est;  probabilius,  si  scilicet  verae  ansae  exstent, 
fines  nervorum  sensibilium  redire  ad  cerebrum. 

Initia  nervorum  dextri  et  sinistri  lateris  conjuncta 
esse,  quod  nonnulli  docent,  probabile  non  est. 

§  495. 

Inter  nervos  alii  a  cerebro  oriuntur,  a  medulla  spi¬ 
nali  alii ,  alii  ad  nervum  sympathicum  pertinent.  Ab 
encephalo  recentiores  duodecim  vel  undecim  repetunt 
nervos ;  qui  undecim  numerant ,  ex  vago  ct  accessorio 
unicum  nervum  faciunt.  Olim  novem  tantum  recipie¬ 
bantur  nervi  cerebrales ,  a  verueykto  (* *)  decem.  — 


men  distinctae.  Impetum  faciens  dictum  Hippocrati  per  cor¬ 
pus  consentiens  etc.  L.  B.  1 7 /| 5  ,  p.  1C2. 

(*)  Uti  hoc  constat  versiculo  : 

Olfaciens,  cernens ,  oculosquc  inoicns,  patiensque, 

Divisum  ,  cingeris  oculos  ,  audiensque  ,  vagansque  , 

Mcn  ens  linguam  ,  et  sub  vertebralia  tendens. 

§  49G. 

6 

Quamvis  nervi  cerebrales  primo  aspectu  admodum  di¬ 
versi  a  nervis  spinalibus  videantur,  discrimen  tamen 
minus  notabile  est  cogitanti  inter  nervos  cerebrales 
plures  esse,  qui  simili  modo  se  habeant,  ac  spinales; 
nam  profecto,  uti  non  omnes  nervorum  spinalium  fibrae 
in  ganglion  intumescunt,  sed  nonnullae  tantum,  ita 
nervus  vagus  s.  altera  pars  nervi  accessorio -vagi  gan¬ 
glion  possidet ,  quod  praetendit  accessorius ;  et  simili 
modo  in  glossopharyngeo  semper  et  in  hypoglosso  in¬ 
terdum  ganglion  exstat ,  ad  quod  nonnullae  tantum 
eorum  nervorum  fibrae  pertinent ,  non  omnes.  Inpri- 
mis  autem  nervus  trigeminus  suis  duabus  portionibus 
ganglioque ,  quod  ad  majorem  tantum  portionem  per¬ 
tinet,  maximam  cum  nervis  spinalibus  convenientiam 
exhibet.  Caeterum  non  mullum  refert,  mini  duo  fila¬ 
mentorum  genera  uno  trunco  contineantur  uti  in  nervis 
spinalibus,  an  separatum  exstet  quodvis  filamentorum 
genus,  ut  in  multis  nervis  cerebralibus,  scilicet  in 
olfactorio ,  optico. 

§  497. 

A  medulla  spinali  triginta  et  unus  vel  potius  tri¬ 
ginta  duo  oriuntur  nervi,  scilicet  octo  cervicales, 
duodecim  dorsales,  quinque  lumborum,  quinque  sacra¬ 
les  et  duo  coccygii.  Quibus  omnibus  commune  est 
oriri  a  duabus  radicibus ,  quarum  posterior  in  ganglion 
coalescit,  cui  anterior  radix  incumbit.  Caeterum  quae¬ 
vis  radix,  cum  anterior,  id  est  a  facie  anteriore  me¬ 
dullae  spinalis  producta,  tum  posterior  a  facie  posteriore 
ejusdem  spinalis  medullae  oriens,  pluribus  constat  filis, 
quorum  filamenta  singula  alii  credunt  usque  ad  substan¬ 
tiam  cineream  medullae  spinalis  penetrare,  alii  in  fibras 
albas  ejusdem  medullae  continuari.  —  ln  regione  cervi- 

cali  et  lumborum  posteriores  radices  non  solum  crassio¬ 
ribus  constant  filis,  sed  etiam  ad  majorem  a  fissura 
mediana  posteriore  distantiam  oriuntur.  Denique  intra 
ipsam  duram  matrem  nervi  spinales  inprimis  superiores 
plerumque  inter  se  junguntur  eo,  quod  a  radice  nervi 
superioris  filum  se  applicat  ad  radicem  nervi  inferioris , 
quod  inprimis  quidem  inter  radices  posteriores  obser¬ 
vatur  ,  tamen  inter  anteriores  non  sine  exemplis  est. 
Radices  nervorum  spinalium  in  interiore  medullae  parte 
inter  se  cohaerere,  uti  macartney  docuit,  nec  satis 
-constat,  nec  probabile  est. 

§  498. 

Ad  nervum  sympathicum  alios  nervos  pertinere  dixi. 
Nervus  sympathicus  truncus  nerveus  est  ad  utrumque 
latus  collocatus,  cum  baseos  cranii,  tum  ad  corpora 
vertebrarum  omnium,  itaque  a  capite  ad  os  coccygis 
usque  productus;  tamen  non  solum  situ  eo  ille  trun¬ 
cus  notatur,  sed  eo  etiam,  quod  in  decursu  suo  in 
ganglia  s.  nodos  intumescit.  Hic  jam  truncus  per 
nerveos  ramulos  conjunctus  est  tam  cum  omnibus  ner¬ 
vis  spinalibus,  idque  cum  eorum  radice  et  anteriore 
et  posteriore,  quam  cum  pluribus  nervis  cerebralibus. 
Quum  itaque  nervus  sympathicus  cohaereat  cum  nervis 
cerebralibus  et  spinalibus,  multi  fuerunt,  qui  ipsam 
sympathici  originem  ab  iis  nervis  repeterent ,  quae 
conjectura  valde  firmaretur ,  si  ubique  constaret  nervos 
cos ,  quibus  illa  conjunctio  fiat ,  revera  accedere  ad 
sympathicum,  neque  oriri  ab  eodem;  quod  vero  mul¬ 
tis  locis  valde  dubium  est ,  aliis  etiam  valde  improba¬ 
bile.  Et  prolecto  rami,  quos  vulgo  dicimus  a  spi¬ 
nalibus  nervis  accedentes  ad  truncum  nervi  sympathici, 
possent  etiam  sympathica  indole  esse,  et  vel  nervos 
spinales  adire,  vel  ipsam  spinalem  medullam,  ut  in 
posteriore  casu  pro  initiis  haberentur  s.  radicibus, 

quibuscum  nervus  sympathicus  a  medulla  spinali  ori¬ 
atur.  Et  ita  pariter  nervi  e.  gr.  quos  dicimus  e 
ramo  secundo  trigemini  ad  ganglion  sphacnopalalinum 
accedentes  ,  possent  partes  esse  nervi  sympathici , 
eumque  secundum  ramum  trigemini  adire,  sive  jam 
postea  cum  hoc  nervo  ulterius  se  distribuant ,  sive 
retrorsum  iter  suum  conficientes,  ganglion  semilunare 
adeant ,  quin  ipsum  cerebrum ;  idem  valet  de  ramo 
superficiali  nervi  Yidiani,  quem  e  ganglio  sphaenopala- 
tino  productum  alii  ad  facialem  nervum  accedentem 
credunt ,  alii  a  faciali  orientem  illudque  ganglion  ade¬ 
untem  ;  idem  pariter  de  ramo ,  quo  nervus  sympathi¬ 
cus  cum  ganglio  petroso  nervi  glossopharyngei  conjun¬ 
gitur,  idem  de  altero,  qui  illum  cum  ganglio  nervi 
vagi  conjungit.  —  Denique  quod  alios  ramos  nerveos 
attinet ,  sympathicum  cum  nervis  cerebralibus  conjun¬ 
gentes,  probabilior  ea  sententia  est,  qua  docetur  eos 
ramulos  a  sympathico  esse  ortos  et  accedere  ad  ner¬ 
vos  cerebrales ,  ut  cum  iis  organa  adeant ;  quod  ni¬ 
mirum  ipse  arbitror  de  ramulis  nerveis  inter  ganglion 
sphaenopalatinum  et  nervum  opticum ,  de  iis  inter 
sympathicum  et  oculomotorium,  patheticum,  abdu¬ 
centem. 

His  jam  dubiis  factum  est ,  ut  tres  de  sympathico 
natae  sint  theoriae  ,  quarum  prima  originem  ejus 
repetit  a  nervis  cerebralibus  et  spinalibus ,  altera  a 
cerebro  et  medulla  spinali,  tertia  a  gangliis  sympathi¬ 
cis,  quae  putant  veras  partes  centrales  nervi  sym¬ 
pathici.  Theoria  prima  improbabilis  est,  quoniam  fi¬ 
lamenta  simplicissima  se  non  dividunt,  atque  ergo  qui 
a  nervis  cerebro -spinalibus  ad  sympathicum  decurrunt 
nervi,  non  producti  ab  iis,  sed  contenti  eorum  ra¬ 
dicibus  et  cum  his  e  cerebro  et  medulla  spinali  nati 
sunt  habendi.  Itaque  secunda  et  tertia  thcoiia  su- 
perest,  jamque  alii  secundam,  alii  tertiam  defendunt. 
Qui  nervum  sympathicum  a  cerebro  ct  medulla  spi- 

nali  repetunt,  eum  habent  pro  nervo  cerebro -«pinali, 
a  reliquis  diversum  inprimis  eo  solum,  quod  a  non 
unico  trunco  in  cerebro  et  medulla  spinali  radi¬ 
cante  originem  ducat,  sed  a  pluribus  trunculis  lo¬ 
cisque  et  cerebri  et  medullae  spinalis  natum.  Ad¬ 
dunt  nervos  sympathicos  esse  quidem  colore  rubello  - 
cano  et  ipsis  trunculis  nerveis  eorum  hic  et  illic  con¬ 
tineri  globulos  nucleatos  gangliorum ,  sed  in  caeteris 
omnibus  nullam  esse  essentialem  differentiam  inter 
nervos  sympathicos  et  cerebro -spinales,  nec  ullas  a 
globulis  gangliorum  oriri  fibras  atque  demum  fibras 
cellulosas  esse  eas,  quae  ab  aliis  fibrae  organicae  dic¬ 
tae  sint.  —  Qui  aliter  cogant ,  nervum  sympathicum 
peculiarem  nervum  existimant  docentque  ejus  fibras 
nerveas  oriri  a  globulis  gangliorum  hasque  fibras  sae¬ 
pe  obsessas  esse  lateralibus  ovalibusque  corpusculis , 
aut  aliis  rotundis  uno  aut  pluribus  nucleis  instructis. 
Denique  nervos,  qui  a  cerebro -spinalibus  orti  ad 
sympathicum  accedant ,  eos  credunt  cerebro -spinali 
natura  et  ad  sympathicum  veri  nominis  adeuntes  eo 
solum  consilio,  ut  cum  sympathicis  nervis  facilius 
distribuantur. 

Nervi  sympathici  organa  adeunt  capitis,  colli,  pec¬ 
toris  ,  abdominis ,  membrorum ,  et  decursum  sequun¬ 
tur  vasorum  et  cum  his  deferuntur. 

§  499. 

Ganglia  nodi  sunt  s.  tumores  ad  locum  originis  vel 
in  decursu  nervorum  locali  et  nervea  substantia  con¬ 
fecti  vasisque  et  involucro  celluloso.  Cernuntur  in 
iis  ope  microscopii  globuli ,  sive  cellulae  repletae  sub¬ 
stantia  cano  -  rubella  ,  salis  solida  et  granulis  composita 
et  altera  pellucida  gelatinosa  materia.  Habent  cellulae 
nucleum  granulosum  et  nucleus  ipse  nucleolum  ,  adeo- 
que  ut  ipsae  cellulae  non  absimiles  sint  ovulis  maturis. 

Jam  qui  nervorum  fasciculi  ganglia  intrant ,  in  liis 
plexus  faciunt,  id  est  mittunt  libras  ad  alios  fascicu¬ 
los,  ct  ab  liis  alias  recipiunt,  quo  facto  ipsi  exeunt  e 
ganglio,  idque  postquam  nonnulla  filamenta  simpli¬ 
cissima  ab  omni  latere  globulos  illos  amplexa  sunt, 
xel  interdum  intestiniformes  fecerunt  ansas  globulis 
illis  incumbentes.  Haec  jam  structura  adesse  dicitur 
in  gangliis  tam  nervorum  sensibilium ,  quam  nervi 
sympathici. 

In  nonnullis  quoque  nervis ,  et  cerebralibus  ct  sym¬ 
pathicis  globulos  illos  nucleatos  gangliorum  adesse 
observatum  est. 


§  500. 

Ganglia  in  classes  sequentes  distribui  possunt : 

1.  Ganglia  nervi  sympathici ,  quae  vero  suo  loco 

differunt,  ut  plure»  species  distingui  possint: 

a,  ganglia  in  decursu  trunci  nervi  sympathici, 
ergo  ganglia  cervicalia  ,  intercostalia  ,  lum¬ 
borum  ,  sacralia ; 

b,  ganglia  centralia  in  abdomine; 

c ,  ganglia  quo  loco  filamenta  nervi  sympathici 
coeunt  cum  filamentis  e  nervis  cerebro -spi¬ 
nalibus  ;  huc  perlinent 

1°  ganglion  ciliare  s.  ophthalmicum ,  quod 
non  solum  formatur  radice  longa  e  ramo 
primo  trigemini  et  radice  brevi  nervi 
oculomotorii ,  sed  etiam  nervi  sympathici 
filamento  quodam  e  plexu  cavernoso;  (ob¬ 
servandum  est  1°  nervum  oculomotorium 
esse  mixtum  nervum ,  ct  2°  radice  longa 
ganglii  ophthalmici  contineri  fibras  (forsan 
pariter  mixtas)  a  nervis  cervicalibus  na¬ 
tas  ,  quaeque  conjunctae  quidem  sunt  cum 
ramo  primo  trigemini  sed  ab  hoc  dece- 

dunl  per  radicem  longam  ganglii  cilia¬ 
ris). 

2°  ganglion  oticum ,  quod  (it  forsan  ner- 
veis  filamentis  e  ramo  tertio  quinti  paris ; 
Ium  nervo  petroso  superficiali  minore , 
qui  conjunctus  est  et  cum  faciali  nervo 
et  cum  ramo  tympanico  s.  jacobsoxii 
e  nervo  glossopharyngeo  ,  tum  ramo 
sympathico  cum  arteria  meningea  media 
accedente  ,  deinde  surculis  nerveis  ad 
nervum  temporalem  superficialem  rami 
tertii  quinti  paris,  et  apud  boves  denique 
ramis  etiam  ad  nervum  massetericum  et 
buccinatorium.  Ultimos  duos  credimus  a 
ganglio  emissos. 

3°  ganglion  sphaenopalatinum  ;  hoc  gan¬ 
glion  cenlripelalem  suam  vim  repetit  a 
ramo  secundo  nervi  trigemini,  organicam 
a  ramulo  e  ganglio  cervicali  primo  (ra¬ 
mus  profundus  nervi  Vidiani) ,  motoriam 
vim  a  ramo  superficiali  Vidiani ,  quem 
a  faciali  nervo  repetit  bidder  ;  denique 
etiam  cum  nervo  petroso  minore,  qui  cum 
nervo  tympanico  conjunctus  est,  societatem 
habet. 

4°  ganglion  linguale ,  quod  constituunt  par- 
tim  ramuli  e  chorda  tympani  et  linguali 
nervo ,  parlim  filamenta  sympathica  arte¬ 
riam  maxillarem  externam  comitantia. 

5°  ganglion  petrosum  nervi  glossopharyn¬ 
gei  ;  quoniam  in  nervum  glossopharyn¬ 
geum  filamentum  transit  e  ganglio  cer¬ 
vicali  primo,  et  nervus  tympanicus  cum 
ramo  profundo  nervi  Vidiani  conjungi¬ 
tur  ,  illud  ganglion  quodammodo  huc 
pertinet. 

6°  ini  umescentia  gangliif ovillis  nervi  fa¬ 
cialis ,  in  qua  coeunt  nervus  petrosus 
superficialis  minor ,  nervus  facialis ,  ner¬ 
vus  petrosus  superficialis. 

7°  Denique  vir  doct.  bidder  nonnunquam 
ganglion  expertus  est ,  ubi  ad  nervum 
patheticum  filamenta  accedebant  a  sym¬ 
pathico. 

II.  Ganglia  in  radicibus  posterioribus  nervorum 
spinalium ,  ut  et  in  portione  majore  nervi  trige¬ 
mini  ,  in  nervo  glossopharyngeo  (ganglion  mul- 
leri)  ,  in  nervo  vago ,  in  hypoglosso  (qui  in¬ 
terdum  certe  ganglio  instructus  est). 

III.  Gangliiformia  corpora  nervorum  cerebro -spina¬ 
lium  in  decursu  ramorum  locata,  et  ad  solos 
nervos  cerebro -spinales  perlinentia  absque  de¬ 
monstrato  nervi  sympathici  concursu  ;  huc  perti¬ 
nent  1°  ganglia  sic  dicta  inconstantia,  quae 
vir  doct.  hyrtl  invenit  nonnunquam  in  decursu 
nervorum  cum  cerebralium ,  tum  spinalium ,  non 
toto  nervo  insidentia,  sed  tantum  nonnullis  ejus 
filamentis,  v.  c.  in  ramo  tertio  quinti  paris,  in 
nervo  infraorbitali  ejusque  ramis  ,  in  nervo 
glossopharyngeo  inter  ganglion  mulleri  et  pe¬ 
trosum  ,  in  plexu  nodoso  nervi  vagi ,  in  nervo 
accessorio  willisii,  in  radice  posteriore  nervo¬ 
rum  spinalium  praeter  vulgaria  ganglia,  e.  gr. 
in  radice  posteriore  nervi  cervicalis  secundi  et 
quarti ,  etiam  in  ramo  anteriore  nervi  cervicalis 
primi;  2°  corpora  gangliiformia  in  nervis  di¬ 
gitalibus  volaribus  et  plantaribus,  quae  primus 
descripsit  vir  cl.  camus;  denique  corpora  gan¬ 
gliiformia  in  nervo  dentali  anteriore  superiore 
(bociidalek). 

§  501. 

Functio  systematis  nervei  triplex  est,  scilicet  una 
est  in  recipiendis  impressionibus  extrinsecus  allatis , 
vel  in  ipso  corpore  exortis ,  altera  in  musculis  ad 
contractiones  incitandis,  tertia  in  functionibus  chemi- 
co- organicis  sustinendis. 

§  502. 

Quae  partes  impressiones  extrinsecus  allatas  vel  in 
ipso  corpore  exortas  recipiunt  ,  contripetali  agunt 
modo,  neque  recipiunt  tantum  impressiones,  sed  eas¬ 
dem  etiam  cum  partibus  centralibus  systematis  nervei 
communicant. 

§  503. 

In  qua  actione  centripetali  impressio  vel  simul  cum 
conscientia  communicatur,  et  quando  boc  fit,  tum 
sentit  homo,  vel  non  communicatur  cum  conscientia. 

§  504. 

Qui  inter  nervos  cerebro- spinales  centripclalem  vim 
habent,  impressionem  plerumque  cum  conscientia  com¬ 
municant  ,  itaque  sensiles  nervi  nuncupari  possunt ; 
qui  vero  nervi  sympathici  centripetali  agunt  modo , 
impressionem  plerumque  non  communicant  cum  con¬ 
scientia. 


§  505. 

Quae  paries  musculos  ad  contractiones  stimulant, 
cenlrifugali  operantur  modo ,  idque  vel  ita ,  ut  simul 
ex  voluntatis  jussu  id  faciant,  vel  absque  voluntate. 

§  506. 

In  funclioucs  chemico  -  organicas  nervorum  voluntas 
nullam  vim  habet. 


§  507. 

Quamvis  in  nervos  sensiles  voluntas  nullam  vim  ha¬ 
beat,  illa  id  tamen  efficere  potest,  ut,  si  plures  impres¬ 
siones  simul  ad  conscientiae  locum  deferantur,  mens 
unam  veluti  negligat,  alteram  attente  et  cupide  suscipiat. 

§  508. 

Inter  nervorum  filamenta  simplicissima  ,  quamvis 
omnia  cum  cerebro  aut  medulla  spinali  cohaereant ,  alia 
tamen  centripetalem  vim  habent ,  alia  centrifugalem  s. 
motoriam. 

» 

§  509. 

Jam  quum  alii  nervi  solis  filamentis  motoriis  con¬ 
stituti  sint,  alii  centripetalibus ,  alii  et  motoriis  et 
centripetalibus ,  hinc  alii  nervi  motibus  lautum  prae¬ 
sunt,  alii  centripetali  tantum  modo  agunt ,  alii  utraque 
ratione. 


•  §  510. 

In  duas  itaque  classes  nervos  distribuere  licet;  neque 
tertiam  classem  cum  bellio  recipere  praestat ,  quae 
respirationi  destinata  sit. 

§  611. 


Attamen  hanc  lotam  doctrinam  debemus  garolo 

Bell  ,  Professori  Londinensi ,  qui  primus  hanc  sepa¬ 
ratam  nervorum  vim  suspicatus  est  anno  hujus  saeculi 
undecimo,  eandemque  demum  firmis  rationibus  con¬ 
firmavit. 


§  512. 

Caeterum  ne  maxima  merita  negligas  viri  cl.  i.  mul- 
ler  ,  Professoris  Berolinensis ,  cui  ut  plurimum  de¬ 
bet  universa  physiologiae  doctrina ,  ita  pars  quoque , 
quae  nervos  eorumque  functiones  exponit. 

§  513. 

Nervi  motorii  si  stimulentur,  sive  incitamento  me¬ 
chanico  ,  sive  galvanico ,  nunquam  dolores  excitant , 
ergo  nunquam  centripetalem  vim  ostendunt ,  sed  semper 
tantum  contractiones  movent  in  iis  musculis  ,  quos 
adeunt  ramuli. 


§  514. 

In  nervis  centripelalibus  contraria  obtinet  ratio , 
nam  agitati  ab  illis  incitamentis  nunquam  contractiones 
movent  in  musculis ,  sed  si  sensiles  sint ,  semper  sen¬ 
sum  excitant,  quamdiu  scilicet  cum  cerebro  debitum 
commercium  alunt,  et  cerebri  vis  prompte  viget. 

§  515. 

rrd. 

Si  vero  post  irritationem  alicujus  nervi  centripelalis 
nihilominus  continuo  motus  oriantur  in  musculis,  tum 
motus  causam  ponere  praestat  non  in  nervo  centripe- 
tali ,  sed  in  cerebro  vel  in  medulla  spinali ,  ab  accepta 
impressione  prioris  nervi  agitata,  jamque  nervos  moto¬ 
rios  suscitante. 

§  516. 

Si  nervi  stimulentur,  qui  filamentis  constant  cum 
motoriis  tum  ccnlripctalibus ,  motus  oriuntur  in  mus¬ 
culis  et  una  sensus,  si  scilicet  impressio  centripctalis 
nervi  communicata  cum  conscientia  sit,  itaque  etiam 
filamenta  centripetalia  cum  cerebro,  et  motoria  cum 
musculis  rite  cohaereant. 

§  517. 

Nervi  spinales ,  qui  radice  duplice  a  medulla  spi¬ 
nali  oriuntur,  motui  praesunt  et  una  sensui.  Vim 
sensilem  repetunt  a  radice  posteriore ,  quae  ganglio 
instructa  est  ,  sed  vim  motoriam  a  radice  anteriore 
ganglio  carente. 


§  518. 

Ganglia  itaque  radicis  posterioris  nervorum  spinalium 
non  impediunt,  quominus  impressio  trajiciatur  et  cum 
conscientia  communicetur. 

§  519. 

Nervorum  spinalium  rami ,  qui  per  musculos  sese 
distribuunt,  ab  iis  orti  videntur  filamentis,  quae  radice 
posteriore  continentur,  sed  qui  culem  adeunt,  origi¬ 
nem  ab  iis  repetunt  filamentis ,  quae  radix  anterior 
attulerat. 


§  520. 

Licet  nervorum  vis  et  facultas  nonnisi  per  experi¬ 
menta  tuto  demonstrari  possit,  tamen  ex  anatomicis 
rationibus  jam  aliquomodo  suspicari  possumus ,  quinam 

c  nervis  cerebro  -  spinalibus  motoria  vi  polleat,  quinam 
sensili.  Etenim  motorii  nervi  albo  magis  colore  esse 
solent,  oriri  una  lanium  radice,  carere  gangliis,  referre 
structuram  duriorem,  adire  musculos  aut  partes  motu 
haud  destitutas.  Sensiles  autem  nervi  plerumque  colo¬ 
rem  referunt  magis  rubrum ,  structuram  molliorem , 
habent  prope  locum  originis  vel  in  decursu  tumores 
ramosque  vel  plexus  vel  ganglia  formantes  ,  adeunt 
cutem  inprimis ,  vel  membranas.  Attamen  negligen- 
dum  non  est ,  nullum  veri  nominis  ganglion  reperiri 
in  nervis  sensuum  (visus,  auditus,  olfactus)  quamvis 
sint  nervi  sensiles ,  quin  carere  quoque  ganglio  ner¬ 
vum  oculomotorium,  licet  nervus  mixtus  sit.  Denique 
et  hoc  (rerum  est ,  haud  paucos  nervos  sensiles  re¬ 
pertos  esse  musculos  adeuntes  (fila  nervi  frontalis , 
subcutanei  malae ,  infraorbitalis ,  temporalis  superfi¬ 
cialis  ,  nervi  lingualis)  ;  ne  dicam  per  cutem  quoque 
distribui  filamenta  motoria  ductibus  glandularum  ex¬ 
cretoriis  destinata. 


§  521. 


E  nervis  cerebralibus  alii  sensiles  sunt,  alii  mo¬ 
torii  ,  alii  mixta  natura ,  id  est  cum  sensu  pollent , 
tum  vi  motoria. 


§  522. 

Nervus  olfactorius ,  opticus  ,  acusticus  non  so¬ 
lum  nervi  sensiles  sunt ,  sed  et  id  singulare  habent , 
quod  non  omnia  genera  impressionum  ad  conscienti¬ 
am  referunt,  sed  olfactorius  semper  et  unice  odoris 
sensum  excitet ,  opticus  sensum  lucis ,  acusticus  sen¬ 
sum  soni. 

§  523. 

A  mechanicis  stimulis  videri  posset  olfactorius  nervus 
non  ita  affici,  ut  olfactus  sensus  oriatur,  cogitanti  illud 
si  fieret  olfactum  affectum  iri  quovis  stimulo  mechanico 
tunicae  sciixeideuiaxae  illato;  attamen  sunt  qui  hoc 
statuunt. 

§  524. 

Quod  ad  originem  nervi  olfactorii  attinet,  ipse  cum 
Iribus  radicibus  incipit  a  basi  cerebri ,  idque  a  parte 
interiore  et  anteriore  cerebri  maximi ;  media  radix 
cinerea  est,  reliquae  duae  medullares  sunt. 

§  525. 

Nervus  opticus  oritur  cum  a  thalamis  nervorum 
opticorum ,  tum  a  corporibus  quadrigeminis ;  scilicet 
fibrae  albae  faciei  superioris  thalamorum  transeunt  in 
nervum  opticum  ,  exceptis  iis ,  quae  in  pedunculo  glan¬ 
dulae  pinealis  et  stria  cornea  finem  suum  faciunt. 
Quae  fibrae  a  corporibus  quadrigeminis  ad  nervum  op¬ 
ticum  accedunt,  oriuntur  partim  ab  eo  ante  corpora 
quadrigemina  loco ,  quo  pedunculus  glandulae  pinealis 
et  commissura  posterior  cohaerent ,  partim  ab  anterio¬ 
ribus  ,  partim  a  posterioribus  colliculis  illorum  cor¬ 
porum.  Ab  his  posterioribus  insuper  tenerrimus  fas¬ 
ciculus  versus  locum  originis  decurrit  nervi  oculomo¬ 
torii  infra  cerebri  crura  evanescens. 

Momento  plenum  est  ,  quod  retinae  irritatio  non 
subjectiva  solum  visus  phaenomena  provocat,  verum 
id  pariter  haud  raro  efficit,  ut  quaedam  paries  inter¬ 
nae  bulbi  cernantur. 

§  52G. 

Nervus  acusticus  oritur  a  pariete  anteriore  ventri¬ 
culi  quarti ,  ubi  pariter  striae  illae  albae  sunt  supra 
indicatae;  experti  sunt  aliquando  quidem  ab  illis  striis 
albis  aliquid  ad  nervum  acusticum  accedere,  sed  maxi¬ 
mam  partem  earum  substantiae  crus  adire  cerebelli  ad 
pontem,  quin  interdum  strias  illas  nullo  modo  cohae¬ 
rere  cum  nervo  acustico.  Continet  acusticus  in  sub¬ 
stantia  sua  globulos  gangliorum  nucleatos ,  idque  ubi 
dividitur  in  nervum  vestibuli  et  nervum  cochleae. 

§  527. 

Nervus  oculomotorius  ,  qui  pluribus  radicibus  ori¬ 
tur  a  parte  interna  faciei  inferioris  crurum  cerebri , 
praeest  motibus  cum  pluribus  bulbi  et  palpebrae  su¬ 
perioris,  scilicet  regit  musculum  rectum  superiorem, 
rectum  internum,  rectum  inferiorem,  obliquum  in¬ 
feriorem,  levatorem  palpebrae  superioris,  tum  praeest 
iridis  motui,  idque  per  radicem  brevem,  quam  ad 
ganglion  ciliare  mittit.  Credunt  ramo  superiore  ocu¬ 
lomotorii  regi  motum  voluntarium  musculi  recti  su¬ 
perioris  bulbi ,  sed  ramo  inferiore  motus  involuntarios 
s.  aulomalicos  musculi  recti  interni ,  recti  inferioris 
et  obliqui  inferioris.  Caeterum  licet  oculomotorius 
sit  nervus  motorius  iridis,  ipse  tamen  unicus  hujus 
.tunicae  molor  non  est.  Denique  oculomotorio  fila¬ 
menta  ccntripetalia  contineri  pariter,  huneque  ner¬ 
vum  ergo  mixta  esse  natura ,  rccenlissima  compro¬ 
bavit  aetas. 


§  523. 


Nervus  abducens ,  qui  totus  in  musculum  externum 
bulbi  oculi  transit ,  ct  patheticus  qui  totus  musculum 

trochlearem  adit  praetor  cum  ramulum ,  quem  nonnun- 
quam  ad  frontalem  mittere  nonnulli  testantur,  pro 
motoriis  nervis  habendi  sunt. 

§  529. 

Oritur  patheticus  simplice  radice ,  vel  pluribus  a 
processu  cerebelli  ad  corpora  quadrigemina ,  et  a  ce¬ 
rebelli  valvula. 


§  530. 

Nervus  abducens  oritur  a  corporibus  pyramidalibus , 
idque  a  sulco  pone  posteriorem  pontis  marginem. 

§  531. 

Nervus  trigeminus,  qui  e  ponte  emergit,  duabus 
oritur  portionibus,  quarum  minorem  insertam  credunt 
corporibus  pyramidalibus ,  idque  ei  illorum  parti , 
quae  in  ponte  est,  majorem  corporibus  restiformibus. 
Major  trigemini  portio  ante  suum  e  cranio  egressum 
in  ganglion  intumescit  semilunare  a  figura  sua  nuncu¬ 
patum  ;  minor  vero  huic  ganglio  tantum  agglutinata 
est  per  telam  cellulosam.  Ex  qua  ratione  et  similitu¬ 
dine  cum  nervis  spinalibus  corumque  radice  duplice 
haud  improbabile  reddilur  portionem  majorem  sensili  vi 
esse  instructam,  minorem  portionem  motoria.  Quum- 
que  portio  minor  tota  in  ramum  tertium  nervi  trige¬ 
mini  transeat ,  sed  ramus  secundus  et  primus  nihil  ab 
ea  portione  accipiant,  hos  quidem  ramos  sensiles  esse 
suspicamur ,  tertium  vero  ramum  mixta  natura ,  scili¬ 
cet  motoria  vi  et  sensili  instructum ;  quod  jam  experi¬ 
mentis  confirmatum  est. 

Ut  primum  loquar  de  ramo  primo  trigemini,  a  ramo 
nasali  tunica  scHneideriana  et  cutis  alarum  nasi 

sensum  suum  repetii;  a  ramo  infratrochleari  cutis  in 
regione  frontis  et  radice  nasi ;  a  radice  longa  ganglii 
ciliaris  sensum  in  internis  oculi  partibus  repetere  licet; 
a  ramo  lacrymali  sensum  in  conjunctiva,  a  frontali 
Sensum  in  cule. 

In  ramo  secundo  trigemini ,  excepto  ramo  infra¬ 
orbitali  ,  evidentior  etiam  functio  sensilis  est ,  nam 
primum  emittit  nervum  subcutaneum  malae ,  qui  cu¬ 
tem  malarum  adit,  tum  profert  ramum,  qui  cum 
ganglio  sphaenopalino  cohaeret,  a  quo  ganglio  1°  nervi 
nasales  superiores  oriuntur  per  tunicam  mucosam  nasi 
sese  distribuentes,  2°  nervus  naso  -palatinus  scarpae, 
qui  ramos  suos  ad  tunicam  mucosam  cum  nasi  tum 
palati  duri  mittit;  3°  nervi  palatini  pariter  membranis 
mucosis  destinati,  cael.  Ramus  pharyngeus  denique 
ad  membranas  mucosas  perlinet ,  et  a  nervis  den¬ 
talibus  superioribus  ,  sensum  ,  qui  in  dentibus  est , 
haud  temere  repetimus.  De  solo  itaque  ramo  infra¬ 
orbitale,  ejusque  ramis,  qui  per  musculos  faciei  et 
orbicularem  palpebrarum  distributi  dicuntur,  dubitari 
posset ,  quin  sensiles  sint ,  verum  sensiles  eos  esse , 
neque  motorios,  experimenta  et  observationes  compro¬ 
barunt. 

Quod  ad  ramum  tertium  trigemini  attinet,  in  quem 
portionem  minorem  transire  dixi,  alii  ejus  rami  mere 
motorii  videntur ,  alii  sensiles ;  ad  priores  referre  pos¬ 
sumus  ramum  massetericum  ,  temporales  profundos , 
buccinatorium ,  pterygoideum ;  ad  sensiles  vero  (et 
paucissimas  solum  et  mox  decedentes  fibras  motorias 
continentes)  pertinere  videntur  alveolaris  inferior, 
ramus  auricularis  s.  temporalis  superficialis ,  lin¬ 
gualis.  Licet  lingualem  nervum ,  de  quo  mullum 
disputatum  est ,  nervum  sensilem  habeamus ,  non  ideo 
idem  pro  gustatorio  declaratur ,  nam  licet  multi  eum 
gustatorium  habeant  ct  pronuntient ,  hoc  tamen  non 
solum  nondum  salis  constat,  verum  etiam  experimentis 

nonnullis  ct  observationibus  pathologicis  contrarium 
est ;  tum  etiam  sui  generis  sensibilitas  in  nervo  lin¬ 
guali  eo  minus  probabilis  est,  cum  reliqui  quinti  pa¬ 
ris  rami  pariter  non  sui  generis  sed  generalem  lanium 
sensibilitatem  contineant.  Majore  jure  lingualis  nervus 
tactui  linguae  destinatus  habetur,  idque  quum  sur¬ 
culos  suos  inprimis  ad  latera  et  apicem  linguae  mittat , 
ubi  papillae  filiformes  sunt  conicaeque  a  papillis  cu¬ 
taneis  tam  parum  differentes,  ut  eas  vix  gustatui  sed 
tactui  linguae  factas  existimes. 

Post  sectionem  bene  peractam  nervi  trigemini  in 
cuniculo  vivo  quae  phaenomena  in  oculo  vulnerati 
lateris  post  horas  sedecim  aut  viginti  superveniunt, 
haec  sunt:  cornea  splendore  suo  privatur,  fitque  tur¬ 
bida  albaque;  vasa  conjunctivae  cum  palpebrarum, 
tum  bulbi  sanguine  replentur,  exoritur  vera  blennor- 
rhoea,  quin  pyorrhoea  cura  bulbi  ruptura  et  col¬ 
lapsu. 

§  532. 

Nervo  glossopharyngeo  filamenta  cum  motui  qui¬ 
dem  destinata  tum  alia  sensui  servientia  contineri  vi¬ 
dentur,  nam  primum  habet  ganglion,  inprimis  id  a 
mullero  repertum ,  neque  hoc  ad  totum  nervum  per¬ 
tinet  ;  tum  vero  musculos  veli  palatini  ct  pharyngis 
adit  radicemque  linguae;  attamen  non  tantas  glos¬ 
sopharyngeo  inesse  fibras  motorias,  quantas  alii  pu¬ 
tarunt  ,  satis  jam  constat  et  plurimi  motus ,  qui  in 
experimentis  visi  sunt  et  a  motoria  hujus  nervi  potes¬ 
tate  derivabantur ,  motus  potius  nati  per  reflexionem 
existimandi  sunt.  —  Cum  dulcat  glossopharyngeus  in 
experimentis ,  ipse  sensilis  quoque  nervus  est  habendus 
eamque  sensibilitatem  repetere  videtur,  ut  ita  dicam, 
a  ganglio  mulleri,  sed  idem  insuper  gustatorius  quo¬ 
que  nervus  est ,  quin  huic  officio  respondere  creditur 


ganglion  petrosum.  De  ultima  hac  facultate  multum 
quidem  disputatum  est ,  attamen  inter  recentiorcs  vix 
sunt,  qui  dubitent,  quin  gustatui  serviat,  illudque  non 
solum  propter  instituta  experimenta  ,  verum  etiam  prop¬ 
ter  anatomicas  anderschii  et  soemmeringii  scrutationes; 
nimirum  non  solum  surculos  suos  ad  linguam  mittit, 
sed  etiam  ad  velum  palatinum,  in  quo  pariter  gusta¬ 
tus  exercetur ;  tum  etiam  surculi  plurimi  in  radice 
linguae  terminantur,  ubi  princeps  videtur  gustatus 
sedes;  denique  etiam  reliqua  linguae  portio  non  tota 
destituta  filamentis  glossopharyngei  est.  Caeterum 
ille  nervus  quatuor  filis  oritur  a  corporibus  restifor¬ 
mibus  s.  potius  a  sulco  inter  ea  corpora  et  corpora 
olivaria. 


§  533. 

Habent  recenliores  nervum  vagum  et  accessorium 
pro  unico  nervo ,  vagumque  comparant  cum  radice 
posteriore  nervorum  spinalium ,  accessorium  cum  radice 
anteriore  eorundem  ,  ut  itaque  vagus  sensilis  ramus  sit , 
accessorius  motorius;  et  profecto,  nisi  omnes,  tamen 
multae  rationes  in  hanc  doctrinam  consentiunt.  Ori¬ 
tur  vagus  juxta  nervum  glossopharyngeum  a  medulla 
oblongata  inter  corpora  restiformia  et  olivaria  mul¬ 
tis  filis  in  unam  lineam  dispositis.  Contra  nervus  ac¬ 
cessorius  originem  suam  repetit  cum  a  medulla  ob¬ 
longata  tum  a  spinali ,  idque  surculos  accipiens  inter 
binos  nervos  spinales  ad  septimum  cervicalem  usque, 
vel  ad  sextum  ,  et  magis  a  posterioribus  medullae 
spinalis  fasciculis. 

Nervus  accessorius ,  quum  ganglio  careat,  nec  ullam 
societatem  ineat  cum  ganglio  nervi  vagi,  et  manifesto 
ad  musculos  tendat,  pro  motorio  nervo  non  inprudcn- 
ter  haberi  potest;  finditur  idem  infra  eum  locum, 
quem  ganglion  nervi  vagi  occupat,  in  duos  ramos, 

quorum  externus  ad  sternocleidomastoideum  fila  mit¬ 
tit,  et  ad  cucullarem  musculum,  sed  ramus  internus 
cum  vago  se  conjungit.  Jam  vero  licet  defectus  quidem 
alicujus  ganglii  in  accessorio  et  distributio  ejus  rami 
externi  per  musculos  valde  militet  pro  motoria  ejus 
vi ,  tamen  origo  accessorii  et  varietates  multae ,  quas 
nonnunquam  exhibet  et  in  origine  et  in  ratione  fila¬ 
mentorum,  hae  non  militant  pro  motoria  facultate, 
nam  occurrunt  varietates ,  quibus  non  improbabile  fit , 
in  nonnullis  casibus  etiam  accessorium  non  omni  vi 
sensili  destitutum  esse. 

Vagus  dicitur  natura  sua  non  aliam,  quam  cen- 
tripetalem  vim  habere ,  sed  a  fibris  motoriis  aliorum 
nervorum ,  quibuscum  miscetur  in  decursu ,  fibras 
accipere  motorias  haud  paucas.  Fibris  centripetalibus 
constare  videntur  ramus  auricularis ,  qui  meatum  au¬ 
ditorium  adit,  tum  rami  pharyngei  et  laryngei,  in- 
primis  laryngeus  superior,  deinde  tracheales  superiores 
et  inferiores  et  plexus  pulmonales ,  ut  et  rami  cardi¬ 
aci  ,  denique  plexus  oesophagei  et  gastrici ;  sed  fibris 
motoriis  alienis  vagus  regit  motus  laryngis  per  ramos 
laryngeos  et  inprimis  per  laryngeum  inferiorem ,  tum 
eos  tracheae  et  bronchorum  per  ramos  bronchiales  et 
plexus  pulmonales  ,  deinde  motus  cordis  per  ramos 
cardiacos  et  plexus  cardiacos,  denique  eos  pharyngis 
per  pharyngeos ,  eos  oesophagi  per  plexus  oesophageos 
et  motus  ventriculi,  inprimis  in  regione  cardiaca  per 
plexus  gastricos;  neque  dubitandum  est,  quin  vagus 
sensum  famis  et  satietatis  cum  sensorio  communicet, 
ut  et  respirationis  necessitatem  cum  nervis,  qui  mus¬ 
culis  respiratoriis  praesunt,  ut  et  quin  deglutitionem 
regat  et  ex  parte  motus  ventriculi,  quibus  ad  subi¬ 
gendos  cibos  opus  est.  Ex  quibus  omnibus  non  sum¬ 
ma  solum  vagi  nervi  necessitas  intclligitur*  verum  id 
quoque ,  perire  e  laesa  respiratione  animalia ,  quibus 
ambo  vagi  secli  sunt ,  ct  mulari  vocem  molestamque 

fieri  respirationem  et  cordis  motus  debilitari ,  si  uno 
solum  latere  vagus  divisus  est.  Quibus  ambo  vagi 
secantur ,  vita  diutius  quidem  servari  potest  ope  tra- 
cheotomiae ,  attamen  mortem  etiam  tum ,  licet  seri¬ 
us,  e  respirationis  laesione  induci  observationes  do¬ 
cuerunt. 


§  534. 

Nervus  facialis  oritur  a  medulla  oblongata ,  idque 
inter  corpora  restiformia  et  olivaria ,  forsan  e  corpori¬ 
bus  olivariis;  certe  sunt,  qui  rationem  adesse  existiment 
inter  eum  nervum  et  corpora  olivaria ,  quaeque  inter 
alia  eo  ostendatur,  quod  apud  animalia  elTormatio  nervi 
facialis  et  corporis  olivaris  pari  passu  ambulet.  Quum 
facialis-  ganglio  veri  nominis  careat ,  et  per  musculos 
se  dispergat,  ipse  motoria  vi  instructus  haberi  potest; 
mittit  ramum  ad  stapedium  musculum;  tum  ejus  ra¬ 
mus  auricularis  posterior  musculum  occipitalem  adit, 
et  retrahentem  auriculae;  deinde  stylohyoidus  et  digas¬ 
tricus  fila  mittunt  ad  stylohyoideum ,  ad  styloglossum  , 
ad  ventrem  posteriorem  musculi  digastrici  maxillae  in¬ 
ferioris.  A  ramo  superiore  nervi  facialis  oriuntur  ner¬ 
vi,  qui  frontalem  musculum  adeunt,  orbicularem  pal¬ 
pebrarum ,  attollentem  auris,  zygomaticos,  levatorem 
labii  superioris  alaeque  nasi ,  levatorem  labii  superio¬ 
ris,  levatorem  anguli  oris,  depressores  anguli  oris. 
E  ramo  inferiore  nervos  accipiunt  latissimus  colli  et 
quadratus  menti.  Servit  igitur  facialis  1°  palpebris 
claudendis;  2°  motibus  auriculae;  3°  motibus  muscu¬ 
lorum  faciei  et  nasi  externi.  Itaque  facialis  servit  cum 
illis  etiam  musculis  ,  quibus  in  facie  imitamur  et 
spectandam  oculis  subjicimus  internam  animi  naturam , 
sensus,  cogitationes,  tum  destinatus  est  iis  aliis  pari¬ 
ter,  quibus  in  quibusdam  indigemus  celerioribus  respi¬ 
rationis  speciebus ;  atque  hinc  quare  ad  respiratorios 

etiam  nervos  relatus  facialis  est.  Dc  chorda  tympani 
aliquid  certi  nondum  constat;  sunt,  qui  illam  a  faciali 
nervo  repetunt ,  alii ,  qui  a  ramo  superficiali  nervi 
Vidiani. 

Ulque  igitur  anatomicae  rationes  facialem  pro  moto¬ 
rio  nervo  declarare  suadent ,  sic  experimenta  etiam  eam 
doctrinam  confirmantia  non  desunt.  Attamen  quum 
haec  experimenta  etiam  docerent  facialem  non  omni 
sensu  orbatum  esse,  dissensio  nata  est  de  origine  illius 
sensus.  Recentissima,  conjeetura  ea  est,  quae  eum  sensum 
repetit  a  quodam  vagi  ramulo  ad  facialem  accedente ; 
scilicet  a  ganglio  nervi  vagi  producitur  ramulus  et  alius 
a  ganglio  petroso  nervi  glossopharyngei,  qui  se  unien¬ 
tes  nervum  constituunt ,  qui  foraminulum  intrat  illud  , 
quod  est  in  osseo  septo  inter  foramen  lacerum  et  ca¬ 
nalem  Falloppii ,  tum  vero  et  hunc  canalem ,  ut  in  eo  in 
tres  se  dividat  ramos ,  quorum  duo  se  conjungunt  cum 
nervo  faciali ,  tertius  vero  quemdam  canalem  intrat 
in  processu  mastoideo  ossis  temporum ,  se  findens  in 
ramos  duos,  quorum  alter  se  conjungit  cum  nervo 
auriculari  posteriore  e  nervo  faciali.  Caeterum  ex 
mullis  aliis  quoque  nervis  nata  filamenta  sensibilia 
miscentur  cum  faciali. 


§  535. 

Nervus  hypoglossus ,  qui  inter  corpora  pyramidalia 
et  olivaria  a  medulla  oblongata  oritur,  et  per  muscu¬ 
los  distribuitur ,  per  omohyoideum  ,  sternohyoideum  , 
slernothyreoideum  ,  mylohyoideum  ,  geniohyoideum ,  sty¬ 
loglossum  ,  genioglossum  pro  nervo  motorio  habendus 
est,  quod  etiam  experimentis  confirmatum  est.  Atta¬ 
men  ,  quum  interdum  ganglion  habeat ,  ipse  forsan 
etiam  nonnulla  sensibilia  filamenta  continet ,  quae  vero 
ab  aliis  quoque  nervis  repetere  posset,  siquidem  cum 
multis  conjunctiones  init.  Videtur  inprimis  motui  lin- 

guae  destinatus.  Ramus  descendens,  qui  dicitur,  mixta 
videtur  indole ,  cum  praeter  cas  fibras  sensiles ,  quas 
ipse  truncus  hypoglossi  continere  videtur,  alias  habeat 
a  vago  et  nervo  cervicali  secundo  tertioque. 

§  536. 

Duplex  itaque  nervorum  genus  est,  et  alii  motoria 
vi  pollent,  alii  centripetali  et  haec  si  in  conscientiam 
agit ,  mutatur  in  vim  sensilem.  Neque  alios  nervos 
flectente  vi  praeditos  existimamus ,  alios  extendente , 
alios  abducente  vel  adducente,  sed  omnes  illas  motu¬ 
um  species  pendere  partim  e  ratione,  qua  musculi 
inserti  sunt  ossibus ,  partim  ex  ossium  forma  et  junc¬ 
tura  ;  quae  sententia  non  impedit ,  quominus  fibras 
nervorum  musculorum  extensorum  et  flexorum  in  me¬ 
dulla  spinali  aliter  distributas  censeamus. 

§  537. 

Ad  omnes  fere  actiones  duplex  illa  nervorum  vis 
concurrit ,  nam  objectum  aliquod  ut  manu  compre¬ 
hendas  ,  primum  debet  percipi  ;  tum  vero  idem ,  si 
perceptum  sit ,  comprehendi  potest  per  motoriam  vim. 

§  538. 

Praeterea  inter  cerebrum  et  musculos  ea  duplex 
ratio  constituitur  per  nervos ,  ut  nervus  motorius  a 
cerebro  vim  adferat  et  causam  contractionis ,  sed  ner¬ 
vus  sensilis  conditionem  contracti  musculi  cum  cerebro 
communicet. 

■  •  »  %  ...  •  ■  *  )'  ( 

§  539. 

Plurimi  nervi  in  itinere  suo  in  ramos  dividuntur 

ramulosquc,  quorum  omnium  filamenta  ipso  trunco 
nerveo  continentur;  quod  tamen  non  impedit,  quominus 
impressio  voluntatis  in  unam  tantum  trunci  fibram  se 
diffundat ,  nec  una  in  omnes ;  quin  eodem  modo  in 
nervis  sensibilibus  impressio  unius  ramuli  cum  reliquis 
non  communicatur,  sed  suis  ramulis  inhaerens  truncum 
percurrit  ad  conscientiae  locum. 

§  540. 

Si  vero  in  nervis ,  motui  qui  praesunt ,  omnes  fibrae 
filamentaque  omnia  alicujus  trunci  nervei  a  voluntatis 
vi  vel  ab  impetu  morboso  incitentur ,  tum  incitatio  in 
omnes  ramulos,  qui  a  trunco  oriuntur,  se  diffundit. 

§  541. 

Quae  nostra  aetate  doceri  solent  de  ratione  filamen¬ 
torum  nerveorum,  contraria  sunt  panizzae  doctrinae, 
qua  vis  nervea  statuitur  aeque  prompte  ad  musculos 
posse  venire ,  sive  per  unum  filamentum ,  sive  per  omnia 
trajiciatur ,  ita  tamen ,  ut  in  experimentis ,  in  quibus 
nonnulla  filamenta  abscissa  sint,  reliqua  indigerent  aliquo 
tempore  ,  ut  apta  fiant  ad  totam  in  se  recipiendam 
eam  vim  nerveam ,  quae  antea  inter  multa  filamenta 
distributa  erat. 


§  542. 

Si  truncus  alicujus  nervi  sensilis  incitetur,  omnes 
dolent  partes,  quae  infra  irritationis  locum  ab  eo  ner¬ 
vo  ramos  accipiunt;  quod  vero  non  ita  intellectum 
volo,  ac  si  nervi,  sensui  qui  praesint,  facultatem  habe¬ 
ant,  impressiones  a  trunco  ad  ramos  ramulosque  tra¬ 
jiciendi;  nam  oritur  in  illo  casu  sensus  in  extremis 
partibus ,  quoniam  filamenta  nervorum  certo  cuidam 

organo  destinatu ,  a  causa  incilante,  quocunque  loco 
in  itinere  filamentorum  agitata,  sensum  efficiunt,  quem 
credit  anima  ab  eo  organo  exiisse,  ubi  naturalis  fila¬ 
mentorum  finis  esi.  Quae  ratio  non  improbabilis  est 
cogitanti  ,  in  hominibus  ,  quorum  crus  vel  manus 
aliave  pars  corporis  amputata  est,  mullos  annos  etiam 
per  resectos  nervorum  fines  ab  anima  sensum  percipi , 
ac  si  crus  vel  manus  adhuc  pars  esset  corporis. 

• 

§  543. 

Quam  doctrinam  de  filamentorum  nerveorum  ratione 
carolo  '  berl  pariter  debemus,  qui  primus  docuit 
cuique  filamento  nervorum  suam  propriam  actionem 
esse,  haneque  actionem  non  mutari  loco,  quem  fila¬ 
mentum  in  itinere  suo  occupat ,  idque  adeo  ,  ut  in  lo¬ 
cum,  ad  quem  anima  factam  aliquam  impressionem  refe¬ 
rat  ,  nihil  faciat  locus  quo  aliquod  filamentum  incitetur , 
semperque  ab  anima  locum ,  ubi  nata  sit  nervi  impres¬ 
sio,  in  eo  locari  loco,  quo  finis  filamentorum  naturalis 
sit. 

§  544. 

Occurrunt  quidem  casus,  qui  ab  hac  lege  excepti 
videntur ,  scilicet  casus ,  in  quibus  non  dolent  solum 
loci ,  quibus  fines  nervorum  sunt  sed  ipsi  loci  in 
decursu  nervorum;  attamen  in  his  casibus  causa  dolo¬ 
ris  in  regione  trunci  repetenda  est  ab  affectione  ner¬ 
vulorum  ,  qui  uti  vasa  vasorum ,  per  truncos  ner¬ 
vorum  se  distribuunt. 

§  545. 

In  cerebro  idem  medicus  docuit  ortum  esse  omnium 
filamentorum  nerveorum ,  quotquot  sint ,  et  a  cerebro 
videri  filamenta ,  quae  oriantur ,  per  medullam  spina- 

lem  absque  ulla  divisione  ad  unum  tantum  corporis 
humani  loculum  tendere,  ul  hic  loculus  cum  cerebro 
conjungatur,  eoque  regi  possit. 

§  546. 

Multa  ex  lege  illa  explicanda  esse  phaenomena  mor¬ 
bosa,  vix  opus  csl  ut  moneam. 

§  547. 

A  vagina  filamentorum  nerveorum  idem  praestari 
credunt ,  quod  a  filo  sericeo ,  quo  aes  ductile  obdu¬ 
citur,  ut  electricum  sejungatur. 

a 

§  548. 

Fines  nervorum  facilius  excitantur,  quam  loci  alii 
in  decursu  nervorum  locati,  atque  hoc  valet  non  dc 
centripetalibus  solum  nervis,  sed  de  motoriis  pariter. 

§  549. 

\ 

Licet  partes  centrales  systematis  nervei  singula  ali- 
cujus  nervi  filamenta  separaiim  impellere  possint,  exer¬ 
citium  tamen  eam  facultatem  magis  erudire  et  excolere 
videtur ;  quin  anima  nisi  exercitio  doctior  haud  facile 
filamenta  sibi  valde  vicina  separaiim  inflare  valet;  atque 
hinc  ex  parte  forsan ,  quare  plerumque  ab  uno  eodem- 
que  nervo  ramuli  ad  eos  omnes  accedunt  musculos , 
quorum  simultanea  actione  compositus  et  nostris  con¬ 
suetis  cupidinibus  maxime  respondens  motus  producitur. 

§  550. 

Denique  similis  ratio  ac  inter  mentem  et  filamenta 

motoria  intercedit,  etiam  inter  illam  et  filamenta  sen¬ 
sibilia  adesse  videtur.  Mens  enim  aegre  impressiones 
duas  percipit ,  duobus  punctis  alicujus  organi  ad  mini¬ 
mam  distantiam  allatas. 

§  551. 

Nihilominus,  voluntas  uno  eodemque  tempore  facile 
diversis  cerebri  et  medullae  spinalis  locis  operatur,  ner¬ 
vosque  singulos  agitat  ,  unumquemque  suo  originis 
loco.  Quae  agendi  ratio  ad  compositos  edendos  motus 
necessaria  est. 

§  552. 

Quaesiverunt,  cur  duobus  oculis  unum  tantum  ob¬ 
jectum  plerumque  videamus ,  licet  in  membris  v. 
gr.  mens  impressionem  dextro  brachio  allatam  rite 
distinguat  ab  impressione  sinistro  brachio  allata. 
Credo  universe  quidem  nervos  dextri  lateris  respon¬ 
dere  iis  sinistri  lateris  ,  verum  oculo  excepto  ,  in 
aliis  partibus  non  facile  accidere,  ut  eadem  omnino 
filamenta  et  eodem  modo  et  eadem  cum  vehementia 
impellantur.  In  experimentis  autem  nunquam  id  fieri 
arbitror. 


§  553. 

Licet  filamenta  nervorum  sensibilia  et  motoria  nullas 
anastomoses  secum  invicem  efficiant ,  et  universe  nulla 
filamenta  inter  se  coire  arbitremur,  tamen  nervi  sen¬ 
siles  ansam  dare  motibus  possunt  ,  etiam  nobis  in¬ 
vitis  ;  quod  tum  accidit  ,  si  medulla  spinalis  aut 
cerebrum  impressionem  por  nervos  sensiles  allatam 
acceperit  ,  jamque  ,  accepta  impressione  ,  filamenta 
motoria  impellat. 

§  554, 

Ejusmodi  motus  nuncupari  possunt  motus  per  re - 
flexionem ,  quoniam  ipsi  oriuntur  ,  postquam  par¬ 
tes  centrales  systematis  nervei  impressionem  ali¬ 
quam  per  nervos  sensiles  acceperunt,  jamque  motus 
movent  illam  impressionem  veluti  reflectentes  ad 
nervos  motorios.  Ad  quam  novam  motuum  speciem 
animum  medicorum  mentemque  eodem  fere  tempo¬ 
re  converterunt  et  vir  cl.  ma.rsha.ll  hall  et  joaixnes 

MULLEE. 


§  555. 

Motus  per  reflexionem  et  in  sano  statu  et  in  mor¬ 
boso  frequentes  sunt;  pertinent  ad  illos  nictatio  sive 
ex  palpebrarum  irritatione,  sive  a  lucis  nimio  stimulo, 
sive  ex  imminenti  pericuh^  tum  motus  linguae  et  pha¬ 
ryngis  iu  deglutitione,  etiam  respirationis  mutatio  aqua 
frigida  faciei  aspersa,  sternutatio  porro  post  narium  ir¬ 
ritationem  ,  tussis  denique  vomitusque  ex  irritato  la¬ 
rynge  et  pharynge ,  tenesmus  ex  irritatione  intestini 
recti  ,  stranguria  e  vesicae  irritatione  ,  asthma  ex 
allectione  intestinorum ,  caet. 

§  556. 

Docuerunt  nervos  efficaces  esse  etiam  paululum  ultra 
fines  suos ,  ut  eos  veluti  aura  nervea  circumfusos 
existimes;  et  profecto  in  cute  ne  loculus  quidem  est, 
qui  non  doleat  si  pungatur.  Jam  vero  si  credas  sem- 
per  tum  punctum  iri  aliquod  nerveum  filamentum , 
ipsa  cutis  tota  debet  nervis  confecta  esse.  In  mus¬ 
culis  pariter ,  si  accedat  microscopii  vis ,  nervorum 
filamenta  non  apparent  adeo  copiosa,  ut  quodvis  fibra¬ 
rum  carnearum  punctum  suam  nerveam  portionem  ac- 

ciperc  possit ;  sed  nihilominus  quaevis  musculorum 
fibra  contrahere  se  potest. 

§  557. 

Nervus  sympathicus  demum  etiam ,  quoad  centri- 
petalem  et  motoriam  vim  ,  mixtus  nervus  videtur , 
attamen  mixtus  sui  generis.  Cum  loco  conscientiae 
quidem  nihil  plerumque  communicat ,  nisi  ipse  vehe¬ 
mentius  incitatus  fuerit.  Attamen  sympathico  facul¬ 
tatem  inesse  sensum  excitandi,  ostendunt  cum  dolores 
colici,  tum  quoque  experimenta  confirmant.  Caete- 
rum  quamvis  sympathicus  conscientiam  plerumque  non 
afficiat,  tamen  impressiones,  ut  nervi  sensiles  solent, 
cum  cerebro  et  medulla  spinali  communicat,  quod 
constat  iis  contractionibus ,  quae  non  raro  oriun¬ 
tur  in  musculis ,  quando  morbosa  sunt  organa ,  quae 
a  sympathico  ramos  suos  ^nerveos  repetunt,  renum 
exemplo. 


§  558. 

Sympathicus  motoria  etiam  vi  pollet ,  ut  probatur 
cum  decursu  et  distributione  ejus  per  partes  carneas  et 
contractiles  (per  cor ,  intestina ,  cael)  ,  tum  experi¬ 
mentis  in  animalibus  vivis  institutis. 

§  559. 

In  hac  autem  facultate  nervi  sympathici  paries  car¬ 
neas  ad  contractiones  stimulandi  id  proprium  est,  quod 
primum  motus  ipsi  voluntate  non  reguntur,  tum  in 
experimentis  haud  subito  incitationem  sequuntur  in  omni 
sua  vi,  sed  primum  debiliores,  sensim  augentur,  neque 
insuper  post  unam  contractionem  desinunt ,  sed  ita  per 
accessus  oriuntur,  ut  contractiones  cum  relaxationibus 

alternent,  quod  ccrle  in  corde  ct  intestinis  evidentis- 
simum  est. 


§  560. 

Itaque  per  nervum  sympathicum  lentius  moveri  vis 
nervea  videtur,  sed  uti  lentius  in  iis  movetur  illa, 
sic  diutius  in  iisdem  quoque  manet  illius  efficacitas; 
cor  enim  e  corpore  vivae  bestiae  evulsum  pulsare  per¬ 
git  ,  et  intestina  excisa  perislalticum  etiam  exhibent 
motum. 

§  561. 

Nervum  sympathicum  vim  suam  motoriam  a  cere¬ 
bro  et  medulla  spinali  repetere ,  probabile  est ,  quin 
extra  omne  dubium.  Et  verissimum  quoque  est, 
motoriam  facultatem  sympathici  sensim  interire  ex 
paralysi  cerebri  et  medullae  spinalis;  neque  miramur 
universe  manifestam  vim,  quam  systema  cerebro  -  spi¬ 
nale  in  sympathicum  habet  in  animi  affectibus  evi- 
denlissimam  ,  cum  et  ab  anterioribus  et  a  posteriori¬ 
bus  nervorum  spinalium  radicibus  ramuli  ad  sympathi¬ 
cum  accedant ,  aliique  pariter  eundem  a  nervis  cere¬ 
bralibus  adeant. 

§  562. 

Causa  ,  qua  efficitur ,  ut  sympathicus  plerumque 
conscientiam  non  afficiat ,  nullamque  vim  in  eundem 
voluntas  habeat,  illa  causa  quidem  latet,  attamen  ab 
aliis  medicis  gangliis  tribuitur ,  quae  isolatorum  veluli 
vices  agerent,  ab  aliis  a  diversa  ratione  repetitur, 
qua  radices  nervi  sympathici  in  cerebro  et  medulla 
spinali  ad  locum  voluntatis  et  conscientiae  se  habeant. 
Verum  si  consideremus  vehcmcnliores  impressiones  a 


nervo  sympathico  cum  conscientia  revera  communicari , 
posterior  etiam  explicatio  quaestionem  non  solvit. 

§  563. 

Hoc  autem  constat  motus  per  reflexionem  eo  faci¬ 
lius  excitari ,  ut  et  imperium  voluntatis  eludi ,  quo 
plura  ganglia  nervi  permearunt,  creditque  valentin 
gangliis  quidem  servari  centripetalem  actionem  sed 
centrifugalem  ea  ratione  iisdem  repelli ,  qua  motus 
directi  (non  reflexivi)  aut.  nulli  aut  exigui  fieri  que¬ 
ant. 


§  564. 

Tertiam  functionem  systematis  nervei  in  sustinendis 
functionibus  chcmico  -  organicis  versari ,  supra  jam  dic¬ 
tum  est. 


§  565. 

Servit  huic  functioni  nervus  sympathicus ,  qui  itaque 
nervus  est,  cujus  efficacitate  nutritio  regitur,  et  se¬ 
cretio  ,  verbo  omnes  chcmico  -  organicae  actiones. 

§  566. 

Sed  non  solus  sympathicus  eas  functiones  regit ,  ve¬ 
rum  spinalium  nervorum  salis  quoque  evidens  in  eas¬ 
dem  vis  est  et  potentia. 

§  567. 

Jam  vero  illis  functionibus  chcmico -organicis  tertium 
comparatum  esse  in  sympathico  filamentorum  genus 
alii  negant ,  alii  affirmant.  Qui  affirmant  sympathi- 

cum  nervum  putant  tribus  constare  filamentorum  spe- 
ciebus,  motoriis,  ccnlripetalibus  et  chemico -organicis. 

§  568. 

Qui  negant  tertium  filamentorum  genus ,  funetiones 
chemico  -  organicas  docent  sustineri  fibris  motoriis  et 
centripetalibus ,  itaque  iisdem  fibris  nerveis ,  quibus 
reliquae  functiones  reguntur. 

§  569. 

Si  filamenta  chemico  -  organica  cum  systemate  cere¬ 
bro -spinali  non  conjuncta  existimes,  ipsis  gangliis 
tribui  vis  debet  filamenta  illa  incitandi;  neque  inveri- 
simile  in  universum  hoc  videtur  cogitanti,  centralium 
systematis  nervei  partium  vim  esse ,  nerveam  vim  in¬ 
fundendi  in  nervos,  et  ganglia  anatomicis  suis  rationi¬ 
bus  magis  convenire  cum  partibus  centralibus  syste¬ 
matis  nervei ,  quam  cum  nervis. 

§  570. 

Forsan  in  gangliis  nervi  sympathici  aliqua  etiam 
reflexionis  vis  viget,  cum  filamenta  in  illis  decurrant 
cincta  globulis  gangliorum  nucleatis ,  ergo  iisdem  glo¬ 
bulis,  quibus  in  medulla  spinali  quoque  centripetales 
stimuli  communicantur  cum  fibris  motoriis ;  in  quam 
sententiam  consentit ,  quod  ganglia  nervi  sympathici 
non  filamenta  cenlripelalia  solum  continent,  sed  motoria 
pariter.  Quodsi  verum  habeas ,  multa  explicari  pos¬ 
sunt  phaenomena  in  morbis  observanda. 

§  571. 

Medulla  spinalis  duplici  functioni  praecst.  Nam 

Ili 

primum  ipsa  cum  cerebro  nervos  conjungit  spinales, 
atque  adeo  impressiones,  quas  afferunt  nervi  spinales 
sensiles,  cum  cerebro  communicat,  et  pariter  vim 
voluntatis  in  nervos  spinales  transfundit. 

§  572. 

Quaestio  ,  quaenam  pars  medullae  spinalis  motui 
destinata  sit,  quaenam  centripetali  actioni,  in  con¬ 
troversia  est.  Alii  posteriores  solum  fasciculos  centri- 
pelales  putant,  anteriores  motorios,  sed  alii  posterio¬ 
res  et  anteriores  fibris  constitutos  credunt  cum  moto¬ 
riis,  tum  cenlripetalibus ,  ita  tamen,  ut  longe  plu¬ 
rimae  fibrae  motoriae  in  anterioribus  fasciculis  collo¬ 
catae  sint ,  multo  pauciores  in  fasciculis  posterioribus  , 
sed  ut  longe  plurimae  fibrae  centripetalcs  in  posteri¬ 
oribus  fasciculis  jaceant ,  multo  pauciores  in  fasciculis 
anterioribus. 

§  573. 

Forsan  fibrarum  motoriarum  haec  est  in  medulla 
spinali  ratio  ,  ut  fibrae  motoriae  musculis  extensoribus 
destinatae  in  fasciculis  posterioribus  jaceant,  sed  fibrae 
motoriae  musculorum  flexorum  in  fasciculis  anteriori¬ 
bus  ;  certe  extendi  membra  observarunt  post  irritatio¬ 
nem  fasciculorum  posteriorum,  sed  flecti  eadem  post 
irritationem  fasciculorum  anteriorum. 

§  574. 

Et  ita  forsan  fibrae  centripetales  musculorum  ex¬ 
tensorum  jacent  in  fasciculis  anterioribus  sed  fibrae 
centripetalcs  flexorum  in  fasciculis  posterioribus. 

§  575. 

Observatum  est  in  medulla  spinali  posse  acceptam 
irritationem  unius  lateris  communicari  cum  latere  al¬ 
tero,  quod  vero  in  universum  non  facile  accidit,  nisi 
ipsa  irritatio  sit  major. 


§  576. 

Altera  medullae  spinalis  functio  ea  est ,  ut  ipsa , 
accepta  impressione  per  nervum  centripelalem ,  motus 
provocare  absque  encephalo  possit ,  nervos  motorios 
incitando.  Dicitur  haec  vis  medullae  spinalis  excit omo- 
toria  ( ' excit omotory  power  m.  hall)  sive  reflectens. 

§  577. 

Substantiam  medullae  spinalis  cineream  globulis 
gangliorum  nucleatis  confectam  illis  destinatam  esse 
motibus  per  reflexionem  natis,  omnes  fere  rccentiores 
existimant. 


§  578. 

Vir  doctiss.  van  deen  ,  qui  inter  nostrates  de  hac 
functione  medullae  spinalis  meruit,  accuratius  ita  hanc 
actionem  explicat;  scilicet  postquam  cum  aliis  substan¬ 
tiam  cineream  medullae  spinalis  duabus  substantiis 
compositam  dixit  ,  scilicet  altera  anteriore  s.  sub¬ 
stantia  spongiosa,  altera  posteriore  s.  substantia  gela¬ 
tinosa  ,  jam  a  nervis  centripetalibus  impressionem  de¬ 
cet  deferri  ad  substantiam  gelatinosam  sensumque  oriri, 
si  haec  substantia  acceptam  impressionem  transmittat 
ad  medullarem  substantiam  fasciculorum  posteriorum  , 
sed  oriri  motum  rcllcxorium,  si  gelatinosa  substantia 
stimulos  per  nervos  centripelalcs  acceptos  transmittat 


non  ad  modullam  fasciculorum  posteriorum  sed  ad 
substantiam  spongiosam. 


§  579. 

Non  salis  constat  causa ,  (jua  fit ,  ut  irritatio  libra¬ 
rum  centripctalium  nunc  moveat  motus  reflexorios , 
nunc  non  moveat,  sed  ulterius  ad  cerebrum  ascendat 
et  cum  sensorio  communicetur.  Neque  explicare 
semper  possumus,  cur  in  hac  vel  illa  parte  motus 
reflexorii  oriantur,  non  in  alia  (+). 

§  580. 

Nonnulli  contra  doctrinam  de  vi  reflexionis  me¬ 
dullae  spinalis ,  motus  reflexorios  sequelam  dicunt 
sensus  in  medulla  spinali  superstitis ,  quin  conscien¬ 
tiae  ,  quae  in  medulla  spinali  exerceatur ;  sed  annon 
hi  magis  decedere  videntur  a  doctrina  reliquorum , (*) 


(*)  Exstant  mira  multa  hujus  generis  phaenomena:  p.  frank 
aegri,  inquit,  a  juventute  sua,  dum  ab  alio,  vel  manu,  vet 
brachio  radius  attrectabatur,  quamvis  id  fieri  conspiceret,  vel 
sciret ,  ructus  mox  quam  plurimos  propellentis  historia  exstat. 
Et,  pergit,  virgo  nobilis  postquam  diros  ac  diuturnos  abdo¬ 
minis  dolores  passa  esset ,  mediis  sub  choreis  ,  cum  saltationis 
a  socio  volutaretur  cum  impetu ,  inexspectato  ructus  copiosos 
et  maxime  sonoros,  prae  verecundia  summe  coufusa  explosit. 
Eo  vero  a  tempore,  haec  ipsa ,  totius  ac  reliquam  corporis  sui 
partem  perfricaret  vel  alterius  manus  perfrictione  utebatur , 
mox  flatus  sibi  ad  ventriculum  resonare  persentiebat  j  qui 
flatus  magno  dcin  cum  fragore  per  oesophagum  prorumpebant.  — 
Altiore  loco  nata  mulier,  quotiescunque  sibi  crines  ac  pilos 
pectebat ,  trahebat ,  quacunque  demum  in  parte  hoc  ultimum 
tentabat ,  copiosos  mox  ructus  ex  ventriculo  cum  impetu  excu¬ 
tiebat.  (de  curandis  hominum  morbis  epitome  Tubingae  1811 
lib.  YI.  p.  /,g). 

quam  decedunt  revera  et  maxime  illi,  qui  sensum 
defendunt  posse  exerceri  sine  conscieulia  ? 

§  581. 

Quum  glottis  semper  aperta  teneatur ,  nisi  quo 
dcglulimus  tempore  et  sphincter  vesicae  et  ani  perpetuo 
contractus  sit,  excepto  tempore,  quo  vel  urinam  red¬ 
dimus,  vel  alvum  deponimus,  quumque  in  iis  casibus 
ne  ullus  quidem  cogitari  perpetuus  stimulus  possit  in 
nervos  sensiles  eo  effectu  agens,  ut  illae  continuae  con¬ 
tractiones  secundum  leges  reflexionis  oriantur ,  non 
improbabilis  sententia  eorum  est,  qui  credant  posse 
nervos  motorios  incitari  a  medulla  spinali  absque  impres¬ 
sione  per  nervos  sensiles  allata ,  absque  cerebro ,  abs¬ 
que  voluntatis  imperio ,  absque  extrinsecus  allato  sti¬ 
mulo. 


§  582. 

Denique  medulla  spinalis  etiam  id  videtur  efficere 
posse ,  ut  definito  modo  onimes  operentur  musculi , 
qui  ad  motum  compositum  producendum  conspirantes 
requiruntur. 


§  583. 

Convulsiones ,  quae  in  experimentis  oriuntur  ab 
usu  nucis  vomicae ,  non  pendent  e  nervis  ipsis  illo 
remedio  incilatis,  sed  e  medulla  spinali;  quod  primus 
expertus  est  gerardus  backer  ,  hujus  quondam  Aca¬ 
demiae  alumnus. 


§  584. 

Non  improbabile  est,  vim  contractionum  musculorum 


pomlorc  e  medulla  spinali,  quin,  quum  membra,  quae 
ex  encephali  meabo  paralytica  facta  sunt,  irritabilita¬ 
tem  musculorum  auctam  habeant,  (ita  ut  leviores  jam 
stimuli  galvanici  contractiones  provocent  in  membro 
paralytico ,  et  fortiores  contractiones ,  quam  unquam 
in  sano  membro  ab  aequali  galvanico  stimulo  incitato) 
sed  imminutam  ea  membra  paralytica ,  quorum  para- 
Jyseos  causa  in  nervis  ipsis  est  aut  in  medulla  spina¬ 
li  ,  marsuall  iiALL  docet  fontem  irritabilitatis  in  sola 
esse  medulla  spinali ,  non  in  cerebro  ,  sed  exhau¬ 
riri  hanc  irritabilitatem  a  cerebro  ejusque  voluntatis 
stimulo,  quem  generat. 


§  585. 

A  medulla  oblongata  quum  plures  nervi  respiratorii 
oriantur,  facile  inlelligitur  maxima  illius  partis  neces¬ 
sitas,  tantaque,  ut  ejus  dissectionem  non  supervivere 
animalia  possint;  etenim  possunt  animalia  diutius 
superesse  laeso  et  exciso  cerebro ,  dummodo  intacta  et 
integra  sit  medulla  oblongata. 

§  586. 

Caelorum  medulla  oblongata  pasdem  quidem  cum 
medulla  spinali  vires  habet. 

§  587. 

Sed  praeterea  suspicantur  voluntatem  senliendique 
facultatem  in  eadem  medulla  residere,  ut  adeo  sentire 
et  velle  animalia  possint  etiam  per  solam  medullam 
oblongatam;  aliquid  nimirum  senliisse  monstra,  quae, 
licet  cerebello  cl  cerebro  destituta  clamorem  ediderint, 
valde  est  verisimile. 


IMS 

§  588. 

Denique  aliqua  fortasse  inter  medullam  oblongatam 
et  auditum  ratio  est ;  neque  improbabilis  mos  est  apud 
veteres  in  usu,  ter  nempe  inclamandi  mortuos  altissimis 
vocibus ,  ut  ea  ratione  in  corpore  delitescentem  ani¬ 
mam  expergefacerent. 

§  589. 

Cerebelli  duplex  videtur  ratio.  Observationibus 
scilicet  de  morbis  cerebelli  eorumque  effectu ,  ut  et 
experimentis  ad  functionem  illius  partis  explicandam 
institutis  in  animalibus  vivis ,  primum  id  confirmari 
videtur,  quod  ad  sensus  cerebellum  nihil  faciat,  sed 
organum  sit,  quo  non  adeo  facultas  nervorum  de¬ 
terminetur  musculos  ad  contractiones  incitandi ,  sed 
potius  motus  voluntarii  regantur  et  eo  ordine  adstrin- 
gantur ,  ut  consiliis  nostris  respondeant. 

§  590. 

Praeterea  plurcs  observationes  et  experimenta  plura 
aliquam  etiam  cerebelli  rationem  ad  organa  genitalia 
indicant ,  licet  nondum  contigerit ,  ut  illa  ratio  accu¬ 
ratius  indicaretur. 


§  591. 

In  cerebro  magno  omnes  animi  facultates  suam  vo¬ 
luti  sedem  habent ;  cerebrum  magnum  pars  est  syste¬ 
matis  nervei,  e  cujus  actione  cogitandi  facultas  pen¬ 
det ,  uti  et  voluntas,  cernendi,  olfaciendi,  audiendi, 
gustandi  ac  sentiendi  vis. 

§  592. 

Quum  itaque  in  cerebro  magno  sedes  etiam  volun¬ 
tatis  sit,  cujus  imperio  musculi  voluntarii  tenentur, 
facile  intelligilur ,  in  cerebro  magno  haud  posse  eas 
deesse  partes ,  quibus  ipsum  arcte  cum  organis  moto¬ 
riis  systematis  nervei  conjungatur.  Pro  ejusmodi  jam 
partibus  habentur  corpora  cum  quadrigemina ,  tum 
striata;  fortasse  aliae  etiam  huc  pertinent.  Quae  vero 
partes  omnes  non  adeo  vim  motoriam  transfundere  vi¬ 
dentur  in  medullam  oblongatam  et  spinalem ,  sed  id 
potius  efficere ,  ut  illae  partes ,  quibus  mandati  motus 
sunt,  quaeque  ipsae  motoriam  vim  possident,  non 
agant  solum ,  sed  ita  agant ,  ut  qui  sequantur  motus , 
voluntati  respondeant. 

§  593. 

Ad  visum  inprimis  corpora  quadrigemina  et  thalami 
pertinere  videntur;  ad  olfactum  forsan  basis  lobi  ante¬ 
rioris  cerebri  maximi. 


§  594. 

Commissuris  credunt  impressiones  ab  utroque  latere 
allatas  uni  et  conjungi. 


§  595. 

Quamvis  utrumque  hemisphaerium  aliquam  vim  ha¬ 
bere  videatur  in  nervos  cum  dextri  lateris ,  tum  si¬ 
nistri ,  lumen  maximam  quodvis  in  nervos  sui  lateris 
habere  videtur. 


§  59(5. 

Mcnlis  operationes  non  raro  integrae  visae  sunt  uno 
hemisphaerio  sano ,  altero  morboso. 

§  597. 

Ex  decussatione  corporum  pyramidalium  explicari 
potest ,  quomodo  fiat,  ut  allectiones  unius  hemisphae¬ 
rii  saepe  functiones  turbent,  non  in  eodem  latere  cor¬ 
poris  ,  sed  in  opposito. 


§  598. 

Si  quaeras,  quomodo  fiat,  ut  in  cerebello  Similis 
saepe  ratio  observetur,  et  unius  hemisphaerii  morbus 
se  palam  faciat  in  latere  corporis  opposito ,  tum  re¬ 
spondere  possumus ,  vim  nerveam  forsan  ex  alba  sub¬ 
stantia ,  quae  in  quovis  cerebelli  hemisphaerio  est, 
non  directo  fluere  per  corpus  restiforme  ad  medullam 
oblongatam ,  sed  e  dextro  hemisphaerio  per  pontem  et 
alterum  hemisphaerium  ad  corpus  restiforme  sinistri 
lateris,  et  pariter  c  sinistro  hemisphaerio  per  pontem 
et  dextrum  hemisphaerium  ad  corpus  restiforme  dextri 
lateris. 


§  599. 

Sunt  haud  pauci  medici,  qui  credant  singulis  animi 
facultatibus  cupidinibusque  suas  esse  encephali  partes, 
illasque  itaque  congenitas  esse  omnes,  adeo  ut  si  sci¬ 
res  ,  quaenam  animi  facultates  et  quaenam  cupiditates 
singulis  encephali  partibus  sint  insitae ,  ex  exploratione 
encephali  cognoscere  posses,  quaertam  animi  facultates 
cupidinesque  maxime  excultae  fuissent  in  eo  homine , 
cujus  cnccphaluin  explorasti.  Quae  vero  doctrina » 


quamvis  vera  forsan,  tamen  firmis  rationibus  probari 
nondum  potuit.  Partes  enim  encephali,  quae  singulis 
animi  facultatibus  cupidinibusque  destinatae  haberen- 
rur,  non  servire  iisdem  salis  confirmatum  est.  Denique 
pariter  errarunt ,  qui  crederent  eminentias  depressiones¬ 
que  externas  semper  in  ratione  esse  molis  earum  par¬ 
tium  encephali,  quae  situ  suo  externis  illis  cranii  par¬ 
tibus  respondeant. 

§  600. 

Systema  nerveum  in  alias  paries  perpetuo  opera¬ 
tur  ,  in  alias  post  longiora  vel  breviora  quietis  in¬ 
tervalla ,  idque  tam  in  sano,  quam  in  morboso  statu. 
Perpetuo  v.  gr.  in  sphincteres  agit;  perpetuo  pariter 
chemico- organicas  actiones  sustinet.  Per  brevissima 
quietis  intervalla  nervi  inspiratorii  ad  actus  suos  a 
medulla  oblongata  compelluntur;  per  brevissima  inter¬ 
valla  librae  cordis  contrahuntur  et  laxantur;  motus 
intestinorum  peristallicus  etiam  quietis  et  actionis  pe¬ 
riodos  exhibet,  siquidem  semper  aliae  fibrae  carneae 
morantur  ,  aliae  contrahuntur.  In  affectionibus  deni¬ 
que  nervorum  sensibilium  dolor  v.  gr.  plerumque  in¬ 
termittit.  Quin  lotum  systema  cerebro -spinale  semel 
ile  die  vigorem  suum  perdit  et  fere  in  statum  iner¬ 
tiae  incidit ,  post  somnum  munera  sua  majore  cum 
vi  iterum  auspicans. 


§  601. 

Quod  jam  vires  attinet  systematis  nervei ,  primum  in 
eo  animam  exstare  arbitramur ,  quae  encephalo  uti¬ 
tur  ,  instrumento  suo.  Tum  vero  aliud  quid  pariter 
exstare  oportet,  quod  scilicet  lluat  per  omnes  syste¬ 
matis  nervei  partes,  sive  motui  praesint,  sive  sensui, 
sive  functionibus  chemico  -  organicis. 

§  602. 

llliul  alterum  manifesto  quidem  differt  a  fluido  elec¬ 
trico,  tamen  inter  omnes  vires,  quas  novimus,  maxi¬ 
me  hujus  est  similo,  nam  ct  illa  nervea  vis,  et  altera 
electrica  habent  effectus  cum  dynamicos ,  tum  chc- 
micos ,  tum  mechanicos. 

§  603. 


Celeritas,  qua  impressiones  a  cerebro  ad  paries 
corporis  extremas ,  vel  ab  his  ad  medullam  spina¬ 
lem  et  cerebrum  deferuntur  ,  tanta  est  ,  ut  nulla 
temporis  differentia  inter  impressionem  ejusque  effec¬ 
tum  observari  adhuc  potuerit.  Quum  vero  scintilla 
electrica  ex  observationibus  wiieatstonei  ne  partem 
quidem  duret  decies  centies  millesimam  secundi  tem¬ 
poris,  sed  oculus  nihilominus  illam  cernere  valeat, 
quodammodo  dijudicari  potest  celeritas  ,  qua  nervi 
operantur. 

§  604. 

Hactenus  nervos  ita  accepimus  ,  aesi  ipsi  velult 
conductorum  lanium  munere  fungerentur  ,  nec  ipsi 
generarent  vim  nerveam ,  nec  ipsi  sentirent,  sed 
omnem  vim  suam  repeterent  a  cerebro  et  medulla 
spinali ,  ut  cerebrum  itaque  cum  medulla  spinali 
fons  omnis  vis  nerveae  habendum  sit.  Quae  vero 
ratio  nondum  salis  demonstrata  est.  Nam  quae  con¬ 
ferri  argumenta  solent,  omnia  id  solum  probant, 
nervos  non  operari,  primum  nisi  commercium  alant 
eum  cerebro  vel  medulla  spinali ,  tum  nisi  immutati 
cl  integerrimi  sint,  denique  nisi  integerrimum  cere¬ 
brum  cum  medulla  spinali  sit. 

§  605. 

Quin  quum  nervi  sensiles  cenlripelali  vi  operentur, 
vix  possumus  credere ,  eos  vim  suam  nerveam  rcpelere 
a  medulla  spinali  et  cerebro;  quumque  itaque  origo 
vis  nerveac  a  partibus  illis  quoad  nervos  centripctalcs 
verisimilis  non  sit,  idem  ob  analogiam  statuere  quoad 
nervos  motorios  possumus. 

§  606. 

Si  vero  nervi  gentripetales  et  motorii  vim  suam 
nerveam  non  repetant  a  medulla  spinali  et  cerebro , 
tum  eam  perpetuo  exstare  in  nervis  et  perpetuo  ge¬ 
nerari  in  iisdem  valde  probabile  est. 

§  607. 

Si  vero  musculi ,  quorum  nervi  dudum  resecti  fue¬ 
rint,  non  amplius  contrahantur,  sive  resecti  nervorum 
fines  stimulentur,  sive  carnes  ipsae,  causa  delicientis 
contractionis  cum  in  exhausta  nec  regenerata  contracti- 
litale  potest  esse  ,  tum  in  non  regenerata  nervorum 
vi ,  laesa  nutritione. 


§  608. 

Qui  experimenta  fecerunt  de  elfectibus  strychnini , 
credunt  quidem  vi  ejus  veneni  augeri  in  nervis  centri- 
petalibus  receptivitatem  ab  ipsa  medulla  spinali ,  ve¬ 
rum  experimenta  nondum  sufficiunt. 


CAPUT  II. 


Da  motu  musculari . 


§  609. 


j. phaenomena  vitalia  animalibus  propria  ea  pariter 
perlinet  motuum  species,  quae  fibris  carneis  perficitur 
et  nervorum  tenetur  imperio. 


§  610. 


Fibrarum  carnearum  duo  sunt  genera,  quorum  al¬ 
terum  colore  rubro  strias  transversas  regulares  ex¬ 
hibet,  alterum,  colore  magis  pallido,  striis  illis  caret. 
Primum  genus  frequentissimum  est  et  reperitur  in  om¬ 
nibus  musculis  voluntariis  ut  et  in  iis  bulbi  oculi ,  in  iis 
auris  internae ,  veli  palatini ,  linguae,  pharyngis,  oeso¬ 
phagi,  in  corde  demum.  Alterum  genus  fibras  cylin- 
draceas  absque  striis  continens  reperitur  in  tractu  in¬ 
testinali  a  cardia  ventriculi  ad  pariem  infimam  intestini 
recti  usque ,  nec  minus  in  fundo  et  collo  vesicae  uri¬ 
nariae,  in  ductibus  excretoriis  glandularum,  in  tunica 
media  venarum  vasorumque  lymphaticorum. 

§  611. 

Fibrarum  carnearum  actio ,  quae  motu  partium  se 
palam  facit,  in  contractione  est,  scilicet  dum  fibra  se 
contrahit ,  in  ea  rugae  apparent  transversae ,  vel  si 

fortior  conlraclio  sit,  fibra  curvatur  in  anfractus  an- 
gulosquc. 

§  612. 

Non  aliter  potest,  quin  musculi  ipsa  illa  fibrarum 
actione  et  mutatione  reddantur  breviores  crassioresque 
et  tumeant,  carne  in  medio  quasi  congesta. 

§  613. 

In  qua  actione  tamen  substantia  fibrarum  in  se  ipsam 
vix  contrahitur,  ut  itaque  contractus  musculus  idem 
fere  spatium  impleat,  ac  relaxatus. 

§  614. 

Itaque  in  contractione  fibrarum  praecipuum  est  mo¬ 
tus  muscularis  phaenomenon.  Contractio  illarum  acti¬ 
vam  indicat  conditionem,  relaxatio  passivam. 

§  615. 

Unquam  dum  vivi  sint  muscnli ,  omnes  eorum  fibras 
lotas  relaxari ,  dubium  est. 

§  616. 

In  musculo  contracto  vel  uterque  linis  ad  se  invicem 
accedit ,  vel  alter  finis  ad  alterum  immobilem  venit. 

§  617. 

Facultas  musculorum  sui  contrahendi ,  dicitur  con- 
tractilitas ,  quae  vis  non  prius  quam  aliquot  post 
mortem  horas  perit,  et  variis  stimulis  duci  in  actum 
potest. 

§  G18. 

Illa  contractilitas  musculis  insila,  praedisponcns  ha¬ 
benda  est  causa  motus  muscularis,  cui  itaque,  ut  iu 
actum  ducatur,  accedere  alteram  oportet  excitantem, 
quaeque  in  nervea  vi  est. 

§  619. 

Possunt  vero  musculi  ad  contractiones  suscitari  omni¬ 
bus  incitamentis,  quibus  motoria  nervorum  vis  impel¬ 
litur,  idque  sive  incitamentum  applicatur  ad  nervos 
ipsos,  idque  vel  in  musculis  ipsis,  vel  extra  eosdem, 
sive  ad  organa  centralia  systematis  nervei. 

§  620. 

Fibras  carneas  ranae  vivae  siccas  nec  aqua  humec- 
latas  vi  galvanica  non  convelli ,  nisi  nervulus  iis  con¬ 
tineatur  fibris ,  microscopica  docuerunt  experimenta. 

♦ 

§  621. 

Causae  remotae  motuum  sunt  primum  in  animi  variis 
ac  diversis  conditionibus ;  ex.  gr.  motus ,  qui  volente 
homine  fiunt ,  et  motus  ex  animi  affectibus. 

§  622. 

Tum  in  affectione  nervorum  cenlripelalium  absque 
animi  operatione ;  quo  perlinent  motus ,  qui  per  re¬ 
flexionem  dicuntur. 


§  623. 

Deinde  in  vi,  (piae,  dum  aliquem  voluntarium  mo- 

Ium  suscilal  ,  alterum  pariter  provocat  involuntari¬ 
um  ;  quae  motuum  species  per  consociationem  nun¬ 
cupatur. 

§  624. 

Porro  in  quibusdam  materiis,  sive  in  ipso  corpore 
genitis,  sive  extrinsecus  induciis;  ad  priores  perlinet 
urinae  in  vesicam  accumulatio ,  bilis  stimulus ,  quo 
motus  perislallicus  augetur. 

§  625. 

Denique  in  integritate  partium  nervearum ;  huc  per¬ 
tinet  inprimis  motus  respiratorius  ,  motus  cordis  , 
sphincterum  actio ,  forsan  antagonistica  etiam  ratio , 
qua  aequilibrium  partium  servatur. 

§626. 

Caeterum  nisi  bene  nutriantur  musculi,  integra  non 
servatur  contractililas ;  hinc  si  degeneratae  carneae  fibrae 
sint ,  motoria  nervorum  vis  nullas  suscitare  contractio¬ 
nes  potest. 

§  627. 

Musculorum  vis  insignis  est ,  quod  jam  de  musculis 
manducationis  memoratum  est;  attamen  quando  diutius 
agunt  carnes,  ipsae  fatigantur.  In  ipso  corde  con¬ 
tractiones  alternant  cum  relaxationibus,  ut  in  relaxa¬ 
tione  vires  ejus  visceris  quodammodo  reficiantur. 

§  628. 

Sed  etiam  major  musculorum  vis  est,  quam  obiter 

rem  contemplanti  pateat ,  quod  inprimis  de  musculis 
constat  ossibus  insertis.  Scilicet  ossa  se  habent  ut 
vectes ,  qui  moveantur  a  musculis ,  suis  scilicet  po- 
tenliis  moventibus.  In  vectibus  hijpomochlion  distin¬ 
guimus  ,  vectis  brachia ,  pondera  movenda  et  potentias 
moventes.  Jam  vero  musculi  non  ita  inserti  ossibus 
sunt,  ut  minima  porlio  eorum  virium  sufficiat. 

§  629. 

Nam  primum  musculi  plerique  prope  ad  hypomoch¬ 
lion  ossibus  suis  inserti  sunt. 

§  630. 

Tum  plerique  musculi  in  os  suum  ad  aagulos  acu¬ 
tos  ,  non  rectos  se  demittunt. 

§  631. 

Deinde  in  musculis  pluribus  fibrae  carneae  non 
eandem  cum  tendine  sua  viam  tenent. 

§  632. 

Denique  plures  musculi  ultra  plures  articulos  ince¬ 
dunt. 


§  633. 

Attamen  ne  nimis  magna  oriatur  virium  jactura, 
atque  ut  perditae  vires  quodammodo  compensen¬ 
tur  ,  in  ossibus  processus  educti  sunt  ,  condyli  , 
vel  ossibus  alia  ossicula ,  patellae  exemplo  ,  addi¬ 
ta  ,  ut  angulus  augeatur ,  quem  cum  osse  suo  mus¬ 
culus  facit. 

V 


§  G34. 

Insuper  articulorum  ea  est  fabrica,  ut  motus  ossium 
fiat  facilior. 


§  635. 

Duae  distingui  motuum  species  possunt ,  quarum 
altera  motus  organicos  complectitur ,  altera  animales. 

§  636. 

Ad  motus  organicos  refero  motus  cordis ,  motus  in¬ 
testinorum,  uteri,  vesicae,  respiratorios.  Eorum  mo¬ 
tuum  alii  sunt,  in  quos  voluntas  nullam  vim  habet, 
alii,  in  quos  quodammodo.  In  omnibus  istis  partibus 
fere  continua  actio  est ,  certe  non  ea  occurrunt  longa 
inter  actionem  et  quietem  intervalla,  quae  in  musculis 
animalibus  observantur.  In  vesica  urinaria ,  quae  ab 
ea  lege  excepta  videtur,  tamen  sphincter  est,  qui  fere 
perpetuo  contractus,  eo  tantum  tempore  laxatur,  quo 
urinam  reddimus.  Denique  in  molibus  organicis  quidam 
ordo  observatur,  quique  in  eo  est,  ut  una  pars  post 
alteram  sese  contrahat;  sic  in  intestinis  vermicularis 
motus  est ;  in  respiratione  primum  inspirationis  carnes 
operantur ,  postea  exspirationis ;  in  corde  primum  atria 
contrahuntur,  et  post  atria  ventriculi.  Cujus  ordi¬ 
nis  causa  probabiliter  in  nerveo  systemate  est ,  idque 
in  medulla  oblongata  ,  quod  respiratorios  attinet  motus  , 
sed  in  nervo  sympathico ,  si  de  uteri  motu  sermo  sit , 
denique  in  medulla  spinali ,  si  perpetuam  species  con¬ 
tractionem  sphincteris  cum  ani,  tum  vesicae  urinariae. 


§  637. 

Ad  motus  animales  referri  possunt  motus,  qui  in 

organis  sensuum  observantur,  tum  loci  motiones,  de¬ 
nique  motus  membrorum  et  reliqui,  qui  voluntarii 
variis  animi  conditionibus  provocantur.  Omnes  isti 
motus  pendent  e  nervis  cerebralibus  vel  spinalibus, 
possuntque  quidem  ex  voluntate  nostra  provocari  , 
tamen  non  raro  etiam  nobis  invitis  succedunt ,  uti  mo¬ 
tus ,  qui  animi  allectus  exprimunt,  et  membrorum 
motus  in  infantibus  neonatis. 

§  638. 

Qui  musculi  ad  motus  voluntarios  perficiendos  ope¬ 
rantur,  plerumque  voluntarii  appellari  solent,  sed 
proprie  motus  ipse  quidem  voluntarius  est,  non  in¬ 
strumentum  motus  voluntarium.  Etenim  nisi  definitum 
aliquem  motum  velimus ,  non  possumus  ad  contractio¬ 
nem  impellere  vel  singulos  musculos  vel  omnes ,  qui 
ad  aliquem  compositum  motum  requiruntur. 

§  639. 

Inter  plurcs  musculos  quaedam  congenita  conspiratio 
observatur,  quae  efficit,  ut  alter  musculus  non  facile  si¬ 
ne  altero  se  contrahat.  In  quam  vero  conspirationem 
multum  valet  exercitatio  ,  ut  eam  tollere  homo  usu  discat. 

§  640. 

Sed  uti  tollere  congenitam  illam  conspirationem  usu 
discit  homo,  sic  etiam  novas  conspirationes  inducere 
potest,  et  efficere,  ut  plurcs  musculi  facile  simul 
operentur. 


§  641. 

In  motibus  voluntariis  ea  porro  lex  viget,  ut  si 

saepius  cum  aliqua  idea  motus  aliquis  sponte  con¬ 
junctus  sit,  ipse  tum  redeat  nobis  invitis,  si  eadem 
idea  iterum  nascatur,  adeoque  motus  alias  voluntarius, 
nunc  involuntarius  fiat. 

§  642. 

Motus ,  quos  animales  nuncupavimus ,  duplicis  gene¬ 
ris  sunt;  scilicet  vel  situs  partium  mutatur  ad  situm 
aliarum,  vel  situs  corporis  ad  solum  mutatur;  ad 
priores  perlinent  v.  gr.  motus  in  vultu ,  animi  condi¬ 
tiones  exprimentes. 


§  643. 

Omnes  fere  animi  affectus  in  vultu  veluti  deli¬ 
neantur  ;  exemplum  habeas  in  vultu  irati  hominis ; 
vides  vultum  asperum,  et  acrem,  et  nunc  pallentem, 
nunc  subrubicundum  et  similem  cruento,  oculis  nunc 
in  uno  obtutu  defixis  et  haerentibus,  nunc  rotatis; 
adjice  incerta  verba  subitis  exclamationibus ,  trementia 
labra ,  interdumque  compressa ,  et  dirum  quiddam 
exsibilantia ,  dentium  inter  se  arietatorum  sonum  non 
alium,  quam  est  apris,  tela  sua  attritu  acuentibus, 
'salivam  porro  spumantem  ex  ore  fluentem,  comas  ob¬ 
stantes,  pulsatum  saepius  pectus,  anhelitus  crebros, 
tractosquc  altius  gemitus  cum  instabili  corpore. 

§  644. 

Corpora  vertebrarum  cum  suis  interpositis  cartilagi¬ 
nibus  columnam  constituunt  valde  elasticam,  quae  mus¬ 
culis  pluribus  in  diversas  directiones  et  flecti  et  verti 
potest,  sed  remissa  vi  musculari,  sponte  ipsa  elastici- 
tate  carlilaginum  ad  naturalem  redit  situm.  Qui  mo¬ 
tus,  quominus  ultra  fiant,  impediunt  cum  interpo- 

sitae  carlilagines,  lum  articuli  inter  vertebras  singula». 
Vertebrae  dorsales  vix  quidem  antrorsum  et  retrorsum 
moveri  possunt,  sed  possunt  circa  axem  verti.  Ver¬ 
tebrae  colli  omnium  maxime  sunt  mobiles.  Vertebrae 
lumborum  cum  antrorsum  tum  retrorsum  mobiles  sunt , 
sed  nequeunt  rotari.  Propter  flexibilitatem  vertebra¬ 
rum  lumborum  pars  superior  trunci  versus  pelvim  qui¬ 
dem  paululum  moveri  potest,  sed  ut  totus  truncus 
citius  et  fortius  moveatur,  pelvis  in  capitibus  ossium 
femoris  rotatur.  Si  unus  tantum  pes  solo  insistit, 
pelvis  facile  ad  quaevis  latera  vertitur ,  sed  si  uterque , 
idque  firmiter ,  pelvis  retrorsum  lanium  et  antrorsum 
moveri  potest  circa  axem ,  qui  per  media  acetabula 
ductus  est. 

§  645. 

Vertebrarum  columnae  ita  commissum  caput  est,  ut 
libret ,  quae  ratio  propria  est  homini  erecto  corpore 
ingredienti.  In  reliquis  animalibus ,  in  quibus  deorsum 
caput  tendit,  fortissimum  reperitur  nuchae  ligamen¬ 
tum.  Caeterum  caput  flecti ,  extendi  vertique  potest ; 
scilicet  articulus  inter  caput  et  allantcn  flexionem  per¬ 
mittit  exlensionemquc ,  sed  rotatio  capitis  pendet  ex 
articulo  inter  atlantem  ct  epislropheum. 

§  046. 

Superiori  trunci  parti  commissa  sunt  membra  supe¬ 
riora ,  quorum  officium  princeps  id  est,  ut  objecta 
vicina  comprehendant  ct  ad  nosmet  ipsos  admoveant. 
Habent  itaque  mullo  majorem  mobilitatem  ,  quam 
membra  inferiora ;  firmitate  tamen  ab  his  superantur , 
cujus  rei  causa  in  eo  est,  quod  geminorum  ossium 
inter  brachium  manumque ,  alterum  ( rudius )  manui 
quidem  commissum  est ,  sed  non  humero ,  alterum 


vero  (ulna)  cum  brachio  quidem  articulum  format, 
sed  uon  ita  cum  manu.  Caelerum  in  membris  superio¬ 
ribus  pronatio  et  supinatio  in  quovis  gradu  flexionis 
et  extensionis  facillimae  sunt.  Quum  denique  membris 
superioribus  ii  articuli  sint,  qui  omnes  in  eandem  di¬ 
rectionem  flectantur,  et  flexi  arcum  faciant,  ipsa  am¬ 
plecti  objecta  facilius  possunt,  quam  inferiora  membra, 
quorum  articuli  opposita  ratione  flectuntur. 

§  647. 

Membra  inferiora  eam  habent  utilitatem ,  ut  partim 
truncum  sustineant,  parlivn  eundem  de  loco  in  lo¬ 
cum  moveant.  Truncus  fertur  femore,  femur  crure, 
crus  pede ,  pes  solo.  Femoris  os  peculiari  modo  su¬ 
perius  in  collum  desinit,  quod  sub  angulo  obtuso 
cum  corpore  ossis  femoris  conjungitur,  quae  ratio 
efficit  cum  ut  locus  sit  multis  fortibusque  musculis, 
qui  a  latere  interno  femoris  ad  pelvim  transeunt,  nec 
iis  musculis  fiat ,  ut  motus  unius  membri  impedia¬ 
tur  motu  alterius,  tum  ut  qui  rotatores  musculi  a 
pelvi  transversim  ad  femur  currunt,  convexo  inseran¬ 
tur  lateri  ossei  arcus ,  adeoque  femur  circa  axem 
suum  vertere  possint.  Quum  e  geminis  cruris  ossibus 
sola  tibia  pondus  corporis  ferat ,  fibulam  factam  habe¬ 
as  inprimis  tantum ,  ut  musculi  aptissima  insertionis 
loca  habeant. 

Pedis  altera  pars  immobilis  est,  altera  mobilis.  Pars 
immobilis  (larsus  ct  metatarsus)  in  co  homine,  qui 
lota  planta  insistit,  solo  quam  plurima  praebet  attactus 
puncta ,  sed  si  elevatur  calx  ,  membrum  longius  red¬ 
dit,  corpusque  sua  firmitate  fert  ct  sustinet.  Digiti 
pedis  non  idem  possunt,  quod  reliqua  pedis  pars; 
scilicet  nequeunt  quidem  'digiti  pedis  pondus  corporis 
ferre ,  (quare  nemo  potest  apicibus  digitorum  pedis  in¬ 
sistere,  sed  quisque  parte  anteriore  metatarsi  insistit ,) 

attamen  impediunt  sua  vi ,  quominus  qui  stet ,  ut  di¬ 
citur  digitis  pedis,  aequilibrium  perdat. 

Coxarum  articulus  ita  comparatus  est ,  ut  femur 
maxime  quidem  sit  mobile ,  sed  nihilominus  truncus 
prompte  sustineri  queat. 

Ratio  articuli  genu  ea  est,  ut  quae  commissa  con¬ 
tinet  ossa ,  quando  extensa  sustinere  corpus  debeant  , 
parum  mobilia  sint ,  sed  eadem  flexa  aliquam  pedis 
cum  pronationem  tum  supinationem  admittant. 

Quod  denique  pedis  articulum  attinet,  crus  antror- 
sum  verti  et  retrorsum  potest  per  articulum  ,  qui  inter 
tibiam  et  astragalum  est,  potestque  rotari  ab  uno 
latere  ad  alterum  per  articulum  inter  astragalum  et 
reliquam  pedis  partem. 


§  646. 

Inter  locomotiones  princeps  motus  gressus  est ,  in 
quo  alterutrum  membrum  inferius  vicissim  elevatur  et 
demittitur,  ut  terrae  insistat,  fulcimentum  praestet, 
corpusque  promoveat.  Quo  tempore  elevatum  mem¬ 
brum  est,  id  totum  a  trunco  dependet  coque  fertur; 
quod  stadium  incipit,  quamprimum  membrum,  quod 
posterius  est,  de  solo  elevatur,  sed  finem  facit,  quam 
primum  idem  membrum  nunc  anterius  demittitur,  ut 
truncum  sustineat.  —  In  gressu  veri  nominis  membrum 
paulo  diutius  terrae  insistit ,  et  minus  diu  liberum  a 
trunco  dependet.  Promovetur  corpus  ab  unico  mem¬ 
bro  eo ,  quod  hoc  inter  solum  truncumque  se  inter¬ 
ponens  firmiter  urget  eadem  ratione,  qua  navem  pro¬ 
pellit  contus  e  nave  in  fundum  aquae  missus.  Quo 
tempore  membrum  terrae  insistit,  bis  ejus  figura  mu¬ 
tatur,  nam  demissum  flectitur,  ut  paululum  brevius 
fiat,  sed  continuo  post  extenditur  adeoque  elongatur, 
idque  primum  per  extensionem  articuli  genu,  sed  dein, 
dum  pes  sensim  decedit  de  solo  per  extensionem  arti- 

culi  pedis.  —  Stadium  alterum  duorum  passuum  id 
est,  quo  membrum  a  trunco  dependet  eoque  fertur, 
quo  tempore  ipsum  penduli  instar  antrorsuin  vibrat  in 
genu  flexum  et  contractum.  Jam  vero  si  idem  ante¬ 
rius  demittendum  est,  ut  terrae  insistat,  ipsum  elon¬ 
gatur  extensione  articuli  genu,  idque  donec  terram 
adtingal.  Quo  tempore  unum  membrum  liberum  a 
trunco  dependet ,  truncus  altero  quidem  membro  tan¬ 
tummodo  sustinetur ,  sed  sequenti  tempusculo ,  quo 
elevatum  membrum  anterius  demissum  est ,  utrumque 
membrum  terrae  insistit.  —  Truncus  durante  gressu 
aequilibrat  in  capite  ossis  femoris  eoque  fertur  eadem 
ratione,  qua  pueri  baculum  digitis  et  librare  solent  et 
circumferre.  Quo  longius  capita  ossium  femoris  in 
gressu  de  solo  desistunt ,  eo  lentior  gressus  est ,  sed 
idem  eo  celerior,  quo  propiora  illa  solo  sunt.  Deni¬ 
que  quominus  a  vibrante  membro  truncus  rotetur,  im¬ 
pediunt  brachia ;  scilicet  quo  tempore  unum  crus , 
dextrum  e.  gr.  antrorsum  vibrat,  dextrum  brachium 
vibrat  retrorsum. 


§  649. 

In  cursu  etiarn  quidem  uti  in  gressu  alterutrum 
membrum  inferius  vicissim  solum  adtingit,  reliquumque 
corpus  et  sustinet  et  promovet ,  vicissim  elevatum  et 
a  trunco  retentum  in  aere  penduli  instar  vibrat ,  sed 
stadium ,  in  quo  unum  membrum  stat ,  alterumque 
vibrat,  alternat  cum  altero  stadio,  in  quo  utrumque 
membrum  liberum  in  aere  vibrat.  In  cursu  scilicet  in 
quovis  passu  corpus  in  aerem  projicitur,  ut  liberum 
aliquantulum  pendeat;  atque  tum  truncus  non  mem¬ 
bris  sustinetur  sed  membra  cum  trunco  projecta  ipso 
trunco  feruntur.  Jam  vero  quum  eo  tempore,  quo  in 
aere  totum  corpus  pendet ,  utrumque  membrum  ali¬ 
quam  suae  vibrationis  partem  absolvat ,  scilicet  et  mem- 

brum,  quod  ad  finem  praesentis  passus  demittendum  est , 
ct  alterum ,  quod  ad  finem  sequentis  passus ,  facile  in- 
telligitur  in  cursu  passus  citius  peragi,  quam  in  gressu. 
Potest  profecto  intra  idem  tempus  triplo  longior  via 
cursu  relegi ,  quam  gressu ,  potestque  celeritas  in 
cursu  adeo  augeri,  ut  sex  septemve  metra  intra  secun¬ 
dum  temporis  absolvantur;  quin  nisi  currenti  homini 
spiritus  deficeret,  intra  duodeviginti  temporis  minuta 
una  geographica  mila  relegi  posset. 

§  650. 

Saltus  motus  est ,  in  quo  totum  corpus  projicitur 
valida  et  subita  extensione  articulorum  flexorum,  scili¬ 
cet  femoris,  genu,  pedis;  quare  etiam  altitudo  saltus 
pendet  e  vi  musculorum ,  qui  illos  articulos  exten¬ 
dunt.  Caelerum  etiam  longitudinis  ratio  inter  femur 
et  crus  atque  mobilitas  pariter  ossium  membrorum 
inferiorum  magni  in  saltu  momenti  est.  Denique  facile 
intelligitur  in  saltu  corpus  non  posse  repelli  et  projici 
extensione  articulorum ,  nisi  resistat  solum. 

§  651. 

Alia  motus  genera  sunt  reptatus  et  natatio ,  et 
in  avibus  volatus ,  singularem  qui  postulat  corporis 
fabricam. 

CAPUT  III. 


De  voce , 


%  652. 

De  organo  vocis  in  humano  genere  consensio  est,  ut 
scilicet  quisque  in  rima  glottidis,  quae  in  larynge  est, 
vocem  formari  doceat.  Quae  doctrina  et  experimen¬ 
tis  et  observationibus  pathologicis  confirmatur. 

§  653. 

Attamen  quamvis  adeo  in  larynge  vox  oriatur ,  cae- 
terac  etiam  partes ,  ut  aspera  arteria  cum  bronchis , 
tolusque  meatus  a  larynge  ad  nares  et  os,  ad  vocis 
instrumenta  pertinent. 


§  654. 

In  larynge  tamen  glottis  ej  usque  ligamenta  partes 
sistunt  prae  aliis  ad  vocem  edendam  cfficacissimas.  In 
ipso  scilicet  laryngis  cavo  duo  ab  utroque  latere  ex¬ 
pansi  cernuntur  ligamentosi  fasciculi  inter  cartilagines 
arytaenoideas  et  partem  mediam  faciei  posterioris  car¬ 
lilaginis  thyreoideae.  Eorum  duo  superiores  ,  qui  lon¬ 
gius  ,  quam  inferiores  a  se  distant,  et  insuper  debilio¬ 
res  sunt  et  flaccidiores,  appellantur  ligamenta  thyreo- 
arylacnoidea  superiora  s.  ventriculorum  Morgagnii ; 
reliqui  duo  inferiores,  qui  ligamenta  ihvrco- arvlac- 

noidea  inferiora  s.  ligamenta  vocalia  s.  ligamenta  glot¬ 
tidis  appellantur  ,  minus  a  se  distant ,  rimamque  inter¬ 
cipiunt ,  quae  rima  glottidis  s.  glottis  est.  Inter  liga¬ 
menta  superiora  et  inferiora  in  utroque  latere  sacci¬ 
formis  est  cavitas,  quae  nomine  venit  ventriculorum 
morgagkii.  Illa  jam  ligamenta,  cum  elastica  tela  con¬ 
fecta  sint,  tendi  possunt  vario  gradu. 

§  655. 

Quum  glottis  s.  rima  glottidis  circumscribatur  liga¬ 
mentis  vocalibus ,  facile  intelligitur  rimam  ipsam  et 
longiorem  fieri  et  angustiorem ,  quo  magis  ligamenta 
vocalia  tendantur. 

Tenduntur  ligamenta  vocalia:  1°  per  musculos  crico- 
ihyreoideos ,  qui  arcum  anteriorem  cartilaginis  cricoi¬ 
deae  oblique  retrorsum  et  sursum  trahunt  adeo ,  ut 
posterior  ejusdem  carlilaginis  arcus  deorsum  moveatur ; 
2°  per  conjunctam  actionem  musculorum  crico  -arylae- 
noideorum  posteriorum  et  arytaenoidei ,  siquidem  prio¬ 
res  musculi  retrorsum  et  oblique  deorsum  ducunt  car¬ 
tilagines  arytaenoideas  suo  arytaer.oideo  musculo  sibi 
invicem  appressas. 

Dilatatur  glottis  separata  actione  musculi  crico-arv- 
taenoidei  postici.  Clauditur  posterior  rimae  glottidis 
pars  conjuncta  actione  musculi  arytaenoidei  et  crico- 
arytaenoideorum  lateralium.  Denique  musculi  thyreo- 
arytaenoidei  breviora  reddunt  et  glottidis  rimam  et  liga¬ 
menta  vocalia ,  ut  haec  laxentur. 

§  656. 

Quum  itaque  in  rima  glottidis  vocem  formari  dic¬ 
tum  sit,  superest  ut  dicatur,  qua  ratione  ipsa  for¬ 
metur.  De  qua  quaestione  tres  inprimis  exstant  the¬ 
oriae  ,  altera  vetustissima  etiam  a  dodarto  denomi- 

nala  ,  altera  rccentior  ferreiniaka  ,  tertia  recenlis- 
sima. 


§  657. 

Veteres  vocis  organum  compararunt  cum  musicorum 
instrumentis  pneumaticis ,  fistulis ,  pulmonem  tanquam 
follem  considerantes ,  asperam  arteriam  s.  anemothecam 
instrumentum ,  ex  quo  aer  vi  contracti  thoracis  ex¬ 
pellatur  ,  et  per  gutturis  rimam  internam  s.  lingulam 
urgeatur,  ut  rima  illa  a  musculis  arctata  efficeret,  ut 
aer  in  suo  per  angustiam  itinere  cum  vehementia  ex¬ 
ploderetur  ,  et  sic  sonus  fieret  s.  vocalis  ,  eadem 
ratione ,  qua  sibilus  nascitur  ab  aeris  per  arcium  la¬ 
biorum  foramen  elisione.  In  qua  theoria  diversitas 
acutae  et  gravis  vocis  a  majore  minoreve  glottidis  aper¬ 
tura  repetebatur. 


§  658. 

Jam  vero  ferreinius  eam  theoriam  a  nemine  ad 
suam  aetatem  in  dubium  vocatam  primus  evertit ,  vocis 
organon  ad  id  instrumentorum  genus  referens ,  quod 
sonum  suum  chordarum  tremoribus  debet,  qualia  sunt 
violae  eic.  Vocem  itaque  formari  docebat  motu 
tremulo  ligamentorum  vocalium,  quando  tensa,  ab  aere 
angustam  glottidis  rimam  cum  impetu  percurrente, 
percutiantur ,  tremant ,  vibrationes  peragant ,  aerique 
illum  imprimant  motum  ,  qui  soni  ideam  mente  coram 
sistit.  In  qua  theoria  tonorum  varietas  repetitur  a 
numero  oscillationum ,  quae  intra  datum  tempus  in 
ligamentis  vocalibus  accidunt. 


§  659. 


Vetustissima  theoria  non  sufficit ,  cum  constet ,  to 


norum  altitudinem  non  esse  in  ratione  ad  amplitudinem 
rimae  glottidis. 


§  660.  % 

Neque  FERKEimi  theoria  lota  admittenda  est,  cum 
inter  chordas  et  ligamenta  vocalia  id  discrimen  interce¬ 
dat ,  quod  in  chordis  major  impetus  sonum  efficit 
graviorem ,  sed  ligamenta  illa  fortius  afflata  altiorem 
emittunt  tonum.  Etenim  in  chordis  altitudo  toni  solum 
pendet  e  longitudine  earum  et  tensione  ,  quibus  vibra¬ 
tiones  mutantur,  sed  in  lingulis  cum  e  lingula  ,  tum 
ex  impetum  facienti  aere. 

§  661. 

Instrumentum  vocis ,  quod  humano  generi  tributum 
est ,  cum  sonos  generet ,  comparari  cum  musicis  in¬ 
strumentis  potest.  In  universum ,  quae  exstant  instru¬ 
menta  musica ,  in  tres  classes  dividi  possunt ,  quarum 
prima  haec  est,  in  qua  tonus,  quem  edunt,  a  solido 
elastico  producitur  corpore ,  e.  gr.  a  chordis ,  uti  in 
viola ,  clavicvmbolo. 

§  662. 

Secunda  classis  complectitur  illa  ,  in  quibus  aer  so¬ 
nat  ;  quo  pertinent  tibiae. 

§  663. 

Denique  ad  tertiam  classem  pertinent  ejusmodi  in¬ 
strumenta  ,  in  quibus  tonus  et  ab  aere  et  a  solido 
aliquo  elastico  corpore  producitur ;  cujus  generis  in¬ 
strumenta  appellari  linguata  possunt. 

§  6G4. 

Linguatorum  instrumentorum  plures  sunt  species ; 
scilicet  alia  sine  tubo  sunt  (instrumenta  linguata  simpli¬ 
cissima)  uti  crembalum ;  alia  lingulam  cum  tubo  s. 
canale  vocali  conjunctam  habent,  ut  sonus,  antequam 
se  diffundere  in  aerem  possit ,  currere  per  tubum  de¬ 
beat,  in  quo  itinere  ipse  mutatur,  ad  quam  speciem 
pertinet  clarinetta,  hautbois ,  fagotus.  Denique  cum 
labia  humana  explere  officium  lingularum  possint ,  inter 
instrumenta  musica  linguata  tertia  species  est ,  in  qua 
non  propria  quidem  lingula  exstat ,  sed  ipsa  labia  hu¬ 
mana  canentis  musici  lingulam  formant;  hujus  generis 
sunt  buccinae ,  tubae ,  et  tubae  ductiles. 

§  665. 

Constat  in  instrumento,  quod  dicitur  organum , 
quodque  pariter  suas  lingulas  habet,  aerem  afferri  per 
follem;  non  ita  in  reliquis  linguatis,  quae  in  os  reci¬ 
piuntur,  et  aerem  repetunt  ab  ore  canentis  musici;  in 
his,  dum  labia  instrumentum  completuntur ,  tubus 
ipse  elongatur  oris  spatio ,  quod  sic  tubum  pneuma¬ 
ticam  suppeditat. 

§  666. 

Jam  quod  attinet  humanae  vocis  instrumentum ,  re- 
centior  aetas  docuit  id  referendum  esse  ad  instrumenta 
linguata ,  quia  ligamenta  vocalia  lingularum  officium 
explent.  Quum  porro  larynx,  in  quo  illa  ligamenta 
sunt ,  medium  fere  occupet  canalis  aeriferi ,  spatium 
quod  est  inter  illa  ligamenta  et  oris  nasique  orificium  , 
comparari  potest  cum  canale  vocali ,  dum  denique  tra- 
chia  cl  bronchi  pneumaticum  constituunt  tubum. 

§  GG7. 

Dissensio  ost  ile  ralione,  (jua  in  ejusmodi  instru¬ 
mentis  toni  producantur.  Credunt  scilicet  alii  tonum 
produci  inprimis  non  a  lingula ,  sed  ab  ipso  aere ,  ut 
scilicet  a  quavis  vibratione  lingulae  iter  aeris  impe¬ 
diatur  aerque  sic  impellatur  et  sonet ,  ut  demum  alti¬ 
tudo  toni  pendeat  ex  frequentia ,  qua  aeris  iter  impe¬ 
ditur.  In  qua  theoria  itaque  aer  ipse  habetur  pro 
sonante  corpore. 

Alii  vero  credunt  tonum  fieri  ipsa  lingula  vibrante, 
eundemque  vero  roborari  pulsibus  cum  aere  commu¬ 
nicatis. 


§  668. 

Haec  recentissima  doctrina  de  voce  humana  con¬ 
firmatur  observatione,  toni  altitudinem  pendere  in¬ 
primis  e  gradu  tensionis  ligamentorum  vocalium , 
etiam  quodammodo  e  magis  minusve  forti  afflatu , 
denique  paululum  ex  erectione  vel  descensu  epiglot¬ 
tidis. 


§  669. 

Itaque  toni  acuti  eduntur  a  tensis  ligamentis  voca¬ 
libus  ,  graves  a  relaxatis. 

§  670. 

Ut  gravissimi  edantur  toni,  ligamenta  maxime  re¬ 
laxata  esse  oportet ,  in  quo  casu  ipsa  vero  ab  aeris 
impetu  extensa ,  eum  tensionis  gradum  acquirunt , 
quo  ■  vibrare  possint. 

§  671. 

Ut  ligamenta  vocalia  vibrent ,  ipsa  humida  esse  de¬ 
bent,  nam  si  siccentur,  perit  in  iisdem  elasticitas. 

§  672. 

Quum  ligamenta  vocalia ,  etiamsi  parum  tensa  sint , 
satis  notabilem  habeant  elasticitatem ,  eorum  brevitas 
non  impedit,  ut  vibrantia  graves  sonos  edant. 

§  673. 

Ligamenta  vocalia  revera  tonum  facere  demonstrat 
experimentum ,  in  quo  unum  ligamentum  vocale  exci¬ 
sum  et  firmatum  sonum  edit,  si  per  tubulum  affletur. 

'§  674. 

Amplitudo  rimae  glottidis  non  mutat  quidem  altitu¬ 
dinem  tonorum ,  dummodo  satis  tensa  maneant  liga¬ 
menta  vocalia ,  attamen  posterior  rimae  glottidis  pars 
clausa  videtur  in  voce  edenda ;  quin  verisimile  est , 
rimam  non  ultra  pollicis  partem  in  loquela  vel 

cantu  apertam  esse. 

§  675. 

Quin  ut  altissimus  sonus  bonae  indolis  edatur ,  li¬ 
gamenta  vocalia  ad  se  invicem  accedere  debent. 

§  676. 


Denique  observatum  est  in  acutis  sonis  arcus  pa¬ 
latinos  cum  uvula  contrahi ,  ut  alter  veluli  oriatur 
glottis. 

§  G77. 

Alliov  feminarum  vox  inprimis  pendere  videtur  e 
brevitate  ligamentorum  vocalium. 

§  678. 

Constat  in  eo  homine,  qui  gravem  edit  sonum,  de¬ 
scendere  laryngem  ,  eundemque  vero  ascendere  ,  si 
acutus  edatur  tonus.  Si  descendit  larynx ,  canalis 
vocalis  longior  redditur ,  et  canalis  pneumaticus  bre¬ 
vior  ,  sed  hic  fit  longior ,  et  canalis  vocalis  brevior , 
si  ascendit  larynx. 

§  679. 

Ad  robur  vocis  augendum  probabiliter  multum  fa¬ 
ciunt  epiglottis,  ligamenta  vocalia  superiora  ct  ventri¬ 
culi  Morgagnii ,  siquidem  hae  partes  pariter  vibrant , 
resonantque. 


§  680. 

Tum  etiam  bipartitus  canalis  vocalis,  quem  facit 
nasi  ct  oris  meatus,  resonitum  vocis  haud  parum  au¬ 
get. 


§  681. 

Etenim  reflectitur  sonus  a  corporibus  duris,  idque 
aucta  intensilale,  si  illa  salis  elastica  sint;  jam  vero  si 
corpus  resonans  ab  origine  soni  non  longe  distet ,  sonus 
reflexus  una  cum  primo  sono  confunditur ,  ut  unus 
quidem  sonus,  non  duo,  audiatur,  sed  unicus  fortior 
sit.  Sic  itaque  robur  vocis  augetur  in  hujus  per  nares 
et  os  itinere. 

§  G82. 

Suffocatum  sonum  fieri  descendente  epiglottide  veri¬ 
simile  est.  Forsan  etiam  ventriculi  Morgagnii  com¬ 
parari  possunt  cum  excavatione  partis  oralis  in  tubis. 

§  683. 

Clangor  vocis  in  quovis  homine  fere  alius  est , 
quod  pendet  a  formatione  canalis  aeriferi  partiumque 
resonitu. 

684. 

Nasalis  vox  oritur ,  si  naribus  clausis  larynx  ascen¬ 
dit  ,  et  arcus  palatini  ad  se  invicem  accedunt ,  vel 
apertis  naribus ,  si  ascendit  larynx  arcusque  palatini  sic 
contrahuntur  ut,  dum  linguae  dorsum  palato  imponitur, 
aer  inter  contractos  veli  palatini  arcus  transeat,  et  oris 
resonitu  destitutus  solum  nasi  resonilum  exhibeat. 

§  685. 

Distinguitur  inter  voculam  veram  et  falsam ,  et 
sunt ,  qui  scalam  vocularum  verarum  primum  dicunt 
tonorum  registrum  ,  eam  vocularum  falsarum  ,  secun¬ 
dum  registrum. 

§  686. 

De  causa  voculae  falsae  dissensio  est.  In  universum 
quidem  vocula  falsa  magis  oritur  a  tensis  ligamentis 
vocalibus,  vera  a  laxatis,  attamen  in  experimentis  pro 
varia  ratione,  qua  ligamenta  illa  afflantur,  modo  vera 
emittitur  vocula  ,  modo  falsa ,  scilicet  si  relaxatio  liga¬ 
mentorum  quemdam  gradum  non  excedat. 

§  687. 

Ex  recentissimorum  doctrina  vocula  falsa  oritur,  si 
soli  margines  ligamentorum  vocalium  vibrent,  vera  si 
tota  ligamenta ;  hinc  ut  maxime  evitetur  falsa  vocula 
in  allissimis  sonis  edendis,  ligamenta  vocalia  tota  fere 
ad  se  accedunt. 

§  688. 

Caeterum  altitudo  voculae  falsae  a  tensione  libamen- 

torum  vocalium  non  minus  pendet ,  quam  altitudo 
voculae  verae. 

§  689. 

Ab  arcubus  veli  palatini  non  produci  voculam  fal¬ 
sam  experimentis  confirmatur. 

§  690. 

Praeter  tonos  laryngeos  etiam  alii  edi  possunt  toni , 
quorum  palatini  appellantur,  qui  a  velo  palatino 
formantur ,  dum  arcus  palatini  ab  aeris  impulsu  ad 
vibrationes  coguntur ;  quod  e.  gr.  in  stertendo  et 
screando  fit. 


§  691. 

Oralis  sibilus  oriri  videtur  ab  aere,  qui  in  suo  per 
os  exitu  cum  labiis  confricatus  sonat. 

§  692. 

Denique  lahiales  toni  formari  possunt,  si  inter  labia 
aer  ita  expellatur,  ut  ipsa  labia  ad  vibrationes  cogan- 

tur,  sphinctere  oris  sua  vi  labiis  cum  reddente  tensionis 
gradum,  quo  vibrare  possint. 

§  693. 

Caeterum  vocis  genera  permulta ,  canorum ,  fu¬ 
sum ,  lene,  asperum,  grave,  acutum,  flexibile,  du¬ 
rum  ,  caet. 


§  694. 

Potest  ex  arbitrio  homo  tonos,  quos  editurus  est, 
sic  variare,  ut  modo  acutiores  excipiantur  a  graviori¬ 
bus  ,  modo  graviores  ab  acutioribus.  Hoc  in  cantu 
fit  et  in  ululatu  et  ejulatu ,  inter  quos  modos  id 
tamen  discrimen  evidentissimum  intercedit ,  quod  in 
cantu  rationes  numerorum  musicae  observantur,  et 
insuper  quidam  ordo  viget  et  alternatio  tonorum  bre¬ 
vium  et  longorum;  quae  omnia  in  ululatu  et  ejulatu 
non  accidunt. 


§  695. 

In  loquela  vox  editur  vix  variato  tono,  nisi  quod 
aliae  syllabae  vel  attolluntur  vel  deprimuntur. 

§  696. 

Quantam  in  vocem  vim  habeat  canalis  vocalis ,  in- 
primis  vocis  ostendit  in  literas  formatio ,  et  literarum 
in  vocabula  e  literis  composita ;  cui  formationi  lo¬ 
quela  suum  debet  ortum. 

CAPUT  IV. 

De  sensibus  externis. 


SECTIO  i. 

De  sensibus  externis  universe. 


§  667. 

Homo  ita  comparatus  est,  ut  non  solum  internas 
ipsius  corporis  affectiones  ab  internis  causis  natas  per¬ 
cipere  possit ,  verum  etiam  ut  cognoscat  mundum  ex¬ 
ternum  et  extrinsecus  impressiones  accipiat  mente  ela¬ 
borandas  et  in  ideas  convertendas. 

§  698. 

Non  uno  autem  modo  objecta  et  phaenomena  mundi 
externi  cognoscit ,  sed  hunc  in  finem  visum  habet , 
auditum,  olfactum,  gustum,  tactum . 

§  699. 

Denique  sentiendi  facultate ,  quae  in  plurimis  par¬ 
tibus  est,  animus  certior  redditur  inprimis  de  iis, 
quae  a  causis  internis  nata  in  ipso  corpore  accidant. 

§  700. 

Quod  sentiat  animus ,  nervi  afferunt.  Affertur  au¬ 
tem  impressio  facta  in  nervos  vel  ab  iis ,  quae  extra 

nos  exstanl,  rebus  vel  ab  iis,  quae  proprio  contine¬ 
mus  corpore ,  quaeque  in  eodem  contingunt. 

§  701. 

Itaque  ut  sentiamus ,  primum  aliquid  oportet  esse , 
quod  impressionem  in  nervos  faciat;  tum  contingere 
impressio  debet,  deinde  communicari  eadem  cum  en¬ 
cephalo,  et  denique  ab  encephalo  accepta  impressio 
transferri  in  animum. 


§  702. 

Ut  vero  accurate  sentiamus  et  facile,  alia  etiam  ac¬ 
cedant  necesse  est,  scilicet  ut  impressio  facta  in  ner¬ 
vos  satis  sit  fortis ,  satis  diu  duraverit ,  et  animus  sit 
attentus. 


§  703. 

In  omni  sensu  non  objectum  s.  causa  impressionis 
percipitur,  sed  tantum  effectus  objecti,  quique  est  in 
impressione,  sive  alio  verbo,  objecta  non  percipiuntur, 
qualia  sint ,  sed  qualia  nostris  organis  appareant. 

§  704. 

Ne  vero  ex  ea  ratione  error  oriatur,  in  sensibus 
innata  facultas  videtur,  impressiones  ab  objectis  ex¬ 
ternis  vel  internis  generatas  ita  percipiendi,  ut  con¬ 
stet,  illas  ab  objectis  externis  vel  internis  fuisse  ortas. 

§  >05. 

Denique  in  observando  discrimine  rerum ,  non  absolu¬ 
tas  ,  sed  relativas  tantum  differentias  percipimus. 

§  700. 

In  omnibus  sensibus  duae  impressiones  lacibus  com¬ 
parari  possunt,  et  dignosci  accuratius,  si  non  eodem 
tempore  ambae,  sed  una  contingat  post  alteram. 

§  707. 

Quin  non  distinguit  anima  duas  vel  plures  impres¬ 
siones  ejusdem  generis  et  roboris  ,  quae  eodem 
tempore  contingunt,  Ilinc  quamvis  duplex  sit  cum 
visus  organon ,  tum  auditus ,  et  quamvis  unum  sapi¬ 
dum  objectum  in  centena  forsan  nervea  filamenta  im¬ 
pressionem  faciat,  simplex  inde,  non  duplex  vel  multi¬ 
plex  idea  proficiscitur. 

§  708. 

Sensus  omnes  celeritate  lucis  operantur.  Omnium 
citissime  vero  visus  et  auditus  impressiones  ad  sen¬ 
sorium  deferuntur.  Nihilominus  tamen  propagationi 
suum  tempus  est ,  et  idcirco ,  si  plures  impressiones 
ultra  illud  tempus  citius  semet  excipiant,  omnes  in 
unam  confluunt. 

§  709. 

Omnes  sensus  ex  continuato  labore  ita  lassari  solent, 
ut  discrimina  rerum  ,  alio  tempore  facillime  et  cla¬ 
rissime  observata,  non  amplius  percipiant. 

§  710. 

Subtilitatem  sensuum  apud  diversos  homines  non 
eandem  esse,  illamque  exercitatione  excoli  et  erudiri 
posse ,  inter  omnes  constat. 

§  711. 

Dc  sensibus  singulis  si  quaeras ,  quinam  praestantia 
sua  maxime  excellant ,  visus  sine  dubio  et  tactus  plu¬ 
rimas  et  praestanlissimas  perceptiones  movent. 

§  712. 

Si  comparemus  sensus  quoad  minimas  impressionum 
differentias ,  quas  possunt  cognoscere ,  auditus  longe 
reliquos  superat  sensus. 


SECTIO  II. 


De  sensu  communi  et  de  contrectandi  facultate. 


§  713. 

l^acullas  sentiendi,  si  recesseris  a  nonnullis  partibus, 
epidermide,  unguibus,  cact,  in  omnibus  reliquis  viget 
corporis  nostri  partibus. 


§  714. 

Serviunt  huic  facultati  omnes  nervi  sensiles  ,  ex¬ 
ceptis  optico  ,  acustico  ,  olfactorio  ,  pendetque  partim 
e  copia  nervorum  in  quavis  parte  ,  num  exquisitus 
sensus  in  iisdem  sit  ,  an  minus  exquisitus  ,  partim 
e  natura  nervorum ,  siquidem  paries ,  quae  a  solo 
sympathico  nervos  suos  accipiunt ,  minus  sensiles  esse 
solent,  quam  quae  nervis  cerebro  -  spinalibus  sunt  in¬ 
structae. 

§  715. 

Attamen  in  morbis  non  raro  valde  dolentes  par¬ 
tes  fiunt ,  in  quibus  nulli  adhuc  nervi  ad  oculorum 
sensus  demonstrati  sunt ,  quin  quae  a  vulneratione 
non  dolent ;  quod  e.  gr.  in  membranis  serosis  obser¬ 
vamus. 

§  716. 

Incitamenta  ,  quibus  communis  sensus  afficitur  ,  par- 
tim  in  ipso  corpore  generantur ,  parlim  extrinsecus 
accedunt.  Ad  incitamenta  prioris  speciei  pertinent ,  si 
de  statu  integritatis  sermo  sit,  urina  et  faeces  copia 
sua  vel  acrimonia  stimulantes ,  internus  calor  et  fri¬ 
gus ,  quae  partes  corporis  expandunt,  vel  contrahunt, 
congestus  porro  in  partes  genitales  sanguis  ,  quo 
nervi  stimulantur  et  venereus  sensus  producitur ,  de¬ 
fectus  etiam  humorum  ,  quo  in  partibus  mollibus  con¬ 
tractio  producitur,  et  sitis  sensus  exoritur,  demum  alia 
illa  quae  famem  excitant,  aeris  desiderium ,  lassitudinis 
sensum ,  caet. 

§  717. 

Ad  incitamenta  extrinsecus  accedentia  communemque 
sensum  afficientia  referri  possunt  praeter  vulnerationem 
omnia  aliena,  quae  in  corpus  nostrum  introducuntur, 
v.  gr.  sinapis,  piper,  quibus  in  ipso  etiam  oesophago 
et  ventriculo  ardoris  sensus  non  raro  producitur ;  in- 
primis  vero  huc  perlinent  omnia ,  quae  sic  dicto  tactu 
cognoscuntur. 

§  718. 

Caelerum  quae  substantiae  aliis  in  partibus  nullum 

efficiuut  sensum ,  nisi  supra  modum  acres  factae  sint 
vel  valde  congestae ,  eaedem  in  aliis  dolorem  generant 
insignem ;  sic  urina  in  vesica  plerumque  dolorem  non 
facit,  sed  in  conjunctiva  oculi  exquisitum  movet  sen¬ 
sum. 


§  719. 

Igitur  facultatem  sentiendi,  quae  in  plurimis  nostri 
corporis  partibus  viget,  non  diversam  hic  habuimus 
cum  ab  eo  6ensu ,  qui  proprie  tactus  appellari  solet 
s.  contrectandi  facultas  ,  tum  ab  eo  altero ,  qui 
coenesthesis  vel  sensus  corporei  nomine  celebratur, 
cuj usque  officium  id  habetur,  ut  ipsam  corporis  con¬ 
ditionem  nobis  indicet,  sive  adversam  sive  secundam. 
Etenim  videtur  non  distinguendum  esse  inter  illos, 
idque  quoniam  sive  in  internis  partibus  sensus  ge¬ 
neratur  ,  sive  in  externa  cute ,  semper  in  organi  sen¬ 
tientis  materia  mutatio  ejusdem  generis  obtinere  vide¬ 
tur  ,  scilicet  pressura  aliqua  vel  tractio  vel  expansio 
vel  contractio. 


§  720. 

Unica  differentia ,  quam  statuere  possumus  inter 
tactum  s.  contrectationem  et  sensum ,  qui  in  caetcris 
partibus  occurrit ,  ea  est  ut  in  contrectando  res  ex¬ 
ploremus  activa  partium  operatione ,  sed  in  sentiendo 
ipsi  magis  passivi  simus. 


§  721. 

In  cute  et  in  lingua  sensus  exquisitus  quidem  est , 
attamen  non  omnibus  locis  idem ;  valde  excultus  scii, 
in  superficie  volari  manus ,  idque  maxime  in  fine  digi¬ 
torum  ,  in  apice  linguae,  in  labiis,  naso,  mento. 

§  722. 

Tamen  eas ,  quae  cute  innotescunt  corporum  pro¬ 
prietates  ,  saepe  non  solo  sensu  cutaneo  cognoscimus , 
sed  simul  motu  organorum  nostrorum  voluntario. 

§  723. 

Cule  parlim  forma  corporum  spatiumque  inter  ea 
interpositum ,  partim  temperies  eorundem ,  pressio  et 
mechanica  resistentia  sentitur. 

§  724. 

Quum  pressionis  indoles  non  semper  sit  eadem ,  sed 
pro  rerum  indole  diversa,  ipsa  haec  differentia  adhibe¬ 
tur  ad  multas  et  diversas  rerum  proprietates  cognoscen¬ 
das;  6ic  oriuntur  notiones  asperitatis ,  laevitatis , 
acuminis,  obtusitatis,  siccitatis,  humiditatis ,  du¬ 
ritiei  ,  mollitiei ,  rotunditatis ,  angulorum ,  plani¬ 
tiei ,  curvaturae  etc. 


§  725. 

Diversis  in  cutis  et  linguae  locis  diversa  facultas  est 
distincte  sentiendi  duo  corpora ,  a  quibus  uno  eodem- 
que  tempore  adtingunlur.  Metiri  diversitatem  illius 
facultatis  possumus ,  si  distantia  corporum  cutem  lin- 
guamve  tangentium  definita  sit;  nam  cutis  linguave  si 
duo  corpora  parum  a  se  invicem  distantia  distincte 
non  sentiat,  eadem  distincte  sentit,  si  illorum  distan¬ 
tia  augeatur. 

§  726. 

Quin  duae  impressiones  in  unam  confluunt ,  si  uno 

eodemque  tempore  loca  cutis  parum  a  se  iuvicem 
distantia  feriant. 


§  727. 

Denique  duo  corpora  cutem  simul  tangentia  eo  mi¬ 
nore  videntur  spatio  a  se  invicem  distare ,  quo  minus 
subtilis  sensus  est  in  parte  cutis. 

§  728. 

Quam  singularem  rationem  ex  eo  explicant ,  quod 
credunt  in  partibus  subtiliore  sensu  instructis  plures 
finiri  fibras  nerveas,  quam  in  partibus  sensu  obtuso; 
duae  enim  impressiones  in  unam  eandemque  fibram 
nerveam  si  factae  sint,  unum  tantum  communemque 
sensum  oriri  arbitrantur. 

§  729. 

In  brachiis  pedibusque  multum  refert ,  duo  objecta 
cutem  num  ad  tingant  ad  longitudinem  membri ,  an 
transversim. 


§  730. 

Ex  origine  diversa  separataque  nervorum  cum  dextri 
tum  sinistri  lateris  explicandum  videtur  ,  cur  crura 
circini  ad  cutem  ita  admota,  ut  alterum  dextrum, 
alterum  sinistrum  corporis  latus  premat  ,  cur  tum 
crura  clarius  dignoscantur  ct  magis  a  se  invicem  distare 
videantur,  quam  si  utrumque  crus  idem  corporis  latus 
premat. 

§  731. 

Directionem,  qua  corpora  in  cutem  premunt,  non 
cute  percipimus  ,  sed  si  illam  percipiamus ,  tum  eam 
percipimus  sensu  cum  motu  musculorum  subjacentium 
conjuncto. 

§  732. 

Pondus  corporum  duplico  modo  sentitur,  primum 
sensu  cutis,  deinde  sensu  musculorum,  modo  plures 
vires,  modo  pauciores  impendentium. 

§  733. 

Sensus  similis  quidem  est ,  sed  non  plane  aequalis , 
si  pondus  majori  ,  quam  si  minori  cutis  superficiei 
incumbat. 


§  734. 

In  partibus  cutis ,  in  quibus  minima  duorum  cor¬ 
porum  distantia,  ut  et  ponderum  differentia  optime 
sentitur ,  calor  corporum  etiam  optime  cognoscitur. 

§  735. 

Minor  gradus  caloris  a  majore  cutis  loco  receptus 
similem  sensum  facit,  ac  major  caloris  gradus,  qui  in 
minorem  cutis  locum  agit. 

§  736. 

Sunt  plures  cutis  loci ,  in  quibus,  quamvis  adsint 
mullae  magnaeque  papillae  cutaneae ,  sensus  tamen 
subtilior  non  rcperilur. 

$  737. 

Ut  contrectando  objecta  exploremus ,  digiti  eorum- 
que  apices  aptissimi  sunt. 

§  738. 

In  coecis  hominibus  sensum  in  cute  non  raro  valde 
augeri ,  multis  observationibus  confirmatum  est. 

§  739. 

E  sensationibus,  quas  cutis  praebet  in  contrectan¬ 
do,  quum  judicium  feratur  de  viribus,  quae  in  spatio 
exstant ,  et  ex  his  de  objectis  spatium  implentibus  , 
tactus  multum  ad  animi  eruditionem  tribuit. 

§  740. 

Tactus  doctrina  haud  parum  erudita  est  a  viris  cl. 

E.  H.  WEBER  et  ED.  WEBER. 

SECTIO  III. 

De  odoratu. 


§  741. 

Odoratus  s.  olfactus  sedes  est  in  naribus  et  odoramur 
aerem  odoramentis  plenum  inspirando;  cohibenti  spiri¬ 
tum  nullus  odoratus ,  exspiranti  vero  eorum  solum , 
quae  e  pulmonibus  veniunt;  fortior  denique  odoratus 
ei ,  qui  citius  et  crebrius  aerem  traxerit ,  aut  in  cujus 
nares  a  vento  aer  magno  impetu  impellitur. 

§  742. 

Acre  in  nares  attracto,  impressio  fit  in  nervum  ol¬ 
factorium  ,  et  si  anima  eam  impressionem  ad  cerebrum 
delatam  percipiat,  tum  odoratur  homo. 

§  743. 

Par  primum  nervorum  cerebralium  olfactui  destina¬ 
tum  videtur,  et  nervus  olfactorius  veri  nominis  est. 

§  744. 

Odoratus  inprimis  exerceri  videtur  in  suprema  et 
media  concha  et  in  suprema  septi  narium  portione, 
cum  iis  locis  nervus  olfactorius  distribuatur. 

§  745. 

Atque  externus  nasus  maxime  eo  consilio  natus  vi¬ 
detur  ,  ut  aer  principiis  odoris  plenus  ad  superiores 
inprimis  narium  partes  dirigatur. 

§  746. 

Narium  anfractus  reliqui  sinusque  ad  odoratus  acu¬ 
men  facere  videntur  humectanda  membrana  mucosa  et 
recipiendo  et  aliquamdiu  retinendo  aere ,  principiis  odo¬ 
ris  pleno. 

§  747. 

Certe  humidae  nares  solae  recte  sagiunt. 

§  748. 

Caeterum  quum  aer ,  qui  trahitur ,  frigidior  sit , 

quam  qui  jam  naribus  earumque  sinubus  continelur, 
ideoque  in  hoc  aere  et  in  illo  molus  producantur, 
facile  intelligitur  nervum  olfactorium  vehementius  af¬ 
fectum  iri,  quo  calidior  sit  aer,  qui  naribus  jam  antea 
continebatur. 


§  749. 

Odoratus  acumine  homo  a  multis  animalibus  supera¬ 
tur,  cum  multa  sint,  quae  sagacissime  odorantur,  in- 
primis  in  avium  genere,  quamvis  quidem  in  his  etiam 
acumen  illius  sensus  nimis  magni  saepe  aestimaretur , 
et  olfactui  tribueretur  phaenomenon,  quod  potius  e 
visu  penderet. 

§  750. 

Odoratu  non  omnes  materiae  percipiuntur ,  sed  eae 
tantum ,  quae  volatilia  principia  vel  sponte  vel  certis  in 
conditionibus  exhalant. 

§  751. 

Insuper  illa  principia  tum  solum  videntur  odoratum 
movere,  si  aere  sint  soluta. 

§  752. 

Quamvis  odores  quidem  alios  suaves  dicamus ,  alios 
ingratos,  acres,  dulces,  acidos,  vinosos,  aromaticos, 
cact. ,  mullum  tamen  abest ,  ut  omnem  diversitatem 
illorum  satis  significare  possimus ;  quare  etiam  lin- 
naeus  illas  differentias  exclusit  a  naturalium  rerum 
genuinis  definitionibus.  Cactorum  nemo  est ,  qui  maxi¬ 
mam  diversitatem  nesciat  odorum,  qui  c  floribus  ef¬ 
flantur. 

«  §  753. 

Atque  nihilominus  odoratus  mullas  menti  adfert 
ideas ;  nam  pariter  ex  eo  sensu  judicium  fertur  de 
objectis ,  quae  extra  nos  sunt. 

§  754. 

Inprimis  vero  odoratus  ad  custodiam  respirationis 
vitaeque  factus  est ,  cum  ejus  officium  sit  sentiendi 
id ,  quod  alienum  continetur  aere ,  quem  trahimus. 

§  755. 

Denique  per  olfactum  etiam  certiora  animalia  fiunt 
de  alimentorum  existentia  locoque,  quo  illa  quaerenda 
sunt;  ne  dicam  in  bestiis  veneream  voluptatem  pariter 
valde  suscitari  olfactu. 


§  756. 

Insuper  aliis  odoribus  reficientes  vires  esse,  aliis 
deprimentes,  inter  omnes  constat. 

§  757. 

Qui  nervi  a  trigemino  ad  nares  tendunt ,  his  gene¬ 
ralem  tribuunt  sensibililatem ,  qua  mechanici  aliique 
stimuli  percipiuntur. 

§  758. 

Ganglion  sphaenopalatinum  a  nonnullis  nasale  appel¬ 
latur  ganglion,  quod  simili  modo  olfactui  serviat,  quam 
ophthalmicum  ganglion  visui  clc.  Etenim  si  in  nari¬ 
bus  stimulus  est  nimis  irritans  ,  sternutatio  moveri 

solet,  qua  nares  expurgantur  el  a  stimulo  alieno  libe¬ 
rantur;  jam  vero  sternutatio,  in  qua  efficax  diximus 
palati  velum,  non  sine  actione  ganglii  nasalis  contin¬ 
gere  videtur.  Nam  si  talis  in  naribus  stimulus  est, 
impressio  inde  nata  per  ramos  nasales  trigemini  partim 
ad  cerebrum  defertur,  ut  haec  pars  secundum  leges 
reflexionis  ad  agendum  stimulet  nervos  exspiratorios , 
partim  cum  ganglio  sphaenopalalino  communicatur ,  ut 
id  per  nervum  pterygopalatinum  in  musculos  veli 
palatini  operetur. 

SECTIO  IV. 

De  gustatu. 


§  759. 

Uti  odoratus  percipit  materias  in  aere  solutas ,  sic 
gustatus  illas ,  quae  aqua  vel  saliva  solutae  tenentur. 

§  760. 

Habitat  gustatus  in  ea  parte  corporis ,  qua  esculen¬ 
tis  et  potulentis  iter  natura  patefecit. 

§  761. 

Licet  ore  itaque  contineatur  ille  sensus ,  non  in 
sola  tamen  lingua  eum  exerceri ,  sed  in  palato  molli 
etiam ,  multi  docere  solent  ;  quin  in  ipso  quoque  pa¬ 
lato  duro ,  in  buccis ,  faucibus  speciem  gustatus  exer¬ 
ceri  alii  addunt. 

§  762. 

Neque  in  omnibus  linguae  locis  aeque  acutus  gusta¬ 
tus  videtur ,  sed  in  posteriore  parte  dorsi ,  scilicet  in 
papillis  vallatis  et  quodam  loco  in  parte  posteriore 
marginis  lateralis  linguae  acutissimus ,  minus  acutus  in 
apice  linguae. 


§  763. 

Papillas  linguae,  certe  filiformes  et  conicas,  quae 
papillarum  tactus  sint  simillimae,  in  gustatus  vel  in 
tactus  gratiam  facias  esse,  non  constat.  Tamen  papil¬ 
las  vallatas  et  fungiformes ,  quae  a  tactus  papillis  ma¬ 
gis  differant,  majore  cum  probabilitate  gustatui  prae- 
esse  suspicari  licet.  Forsan  minores  papillae  tactui  in- 
primis  serviunt,  minus  gustatui. 

§  764. 

Nihilominus  tamen  omnes  papillae  faciliorem  facere 
gustatum  possunt  absorbendo  humores  sapidos  ,  ut 
elficacior  fiat  impressio  in  nervum  gustatorium. 

§  765. 

Solidae  partes  gustatum  non  afficiunt,  sed  demum 
afficiunt,  si  saliva  mucoque  oris  solvantur.  Galvanis- 
mus  vero  sapores  producere  videtur,  salivae  salia  de- 
componendo. 

§  766. 

Ut  gustemus ,  linguam  humidam  et  saliva  mucoque 
humeclalam  esse  oportet. 

§  767. 

Inlcr  subslanlias  sensum  in  ore  suscitantes,  aliae 
sunt,  quibus  solus  tactus  in  ore  afficitur,  aliae,  qui¬ 
bus  et  tactus  et  gustatus ,  aliae  quibus  tactus  et 
odoratus ,  aliae  demum  quibus  et  tactus  et  gustatus 
et  odoratus  afficiuntur. 


§  763. 

Sensum  vulgarem ,  qui  in  partibus  oris  est ,  con¬ 
fundi  posse  cum  gustatu ,  ipsa  experimenta  confirmare 
videntur,  de  gustatu  in  diversis  oris  partibus  instituta. 
Nam  si  a  labiis ,  ab  interna  genarum  facie  caet.  nullus 
saporis  sensus  proficiscatur ,  uti  sunt  qui  docent ,  tum 
ab  aliis  viris  probabile  est,  generalem  sensum  in  illa 
parte  cum  gustatu  fuisse  confusum  et  commixtum. 
Quod  profecto  iis  maxime  contigisse  verisimile  est , 
qui  metalla  haud  soluta  se  sapiisse  narrant. 

§  769. 

Gustatus  adjuvatur  partim  odoratu ,  partim  visu  ,  ut 
nonnulla  sapida  tum  solum  gustatum  afficiant ,  si  si¬ 
mul  odoratum  suscitent,  alia  non  facile  sapiantur, 
nisi  ipsa  antea  visu  explorata  sint. 

§  770. 

Caeterum  sapores  alii  acidi  dicuntur ,  alii  dulces , 
amari,  salini,  acerbi,  pingues,  aromatici,  grati,  in¬ 
grati  ,  caet. 


§  771. 

Diversitas  saporis  a  diversa  quidem  et  propria  sapidi 

corporis  natura  pendet,  attamen  mullum  quoque  confert 
instrumenti  ratio,  quae  alia  atque  alia  pro  aetate, 
sexu  ,  temperamento  ,  caet. 

§  772. 

Quae  enim  substantiae  aliis  gratae  sunt,  aliis  ingra¬ 
tae;  ad  quam  differentiam  multum  quoque  et  usus  et 
consuetudo  valent. 

• 

§  773. 

Datus  autem  gustatus  videtur  ad  noxium  distinguen¬ 
dum  et  ad  voluptatem  praecipue;  cicero  gustatum 
ex  omnibus  sensibus  maxime  voluptarium  pronunciat , 
quique  dulcedine  praeter  caeteros  sensus  commovea¬ 
tur. 


§  774. 

De  nervo,  qui  gustatui  praeest,  conf.  paragr.  531 
et  532. 

.  # 

§  775. 

Quum  major  salivae  copia  facile  diluere  possit  sapi¬ 
dorum  solutiones  ,  adeoque  moderari  illorum  impres¬ 
siones  ,  quumque  glandulae  submaxillares  earumque 
ductus  whartoniapu  ramos  accipiant  a  ganglio  lin¬ 
guali,  forsan  si  ad  cerebrum  delata  impressio  sapido¬ 
rum  est ,  cerebrum  ipsum  secundum  reflexionis  leges 
impellere  solet  ea  chordae  tympani  filamenta ,  quae  in 
illo  ganglio  delitescunt,  eo  effectu ,  ut  ductus  wiiar- 
toniani  stimulati  salivam  suam  expellant ,  atque  in 
oris  cavum  effundant. 

§  776. 

In  morbis  non  raro  subjectivas  gustatus  perceptiones 
observari,  pathologia  docet. 


sectio  v. 

De  auditu . 


§  777. 

Organon  auditus  duplex  est,  ut  quodvis  suum  cranii 
lalus  occupet.  Potest  hoc  organon  in  tres  partes  di¬ 
vidi,  quarum  altera  exterior  auriculam  cum  meatu 
auditorio  comprehendit,  altera  media  est  inter  exte¬ 
riorem  et  intimam  et  membranam  tympani  cum 
cavitate  tympani  complectitur;  denique  quae  sequitur 
intima  pars,  labyrinthus  vocatur. 

§  778. 

Auricula  cum  capite  conjuncta  est  praeter  cutem, 
auri  et  capiti  communem ,  praeterque  fibras  tendineas 
inter  meatum  osseum  et  cartilagineum ,  per  ligamenta 
duo,  quorum  alterum  a  processu  mastoideo,  alterum 
a  processu  zygomatico  profectum ,  meatui  cartilagineo 
inseritur 


§  779. 

Eminentiarum ,  quae  in  auricula  cernuntur ,  alia 
helix  dicitur,  alia  anthelix,  alia  tragus,  alia  anti¬ 
tragus;  lobus  s.  auricula  infima  ca  est  particula  cuta- 


nea  adipe  mullo  confecta ,  cui  feminae  ornamenta  sua 
committunt.  Foveae  sunt  inter  crura  anthelicis  nomine 
cavitatis  innominatae  $  tum  incisura  auris  inter  tra¬ 
gum  et  antitragum;  deinde  scapha  inter  helicem  et 
anthelicem ,  denique  concha  s.  pars  media  auris  in 
meatum  continuata. 


§  780. 

Musculi  auriculae  plures  6imt  anterius ,  superius  ct 
posterius  a  cranio  orientes,  quibus  attrahi  potest  pau¬ 
lulum  ,  retrahi  vel  attolli.  Insuper  vero  eminentiis 
auriculae  librae  suae  carneae  sunt ,  parvos  musculos 
constituentes. 


§  781. 

Meatus  auditorius ,  qui  sequitur  et  paululum  oblique 
deorsum  et  retrorsum  decurrit,  primum  cartilagineus 
est,  dein  vero  membranaceus,  ct  hacc  pars  in  meatu 
auditorio  osseo  sita  est. 

§  782. 

In  cule,  quae  meatum  auditorium  investit,  praeter 
pilos ,  glandulae  sunt  sebaceae  cerumen  auris  secer¬ 
nentes,  scilicet  succum  flavum,  oleosum. 

§  783. 

Membrana  tympani  limitem  facit  inter  meatum 
auditorium  et  cavitatem  tympani,  ovali  figura,  oblique 
deorsum  et  introrsum  disposita,  interne  convexa,  ex¬ 
terne  concava  cum  exteriore  larnen  eminentia  (umbo) 
a  processu  brevi  mallei  producta. 

§  784. 

Haec  membrana  recepta  a  sulco  sic  dicio  lympani , 
(jui  est  in  ossea  meatus  auditorii  parte ,  quamvis  te¬ 
nuissima  ,  tribus  tamen  tunicis  composita  habetur. 

§  785. 

Cavitas  lympani  dicitur  cavitas  in  media  fere  parte 
pyramidis  ossis  temporum  locata,  sex  lineas  Par.  alta, 
quatuor  cum  dimidia  lata  et  1|  ad  duas  lineas  pro¬ 
funda  ;  habet  exteriorem  parietem ,  quem  membrana 
tympani  facit,  interiorem,  qui  labyrinthum  spectat, 
denique  pariem  inferiorem  ,  superiorem ,  anteriorem  , 
posteriorem.  In  interno  pariete  eminentia  est  promon¬ 
torii  nomine  et  supra  illam  fenestra  ovalis,  figura  re¬ 
nis,  infra  eandem  fenestra  rotunda  ;  altera  eminentia 
papillaris  s.  pyramidalis  pone  ovalem  fenestram  est 
et  supra  rotundam.  In  posteriore  regione ,  supra  papil¬ 
larem  eminentiam,  ostium  est  s.  aditus  ad  cellulas  illas 
partim  majores  partim  minores  irregulares  secum  com¬ 
municantes  ,  quae  in  processu  mastoideo  sunt.  Jam 
uti  poslerius  aditus  est  ad  illas  cellulas ,  sic  anterius 
canalis  hiat  brevis  et  amplus,  ope  tenerae  laminae  osseae 
divisus  in  pariem  superiorem  et  angustiorem  pro  mus¬ 
culo  mallei  interno,  et  in  inferiorem  ampliorem,  quae 
osseam  facit  tubae  Euslachianae  portionem. 

§  786. 

Tuba  j Eustachiana  canalis  est  quatuordecim  ad  sep¬ 
tendecim  lineas  Par.  longus,  partim  osseus,  partim 
cartilagineus,  compressus,  qui  tympani  cavitatem  cum 
pharynge  conjungit. 

Per  alia  minora  foramina  ,  quae  iri  cavitatem  tym¬ 
pani  palent,  nervi  alii  adeunt,  alii  exeunt. 

§  787. 

A  membrana  tympani  usque  ad  fenestram  ovalem 
catena  est  ossiculorum,  quae  a  figura  sua  denominan¬ 
tur.  Ossiculum  medium  incus  dicitur ,  internum  in 
fenestra  ovali  mobile  locatum  stapes ,  externum  mal¬ 
leus.  Omnia  inter  se  ligamentis  conjunguntur.  Mallei 
processus  nomine  manubrii  inter  internam  mcdiainque 
membranae  tympani  tunicam  receptus  est ,  iisque  ag¬ 
glutinatus. 


§  788. 

Et  stapedi  et  malleo  suus  est  musculus.  Qui  ad 
malleum  perlinet  musculus  mallei  internus  s.  tensor 
membranae  tympani,  quamvis  collo  mallei  insertus  sit, 
tamen  membranam  tympani  introrsum  trahere  adeoque 
tendere  potest.  Nullum  exstare  musculum  mallei  ex¬ 
ternum  s.  laxator  em  tympani  recentior  docuit  aetas, 
quamvis  jam  iiallerus  aliique  mulli  dubitaverint  ipse- 
que  albinus  aliquam  jam  incerliludinem  prodiderit. 

§  789. 

Praeter  periosteum ,  quod  partes  internas  cavitatis 
tympani  investit,  etiam  mucosa  tunica  est,  quae  ad 
ipsas  mastoideas  cellulas  penetrat  ct  ad  Eustachianam 
tubam,  crura  stapedis  implet,  basinque  hujus  ossiculi 
in  fenestra  ovali  firmat ,  exteriorem  demum  tunicam 
faciens  membranae  tympani  secundariae,  quae  fe¬ 
nestram  rotundam  claudit. 

§  790. 

Tympani  cavitatem  pars  intima  sequitur  organi  au¬ 
ditus,  nomine  labyrinthi.  Constat  1°  anterius  cl  inte- 

rius  quadam  parte ,  cui  ob  figuram  uorneu  cochleae 
est  impositum;  2°  posterius  et  anterius  tribus  canali¬ 
bus  semicircularibus  et  demum  medio  cavo  inter  illos 
canales  et  cochleam ,  nomine  vestibuli. 

§  791. 

Quod  primum  ad  vestibulum  allinet,  habet  hoc  ca¬ 
vum  duas  parvas  foveas,  prominentia  quadam  s.  crista 
pyramidali  separatas ,  quarum  altera  fossa  subrotunda 
dicitur  s.  recessus  hemisphaericus ,  altera  fossa  semio- 
valis  s.  recessus  hemiellipticus ,  et  magis  retrorsum  et 
superius  locata  est.  Praeterea  in  idem  vestibulum  fo¬ 
ramen  patet ,  quod  fenestra  ovalis  dicitur ,  tum  aditus 
ad  cochleam  s.  apertura  scalae  vestibuli  et  quinque  de¬ 
nique  canalium  semicircularium  ostia. 

§  792. 

Canales  semicirculares  tres  exstant,  eorumque  unus 
anterior  superior  dicitur,  alter  posterior ,  tertius  ex¬ 
terior  s.  horizontalis ;  omnes  in  vestibulum  hiant. 
Canalis  superioris  anterioris  ostium  anterius  dilatatum 
est,  et  sic  ampullam  superiorem  format,  sed  ostium 
posterius  confluit  cum  ostio  superiore  canalis  semicir¬ 
cularis  posterioris.  Hujus  canalis  semicircularis  ostium 
inferius  dilatatum  etiam  ampullam  facit  et  quidem  in¬ 
feriorem.  Canalis  semicircularis  horizontalis  duobus 
separatis  ostiis  in  vestibulum  hiat  ej  usque  ostium  an¬ 
terius  ampullam  facit  exteriorem. 

§  793. 

Vestibulum  cum  canalibus  semicircularibus  vestitur 
interius  praeter  periosteum  altera  quoque  tunica ,  sero¬ 
sa  aquulam  secernente  a  cotuknio  denominatam ,  vel 

cliam  perilymphae  nomine  venientem.  Praeter  hanc 
jam  aquam  vestibulum  et  canales  semicirculares  im¬ 
plentem ,  in  vestibulo  duo  sacculi  sunt,  quorum  alter 
hemxellipticus  in  recessu  ejusdem  nominis  locatus  in 
canales  semicirculares  tubulos  emittit  (ampullae  mem¬ 
branaceae  et  canales  semicirculares  membranacei) 
ab  ossea  canalium  substantia  et  periosteo  et  illa  aqua 
separatos  et  in  hac  veluti  suspensos.  In  ampullis  mem¬ 
branaceis  septum  est  transversum,  quo  cavum  ejus  in 
unam  partem  separatur  ad  saccum  hemiellipticum  du¬ 
centem,  in  alteram,  ex  qua  via  ducit  in  membranaceos 
canales.  —  Alter  sacculus  rotundus  dicitur,  qui  in 
recessu  hemispharico  locatus ,  non  communicat  cum 
priore  sacculo. 

§  794. 

Et  sacculi  et  tubuli  illi  s.  canales  semicirculares 
membranacei  impleti  sunt  aqua  ( 'endolympha  s.  hu¬ 
mor  vitreus  auris)  et  sacculi  insuper  parvis  crystallis 
inprimis  e  muco  et  carbonate  et  phosphate  calcis  con¬ 
fectis  (Ot  olit  hi). 

Denique  in  vestibulum  transit  aquaeductus  vestibuli , 
scilicet  processus  durae  matris ,  quo  fibrosa  tunica 
vestibuli  (periosteum)  conjungitur  cum  illa  membrana. 

§  795. 

Quae  superest  tertia  labyrinthi  pars  cochleae  nomine, 
canalis  est  in  spiram  contortus  et  fere  transversim  in 
parte  petrosa  locatus  cum  basi ,  quae  meatum  audi¬ 
torium  internum  spectat  et  apice ,  quae  cupula  nun¬ 
cupatur.  Canalis  cochleae  convolvitur  circa  fulcrum 
nomine  modioli,  in  quo  basis  distinguitur  foraminulis 
( tractus  spiralis  foraminosus)  perforata ,  media  pars 
s.  columella  ,  quae  quamvis  spongiosa  ossea  substantia 

confecla  ,  centralem  tamen  canalem  continet  ,  deni¬ 
que  modioli  lamina  ,  in  quam  columella  transit  , 
quaeque  infundibiliforme  spatium  comprehendit  nomine 
scyphi  s.  infundibuli ,  cupula  obtectum.  Ipse  demum 
canalis  circumvolutus  duobus  gyris  cura  dimidio  com¬ 
positus  ,  compacta  circumdatur  ossea  partis  petrosae 
substantia ,  quae  ipsius  canalis  parietem  exteriorem 
format ,  dum  inferior  paries  modiolo  fit  et  columella. 
Primus  gyrus  circa  basin  modioli  decurrit,  secundus 
circa  columellam  ,  tertius  dimidius  in  scypho  est. 
Quisque  gyrus  horizontali  lamina  spirali  in  duas  partes 
s.  scalas  dividitur,  quarum  illa,  quae  apici  cochleae 
propior  est  et  in  tympanum  per  foramen  rotundum 
aperitur,  scala  tympani  nuncupatur,  altera  basi  coch¬ 
leae  propior  in  vestibulum  aperta  scala  vestibuli 
dicitur.  Ipsius  autem  laminae  spiralis  duae  partes  sunt, 
altera  ossea  ( zonula  ossea  laminae  spiralis)  quae  ip¬ 
sa  partim  a  basi  modioli  producta,  partim  a  colu¬ 
mella  ,  duabus  laminis  osseis  constat  cum  spatiolo  in¬ 
termedio  ( tubulus  spiralis  modioli )  et  in  scypho 
cum  hamulo  suum  finem  facit ,  adeoque  ut  in  tertio 
gyro  desit;  altera  laminae  spiralis  portio  membrana¬ 
cea  est  facitque,  ut  nulla  unius  scalae  in  alteram  via 
sit ,  tamen  quum  ad  cupulam  ascendat ,  ipsa  in  os¬ 
seo  scypho  alterum  veluti  membranaceum  format  scy¬ 
phum  ,  in  quo  scalae  secum  invicem  communicant.  — 
Caeterum  cochlea  suum  periosteum  habet  et  aquulam 
labyrinthi. 

§  796. 


Organon  auditus  nervos  suos  accipit  auxiliares  a 
glossopharyngei  ramo  tvmpanico  s.  nervo  jacobsoixii  , 
a  nervo  faciali,  forsan  etiam  a  ganglio  otico ,  a  ramo 
tertio  quinti  paris,  cl  a  vago. 

§  .797. 


Nervus  acusticus  solus  auditum  facit.  Constat  hic 
nervus  duobus  ramis,  (fuorum  alter,  nervus  vestibuli , 
ad  membranam  penetrat ,  cum  sacculorum  vestibuli , 
tum  ampullarum  membranacearum,  ultra  ampullas  non 
procedens  et  in  his  semilunari  in  duo  cornua  producto 
fine  terminatus,  in  quo  sunt  plexus  ei  ansae  termina¬ 
les  cum  globulis  gangliorum  nucleatis  inter  filamenta 
nervea ;  alter,  nervus  cochleae ,  modiolum  intrat,  fila¬ 
mentaque  sua  emittit  inter  laminas  laminae  spiralis. 

§  798. 

Audimus,  si  animus  sonoros  corporum  tremores  per¬ 
cipit. 

§  799. 

Sonus  est  aeris  vel  solidorum  corporum  vibrationum 
perceptio  per  auditum. 

§  800. 

Tonus  est  series  semet  ex  ordine  excipientium  so¬ 
norum  ,  qui  unicam  perceptionem  movent. 

§  801. 

Si  chorda  aliqua  parum  tensa  sit ,  et  vehementer 
percutiatur ,  parvus  vel  nullus  sonus  elicitur ,  quamvis 
in  magnas  agatur  oscillationes ;  si  vero  valde  tensa 
fuerit ,  clare  sonat  eadem ,  licet  parum  percutiatur. 

§  802. 

Toni  graves  sunt  vel  acuti,  et  omnes  vel  ad  hos 

vel  ad  illos  referuntur ,  ut  iermini  vero ,  in  quos  desi¬ 
nunt  graves,  et  a  quibus  incipiunt  aculi,  ex  arbitrio 
pendeant.  Graves  soni  paucioribus  constant  vibratio¬ 
nibus  ,  acuti  pluribus.  Si  minus  quam  32  vibrationes 
intra  secundum  temporis  oriantur ,  auris  plerumque 
non  audit,  et  pariter  non  audit,  si  intra  idem  tem¬ 
pus  plus  quam  18000-21000  oriantur. 

§  803. 

Attamen  ratio,  qua  fit,  ut  altissimi  toni  non  perci¬ 
piantur  ,  forsan  non  in  eo  est ,  quod  copia  oscillatio¬ 
num  nimis  magna  sit ,  sed  quod  oscillationes  ipsae 
nimis  sint  debiles.  Atque  ita  si  oscillationum  numerus 
minus  quam  30  intra  minutum  secundum  temporis 
oriantur  ,  jamque  nullus  audibilis  tonus  fiat ,  causa 
non  ideo  in  nimis  parva  oscillationum  quantitate  vide¬ 
tur  ,  sed  in  nimis  magno  temporis  inter  singulas  vi¬ 
brationes  intervallo. 


§  204. 

Robur  tonorum  pendet,  et  a  magnitudine  tremoris 
partium ,  et  a  multitudine  partium ,  et  augetur  a  crebris 
reflexionibus  semet  celerrime  excipientibus. 

§  705. 

Propagantur  toni  per  omnia  corpora  elastica ,  per 
dura  corpora  ,  aquam  ,  aerem. 

§  806. 

Consonare  autem  tenentur  omnia ,  quae  unisone  vel 
in  octavis  gravioribus  tensa  sunt,  quam  corpus  sonans 
percussum. 


§  807. 

Si  per  corpus  continuum ,  cujus  particulae  unifor¬ 
mes  sunt,  propagetur  tonus,  hic  parum  amittit  de  vi 
sua  ,  sed  debilitatur  idem ,  si  a  solido  corpore  in  li¬ 
quidum  ,  vel  a  liquido  in  solidum  transeat. 

§  808. 

Ubi  tremores  aeris  in  dura  corpora  incidunt,  haec 
contremiscere  coguntur,  ut  corpus  primum. 

§  809. 

Celeritas,  qua  soni  in  uniformi  medio  propagantur, 
pendet  ex  illius  spissitudine  et  elasticitate  specifica;  in 
sicco  aere  intra  minutum  secundum  temporis ,  calore 
0°  sonus  spatium  332,24  metr.  percurrit. 

§  810. 

Linea  recta,  quae  ad  perpendiculum  disponitur  su¬ 
perficiei  undae  sonorae,  vocatur  radius  soni,  indicat- 
que  directionem ,  qua  adveniunt.  Mens  in  dijudi¬ 
cando  loco ,  ubi  locatum  est  corpus  sonans ,  id  sem- 
per  ponit  in  directione  ,  qua  auris  a  radiis  soni 
omnium  vehementissime  commovetur. 

§  811. 

Sonus  conservari  potest,  et  fere  illibatus  ab  uno 
loco  ad  alterum  pervenire,  si  tubis  s.  canalibus  immit¬ 
tatur,  quorum  parietes  impediant,  quominus  ille  sese 
expandat.  Sic  cl.  biot  ad  distantiam  3000  pedum  in 
extremo  cujusdam  aquaeductus  se  audivisse  narrat, 
quod  alius  locutus  erat  in  altero  extremo. 

§  812. 

Polest  quoque  sonus  lucis  instar  colligi  in  exiguum 
locum,  qui  quasi  focus  ejus  existit,  si  tubis  immitta¬ 
tur,  quae  ex  lato  ore  in  angustum  canalem  desinunt; 
jam  si  angustiori  orificio  aurem  applices ,  sonus  ex 
angustia  aurem  ingreditur  et  validissime  concutit  mem¬ 
branam  tympani. 

§  813. 

Undae  sonorae ,  quae  in  centro  parabolae  excitantur , 
procedunt  fere  uti  in  tuba  sic  dicta  communicante; 
quo  phaenomeno  nititur  exstructio  tubae  stentoreae , 
cujus  parietes,  si  conici  sint,  radios  sonoros  sinunt  in 
axeos  directione  propagari.  Per  ejusmodi  tubam  vox 
robusti  hominis  ad  distantiam  audiri  potest  18000  pedum. 

§  814. 

Quoniam  sonus  in  aere  species  undae  est ,  ipse  a 
corpore ,  in  quod  excurrit ,  reflecti  potest  et  redire  ad 
locum ,  e  quo  exierat ;  jam  imago  s.  echo  adest , 
quando  sonus  reflexus  ad  locum  suae  originis  percipi¬ 
tur,  distinctus  a  primo. 


§  815. 

Ut  vero  auris ,  quae  sonos  infinita  celeritate  semet 
sequentes  non  distinguit,  audiat  imaginem ,  satis  magna 
requiritur  objecti  reflectentis  distantia. 

§  816. 

Caelerum  reflectuntur  radii  sonori  sub  eodem ,  quo 
incidunt  angulo. 

§  817. 

j. 

Undae  sonorae  cum  per  ossa  capitis ,  tum  per  me¬ 
atum  auditorium  externum  ad  nervum  acusticum  ve¬ 
nire  possunt. 

§  818. 

Soni  qui  extra  nos  generantur,  et  per  aerem  adve¬ 
niunt,  ad  nervum  acusticum  imprimis  per  meatum  au¬ 
ditorium  externum  veniunt. 

§  819. 

Qui  vero  in  ipso  corpore  nostro  generantur ,  uti 
vox  propria ,  sonus  ab  aere  per  nares  intrante  vel 
exeunte ,  sonus  a  percussis  membris  nostris ,  a  capite 
percusso ,  caet. ,  isti ,  neglecto  meatu  auditorio  exter¬ 
no  ,  auditus  sensum  procreant. 

§  820. 

Auris  externa  cum  meatu  auditorio  externo  facta  est 
ad  recipiendos  sonos ,  eosque  tubae  acusticae  instar 
colligendos  veluli  in  focum  ,  et  ducendos  ad  membra¬ 
nam  tympani. 


§  821. 

Si  consideremus  aurem  externam  natura  cartilaginis, 
eamque  cartilaginem  valde  elasticam,  tum  cutem  auris 
cartilaginem  obducentem  valde  tensam  et  arctissime  per 
paucissimam  cellulosam  telam  cum  cartilagine  conjun¬ 
ctam  ,  denique  auriculam  prominentem  et  cum  superius 
tum  posterius  a  capite  adeo  remotam ,  ut  facile  pos¬ 
sit  in  tremores  commoveri ,  tum  vix  dubitandi  locus 

est,  quin  ipsa  auris  externa  cum  meatu  auditorio  ex¬ 
terno  a  sonis  in  tremores  cieatur ,  et  cum  aere  harmo¬ 
nice  contremiscat.  Accedit ,  quod  auriculae  sui  mus¬ 
culi  sunt,  non  ejusmodi  quidem,  ut  visibilem  ple¬ 
rumque  motum  faciant,  sed  ut  diversae  paries  auriculae 
diverso  gradu  tendantur,  et  omnibus  advenientibus 
sonis  accommodentur  et  cum  illis  harmonice  con¬ 
tremiscant  suisque  vibrationibus  sonum  augeant ,  vel 
etiam  suos  tremores ,  neglecto  poro  externo ,  sive 
cum  membrana  tympani  communicent,  sive  cum  cra¬ 
nii  ossibus. 

§  822. 

Quam  plurimos  radios  sonoros  tum  recipi  ab  aure 
docent,  si  haec  ita  distet  a  capite,  ut  cum  hoc  angu¬ 
lum  faciat. 


§  823. 

Musculi,  qui  a  capite  ad  auriculam  tendunt,  inpri- 
mis  etiam  id  facere  videntur,  nt  initium  meatus  au¬ 
ditorii  dilatetur ,  et  sic  quam  plurimos  recipere  sono¬ 
ros  radios  possit. 

§  824. 

Quum  meatus  auditorius  non  rectus  sit ,  sed  intorto 
ductu  feratur ,  reflexiones  soni  augentur  et  vis  soni 
augetur. 

§  825. 

Eo ,  quod  cartilago  auris  cute  obtecta  est ,  impedi¬ 
tur  ,  quominus  clangosi  evadant  soni. 

§  82G. 

In  membranam  tympani  incidunt  soni  per  meatum 
auditorium  advenientes ,  eamque  reflexi  et  robore  aucti 
concutiunt. 


§  827. 

Obliquus  membranae  tympani  situs  factus  forsan  est , 
ne  recta  linea  illam  sonus  feriat,  sed  post  varias  in 
meatu  auditorio  reflexiones  oblique  incidat,  quominus 
a  sonis  intensioribus  aegre  afficiatur  membrana. 

§  828. 

Membrana  tympani  semper  adeo  quidem  tensa  est , 
ut  cum  illapsis  sonis  contremiscat ,  sed  insuper  per 
tensorem  tympani  musculum  magis  etiam  tendi  potest, 
ut  scilicet  cum  omnibus  tonis  harmonice  contremiscat , 
itaque  pariter  ad  graves  sonos  audiendos  laxetur,  ad 
acutos  magis  tendatur. 


§  829. 

Praeeunte  savart  ,  recentiores  fere  omnes  membra¬ 
nam  tympani  credunt  laxari  ad  debiles  exaudiendos 
sonos,  verum  tendi,  si  nimis  fortis  et  ingratus  sonus 
sit ,  ut  itaque  membrana  illa  etiam  moderandae  nimiae 
sonorum  impressioni  serviat.  Quae  doctrina  probabilior 
quam  veterum  contraria  doctrina  videtur  cogitanti , 
musculos  ab  incitamentis  haud  adeo  ad  laxationes  sti¬ 
mulari,  sed  ad  contractiones;  etenim  si  verum  esset, 
quod  veteres  docuerunt ,  tum  nimia  sonorum  vis  non 
contractionem  efficeret  musculi  tensoris  tympani ,  sed 
relaxationem.  Caeterum  aucta  tensio  inprimis  solum 
moderat  fortes  sonos  graves ,  non  acutos ,  siquidem 


aucla  tensio  impedit,  quominus  cum  sonis  gravibus 
facile  contremiscat  vibretque. 

§  830. 

Tenditur  membrana  tympani  per  musculum  tenso¬ 
rem  ,  qui  eam  versus  interiora  trahit.  Forsan ,  quo¬ 
minus  in  hac  actione  illius  musculi  simul  stapes 
in  fenestram  ovalem  urgeatur  ,  huic  ossiculo  suus 
additus  musculus  est,  talem  stapedis  motum  impe¬ 
diens. 


§  831. 

Certi  nihil  scimus  de  motu  stapedis  et  de  actione 
musculi  stapedii.  Forsan  hic  conspirat  cum  tensore 
tympani,  et  pariter  introrsum  membranam  tympani 
trahit ,  eamque  sic  tendit. 

§  832. 

Tensor  tympani ,  qui  a  pterygoideo  interno  nervum 
accipit,  non  immediate  voluntati  subjectus  est,  sed 
mediale,  si  attentione  distincte  audire  velis. 

§  833. 

Ganglion  oticum  inter  et  organon  auditus  aliquam 
rationem  intercedere ,  nondum  satis  confirmatum  est. 
Nullam  autem  intercedere  rationem  ,  pariter  non  cer¬ 
tum  est. 


§  834. 

Ruptura  membranae  tympani  plerumque  non  tollit 
auditum  ,  sed  hunc  debilitare  solet. 

§  835. 

Tremores  in  membrana  tympani  suscitati  partim  cum 
ossibus  auditus  communicantur ,  et  ab  his  cum  vesti¬ 
bulo  ,  partim  cum  aere ,  qui  in  tympani  cavo  est  et 
ab  eo  aere  cum  membrana  fenestrae  rotundae  et  sic 
cum  cochlea. 


§  836. 

Errarunt,  qui  non  duplico  ista  via,  sed  alterutra 
propagationem  fieri  docerent. 

§  837. 

Fortior  vero  videtur  propagatio  per  ossicula  auditus , 
nam  per  haec  ossicula  eo  facilius  propagantur  vibra¬ 
tiones  ,  cum  universe  facile  vibrent  corpora  solida 
quae  affixa  sunt  membranae  elasticae  et  insuper  acre 
cincta. 

§  838. 

Propagatio  vibrationum  per  aerem  cavitatis  tympani 
ad  fenestram  rotundam  non  solum  debilior  videtur, 
sed  ejus  forsan  clangor  etiam  differt ,  siquidem  ad  fe¬ 
nestram  ovalem  undae  veniunt  corporum  solidorum , 
ad  fenestram  rotundam  undae  aeris. 

§  839. 

Destructis  et  solutis  ossiculis  auditus ,  hic  sensus  de¬ 
bilitatur  quidem,  sed  non  tollitur. 

§  840. 

In  tympani  cavo  aer  est,  qui  efficit  cum  ut  per 


ossicula  auditus  tremores  facilius  propagentur,  tum  ul 
aliae  vibrationes  ad  membranam  tympani  secundariam 
veniant.  Jam  vero  tuba  aerem  ad  tympani  cavum 
admittit,  ej usque  aequilibrium  cum  aere  externo  sus¬ 
tinet  ,  nimiamque  tensionem  membranae  tympani  ex 
aere  leviore  aut  compresso  orientem  imminuit.  Tum 
quoque  tuba  motu  ciliari  epithelii  sui  mucum  potest 
c  cavitate  tympani  evacuare.  Denique  resonantiam 
forsan  auget,  uti  foramina  in  tabula  lignea  violinae, 
quin  corrigit  forsan  clangorem. 

§  841. 

Attamen  tubae  Eustachianae  obstructio  non  surdos 
facit,  sed  tantum  surdastros,  idque  ita,  ut  continuus 
fere  susurrus  animadvertatur  ab  aegrotis. 


§  842. 

Quod  ad  cellulas  mastoideas  allinet,  dissensio  qui¬ 
dem  est ,  num  illae  osseis  suis  parietibus  aereque  suo 
robur  soni  augeant,  an  potius  derivationi  serviant 
et  suffocationi  vibrationum ;  tamen  prior  sententia  pro¬ 
babilior  videtur. 

§  843. 

Aquula  labyrinthi  in  tremores  commota  impellit 
nervum  acusticum  ,  et  si  salis  foriis  impressio  facta  in 
eum  nervum  sit ,  sensus  auditus  nascitur. 

§  844. 

Soni  ad  labyrinthum  duci  possunt  neglecto  etiam 
meatu  auditorio  externo;  sic  sonum  a  terra  pede  per¬ 
cussa  editum  clausis  audio  auribus;  sic  pariter  distine- 

tc ,  clausis  auribus ,  propriam  vocem  audio ,  eliam 
tussin,  sternutationem,  caet. 

§  845. 

In  quo  casu  credimus  tremores  in  membris,  in  os¬ 
sibus  capitis  generatos  propagari  illibata  vi  inprimis  ad 
cochleam ,  ut  in  hac  parte ,  sed  etiam  in  caeteris  laby¬ 
rinthi  partibus  nervum  acusticum  commoveant. 

§  846. 

Locus,  a  quo  ad  nos  sonus  veniat,  cognoscitur  ex 
diversa  impressione ,  quam  ille  in  dextram  et  sinistram 
facit  aurem;  quare  caput  et  cum  capite  aurem  vertere 
solemus  ad  eum  locum ,  quo  causam  soni  esse  suspi¬ 
camur. 


§  847. 

Distantia  soni  dijudicatur  e  diversa  impressionis  vi, 
qua  aures  commoventur. 

§  848. 

Quum  loqui  vix  et  ne  vix  quidem  discant,  qui  au¬ 
ditus  sensu  a  primis  vitae  annis  careant,  salis  intelli- 
gilur  maxima  vis,  quam  auditus  in  perficiendum  intel¬ 
lectum  ,  rationem ,  omnesque  animi  dotes  habeat. 

SECTIO  VI. 

De  visu. 


%  849. 

"^isus  organon  primarium  est  bulbus  suis  membranis 
ct  humoribus  constitutus.  Ad  bulbi  tutelam  factae 
sunt  orbita ,  supercilia ,  palpebrae  cum  ciliis ,  folli¬ 
culi  sebacei  et  organa  lacrymalia. 

§  850. 

Supercilia  sunt  colliculi  illi  tumidi  utrinque  sub  ima 
fronte  collocati,  qui  sylvae  instar  pilis  hirti,  lucem  ad 
perpendiculum  decidentem  arcent ,  sudoremque  frontis 
derivant ;  quin  cum  una  serviant  animi  affectibus  ex¬ 
primendis,  supercilia  musculis  tum  sursum,  tum  deor¬ 
sum  ,  tum  introrsum  trahi  possunt. 

§  851. 

Palpebrae  duplice  constant  membrana ,  exteriore  s. 
cute  et  interna  s.  conjunctiva ,  inter  quas  fibrae  inter¬ 
nae  musculi  orbicularis  sunt  cum  fibro- cartilaginea 
substantia  larsi  nomine  in  palpebra  superiore  sed  firma 
cellulosa  tela  in  palpebra  inferiore.  Palpebrae  pilos 
(cilia)  producunt,  qui  cum  palpebris  ipsis  alteram 
maxime  necessariam  tutelam  constituunt.  Clauditur 
oculus  et  contra  lucem  aliaque  defenditur  palpebris 
orbiculari  musculo  compressis ,  et  aperitur  contractione 
musculi  levatoris  palpebrae  superioris. 

§  852. 

Interna  palpebrarum  membrana,  in  quam  externa 
cutis  transit,  conjunctiva  appellatur,  in  sano  statu 
alba ,  nec  epithelio  destituta ,  nec  glandulis  mucum  se¬ 
cernentibus. 

%  853. 

Ut  lubricae  reddantur  palpebrae  et  lacrymae  miti¬ 
gentur,  in  palpebra  cum  superiore,  tum  inferiore, 
quin  in  ipso  tarso  palpebrae  superioris ,  folliculi  se¬ 
bacei  sunt ,  sebum  secernentes.  Eidem  commodo  de¬ 
stinati  etiam  illi  sunt  folliculi  pariter  sebacei ,  qui  in 
cantho  interno  oculi  carunculam  lacrymalem  con¬ 
stituunt  et  lemam  secernunt. 

§854. 

Lacrymae  parantur  in  duabus  conglomeratis  glandu¬ 
lis,  una  superiore,  altera  inferiore,  quae  in  orbita 
sedem  tenent  versus  tempora  in  quadam  fovea  hujus 
cavi.  Ex  iis  sex  septeinve  oriuntur  ductus  excretorii 
aliquot  lineis  supra  tarsum  superiorem  in  interna  facie 
palpebrae  se  aperientes. 

Lacrymae  bulbum  et  palpebras  humectant,  lubri¬ 
cant,  lavant,  purgant;  in  lacrymantibus  super  genas 
defluunt ,  in  reliquis  absorbentur  per  orificia  duo  aperta 
ad  angulum  internum  oculi  locata,  unum  superius, 
alterum  inferius,  nomine  functorum  lacrymalium; 
haec  ad  canaliculos  lacrymales  vehunt  et  in  sac¬ 
cum  lacrymalem ,  locatum,  quo  loco  os  unguis  et 
processus  nasalis  maxillae  superioris  concurrunt ,  ut 
lacrymae  ex  eo  demum  sacco  in  canalem  lacryma¬ 
lem  continuato  in  nasum  sub  osse  spongioso  inferiore 
effundantur 

§  855. 

Bulbus  ipse  qui  in  orbita ,  periosteo  obtecta  et 
multa  pinguedine  repleta ,  quasi  pulvinare  quiescit , 
similis  est  globi  et  constat  diversis  membranis  atque 
humoribus. 

§  850. 

Praeter  membranas,  quae  bulbo  propriae  sunt,  an¬ 
terior  ejus  regio  etiam  conjunctiva  obtegitur,  quae 
epithelio  constat,  strato  papillari  et  corio.  —  Quin 
conjunctiva  vasa  sanguifera  nervosque  habeat,  nemo 
nostra  certe  aetate  in  dubium  vocabit. 

§  857. 

Exterior  membrana,  quae  sclerotica  appellatur,  et 
fibrosa  indole  est ,  extimum  bulbi  involucrum  consti¬ 
tuit  in  parte  maxima  posteriore ,  nam  in  anteriore 
parte  ipsa  desinit,  cum  cornea  pellucida  se  conjungens. 
Vasa  et  nervos  in  parenchymate  suo  non  exhibet. 
Inservit  figurae  bulbi  servandae,  praebet  punctum  fixum 
iis  musculis ,  qui  bulbum  movent.  Perforatur  a  nervo 
optico  et  nervis  vasisque  ciliaribus.  Ejus  interna  fa¬ 
cies  ope  telae  cellulosae  colore  fusco  ( lamina  fusca) 
cum  choroidea  conjungitur. 

§  858. 

Utque  sclerotica  maximam  posteriorem  partem  ex¬ 
timae  membranae  bulbi  constituit,  sic  CGrnea  pellucida 
ejus  partem  anteriorem  minorem.  Potest  haec  mem¬ 
brana  in  plures  laminas  findi ,  inter  quas  est  humor 
pellucidus,  post  mortem  turbidus;  laminae  ipsae  fibris 
confectae  sunt.  Anterior  facies  obtegitur  continuatione 
conjunctivae,  epithelio  quidem  confectae,  sed  corio 


carentis ,  interior  facies  s.  posterior  alia  membrana 
quadam,  cui  nomen  est  membranae  humoris  aquei , 
quaeque  vero  etiam  a  wrisbergio  vel  demoursio  vel 
descevietio  denominatur ,  et  ad  iridis  faciem  anterio¬ 
rem  transire  creditur.  Conjunctiva  corneae  in  fetu  vas¬ 
culis  rubrum  sanguinem  vehentibus  instructa  est ,  sed 
non  ita  post  partum ,  certe  in  homine  sano.  Corneam 
nerveis  ramulis  instructam  esse  et  quidem  a  ciliaribus 
ortis  receutior  docuit  aetas.  Cum  sclerolica  non  eodem 
semper  modo  cornea  conjuncta  est. 

#  859. 

Membranae,  quae  nunc  sequuntur,  sunt  m.  vascu¬ 
losa  et  iris.  —  Membrana  vasculosa  s.  choroeides , 
incipit  ab  eo  loco ,  quo  nervus  opticus  bulbum  intrat , 
decurritque  usque  ad  finem  anteriorem  scleroticae,  eo 
loco  cum  hac  membrana  firmiter  per  telam  cellulosam 
albam  concreta ,  quo  annulus  fit  orbiculi  ciliaris  s. 
ligamenti  ciliaris  nomine.  Credunt  nonnulli  choroei- 
deam  duplice  constare  lamina ,  cujusque  interiorem 
laminam  membranam  ruyschix  appellant.  Caeterum 
tota  membrana  vasculis  plurimis  constat ,  tela  cellulosa 
inter  se  junctis.  Nervos  non  exhibet. 

Quo  loco  in  exteriore  choroeideae  facie  ligamentum 
ciliare  est ,  eodem  de  interiore  facie  mullae  plicae 
oriuntur  (processus  ciliares ) ,  quae  conjunctae  annuli 
figuram  exprimunt  nomine  corporis  ciliaris.  Jam  vero 
illi  processus  cohaerent  cum  margine  capsulae  lentis. 

§  860. 

Sunt,  qui  a  ciliari  ligamento  fulcimentum  iridi  prae¬ 
stari  arbitrentur ;  alii  vero  in  hoc  ligamento  focum 
vcluti  ponunt  scnsibililatis  ejus  omnis,  quae  in  ante¬ 
riore  bulbi  parte  est. 

§  8G1. 

later  ligamentum  ciliare  et  corneae  marginem  sinus 
circularis  venosus  est  ( circulus  venosus  uovn  s.  cir¬ 
culus  venosus  iridis  zinnii  s.  canalis  foutanae  s. 
canalis  schlejimii)  ,  qui  venosum  sanguinem  recipit 
e  venulis  cum  iridis ,  lum  corporis  ciliaris. 

§  862. 

Uti  sclerotica  anterius  corneae  adaptata  est  ,  sic 
choroeideae  adaptatur  iris ,  ffnae  a  sede  orbiculi  cilia¬ 
ris  recta  introrsum  procurrit  circulum  faciens ,  in  cu¬ 
jus  medio  foramen  est  s.  pupula.  Anterior  iridis  fa¬ 
cies  diversis  in  hominibus  diverso  colore  tincta  est, 
posterior  vero ,  quae  uvea  appellatur ,  pigmento  nigro 
est  obducta.  Cohaeret  quidem  ejus  margo  exterior 
cum  corpore  ciliari,  verum  tamen  a  choroeidea  differt. 
Constat  nempe  non  modo  vasculis  plurimis ,  nervisque 
sed  etiam  fibris  carneis.  Vasorum  iridis  distributio 
elegantissima  est.  Ambae  nempe  arteriae  ciliares  lon¬ 
gae  s.  anteriores  inter  sclerolicam  et  choroeideam  an¬ 
teriora  versus  ad  orbiculum  ciliarem  procedunt  et  nunc 
divaricantes  suis  ramis  se  invicem  amplexae  ad  margi¬ 
nem  anteriorem  iridis  circulum  faciunt ,  cui  ramuli 
arteriarum  ciliarium  brevium  s.  posteriorum  se  immis¬ 
cent.  Ex  hoc  circulo  rami  oriuntur  convergendo  ad 
pupulam  tendentes  radiorum  instar,  qui  prope  pupu¬ 
lam  ad  novum  circulum  minorem  confluunt.  —  Nervi 
ciliares  per  orbiculum  ciliarem  iridem  adeuntes ,  radio¬ 
rum  instar  per  iridem  decurrunt. 

§  863. 

Fibrae  carneae  iridis  arcus  faciunt,  quorum  con¬ 
vexitates  semet  invicem  tangunt  ;  eorum  maximus 


numeras  currit  ab  ambitu  iridis  aci  pupillam ,  mini¬ 
mus  circularem  decursum  tenet ;  tamen  circulares  fibrae 
vel  omnes  vel  plurimae  oriuntur  a  prioribus ,  quae 
se  findunt  et  nonnullas  in  circulum  circumducunt. 
Strias  transversas  in  humano  genere  fibrae  iridis  non 
habent  sed  habent  in  avibus  et  amphibiis. 

§  864. 

Pupula  s.  pupilla  non  eandem  semper  diametrum 
exhibet,  sed  a  multa  luce  contrahitur,  a  pauca 
dilatatur;  contrahitur  in  eo,  qui  propinqua  intuetur 
objecta,  dilatatur  in  contemplatione  objectorum  remo¬ 
torum. 

§  865. 

De  causa  dilatationis  et  contractionis  multum  dispu¬ 
tatum  est ,  idque  maxime  quo  tempore  fibrae  carneae 
iridis  nondum  observatae  erant ,  aut  potius  nondum  in¬ 
tellecta  illarum  fibrarum  carnea  natura.  Facilior  autem 
jam  est  explicatio,  si  cum  recentioribns  non  carneas  so¬ 
lum  fibras  adesse  doceamus ,  sed  insuper  alias  etiam  pu¬ 
pillam  contrahentes  fibras  et  alias  illam  dilatantes.  Fi¬ 
brae  carneae  iridis  nervos  suos  repetunt  partim  ab  oculo¬ 
motorio,  ergo  a  cerebro,  partim  a  nervis  spinalibus  cer¬ 
vicalibus.  Oculomotorius  scilicet  ramum  brevem  ad 
ganglion  ophthalmicum  mittit,  sed  nervi  cervicales 
spinales  mittunt  ramulos,  quorum  alii  quidem  ganglion 
nervi  vagi  intrant  ,  alii  ganglion  cervicale  superius 
nervi  sympathici ,  attamen  omnes  iterum  ab  his  dece¬ 
dunt  per  ramos  caroticos  et  per  ramum  primum  nervi 
trigemini  in  radicem  longam  ganglii  ophthalmici  ex¬ 
currunt  ,  eamque  constituunt.  Jam  credunt  fibras 
motorias  et  sensiles  mitti  ad  ganglion  ophthalmicum 
cum  per  ejus  radicem  brevem,  tum  per  longam,  et 


insuper  vim  cerebralem  contrariam  esse  vi  spinali 
el  scilicet  vim  spinalem  fibris  dilatantibus  iridis  prae- 
esse,  vim  cerebralem  fibris  pupillam  arctantibus,  ergo 
per  oculomotorium  arctari  pupillam ,  sed  dilatari  per 
nervos  spinales. 

§  866. 

Motum  iridis  per  reflexionem  contingere ,  non  di¬ 
recta  affectione  nervorum  iridis ,  satis  constat. 

§  867. 

Ex  alia  doctrina  motus  iridis  et  pupillae  explica¬ 
tur  ex  majore  minoreve  vasorum  iridis  impletione. 
Qui  sic  cogitant ,  possunt  penis  erectionem  spectare , 
etiam  faciei  ruborem  ex  pudore ,  aliaque  ,  quae  phae¬ 
nomena  pariter  nerveo  systemate  tenentur. 

§  868. 

In  fetu  a  tertio  quartove  mense  ad  finem  octavi 
mensis  pupilla  clausa  est  membrana ,  quae  iridis  faciem 
anteriorem  obtegens  praetendit  pupulam  eamque  clau¬ 
dit.  Quae  membrana  nomine  membranae  pupillaris 
duabus  membranis  constare  videtur,  quarum  altera 
forsan  cohaeret  cum  membrana  humoris  aquei,  altera 
capsula -pupillaris  nuncupata,  per  cameram  oculi  pos¬ 
teriorem  ad  capsulae  lentis  faciem  posteriorem  tendit. 

§  869. 

Interna  choroeideae  et  posterior  iridis  facies  oblecta 
est  pigmento  nigro,  in  quo  distinguenda  est  mem¬ 
brana  ,  forsan  cellulosa ,  et  atrum  quoddam  principium. 
Scilicet  microscopii  ope  in  pigmento  cernuntur  cel- 


Iulae  angulis  sex  praeditae,  quae  molcculis  nigris  sunt 
impletae,  excepto  loco  medio,  quem  occupat  nucleus. 
Singulae  autem  cellulae  sibi  adjunctae  videntur  per 
telam  cellulosam. 

§  870. 

Inter  intimam  bulbi  membranam ,  quae  nervea  ap¬ 
pellatur  ,  et  choroeideam  multi  medici  quamdam  sero¬ 
sam  tunicam  adesse  docent ,  nomine  membranae  ja- 
cobsii  s.  tunicae  serosae  bulbi ;  quin  sunt ,  qui  cre¬ 
dant  illam  continuari  usque  ad  cameram  anteriorem 
oculi,  ibique  cum  membrana  humoris  aquei  cohae¬ 
rere.  Tamen  haud  pauci  dissentiunt ,  docentque  pro 
ea  membrana  habitas  fuisse  et  cylindros  et  papillas 
retinae ,  ab  aliis  cellulas  pigmenti ,  obsessas  vaginulis 
cvlindrorum  et  papillarum  retinae. 

§  871. 

Ergo  intima  membrana  bulbi  indole  nervea  est  et 
nervea  vel  retina  appellatur;  scilicet  nervus  opticus, 
quam  primum  bulbum  oculi  intravit,  se  explicat  in 
membranae  speciem  ,  quae  retina  est  et  circa  vitreum 
humorem  expansa ,  anterius  usque  ad  marginem  exteri¬ 
orem  corporis  ciliaris  procedit ,  sed  dein  versus  axem 
oculi  reflexa ,  finem  facit ,  margini  exteriori  capsulae 
lentis  imposita.  —  Juxta  locum,  quo  nervus  opticus 
bulbum  intrat,  et  exterius  ab  eo  loco,  in  axe  oculi  ab 
aetatis  anno  secundo  macula  cernitur  flavescens ,  et 
in  media  macula  loculus  sine  medulla  et  a  subjacente 
pigmento  obscurus,  nomine  foraminis  centralis. 

§  872. 

Retina  pluribus  constat  partibus  et  quidem  tcxlcrius 

quibusdam  microscopicis  cylindris  papillisque ;  has  in¬ 
terius  sequitur  slralum  filamentorum  simplicium  et  hu¬ 
jus  strati  et  exterior  et  interior  facies  obsessae  sunt 
globulis  nucleatis  gangliorum.  Jam  quidem  inter  glo¬ 
bulos  nucleatos  internos  et  hyaloideam  vasa  decurrunt 
sanguifera,  verum  praeterea  valentin  intimum  distin¬ 
guit  retinae  stratum,  quo  scilicet  obtectum  sit  inter¬ 
num  stratum  globulorum  nucleatorum  illudque  stratum 
constitutum  vidit  aliis  minoribus  globulis.  —  Cylindri 
(prismata  praeacuta  hannoveri)  et  papillae  (coni  gemini 
hannoveri)  ita  dispositae  sunt ,  ut  cylindri  circulum 
faciant  circa  unam  papillam  et  insuper  qui  ad  exteriora 
spectant  fines  cum  papillarum ,  tum  cylindrorum ,  se¬ 
deant  in  vaginulis,  quibus  interna  facies  cellularum 
pigmenti  obsessa  est. 

Quaestio  est ,  num  filamenta  primitiva  nervi  optici 
desinant  in  retinam  an  in  cylindros  et  papillas.  Si  in 
retinam  excurrant ,  rogandum  est ,  num  cylindri  et 
papillae  proprie  ad  retinam  pertineant,  an  forsan  ja- 
cobsii  membranam  componant.  Quaestio  nondum  so¬ 
luta  est ,  attamen  hoc  verum ,  cylindros  et  papillas 
quodammodo  convenire  cum  tela  nervea. 

§  873. 

Maxima  posterior  bulbi  portio  impletur  corpore 
vitreo ,  quo  nomine  intelligitur  membranula  pelluci¬ 
da,  quae  membrana  hyaloidea  appellatur  et  interius 
cellulas  facit ,  quae  aquoso  impletae  sunt  lmmore. 
Figura  hujus  corporis  ea  est,  quam  bulbus  ipso  ha¬ 
bet,  ut  tamen  anterius  impressio  sit  pro  lente  cry¬ 
stallina  recipienda.  Constat  hyaloidea  cellulis ,  sex  an¬ 
gulis  praeditis  et  nucleis  internis. 

§  874. 

Dixi  relinam  anterius  Tersus  axem  oculi  se  reflec¬ 
tere,  et  ad  capsulam  lentis  procedere;  quod  vero  non 
de  omnibus  retinae  partibus  valet;  scilicet  nervea  portio 
desinit  prope  ciliare  corpus,  neque  versus  axem  oculi  se 
reflectit ,  sed  quae  pars  sese  reflectit  et  capsulam  lentis 
adit,  solum  videtur  internum  retinae  celluloso-vasculo- 
sum  stratum.  Hoc  jam  stratum  in  plicas  figuratum  prae¬ 
tendit  corpus  ciliare  et  nomine  zonulae  ciliaris  lenti 
crystallinae  adjungitur,  vel,  uti  nonnulli  docent,  etiam 
ad  anteriorem  lentis  faciem  pergit  eamque  obtegit. 

§  875. 

Jam  vero  canalis  Petiti  id  spatium  nuncupatur  aere 
inflandum ,  quod  est  inter  membranam  hyaloideam  et 
zonulam  ciliarem. 


§  876. 

De  lente  crystallina  ejusque  capsula  cf  Phys.  gen. 

§  55. 


§  877. 


Spatium,  quod  est  inter  corneae  faciem  concavam 
et  lentis  faciem  anteriorem  ,  cameras  oculi  constituit , 
adeo  ut  quod  ante  iridem  est  spatium,  anterior  ca¬ 
mera  appelletur,  alterum,  quod  pone  iridem,  camera 
posterior.  Utraque  camera  humore  aqueo  impleta  est. 

§  878. 

De  musculis  sex  bulbum  moventibus ,  utet  de  vasis 
ct  nervis  oculi  conferatur  anatome. 

§  879. 

lloc  lamen  monendum  est,  in  axe  bulbi  post  par¬ 
tum  in  hominibus  sanis  nulla  esse  vasa  sanguifera  ,  ne¬ 
que  in  cornea,  neque  in  capsula  lentis,  neque  in  vitreo 
corpore;  nam  eadem,  si  adessent,  visum  turbarent. 

§  880. 

Sine  luce  nullus  visus ;  neque  ullum  cernitur  ob¬ 
jectum  ,  nisi  id  lucem  reflectat ,  quae  in  oculos  cadit 
nostros.  Hinc  corpora  opaca,  quae  lucem  intercipiunt, 
eo  tantum  sunt  visibilia,  quod  reflectant  lucem ;  quin 
pellucidissima  corpora  aliquot  radios  reflectunt,  quibus 
ipsa  cerni  possunt. 

§  881. 

Ut  cernamus,  lucis  radii,  qui  ab  aliquo  objecto 
emittuntur,  in  oculum  debent  cadere  atque  penetrare 
ad  interiora.  Tamen  non  omnes,  qui  incidunt  radii, 
penetrant  ad  interiora,  sed  tantum,  qui  per  corneam 
missi  sunt  et  per  pupillam.  Qui  vero  radii  in  sclero- 
ticam  incidunt,  repercutiuntur  camque  membranam 
visibilem  reddunt. 

§  882. 

Qui  radii  in  corneam  incidunt  sub  angulo  43  gra¬ 
dibus  majore,  eidem  reflectuntur  nec  penetrant;  qui 
vero  sub  angulo  minore,  penetrant  quidem  sed  haud 
sine  mutato  tramite. 


§  S83. 

Scilicet  radii  lucis,  exceptis  iis,  qui  sine  omni  obii 


quilate  incidunt,  quoties  in  medium  incidant  alius 
densitatis,  declinant  a  recta  via  sua,  ct  si  alterum 
medium  densius  sit,  refringuntur  ad  perpendiculum, 
id  est  propius  accedunt  ad  lineam  ,  quae  media  ducta 
concipitur  ab  apice  coni,  quem  radii  lucis  ab  aliquo 
objecto  exeuntes  formant,  cujusquc  basis  est  in  area 
circulari  corneae;  si  vero  rarius  medium  sit,  tum 
decedunt  a  perpendiculo.  Itaque  cum  cornea  mem¬ 
brana  aere  sit  densior,  radii  lucis  in  eam  incidentes, 
reflectuntur  ad  perpendiculum. 

§  884. 

Quum  cornea  simul  convexa  sit  atque  universe 
partes  convexae  efficiant,  ut  radii  sic  refringan¬ 
tur,  ut  demum  in  unum  punctum,  quod  focus^  di¬ 
citur  ,  concurrant,  idem  pariter  cornea  membrana 
eflicilur. 


§  885. 

E  cornea  radii  jam  convergentes  in  humorem  aque- 
um  incidunt  camerae  anterioris  oculi.  Is  humor  mi 
norem  quidem  densitatem  habet ,  quam  cornea ,  sed 
tamen  non  impedit,  quominus  convergendo  radii  pro¬ 
cedant,  atque  efficit,  ut  radii  minus  cito  in  focum 
colligantur. 


§  886. 

Refractio  radiorum  lucis,  quam  hactenus  orientem 
vidimus,  id  efficit,  ut  ad  interiora  penetrare  quam 
plurimi  radii  lucis  possint.  Cum  enim  parva  sit  pu- 
pdla,  ct  hacc  sola  radios  ad  interiora  admittat,  ipsi 
colligi  debent  in  fasciculum  parvitati  pupillae  respon- 

§  387. 

E  pupilla  radii  per  humorem  aqueum  camerae 
posterioris  oculi  incidunt  in  Jentem  crystallinam.  At¬ 
tamen  qui  radii  valde  obliqui  per  pupillam  transierunt, 
suffocantur  et  absorbentur  a  processibus  ciliaribus,  qui 
ambitum  lentis  amplectuntur. 

§  888. 

Si  corpus  ciliare  nullum  esset,  radii  lucis  per  mar¬ 
ginem  lentis  procederent  et  sic  nocerent  turbarentque 
visum ,  cum  margines  lentis  radios  aliter  frangant , 
quam  media  lentis  pars  et  radii  itaque  in  alium 
colligerentur  focum ,  quam  qui  per  mediam  lentem 
franguntur. 

§  889. 

Lens  crystallina  enim,  in.  quam  ex  camera  oculi 
posteriore  radii  incidunt,  biconvexam  quidem  figuram 
habet ,  uti  lentes  sphaericae ,  attamen  ab  his  lentibus 
eo  differt,  quod  ejus  facies  non  sint  perfecte  sphae¬ 
ricae,  ipsaque  stratis  constet  concentricis,  quorum 
densitas  ab  ambitu  ad  mediam  augetur  eo  effectu  ,  ut 
centrum  lentis  magis  forliusque  radios  frangat ,  am¬ 
bitus  minus. 

§  890. 

Lenies  perfecte  sphaericae,  quae  omnibus  suis  locis 
eandem  densitatem  habent,  quamdam  visum  turbantem 
radiorum  aberrationem  ,  quae  dicitur ,  efficiunt ,  quae 
haec  est,  ut  citius  in  focum  coeant  radii  per  marginem 
lentis  trajecti ,  serius  qui  per  mediam  lentem  mittun¬ 
tur.  Jam  haec  ratio  est,  cur  lens  crystallina  oculi 

humani  perfecte  sphaerica  non  sit ,  tum  cur  pupilla 
radios  centrales  fere  solos  admittat,  et  circa  lentem 
insuper  corpus  ciliare  sit  locatum,  ut  et  denique  cur 
media  lens  majorem  densitatem  acceperit ,  magisque 
itaque  radios  frangat,  ct  id  efficiat,  ut  radii  per  me¬ 
diam  lentem  trajecti  ad  eandem  a  lente  distantiam  in 
focum  colligantur  ,  ad  quam  colliguntur  radii  per 
marginem  lentis  missi. 


§  891. 

(ionslal  occurrere  quamdam  etiam  aberrationem  chro¬ 
maticam,  scilicet  inter  radios  coloratos  lucis,  alios  magis 
faciliusque  frangi,  alios  minus  et  difficilius,  et  v.  gr. 
focum  radiorum  violaceorum  minus  distare  a  lente, 
sed  magis  focum  radiorum  flavorum  et  rubrorum. 
Itaque  radii  lucis  per  lentem  fracti  in  unicum  focum 
non  colliguntur ,  nisi  radii  eodem  colore  sunt.  Jam 
vero  artifices  hanc  aberrationem  eo  corrigere  solent , 
quod  lenies  faciant  ex  diversis  substantiis,  quarum 
altera  radios  magis  frangit,  altera  minus,  uti  hoc 
videmus  in  lentibus  duplicibus  achromaticis  et  forsan 
in  oculo  humano  cornea  cum  humore  aqueo  ab  una 
parte  et  lens  crystallina  ab  altera  parte  similem  con¬ 
stituunt  apparatum  achromaticum. 

§  892. 

Lens  crystallina  cum  satis  densa  sit  et  convexa , 
efficit  parlim ,  ut  radii  lucis  etiam  magis  ad  perpen¬ 
diculum  accedant,  partim  ut  postea  ex  vitreo  humore 
in  focum  coeant,  qui  in  relinam  incidit.  Si  vitreo 
humori  eadem  cum  lente  densitas  esset  ,  radii  in 
focum  coirent ,  qui  non  caderet  in  relinam ,  sed  ante 
eandem. 

§  893. 

Itaque  radii  lucis  ab  aliquo  objecto  exeuntes  ct  us¬ 
que  ad  relinam  propagati  duos  exhibent  conos ,  quorum 
primi  vertex  est  in  objecto  externo  radios  emittente, 
basis  in  cornea ,  alterius  vertex  in  retina ,  basis  in 
cornea.  Jam  vero  foculus ,  in  quem  radii  lucis  in 
oculo  colliguntur,  exhibet  imaginem  illius  puncti  ali- 
cujus  objecti  externi ,  quod  radios  suos  in  oculum 
emisit.  Nunc  cum  caetcra  etiam  objecti  externi  puncta 
radios  emittant,  qui  pariter  in  oculo  in  foculos  colli¬ 
guntur,  et  tot  foculi  oriantur,  quotquot  sint  puncta 
in  objecto  radios  emittentia,  facile  intelligitur ,  totius 
objecti  imaginem  referri  a  foco  tot  foculis  composito, 
quotquot  sunt  puncta  in  objecto  visibili. 

§  894. 

Caeterum  non  potest,  quin  imago  inversa  in  retina 
pingatur,  et  partes  objecti  superiores]  in  imagine  in¬ 
feriorem  teneant  locum,  inferiores  superiorem,  dextrae 
sinistrum,  sinistrae  dextrum. 

§  895. 

De  modo,  quo  error  corrigatur  ex  inverso  situ  ob¬ 
jecti  in  retina ,  inultae  conjecturae  propositae  sunt. 

§  896. 

Sensibilitas  retinae  omnibus  locis  eadem  non  est, 
ncc  in  gradu  nec  in  modo ,  quod  v.  gr.  intelligitur 
ex  imagine,  quae  pressione  bulbi  provocatur  et  diversa 
est  pro  loco  retinae,  quae  premitur. 


§  S97. 

Mullum  refert,  in  quod  relinae  punctum  radii  inci¬ 
dant;  etenim  ut  clarus  et  verus  visus  sit,  radii  inci¬ 
dere  debent  circa  axem  oculi,  id  est  in  id  retinae 
spatium  ,  quod  circumdat  axem  oculi ,  sive  lineam , 
quae  recta  per  mediam  pupillam  ad  relinam  ducta  con¬ 
cipitur.  Qui  locus  est  extrorsum  ab  introitu  nervi 
optici.  Jam  ut  distincte  videamus ,  musculi  sic  vertere 
bulbum  solent ,  ut  axis  oculi  in  rectam  lineam  cum 
objecto  visibili  veniat. 


§  898. 

Plane  insensilis  vero  locus  medius  est  introitus  nervi 
optici ,  quod  ab  arteriae  centralis  relinae  praesentia 
repetitur. 

§  899. 

Cum  locus  retinae ,  qui  axi  oculi  respondet ,  sit  par¬ 
vus,  fit  ut  licet  plura  objecta  simul  possimus  videre, 
unum  tamen  prae  reliquis  distincte  videamus ,  quod  in 
lectione  evidens  est. 

§  900. 

Motus  oculorum  motusque  capitis  efficiunt,  ut  visu 
majorem  campum  percurrere  possimus. 

§  901. 

Est  quaedam  etiam  consonantia  manifesta  in  motu 
oculorum ,  nam  vel  ambo  oculi  simul  vertuntur  dex¬ 
trorsum ,  sinistrorsum,  superius,  vel  ambo  oculi  si¬ 
mul  convergentes  locantur;  qui  motus  partim  efficitur 

musculis  bulbi  antagonisticis  ,  partim  respondentibus 
sociis,  nam  in  laterali  motu  amborum  oculorum  simul 
agunt  rectus  internus  oculi  unius  et  rectus  externus 
oculi  alterius. 


§  902. 


Radii  lucis  in  focum  collecti  afficiunt  retinae  fila¬ 
menta,  ac  si  demum  illa  affecto  per  opticum  nervum 
cum  cerebro  communicata  ab  anima  percipitur ,  tum 
cernit  homo. 


§  903. 

Si  pigmentum  nigrum  inter  relinam  et  choroideam 
nullum  esset ,  radii  lucis  defuncto  suo  munere  reflec¬ 
terentur,  obcoecarenl  et  distinctam  visionem  turbarent; 
nunc  vero  cum  absorbeantur  a  pigmento ,  nihil  tur¬ 
batur. 


§  904. 

Oculus  ita  constitutus  est ,  ut  pro  varia  conditione 
vel  plures  radii  ad  relinam  penetrent,  vel  pauciores, 
et  robur  lucis  vel  augeatur  vel  minuatur.  Plures 
radii  requiruntur  in  tenebris  et  remotiora  si  contem¬ 
planda  objecta  sint,  pauciores  sufficiunt  in  contempla¬ 
tione  objectorum  vicinorum  vel  eorum  ,  qui  in  multa 
luce  collocata  sunt.  Itaque  in  priore  casu  pupilla 
dilatatur,  in  posteriore  contrahitur. 

§  905. 

Est  itaque  insignis  inter  relinam  et  iridem  consen¬ 
sus,  idque  ejusmodi,  ut  iris  ad  motus  suos  non  ab 
iis  radiis  stimuletur,  qui  in  ipsam  hanc  membranam 

incidunt,  sed  tantum  suscitetur  actione  cerebri,  post¬ 
quam  haec  pars  per  nervum  opticum  impressionem 
accepit. 


§  906. 

Ambobus  oculis  unum  objectum  non  duplex  vulgo 
videmus,  sed  simplex;  quod  vero  tum  solum  fieri 
solet,  si  radii  lucis  puncta  identica  cum  dextri  ocu¬ 
li  ,  tum  sinistri  afficiunt ,  atque  ut  hoc  fieri  possit , 
natura  axes  oculorum  convergentes  posuit. 

§  907. 

Duplex  vero  cernitur  unum  objectum  duobus  ocu¬ 
lis  ,  si  vel  axes  non  convergentes  sint ,  vel  puncta 
retinae ,  quae  afficiuntur ,  non  consonent ,  sive  loco 
diversa  sint ,  sive  indole. 

§  908. 

Nonnunquam  id  quoque  accidere ,  ut  uno  oculo  unum 
objectum  videamus  duplex  aut  multiplex  ,  satis  quidem 
notum  est ,  attamen  causa  phaenomini  nondum  salis 
innotuit. 

§  909. 

Focum  dixi  in  relinam  incidere  in  eo,  qui  distincte 
videt ,  homine.  Jam  vero  cum  radii  ab  objectis  remo¬ 
tioribus  emissi  citius  in  focum  concurrant,  et  illi  ab 
objectis  propinquioribus  serius,  facile  inlelligilur  oculo 
facultatem  tribuendam  esse,  semet  variis  objectorum 
distantiis  quadammodo  accommodandi,  idque  efficiendi, 
ut  semper  in  retinam  incidat  focus ,  neque  ante  ean- 

dem  iu  cernendis  objectis  remotioribus,  nec  pone  eam 
in  cernendis  propinquioribus. 

§  910. 

Quam  accommodationis  vim  alii  posuerunt  in  effectu 
musculorum  bulbi,  quibus  cornea  magis  convexa  fie¬ 
ret  ,  aut  plana  et  lens  magis  ad  retinam  moveretur 
vel  removeretur  ab  eadem,  alii  in  processibus  ciliari¬ 
bus  ,  quibus  lens  moveretur ,  alii  in  motu  iridis ,  alii 
demum  et  in  iridis  motu  et  in  diversa  densitate  diverso¬ 
rum  stratorum  lentis  crystallinae ,  quo  fieret ,  ut  sin¬ 
gula  strata  aliam  et  aliam  haberent  refractionis  vim 
et  potentiam. 


§  911. 

Caeterum  multum  abest,  ut  in  quavis  distantia 
aeque  distincte  videamus ,  sed  sunt  sui  limites  distan¬ 
tiae  ,  in  qua  distincte  videmus ,  quique  intra  duode¬ 
cim  ad  sedecim  pollices  esse  solent. 

§  912. 

Magnitudinem  objectorum  aestimamus  e  copia  punc¬ 
torum  retinae  nerveorum ,  quae  feriuntur  a  radiis. 

§  913. 

Neque  accurata  figura  rerum  visu  cognoscitur ,  nisi 
judicium  accedit. 

§  914. 

Et  ita  pariter  distantia  objectorum  visu  sine  judi¬ 
cio  cognosci  nequit. 

§  015. 

Judicium  de  motu  rerum  colligitur  cum  ex  motu 
imaginis  per  oculum,  tum  ex  motu  oculorum,  qui 
objectorum  motus  sequuntur. 

§  916. 

Radios  lucis  non  eadem  esse  indole  satis  constat. 
Est  autem  haec  diversitas  in  natura  radiorum,  quae 
in  visu  coloribus  se  palam  facit.  Distinguimus  colorem 
rubrum,  flavum,  coeruleum,  album,  nigrum,  elc.  Ru¬ 
brum  appellamus  id  objectum ,  quod  rubrum  solum 
radium  reflectit,  sed  caeleros  omnes  absorbet,  et  ita 
flavum,  coeruleum,  viridem  etc,  quod  coeruleos  radios, 
flavos ,  virides  reflectit  et  omnes  caeteros  absorbet. 
Albo  autem  colore  id  dicitur  objectum ,  quod  omnes 
radios  reflectit,  et  nigrum  quod  absorbet  omnes  radi¬ 
os  ,  nullumque  reflectit.  Credunt  recentiores  cum  mai- 
ero  lucem  solarem  tribus  solum  constare  coloribus 
simplicibus  s.  primariis ,  rubro ,  flavo ,  coeruleo ;  et 
prolecto  mixti  colores  sunt  viridis,  violaceus,  auran- 
tiacus  ;  nam  viridis  componitur  flavo  et  coeruleo » 
violaceus  coeruleo  et  rubro,  aurantiacus  rubro  et 
flavo;  ita  si  lux  rubra  et  coerulea  simul  incidunt  in 
unum  idemque  punctum  retinae  ,  non  ruber  color  aut 
coeruleus  cernitur ,  sed  violaceus  et  ita  pariter  albus  color 
cernitur,  si  unum  idemque  punctum  retinae  lucem  acci¬ 
pit  omnium  simul  colorum  simplicium,  ergo  rubri, 
flavi  et  coerulei.  —  Quum  viridis  color  componatur 
flavo  cl  coeruleo ,  sed  ruber ,  flavus  et  coeruleus  con¬ 
juncti  album  colorem  faciant,  ipse  viridis  color  appel¬ 
lari  solet  color  complementarius  rubri  ct  vicissim ; 
et  ita  pariter  violaceus  dicitur  complementarius  co¬ 
lor  flavi,  et  coeruleus  auranliaci  color  complemenlu- 
rius,  et  vicissim. 

§  917.  • 

Alios  colores  nobis  placere ,  alios  disciplicere  omni¬ 
bus  notum  est.  In  universum  haec  viget  lex  ,  ut  plu- 
res  colores  si  conjungendi  sint,  ei  nobis  placeant  ma¬ 
xime  colores  complemenlarii ,  qui  antitheses  faciunt, 
ergo  v.  c.  ruber  et  viridis,  flavus  et  violaceus,  coe¬ 
ruleus  et  auranliacus,  etc.  sed  maxime  displiceant  duo 
colores  simplices  v.  gr.  flavus  et  ruber,  vel  coeruleus 
et  ruber. 


§  918. 

Licet  quam  in  aliis  sensibus,  tam  in  visu  sensus 
ultra  praesentiam  objecti  diutius  duret ,  in  visu  tamen 
peculiare  id  habet  locum ,  ut  quae  imagines  remoto 
jam  objecto  praesentes  sint  in  animo ,  varie  mutari 
possint;  ita  v.  gr.  rubrum  objectum  in  campo  albo 
vel  nigro  diu  si  contemplatus  es  jamque  oculos  subito 
vertis  ad  campum  et  avertis  ab  objecto  rubro,  hoc 
quidem  in  animo  praesens  manet  sed  color  ruber 
mutatur  in  viridem ,  ergo  cernitur  coloris  rubri  color 
complementarius. 


§  919. 

Denique  observatum  est  in  visu  etiam  deleri  posse 
minorem  impressionem  altera  majore ;  si  v.  c.  oculos 
iigis  in  lineam  albam  in  campo  viridi  locatam,  linea 
tandem  alba  evanescit,  ut  locus,  quem  occupabat, 
pariter  viridis  adpareat. 


§  920. 


Inter  subjectiva  visus  phaenomena,  scilicet  inter  ca, 
quae  luce  externa  non  suscitantur,  quaedam  sunt  valde 

peculiaria;  scilicet  illa  phaenomena  subjectiva  non 
mente  solum  suscitari  possunt  eo  effectu,  ut  aliquid 
cernere  videamur ,  quod  non  exstet ,  sed  possunt  eti¬ 
am  alia  oriri  ab  affectione  partis  periphericae  nervi 
optici  et  retinae ,  si  scilicet  istae  partes  stimulantur 
causis  internis  eo  effectu  ut  ipsius  retinae  partes  aut 
alias  in  bulbo  nostro  partes  ipsi  cernamus ,  v.  gr.  dis¬ 
tributionem  venae  centralis  retinae  ,  motum  globulorum 
sanguinis  etc. 


CAPUT  V. 

De  sensibus  internis. 

sectio  i. 

De  intelligentia. 


§  921. 

Ut  divinae  humanaeque  res  causaeque  earundem  cog¬ 
noscantur,  intelligenliam  nobis  natura  tribuit. 

§  922. 

Facultates  animi ,  quibus  ad  illarum  rerum  intelli¬ 
genliam  ducimur,  fere  hae  sunt;  prima  vis  animo 
tribuenda,  in  sentiendi  facultate  est,  qua  ipse  potest 
ab  impressionibus  ita  suscitari ,  ut  sensatio  oriatur ; 
in  qua  actione  animus  fere  passivus  habetur,  ut  scili- 

cct  ipse  non  sua  vi  capiat  impressionem,  sed  polius 
capiatur  ab  illa. 

§  923. 

Quum  ita  animus  ab  impressionibus  afficiatur,  ipse 
in  aliam  conditionem  incidit,  quam  antea  oblinebat  , 
quae  nova  conditio  efficit,  ut  animus  ipse  suae  con¬ 
ditionis  fiat  conscius. 


§  924. 

Istis  jam  sensationibus  objectivis ,  quae  in  animo  sus¬ 
citantur,  ipse  animus  ad  agendum  impellitur,  idque 
eo  primo  effectu,  ut  se  ipse  disponat  ad  allatas  im¬ 
pressiones  clarius  percipiendas.  Quae  prima  actio  ad- 
tentio  appellatur,  quae  itaque  in  motu  animi  est  ad 
aliquam  impressionem. 

§  925. 

Quum  vero  adtentio  et  vi  impressionum  et  natura 
carundem  determinetur,  non  raro  accidit,  ut  ipse  ani¬ 
mus  ad  attentionem'  cogatur,  nec  voluntaria  tum  sit 
intentio  animi ,  sed  involuntaria. 

§  926. 

Adtentionem  sequitur  perceptio ,  quae  est  actio  ip¬ 
sius  animi  ,  qua  allata  aliqua  impressio  capitur  et 
comprehenditur. 

•  •  §  927. 

Perceptiones  mutantur  in  repraesentationes ,  scilicet 
diversae  quantitalivae  et  qualitativae  rationes  nunc  in 


unam  imaginem  junguntur,  id  est,  edicitur ,  ut  imago 
perceptae  rei  praesens  sit  in  animo. 

§  928. 

Quod  si  factum  sit,  animus  cum  aliquid  percepe¬ 
rit  ,  quod  extra  se  ipsum  est ,  mundi  externi  fit 
conscius. 

§  929. 

Quod  ab  animo  perceptum  est,  et  repraesentatio¬ 
nes  inde  natae,  hae  vel  intereunt,  vel  servantur,  idque 
ut  quae  servantur,  instaurari  possint,  ut  denuo  sint 
praesentes  in  animo;  quae  facultas,  visa  et  quae  ex  iis 
natae  sunt,  ideas,  iterum  apud  se  instaurandi ,  appel¬ 
latur  imaginatio  s.  phantasia ;  quae  vis  saepe  sic  ope¬ 
ratur,  ut  suscitata  alia  idea,  alias  etiam  revocet  prioris 
similes  et  denique  omnes,  affinitate  conjunctas. 

§  930. 

Memoria  est,  si  ipsi  et  conscii  simus,  nos  instau¬ 
ratam  ideam  jam  antea  habuisse. 

§  931. 

Hac  itaque  ratione  mens  ideas  accipit ,  veluti  animi 
nutrimentum.  Suscitata  mentis  nunc  vis  est,  habetque 
jam  ea,  quibus  indiget  ad  operationes  suas,  habetque 
ea  e  mundo  objectivo. 


§  932. 

Nihil  enim  est  in  intellectu ,  quod  prius  non  fuit 
in  sensu. 

§  933. 

Jam  quae  mulla  ac  diversa  animo  obversantur,  dis¬ 
cernenda  sunt  et  distinguenda  accuratius,  scilicet  in¬ 
ter  omnes  rerum  possibiles  rationes  ea  nunc  legitur , 
quae  sit  vera  rerum  ratio,  id  est  intelligitur. 

§  934. 

Facultas  intelligendi ,  quae  intelligentia  (verstand) 
appellatur ,  cujusque  actio  in  cogitando  est ,  verita¬ 
tem  consequitur  formandis  notionibus,  judiciis  ct 
ratiocinationibus. 

§  935. 

Notiones  rerum  oriuntur  ,  cum  animus  singulas 
rerum  notas  (signa  quibus  quid  internoscitur)  distin¬ 
guat,  easdemque  cum  aliarum  rerum  notis  comparatas 
complectatur. 

§  936. 

Jam  vero  animus  ipse  se  cognoscit ,  cum  omnes 
illas  mentis  operationes  intueatur. 

§  937. 

Judicio  duas  spectamus  ideas,  ut  similia  vel  dis¬ 
similia  cognoscamus. 

§  938. 

Ratiocinatio  fit ,  cum  ex  consensu  vel  dissensu  du¬ 
arum  idearum  in  tertia  idea ,  eas  ipsas  vel  sui  similes 
vel  dissimiles  esse  colligimus. 


SECTIO  II. 

De  subjectivis  sensationibus . 


§  9S9. 

Hactenus  dixi  de  animi  cognoscendi  facultate,  et  de 
modo  ,  quo  ideae  acquiruntur ;  in  qua  expositione 
initium  repetimus  a  sensationibus,  quae  objectivae  ap¬ 
pellantur.  Sunt  enim  aliae  etiam  sensationes ,  quas 
vulgo  subjectivas  dicunt,  quibus  non  aliquid  exter¬ 
num  cognoscitur,  sed  conditio  s.  affectio  ipsius  animi, 

§  940. 

Illae  subjectivae  sensationes  vel  a  corpore  produ¬ 
cuntur  ,  vel  ab  ipsius  mentis  operationibus  atque  ideis ; 
priores  itaque  externae  appellari  solent,  reliquae  in¬ 
ternae. 


%  941. 

Externas  illas  pariter  subjectivas  dicimus ,  quoniam 
corporis  conditio  causa  quidem  sensationis  illius  est, 
sed  non  objectum  sensationis.  Quidem  cum  ex  effecti¬ 
bus  colligere  causas  liceat ,  ipsa  sensatio  vehere  ad 
intelligentiam  corporeae  conditionis  potest. 

§  942. 

Omnes  sensationes  subjectivae  cum  externae  tum  in¬ 
ternae  sensum  excitant  vel  medium ,  vel  gratum  vel 
ingratum. 

§  943. 

Ad  subjectivas  externas  conditiones  pertinent  sensus 
corporei ,  qui  complectuntur  sensum  sanitatis ,  alacri¬ 
tatis  ,  fortitudinis ,  sensum  aegritudinis  ,  debilitatis , 
ardoris ,  famis ,  sitis ,  veneris ,  caet. 

§  944. 

Ad  sensationes  subjectivas  internas  pertinet  sensus 
moralis  s.  sensus  boni ,  sensus  aestheticus  s.  sensus 
pulcri ,  sensus  veri. 

./»«».  ,  A ,  i  .  i  f 

SECTIO  III. 

De  appetendi  facultate. 


§  945. 


Appetunt  animalia ,  dum  sensu  corporeo  ad  appetitum 
suscitantur,  idque  absque  consilii  intelligentia.  In  hu¬ 
mano  genere  fere  similes  quidem  exstant  appetitus,  ut 
aeris  ciborumque ,  caet. ,  verum  plerique  alii  toti  a 
prioribus  differunt,  et  eo  quidem,  ut  causa  appetitus 
non  sit  in  sensu  corporeo ,  sed  in  ideis ,  et  appetendi 
facultas  itaque  sine  intelligentia  stare  nequeat.  Talis 
nunc  appetendi  facultas  universe  voluntas  dicitur. 


§  946. 

-i'««  f(.;; I  anu  /o  rciii;)  .-ito  .  i  . 

Quamvis  voro  ab  intelligentia  quodammodo  pendeat 
humana  illa  appetendi  facultas ,  ipsa  tamen  appetentia 

suscitatur  proprie  non  ipsa  idea,  sed  sensatione*  aliqua 
subjectiva  externa  vel  interna,  sive  grata,  sive  ingrata, 
cum  idea  conjuncta. 

§  947. 

Libera  voluntas  est ,  si  facultas  adsit  inter  rationes 
appetentiam  suscitantes  praeferendi  vel  externam  vel 
internam  sensationem  subjectivam. 

§  948. 

Si  quid  vero  vehementer  appetitur  vel  aversatur, 
animi  affectus  s.  pa thema  adesse  dicitur. 

•  '•ou".  »  ':'n  •  /o  c.;::.  .  t.. i?:  • 

§  949. 

r,  01WH>  !*•<  .f' •»»'•!  *  i  . ov  " ;;  /  j 

Et  hae  fere  sunt  animi  facultates ,  quas  accuratius 
psychologia  exponit,  sed  nos  brevissime  adtigimus. 

SECTIO  IV. 

De  animi  viribus  universe. 

§  950. 

Leges,  quibus  mentis  facultates  in  operationibus  suis 
tenentur,  similes  sunt  earum,  quas  functiones  corpo¬ 
reae  ostendunt ;  sic  nulla  fere  mentis  facultas  est , 
quin  usu  exercitioque  acui  augerique  possit ;  sic  pa¬ 
riter  similis  viget  associationis  species,  ne  dicam  de 
consuetudine,  cujus  in  mentis  quoque  actiones  evi- 
dentissifha  vis  est. 

§  951. 

Maxima  animi  in  corpus  ejusque  functiones  vis 
est ,  tamque  aperta ,  ut  nemo  sit ,  qui  dubitet. 

§  952. 

:  .  I  ' 

Sed  etiam  corporis  magna  est  in  anirpi  operationes 
potestas,  quod  aegritudines  ostendunt,  morbique,  caet. 

§  953. 

Attamen  in  morbis ,  qui  mentales  vulgo  appellantur , 
non  animus  morbo  correptus  habetur,  sed  corpus  et 
quidem  cerebrum  sive  primario  et  idiopathico  modo , 
sive  secundario  et  deuleropathico  ;  quae  doctrina  jam 
dudum  a  longe  plurimis  doctoribus  fertur  atque  a 
me  pariter. 

§  954. 

De  natura  animi  nihil  in  lucem  protulit  physiologia , 
atque  ut  haec  universe  voce  virium  ignotas  comprehen¬ 
dit  causas  effectuum,  qui  evidentes  sunt,  sic  pariter 
animi  voce  phaenomena  comprehendit  mentalia. 

SECTIO  V. 

De  somnio. 

§  955. 

In  statu  sanitatis  duae  observantur  conditiones,  quae 
sibi  per  vices  succedunt;  vigiliam  volo  et  somnum, 

quarum  conditionum  vigilia  ea  est,  in  qua  sensus  vi¬ 
gent  omnes,  oranesque  possunt  animi  vires  operari, 
et  ideae  secundum  leges  objecti  vas  ^comparari. 

§  956. 

In  somno  vero  languent  sensus  externi ,  amiltiturque 
conscientia  nostrae  conditionis  et  praeteritae  et  prae¬ 
sentis. 

§  957. 

Quum  vero  transeat  vigilia  in  somnum  et  vicissim 
somnus  in  vigiliam  non  subito ,  sed  pededentim  per 
somnolentiam ,  media  altera  occurrit  conditio  inter  vi¬ 
giliam  somnumque,  idque  ejusmodi,  ut  externi  qui¬ 
dem  sensus  langueant,  sed  interni,  inprimis  phantasia, 
efficaces  maneant ,  quin  non  raro  valde  potentes ;  haec 
somniantis  conditio  est. 

§  958. 

In  somniis  inprimis  quidem  phantasia  efficax  est , 
visa  et  ideas  instaurando  animoque  obversando ,  sed 
tamen  etiam  inlelligentia ,  idque  quae  obversantur 
animo,  eadem  discernendo,  notionesque  formando,  ju¬ 
dicando  et  ratiocinando ;  attamen  cum  debilitata  vis 
intelligentiae  sit,  ipsa  confundit  instaurata  visa  ideasque 
et  commiscet  cum  objectis  realibus. 

§  959. 

In  somniis  animus  veluti  histrionum  partem  agit, 
et  spectatorum  simul ,  ipsamque  pariter  scenam  sistit. 

§  960. 

Excitantur  somrtia  stimulis  proprii  corporis,  sive  hi 
proficiscantur  a  systemate  sanguifero ,  sive  a  nerveo , 
sive  ab  abdomine ,  pectore  ,  genitalibus  partibus ,  sive 
ab  organis  sensuum  externorum. 

§  961. 

Constat  nos  non  omnium  somniorum  memoriam  ha¬ 
bere,  cum  expergiscimus ;  quin  haud  pauci  sunt ,  qui 
putent  nullum  somnum  esse  sine  somniis. 

§  962. 

Nonnunquam  in  somno  adeo  efficaces  et  potentes 
animi  vires  sunt,  ut  excedere  et  superare  vim  videan¬ 
tur,  quam  in  vigilia  exhibent. 


LIBER  II. 

DE  FUNCTIONIBUS,  QUAE  PROPAGATIONEM 
GENERIS  HUMANI  SPECTANT. 


CAPUT  I. 


De  generatione  universe. 


§  963. 


Hactenus  de  iis  dictum  est  functionibus,  quae  con¬ 
servationem  spectant  individui.  Nunc  transeundum  est 
ad  classem  alteram,  quae  generationem  complectitur, 
scilicet  conservationem  speciei  humanae. 

Difficillimus  est  labor  exponere ,  quomodo  peren¬ 
net  species  nostra  atque  ex  hominibus  uunc  viventibus 
alii  generentur,  ut  nunquam  intereat  humana  species. 


§  964. 

In  humano  genere  vera  locum  habet  propagatio  ,  id 

est ,  ut  iiovus  oriatur  homo ,  actio  requiritur  paren¬ 
tum  ,  et  uovus  qui  oritur  individuus  ex  ea  actione , 
notas  illorum  possidet. 


§  965. 

Propagationi  contraria  quodammodo  generatio  est 
aequivoca ,  quae  adest ,  quando  sine  auxilio  parentum , 
ergo  sine  similium  entium  actione,  ex  sola  materia 
organica  entia  nova  generantur. 

§  966. 

Propagationis  duae  sunt  species ,  altera  quae  sine 
sexus  differentia  locum  habet ,  altera ,  in  qua  sexus 
differentiae  exstant  et  generatio  duabus  materiis  effici¬ 
tur  ,  altera  masculina ,  altera  feminina. 

§  967. 

Ultima  species  etiam  duas  complectitur  varietates, 
quarum  alteram  adesse  dicimus,  ubi  masculina  et  fe¬ 
minina  materia  ab  uno  eodemque  suppeditatur  indivi¬ 
duo  (entia  hermaphrodita)  ,  alteram  ,  ubi  masculina 
materia  (semen)  in  altero  individuo  est ,  feminina  (ova) 
in  altero. 


§  968. 

Ad  propagationem  speciei  humanae  semper  duo  re¬ 
quiruntur  individua,  quorum  alter,  scilicet  mas  organis 
generationis  masculinis  praeditus  semen  suppeditat, 
altera  scilicet  femina  muliebribus  iustucta  ova  continet , 
semine  masculino  fecundanda. 

CAPUT  II. 

De  instrumentis  generationis 

SECTIO  i. 

De  muliebribus. 


§  969. 

In  humano  genere  ad  partes  genitales  femininas  per¬ 
tinent  uterus  cum  ovariis,  tubis,  vagina  et  pudendis 
externis.  Quatuor  priores  in  pelvis  cavo  locatae  sunt 
atque  internae  nuncupantur,  sed  quae  reliqua  sunt, 
externae  partes  appellari  solent. 

§  970. 

De  utero  notandus  est  ejus  situs,  figura,  integu¬ 
mentum  peritonaeale ,  nexus,  corpus,  cervix,  ostium 
internum ,  ostium  externum  duobus  labiis  instructum , 
cavitas,  tubarum  hiatus,  structura,  quae  cellulosa, 
carnea,  vasculosa  et  nervosa  est,  membrana  demum 
interna  s.  mucosa ,  quae  in  cervice  in  plicas  figurata 
est,  glandulisque  ( ovulis  Nahothi)  obsessa. 

§  971. 

Uterus  alio  modo  se  habet  in  gravida  femina  ,  alio 
m  non  gravida.  In  hac  ipse  est  contractus ,  parvus , 
durus  et  in  pelvis  parte  media  locatus.  Verum  apud 


feminas  gravidas  idem  ascendit  e  pelvi ,  explicatur , 
major  redditur,  mollior,  capacior,  carnosior,  succulen¬ 
tior  ,  ejusque  vasa  cum  nervis  grandescunt  et  fibrae 
carneae  evidentiores  crassioresque  redduntur. 

§  972. 

Fibrae  carneae  uteri  formam  referunt  carum  fibra- 
cum  carnearum,  quae  in  aliis  musculis  involuntariis 
reperiuntur. 


§  973. 

Contractililas  in  utero  gravido  maxima  quidem  est 
et  evidentissima ,  sed  in  non  gravido  ,  si  menstruorum 
tempus  excipias,  vix  et  ne  vix  quidem  demonstranda. 

§  974. 

In  plica,  quam  lamina  posterior  ligamenti  lati  for¬ 
mat  ,  haeret  ab  utroque  uteri  latere  ovarium  utero 
annexum  per  ligamenti  speciem.  Constat  ovarium  •pu¬ 
tamine  et  vesiculis  si \e  folliculis  Graafianis.  Putamen 
constat  a)  epithelio  peritonaeali  et  h)  stromate  s.  stra¬ 
gulo.  Per  stroma,  cujus  duo  strata  sunt,  propria  in- 
telligitur  ovarii  substantia ;  stratum  exterius  ea  pars 
est,  quae  membranae  instar  fabricata,  nomine  albugi¬ 
neae  s.  tunicae  ovarii  propriae  venit ,  quamvis  praeter 
magis  stipatam  portionem  ipsius  parenchymatis  nihil 
sit;  stratum  interius  laxiore  constat  tela  cellulosa  vas¬ 
culosa  ,  qua  continentur  loculi ,  impleti  vel  vesiculis 
Graafianis ,  vel  earundem  superstite  portione. 

§  975. 

Anterius  cl  superius,  quam  ovaria,  tubae  jacent 

Fullopii  s.  oviductus.  Sunl  canales  osculo  altero  in 
uteri  cavum  hiantes,  altero  in  abdomen.  Finis  abdo¬ 
minalis  ovario  adhaeret.  Membranas  duas  habent,  ex¬ 
teriorem  a  peritonaeo,  interiorem  mucosam,  atque  inter 
has ,  praeter  fibras  carneas ,  telam  cellulosam  vasculo¬ 
sam,  quae  erigi  potest  a  sanguinis  impetu. 

§  976. 

Interna  muliebria  adeunt  arteriae  spermaticae  inter¬ 
nae,  externae,  et  uterinae.  Spermatica  arteria  externa, 
quacum  communicat  spermatica  interna ,  ramos  mittit 
ad  ovarium ,  tubas  et  uterum.  Ipsi  utero  inprimis 
destinata  est  arteria  uterina. 

§  977. 

Venae  sunt  spermaticae  internae  et  externae  et  venae 
uterinae. 


§  978. 

Vasa  lymphatica  transeunt  partim  ad  lumbaria ,  par- 
tim  ad  epigastrica  et  inguinalia,  partim  cum  aliis  a 
vagina  ortis  ad  plexum  iliacum  internum. 

§  979. 

Quod  ad  nervos  attinet,  plexus  spermaticus,  qui  a 
plexu  renali  oritur,  nonnullos  etiam  ramulos  accipiens 
a  plexu  mesenterico  superiore  et  inferiore  et  a  nervo 
sympathico  magno,  descendit  juxta  arteriam  spermati¬ 
cam  ad  ovaria  et  superiorem  uteri  partem.  Alii  uteri 
nervi  proficiscuntur  a  plexu  hypogastrico  superiore  et 
inferiore,  tenduntque  ad  uterum,  ovaria,  tubas.  Cum 
his  nervis  alii  conjunguntur  e  nervis  sacralibus. 

§  980. 

Vagina  canalis  est  cylindratus,  qui  in  sua  origine 
cervicem  uteri  complectitur  et  in  parte  posteriore  et  in¬ 
feriore  pudendorum  finem  facit;  est  in  virgine  contrac¬ 
tus,  sed  a  partu  et  coitu  dilatatur.  Interior  tunica 
mucosa  rugis  ornata  cernitur  in  pariete  cum  anteriore 
tum  posteriore.  Arterias  suas  recipit  ab  uterinis , 
haemorrhoidalibus  mediis ,  pudendis  internis  et  vesica¬ 
libus.  Venae  cognominae  sunt.  Nervi  a  sacralibus 
oriuntur. 

§  981. 

Ad  partem  inferiorem  vaginae  vulva  est,  cujus 
pars  exterior  labiis  componitur  majoribus  et  superius 
et  inferius  commissuris  conjunctis.  Prope  posterio¬ 
rem  commissuram  frenulum  est  vulvae  cum  fossa 
naviculari.  Diductis  labiis  in  longitudinali  rima , 
quam  illa  circumscribunt ,  eminens  cernitur  collicu¬ 
lus  ,  nomine  clitoridis  cum  praeputio  suo ,  a  quo 
plicae  duae  descendunt,  quae  labia  interna  s.  mi¬ 
nora  appellantur.  Aditus  vaginae  in  virginibus  mem¬ 
branula  clauditur,  quae  hymen  vocatur,  a  quo  rup¬ 
to  in  coitu  carunculae  myrtiformes  oriri  videntur. 
Pars  inferior  vaginae  utrinque  musculum  habet ,  quo¬ 
dammodo  comparandum  cum  bulbo  -  cavernoso  mus¬ 
culo  virorum,  quique  in  feminis,  si  ambo  agant, 
constringere  vaginam  potest;  quare  etiam  constrictor 
cunni  appellatur. 

§  982. 

Sub  cute  partis  posterioris  s.  inferioris  labiorum 
majorum  ad  latus  et  dextrum  et  sinistrum  introitus 
vaginae  locata  est  glandula  quaedam,  ovalis,  longitu- 


dinc  5 — 10  linearum,  latitudine  2| — 41  lin. ,  pondere 
16 — 22  granorum,  quae  ductum  excretorium  emittit 
septem  octove  lineas  longum  et  ostio  hiantem  intra 
nymphas  in  vestibulum  vaginae.  Has  jam  glandulas 
c.  barthounus  primus  descripsit,  nomine  prostatae 
muliebris ,  et  recentiore  aetate  nomine  gl.  cowperi 
viri  cl.  taylor  et  tiedemann.  Succus ,  quem  illae 
glandulae  secernunt,  satis  spissus  est,  in  fila  ductilis, 
albo  -  canus. 


§  983. 

Membrana  mucosa  vaginae  obtecta  est  epithelio  cel¬ 
luloso  -  nucleato  sed  ea  uteri  et  tubarum  epithelio 
cylindraceo  ciliis  vibratoriis  instructo. 

§  984. 

Mons  Veneris  supra  vulvam  est,  scilicet  sub  cule 
eo  loco  multus  est  adeps ,  qui  colliculum  facit  pilis 
obsessum. 


§  985. 

Mammae,  quibus  etiam  vir  destitutus  non  est, 
anteriorem  pectoris  faciem  occupant  ad  latus  sterni 
ossis.  Exterius  in  quavis  mamma  distinguitur  papilla 
cum  areola.  Interius  praeter  multum  adipem  glan¬ 
dula  conglomerata  est,  e  qua  ductus  lactiferi  pro¬ 
veniunt,  quorum  subtiliores  in  majores  confluentes 
papillam  intrant,  ut  ostiis  angustis  in  papillam  aperian¬ 
tur.  Areola  circumscribitur  venoso  circulo ,  quem  cir¬ 
culum  halleri  nominare  ipse  proposui. 

§  986. 

Potest  papilla  erigi,  exire  e  sua  depressione  (quod 
in  pene  pariter  fit) ,  sive  a  titillatione ,  sive  a  sugente 
infante,  sive  a  venereis  ideis;  neque  improbabile  est 
circulo  venoso  ejusque,  quas  recipit,  venulis  in  ea 
erectione  suas  partes  esse. 

.eililpni»  rfd  l»i  ,  Ji»  81!  —  i:.'-  :  i  I.dh: 

SECTIO  II. 

De  virilibus  generationis  instrumentis. 


§  987. 

Ad  partes  genitales  viriles  testes  perlinent  cum  duc¬ 
tibus  suis  spermaticis ,  vesiculae  seminales ,  prosta¬ 
ta  ,  glandulae  Cowperi ,  membrum  virile. 


§  988. 


Testes  s.  testiculi  extra  abdominis  cavum  locati 
continentur  sacco,  qui  scrotum  appellatur,  in  quo 
cutem  externam  distinguimus  et  alteram  tunicam  e  tela 
cellulosa  stipata  vasculisque  multis  perreptata  confla¬ 
tam,  quae  SctQTOQ  appellatur,  et  septum  format,  ut 
cuique  testiculo  suum  proprium  receptaculum  sit. 

§  989. 

Aperto  scroto  cum  funiculo  quodam  (qui  vasis  con¬ 
stat  et  ductu  testis  excretorio) ,  ipse  testiculus  cernitur, 
tunica  contentus  cellulosa  ,  quae  tunica  vaginalis 

communi s  vocatur ,  et  ausis  carneis  obtegitur,  quae  a 
cremastcre  oriuntur  ct  adeo  testiculum  comprehendunt, 
ut  hunc  sursum  versus  annulum  abdominalem  trahere 
possint. 


§  990. 

Tunica  illa  remota ,  inter  singulas  partes  funiculi 
spermatici  alia  apparet  tela  cellulosa ,  quam  non¬ 
nulli  tunicam  vaginalem  propriam  funiculi  nomi¬ 
nant  ,  et  inferius  circa  ipsum  testem  tertia  tunica 
serosa ,  quae  nomine  tunicae  vaginalis  propriae 
testis  venire  solet. 


§  991. 

Testiculus  ipse  praeter  hanc  tunicam  etiam  alteram 
habet,  non  serosam  sed  fibrosam  parenchymati  testis 
arctissime  agglutinatam  ct  septa  versus  id  parenchyma 
demittentem ;  nominatur  albuginea. 

§  992. 

Testes ,  qui  dividuntur  in  testem  verum  et  epidi- 
dymidem,  cui  caput  et  cauda  est,  constant  lobulis, 
quorum  cuique  suus  est  convolutus  canaliculus  semina¬ 
lis,  cujus  evoluti  longitudo  viginti  et  quinque  pollices 
aequat.  Diameter  autem  illorum  canaliculorum  aequa¬ 
lis  reperta  est  poli.  Par.,  id  est  si  eos  hydrargyro 
impletos  contempleris. 

' .  .  .  •  ’ :  ■■'■i  ;i  .  i 

§  993. 

Omnes  demum  canaliculi  seminales  inter  se  conjuncti 
rete  faciunt  vasculosum  Halleri ,  c  quo  efferentes 
prodeunt  ductus  figura  conica ,  in  capite  epididymidis 

locali,  ut  tandem  omnes,  quotquot  sint  (nam  nume¬ 
rus  variat  inter  novem  et  triginta)  ad  unum  ductum 
coeant,  qui  nomine  canalis  epididymidis ,  contortus 
reliquam  epididymidis  partem  facit,  et  sensim  amplior 
evadens  ad  finem  inferiorem  testis  ductum  deferentem 
constituit. 


§  994. 

Ductus  deferens  in  funiculo  spermatico  ascendit  ver¬ 
sus  inguen  et  per  canalem  inguinalem  pone  perito¬ 
naeum  ad  pelvim  decurrit,  ut  demum  recepto  ductu 
vesiculae  seminalis ,  aperiatur  in  eam  urethrae  pariem , 
quam  ambit  prostata ,  quaeque  caput  gallinaginis  ex¬ 
hibet  sive  speciem  colliculi,  in  quem  ductus  se  inserit. 

§  995. 

Funiculus  spermaticus ,  e  quo  testes  dependent , 
praeter  ductum  deferentem  ,  arteriis  etiam ,  venis ,  ner¬ 
vis  et  vasis  lympathicis  constat.  Plerumque  duae  adesse 
solent  arteriae  spermaticae  internae,  el  una  externa 
cum  duabus  venis  spermaticis  internis  et  vena  sperma¬ 
tica  externa.  ^Nervi  testis  a  plexu  renali  oriuntur,  a 
plexu  mesenterico  superiore  et  nervo  sympathico 
magno. 


§  996. 

Uti  jecori  vesicula  fellea  addita  est ,  ita  cuique  tes¬ 
ticulo  simile  est  seminale  receptaculum ,  quod  nomine 
vesiculae  seminalis  et  intestini  coeci  figuram  referens, 
imae  parti  vesicae  urinariae  subjicitur.  E  fine  cujusvis 
vesiculae  prodit  ductus,  qui  cum  sui  lateris  ductu  de¬ 
ferente  coit.  Fibrae  carneae  organicae  in  vesiculis 
seminalibus  non  desunt. 

§  997. 

Praeler  semen  in  urethram  alii  etiam  succi  effundun¬ 
tur,  idque  1°  ex  'prostata  glandula,  quae  ante  vesi¬ 
culas  seminales  locata ,  per  plurcs  ductus  ad  latera 
capitis  gallinaginis  humorem  suum  suppeditat;  2°  ex 
utraque  glandula  Coicperi ,  cujus  sedes  pone  hulbum 
urethrae  est. 


§  998. 

Penis,  qui  cylindri  figuram  exhibet,  pluribus  con¬ 
stat  partibus :  primum  inferius  urethram  habet  cum 
ejus  corpore  cavernoso,  quod  anterius  glandem  penis 
format;  tum  superior  et  maxima  penis  pars  formatur 
corporibus  cavernosis  penis ,  quae  ad  glandem  usque 
continuantur ,  finem  cis  glandem  facientia.  Praeterea 
distinguendum  est  ostium  cutaneum  urethrae,  corona 
glandis  ejusque  multi  sebacei  folliculi,  culis  penis 
cum  praeputio  et  frenulo ,  denique  ischio -cavernosus 
musculus,  et  hulbo  -  cavernosus  alius,  caet. 

§  999. 

Sanguinem  arteriosum  penis  inprimis  accipit  per  ar¬ 
teriam  penis ,  quae  ab  arteria  pudenda  proficiscitur. 
Arteria  penis  in  duos  dividitur  ramos,  quorum  alter 
s.  arteria  dorsalis  penis  inprimis  ad  cutem  tendit , 
sed  alter  sive  arteria  profunda  penis  per  ipsum  corpus 
cavernosum  penis  distribuitur  et  ramulos  mullos  emit¬ 
tit,  qui  in  utriculos  desinunt  cum  obtusiore  flexoque 
fine  ( arteriae  helicinae ). 

§  1000. 

Vena  dorsalis  penis  vera  azygos  est,  dccurritque  in 

medio  dorso  penis,  demum  in  venas  pudendas  internas 
transiens. 

§  1001. 

Nervi  sympathici  sunt  et  alii  animales ,  qui  a  sacra¬ 
libus  oriuntur. 


CAPUT  III. 


De  pubertate. 


§  1002. 

Donatur  homo  facultate  speciem  suam  propagandi  ab 
ea  aetate ,  qua  totum  corpus  jam  aliquem  perfectionis 
gradum  attigit,  quod  tempus  incidere  solet  in  annum 
aetatis  XVI -XVIII  apud  pueros,  et  in  annum  XIV- 
XVI  apud  puellas.  Caeterum  in  calidis  terrae  regioni¬ 
bus  citius  puberes  fiunt,  quam  in  frigidis. 

§  1003. 

Quamvis  vero  generare  puberes  possint  ,  tamen 
nuptias  celebrari  non  primis  pubertatis  annis  natura 
voluit ,  sed  quando  perfectam  maturitatem  corpus  ani¬ 
musque  consecuius  sit. 


§  1004. 

Si  de  partibus  genitalibus  sermo  sit,  signa  puberia- 


tis  praebent  in  puellis  mammarum  protuberantia  et 
menstrua  purgatio ;  in  pueris  seminis  proventus ;  in 
utroque  sexu  nascens  pubes. 

SECTIO  I. 


De  menstruis. 


§  1005. 

ffllenses  vocamus  eam  ex  lege  naturae  succedentem 
sanguinis  per  vaginam  expurgationem ,  quae  plerumque 
tres  vel  quatuor  dies  aut  ultra  durat ,  et  post  quie¬ 
tum  intervallum  dierum  viginti  quatuor  quinqueve 
redit.  Aequat  ut  plurimum  evacuati  sanguinis  quan¬ 
titas  uncias  quinque  vel  sex. 

§  1006. 

Ex  lege  naturae  menstrua  redeunt,  quamdiu  vis  ge¬ 
nitrix  adest ;  si  cessent  ex  lego  naturae  circa  annum 
aetatis  quadragesimum ,  femina  sterilis  fieri  incipit. 

§  1007. 

Est  autem  magna  diversitas  et  initii  et  finis  et  du- 
rationis  et  quantitatis  et  periodi  pro  habitu  et  con¬ 
stitutione  corporis,  pro  victus  ratione,  pro  solo ,  exer¬ 
citatione  ,  caet. 


§  1003. 

Symptomata,  quae  praecedunt  fluxum  eumque  eo- 

mitantur ,  differunt  quidem ,  tamen  universe  characte¬ 
rem  exhibent  cum  congestionis  sanguinis  in  partibus 
genitalibus,  tum  irritationis  lotius  systematis  vasorum 
nervorumque. 

§  1009. 

Nulla  esse  solet  menstruatio  durante  graviditate, 
nullaque  ut  plurimum  durante  lactatione. 

§  1010. 

Plerumque  menstruus  sanguis  ex  uteri  vasis  venit. 

§  1011. 

Neque  vulgaris  sanguis  est,  sed  ita  mutatus,  ut  se¬ 
cundum  alios  nullum  contineat  principium  fibrosum , 
secundum  cl.  retziusi  id  habeat  quidem,  sed  sic  mu¬ 
tatum  ,  ut  non  coeat ,  quodque  a  liberi  acidi  phos- 
phorici  vel  galactici  praesentia  repetit.  Caeterum  glo¬ 
buli  vulgares  in  menstruo  sanguine  non  desunt. 

§  1012. 

Itaque  menstruatio  non  multum  differt  ab  haemorrha¬ 
gia  veri  nominis. 


§  1013. 

Caeterum  multae  quoque  cellulae  epithelii  desquam- 
mantis  tunicae  mucosae  reperiuntur  inprimis  in  eo 
pallido  sanguine ,  qui  exit  et  initio  et  fine  menstruo¬ 


rum. 

§  1014. 

Finis  menstruationis  is  videtur  ut  in  partibus  geni¬ 
talibus  actuositas  major  oriatur ,  qua  ipsae  ad  con¬ 
ceptionem  aptiores  fiant.  Ipse  fluxus  vero  veluti  crisis 
est  illius  orgasmi.  Peracta  menstruatione  femina  fa¬ 
cilius  concipit. 


§  1015. 

Quae  contemplatio  purgationis  menstruae  multis  viris 
sufficiens  quum  non  videretur ,  de  aliis  utilitatibus , 
quas  praestaret ,  cogitarunt ;  sic  alii  uterum  organum 
excretorium  putant,  cujus  ope  noxia  aut  superflua 
principia  expurgentur;  alii  in  feminis  docent  functio¬ 
nes  organicas  prae  animalibus  explicatas  esse,  jamque 
menstrua  habent  pro  eflectu  vis  alicujus  innatae,  quae 
versetur  in  producenda  inter  functiones  organicas  et 
animales  perfecta  harmonia. 

§  1016. 

Quod  reliquum  est,  in  nonnullis  etiam  simiis  quae¬ 
dam  certe  species  menstruationis  occurrere  videtur  et 
in  vaccis,  quae  periodica  ex  partibus  genitalibus  lo¬ 
cum  habet  haemorrhagia  eam  conjunctam  esse  cum 
generationis  negotio  vir  cl.  numan  testatur. 

SECTIO  II. 


De  seminis  secretione. 


§  1017. 

In  viro  pubertas  plerumque  se  palam  facit  nocturnis 
seminis  evacuationibus. 

§  1018. 

Semen  virile  succus  est  albescens,  in  quo  repertae 
sunt  90  partes  aquae ,  sex  paries  substantiae  propriae 
mucilaginosae ,  tres  partes  phosphalis  calcis  cum  pau¬ 
xillo  muriatis  calcis,  et  una  sodae  pars.  Occurrunt 
porro  in  eo  liquore  et  globuli  varia  magnitudine  et 
figura ,  et  animalcula  quaedam ,  quae  spermatozoa 
nuncupantur ,  et  capite  s.  corpore  rotundo  sunt  cum 
macula  in  ejus  parte  media,  cauda  corpore  multo  lon¬ 
giore  ,  post  mortem  facile  decidente  atque  in  spiram 
se  contorquente. 


§  1019. 

Spermatozoa  animalcula  esse  certum  quidem  non 
csl ,  sed  probabile;  nam  se  movent  sua  sponte  animalium 
instar  et  necantur  slrychnino  aliisque  venenis.  Fa¬ 
brica  tamen  interna  nondum  in  iis  visa  est. 

§  1020. 

Magnitudo  spermatozoorum  est  ab  ~  lineae 


apiul  hominem  ;  in  ratio  majora  sunt  ,  quin 
lineae  aequant. 

§  1021. 

Spermatozoa  primus  vidisse  videtur  anno  1677  ju¬ 
venis  ornatissimus  ham  Academiae  Lugduno  -  Batavae 
alumnus.  Prima  vero  descriptio  debetur  leeuwen- 
HOEKIO. 


§  1022. 

Non  desunt  in  semine  e  vesicula  seminali  sumlo. 

§  1023. 

Non  constat  natura  globulorum  seminis,  magnitudi¬ 
nem  habentium  lin. 

§  1024. 

Observarunt  spermatozoa  in  vesiculis  oriri  ita ,  ut 
plura  in  una  cademque  vesicula  (cytoblasta)  effor- 
mentur. 


§  1025. 

Secretio  seminis  diversis  causis  acceleratur ,  inpri- 
mis  amore  venereo ,  imaginibus  aspectu  lubricis ,  aut 
aliis  quibuscunque,  quae  voluptatis  memoriam  revo¬ 
cent. 


§  1026. 

Defertur  semen,  quod  in  testiculis  secernitur,  per 
ductum  deferentem  ad  receptaculum  suum ,  quod  est 

in  vesicula  seminali,  et  in  eo  asservatur  eadem  ratio¬ 
ne  ,  qua  bilis  in  vesicula  fellea. 

§  1027. 

Attamen  vesicula  seminalis  non  solum  recipere  et 
asservare  semen  videtur,  verum  etiam  proprium  suc¬ 
cum  secernere  cum  semine  miscendum. 

§  1028. 

Ascendit  semen  per  ductum  deferentem  et  per  suc¬ 
cessionem  novi  seminis,  et  per  contractionem  cre¬ 
masteris  musculi  et  per  contractilitalem  ipsius  ductus 
deferentis. 


§  1029. 

In  iis  hominibus ,  qui  absque  venere  vivunt ,  ab¬ 
sorberi  semen  videtur,  quod  perpetuo  secernitur,  nec 
nocturna  pollutione  evacuatur. 

§  1030. 

E  vesiculis  seminalibus  evacuatur  semen  et  vitali 
contractione  earundem  ,  et  musculo  bulbo -caverno¬ 
so  et  levatore  ani  et  perinaei  demum  transversis, 
qui  urgere  illas  possunt  atque  ad  vesicam  urinariam 
comprimere. 


§  1031. 

Ejaculatio  seminis  ad  motus  pertinet  per  reflexio¬ 
nem  genitos  ct  videtur  centripetalis  stimulus  per 
nervos  sensiles  penis  cum  medulla  spinali  communi- 

cari.  Neque  raro  occurrit  seminis  ejaculatio  ex  irri¬ 
tatione  medullae  spinalis. 

§  1032. 

Quamvis  cum  semine  effluente  succus  misceatur  al¬ 
bus  ab  alcoliole  coagulabilis,  quem  prostata  secernit, 
et  alter  succus  subflavus ,  quem  Cowperi  glandulae 
suppeditant ,  non  eos  tamen  humores  fecundationi 
sufficere ,  sed  semen  necessarium  esse ,  probatur  cas¬ 
trationis  effectibus. 


CAPUT  IV. 


De  coitu. 


§  1033. 

Ut  ad  cibum  sumendum  fame  compellitur  animantium 
genus ,  ita  ad  coitum  subeundum  venereo  sensu. 

§  1034. 

Hic,  qui  a  pubertate  exoritur,  et  sensim  sensimque 
fit  fortior ,  virili  viget  aetate ,  ut  demum  annis  lan¬ 
guescat  et  senectute  exstinguatur. 

§  1035. 

Ut  alii  sensus,  ita  vencrcus  pariter  suas  causas  ha- 


bet,  quibus  vel  augetur,  vel  debilitatur.  Universe  ad 
libidinem  gliscit  voluptatum  copia. 

§  1036. 

Apud  hominem  et  amor,  et  religio,  et  sensus  dig¬ 
nitatis  humanae  ,  temperare  saevam  libidinem  de¬ 
bent. 


§  1037. 

Homo  monogamiae  destinatus  est,  quod  satis  patet 
ex  aequali  fere  numero  virorum  et  feminarum. 

§  1038. 

Coitus  ea  actio  est,  qua  in  partes  muliebres  penis 
immittitur,  semenque  ejaculatur.  Quod  ut  fiat,  penis 
surgere  debet,  erigi,  turgere,  calere,  durescere. 

§  1039. 

Semen  ut  plurimum  exire  non  6olet,  nisi  penis  sit 
erectus. 

§  1040. 

,  * 

Fit  erectio  congesto  sanguine  in  corpus  cavernosum 
cum  penis  tum  urethrae. 

§  1041. 

Scilicet  in  corpora  cavernosa  sanguis  venit  partim 
e  vasis  capillaribus ,  partim  et  brevissima  via  ex  ar¬ 
teriis  helicinis. 

§  1042. 

Est  venosa  congestio,  qua  penis  erigitur,  tumet, 
calet,  durescit;  scilicet  e  corporibus  cavernosis  reditus 
sanguinis  impediri  videtur  actioue  musculorum  ischio¬ 
cavernosorum  et  bulbo- cavernosorum. 

§  1043. 

Veneris  cupido  princeps  causa  est ,  qua  illa  con¬ 
gestio  adeoque  penis  erectio  producitur. 

§  1044. 

Adjuvatur  forsan  seminis  ejaculatio  eo ,  quod  vesi¬ 
culae  seminales  a  levatore  ani  musculo ,  qui  illis  tan- 
quam  velum  est  subjectus,  sursum  urgentur,  expri- 
munturque. 


§  1045. 

Exit  semen  ex  urethra  cum  aliquo  impetu. 

§  1046. 

Immissum  penem  vagina  comprehendit  suo  turgore 
suoque  sphinctere ,  et  a  plicis  vaginae  titillatio  vene- 
reusque  augetur  sensus. 

§  1047. 

Opere  peracto  penis  flaccescit,  filque  mollis,  ani¬ 
mus  ad  se  redit ,  insequitur  lassitudo ,  frigusque  cum 
tristitia  quadam  et  aversatione,  donec  renati  igniculi 
denuo  impellant. 

§  1048. 

Copiam  seminis  ,  quae  uno  in  coitu  effunditur, 
alii  drachmis  duabus,  alii  drachmae  uni  aestimant. 

§  1049. 

In  femina  vencrea  voluptas  augetur  frictione  labi¬ 
orum  et  vaginae  et  forsan  haec  irritatio  motum  per 
reflexionem  inducit,  quo  os  uteri  aperiatur  ad  reci¬ 
piendum  semen. 


CAPUT  V. 

De  fecundatione. 


§  1050. 


Quemvis  coitum  fecundum  non  esse,  inter  omnes 
constat;  itaque  ut  fecundet,  nonnulla  postulantur. 

§  1051. 

Requiritur  primum  naturalis  cl  seminis  et  ovorum 
constitutio  ct  maturitas. 


§  1052. 

Tum  seminis  vim  oportet  faciam  fuisse  in  ova. 

§  1053. 

Quod  autem  fieri  potest,  etiamsi  penis  obiter  solum 
aut  ex  parte  in  muliebria  sit  immissus. 

§  1054. 

Deinde  semen  videtur  in  uterum  recipiendum  esse. 
De  qua  re  quidem  dissensio  est ,  tamen  prolata  sententia 
non  parum  iis  casibus  confirmatur ,  in  quibus  paulo 
post  coitum  in  utero  semen  repertum  est. 

§  1055. 

Quin  ipsa  ovula  a  semine  attingi  videntur;  neque 
desunt  observationes,  in  quibus  spermatozoa  in  tubis 
et  ipso  in  ovario  visa  sunt.  Halitum  vero  seminis  non 
sufficere  iis  probatur  experimentis ,  quae  in  animali¬ 
bus  instituta  sunt. 


§  1056. 

Forsan  fecunda  seminis  virtus  per  mucum  ad  ovula 
propagatur;  forsan  semen  in  vaginam  ejectum  promove¬ 
tur  motu  ciliari  epithelii  membranae  mucosae  et  motu 
spontaneo  spermatozoorum,  quin  vi  conlractili  tubarum. 

§  1057. 

Fecundationem  durante  ipso  coitu  ,  neque  serius 
peracto  coitu  contingere,  valde  probabile  est. 

§  1058. 

In  quanam  parte  seminis  fecundans  ejusdem  vis  sit, 
quaesitum  est,  sed  nihil  certi  hac  de  quaestione  con- 

stat ,  et  nescimus  cum  quid  animalcula  spermatica  effi¬ 
ciant,  tum  quid  sanguinis  globuli. 

§  1059. 

In  ipsa  ova  irrepere  animalcula  improbabile  est. 


§  1060. 

Neque  constat ,  quaenam  seminis  copia  ad  fecundum 
coitum  requiratur. 


§  1061. 

In  muliere  humana  nonnunquam  ova  exire  ex 
ovario  sine  coitu  fecundo,  nonnulli  credunt. 

§  1062. 

In  humano  genere  unicus  saepe  coitus  sufficit,  ut 
fiat  conceptio. 


§  1063. 

Interdum  accidit ,  ut  quae  jam  concepit  femina , 
atque  adeo  gravida  est,  aliquanto  post,  sed  ante  deciduae 
formationem,  de  novo  concipiat,  ut  jam  duos  fetus 
ex  duabus  conceptionibus  genitos  gerat ;  quod  si  ac¬ 
cidat,  super fecundatio  adesse  dicitur. 

§  1064. 

Secunda  vero  conceptio  postquam  decidua  jam  nata 
est  ex  fecundationc  prima  ( superfetatio )  nunquam 
contingere  videtur. 

§  1065. 

Feminam  concipere  posse  sine  sensu  venereo  durante 
coitu,  etiam  dormientem  et  syncope  correptam  ,  osten¬ 
dere  exempla  videntur. 

§  1066, 

Et  fecundus  sit  coitus ,  laudatur  congressus,  rjui  a 
somno,  refecto  corpore  animoque,  fit, 

§  1067. 

Denique  feminas  continuo  post  menstrua  facilius 
concipere ,  quam  tempore  alio ,  pariter  observatum  est. 


§  1068. 

Neque  anni  tempora  sine  vi  videntur  in  conceptio¬ 
nem.  Etenim  quum  in  patria  nostra  plurimi  partus 
contingant  mensibus  Februarii ,  Martii  et  Januarii , 
plurimae  conceptiones  fiunt  mensibus  Maji ,  Junii  et 
Aprilis. 


§  1069. 

Plerumque  unum  tantum  in  humano  genere  fecun¬ 
datur  ovum,  rarius  duo,  et  tum  gemini  vocantur 
etiam  rarius  tergemini  (inter  6500  partus  unus  circi¬ 
ter  occurrere  solet  trium  infantum) ,  valdo  raro  qua¬ 
drigemini  (semel  inter  20000  partus) ;  rarissimus  au¬ 
tem  partus  est  quinque  infantum  ,  quod  semel  contin¬ 
gere  solet  ex  decies  centenis  millibus  partuum. 

§  1070. 

Duos  vel  plurcs  fetus  ex  uno  codemquc  ovario  oriri 
posse ,  verisimile  est. 


§  1071. 

Jam  quod  rationem  attinet,  qua  nova  animalia  orian¬ 
tur  ,  haec  non  praeformata  et  ante  conceptionem  jam 
existentia  habenda  sunt,  sive  in  semine  virili,  sive  in 
ovo  muliebri ;  neque  cum  iis  viris  consentiendum  est , 
qui  ad  originem  novi  animalis  explicandam  semina 
sive  germina  recipiunt,  quae  in  statu  involutionis  tam 
diu  maneant ,  quoad  ad  evolutionem  aptam  occasio¬ 
nem  nanciscantur. 


§  1072. 

Probabilior  ea  est  epigenescos  doctrina,  qua  novum 
animal  generatum  habetur  e  generantibus  parentibus , 
idque  post  fecundum  coitum,  et  ita  quidem,  ut 
postquam  a  semine  virili  vis  facta  est  in  ovum,  in 
hoc  jam  ejusque  partibus  motus  oriatur  internus  cum 
formatione  novi  animalis. 

CAPUT  VI. 


De  ovo  ej usque  efformatione. 


%  1073. 

Ovum  humanum ,  ut  in  avibus ,  in  ovario  generatur. 
Constat  ovarium  praeter  'putamen  (de  quo  supra  § 
974)  folliculis  s.  vesiculis  a  graafio  denominatis. 
Jnter  folliculos  et  putamen  pars  est ,  quae  theca  ap¬ 
pellatur  et  exterius  tela  cellulosa  constat ,  stipata  et 
vasculosa,  interius  substantia  granuloso- villosa. 

§  1074. 

Folliculi  Graajiani  sunt  cellulae  quae  duabus 
constant  membranis,  quarum  exterior  vasculosa  est  et 
ad  interiora  epithelio  obtegitur ;  continent  1)  humor 
rem,  cui  insunt  globuli  cum  oleosi,  tum  alii  irregu¬ 
lares  et  minores ,  qui  discum  sive  zonam  granulosam 
circa  ovulum  faciunt,  ita  tamen,  ut  spatium  inter 
ovulum  zonamque  sit  visibile,  pellucidum  ( spatium 
pellucidum)  et  pellucida  forsan  membrana  (Chorion 
Wagneri)  formatum,  quo  aliquod  fluidum  continetur; 
2)  ovulum ,  quod  constat  a)  membrana  simplice ; 
h)  vitello  (sive  massa  granulorum,  quorum  alia  majora 
sunt,  alia  moleculis  Brownianis  proxima,  et  liquore 
centrali  granulis  orbato) ;  c)  vesicula  a  cl.  purkinje 
primo  visa,  jamque  vesicula  prolifera  nominata, 

quaeque  ipsa  membrana  confecta  est  et  praeter  pellu¬ 
cidum  humorem  granulis  destitutum  etiam  maculam 
continet  germinativam  sive  stratum  germinativum 
a  cl.  wagner  primo  repertum. 

§  1075. 

Apud  aves  ovum ,  quamdiu  ovario  continetur ,  con¬ 
stat  capsula  ovi,  quae  cum  theca  ovarii  conjuncta 
calycem  format.  Quo  loco  calyx  ad  exitum  ovi  ape¬ 
ritur  ,  jam  ante  hunc  exitum  alba  cernitur  stria 
(stigma)  sive  locus  vasis  destitutus.  Capsula  ovi  con¬ 
tinet  vitellum  cum  membrana  vitelli.  In  medio  vi¬ 
tello  cavum  est  minus  obscuro  vitello  repletum.  Ab 
eo  cavo  canalis  excurrit  ad  superficiem  et  quidem 
ad  locum  usque ,  quo  jacet  vesicula  prolifera.  Haec 
vesicula,  macula  germinativa  instructa,  locata  est 
media  in  rotundo  granulorum  strato ,  quod  stratum 
proligerum  s.  discus  proligerus  s.  discus  vitellinus 
appellatur  et  deinceps  in  blastoderma  mutatur. 

§  1070. 

Ovum  humanum  et  mammalium  inprimis  differt  ab 
ovo  aliorum  animalium  1°  insigni  parvitate,  cujus 
causa  est  in  parva  quantitate  vitelli ,  quam  continet;  nam 
magnitudo  vix  unquam  unam  decimam  partem  lineae 
superat;  2°  defectu  ejus  disci  proligeri  s.  disci  vi- 
tellini ,  qui  vesiculam  proliferam  apud  aves  continet. 

§  1077. 

Ergo  disci  proligeri  aviuin  nihil  quidem  in  ovo 
mammalium  est  praeter  vesiculam  et  maculam  germi¬ 
nativam  ,  verum  forsan  cacterac  partes  in  tuba  oriun¬ 
tur,  ergo  etiam  ante  ovi  in  uterum  adventum. 

§  1078. 

Vitellus  princeps  est  ovi  principium  et  constat 
aqua,  albumine  et  oleo.  Vesicula  prolifera  album 
liquorem  continere  videtur. 

§  1079. 

Ex  fecundo  coitu  in  ovario  aliqua  irritationis  species 
oriri  videtur,  qua  ipsum  attracto  copiosiore  sanguine 
tumet;  tum  etiam  tbeca  fit  crassior,  excepta  ejus 
parte  superiore,  eo  effectu,  ut  folliculus  magis  pro¬ 
mineat  et  emineat.  Jam  theca  etiam  magis  explicata  , 
folliculus  cum  ovulo  urgetur  exlrorsum,  deinde  supe¬ 
rior  thecae  porlio  rumpitur,  etiam  folliculus,  exitque 
ovum,  sine  illa  substantia,  quam  praeter  ovum  fol¬ 
liculo  contineri  dixi.  Post  ovuli  exitum  cavum  fol¬ 
liculi  solidiore  substantia  granulosa  impletur ,  nova 
carne,  ut  in  abscessibus  fit,  jamque  ita  nascitur,  quod 
vulgo  corpus  luteum  nominamus. 

§  1080. 

Membranam  germinativam  formari  non  sine  auxilio 
vesiculae  proliferae ,  omnes  quidem  docent  medici, 
sed  in  controversia  est ,  quid  et  quomodo  illa  vesicula 
adjuvet.  Non  pauci  quidem  docuerunt  vesiculam  pro- 
liferam  rumpi  ejusque  humorem  adjuvare  illius  mem¬ 
branae  formationem,  attamen  recentissimae  observatio¬ 
nes  id  non  confirmant;  nam  jam  suspicari  licet,  in 
ipsa  vesicula  prolifera  novas  formari  cellulas  sive  circa 
maculam  germinativam ,  sive  in  eadem ,  ipsamque  de¬ 
mum  maternam  vesiculam  proliferam  evanescere ,  sed 
c  novis  cellulis  generalis  sive  in  macula  germinativa , 
sive  circa  eam  construi  membranam  germinativam. 

§  108J. 

Ovum  recipitur  a  tuba,  quae  turgens  ad  ovarium 
accesserat,  atque  in  uterum  defertur.  Credunt  ovum 
humanum  circa  octavum  aut  nonum  diem  post  con¬ 
ceptionem  in  uterum  venire. 

§  1082. 

Apud  aves  ovum  in  suo  per  oviductum  itinere  mu¬ 
tatur  modo  insigni  et  plurcs  accipit  paries ,  quae  non 
exstant  in  ovo  ovario  contento;  scii,  ovum  (vitellus)  in 
oviductum  receptum  movetur  per  hunc  canalem  modo 
spirali  et  albumen  accipit ,  quod  a  tunica  interna  ovi- 
duclus  secernitur.  Hujus  albuminis  porlio  externa  ma¬ 
gis  liquida  est,  interna  spissior.  In  eo  motu  spirali 
pars  aliqua  portionis  interioris  albuminis  coit  et  in 
filamenta  mutatur  ( chalazae ) ,  quae  versus  ambos  ovi 
polos  excurrunt.  Praeterea  circa  albumen  in  eodem 
oviduclu  generantur  membrana  testae  et  testa  cal- 
carea.  Testa  pro  maxima  parte  constat  carbonate 
calcis  et  ita  constituta  est,  ut  aerem  ad  interiora  ad- 
mitttat,  simulque  aquosas  partes  ovi  ad  exteriora  pe¬ 
netrare  sinat.  Interna  facies  testae  calcareae  foveolis 
instructa  est,  quibus  adhaerent  processus  s.  villi  mi¬ 
nimi  membranae  testae.  Haec  membrana  duabus  con¬ 
fecta  est  laminis,  quae  ad  obtusum  ovi  finem  a  se 
decedunt  et  cavum  formant  aere  repletum.  Testa 
calcarea  cum  membrana  testae  oritur  in  parte  inferi¬ 
ore  oviduclus,  albumen  in  superiore. 

In  ovo  posito  ct  aperto  per  medium  albumen  cer¬ 
nitur  quaedam  rotunda  alba  macula  infra  membranam 
vitelli  collocata  nomine  cicatriculae.  In  ea  cicatri¬ 
cula  tres  distinguendae  sunt  paries,  scilicet  exterior 
pars  s.  germen  s.  fiXciarog ,  ex  quo  incubationis  initio 
generatur  blasloderma  s.  membrana  germinativa.  Per 


309 


medium  germen,  quod  adhaeret  membranaa  vitelli 
pellucet  altera  cicatriculae  pars,  quae  cumulus  pro- 
ligerus  s.  nucleus  cicatriculae  s.  blastodermalis  appel¬ 
latur  et  stratum  granulosum  exhibet  ex  albo  flavum , 
figura  paululum  conica.  Inter  has  jam  duas  partes 
spatium  est,  quod  ,  humore  plenum  ,  conjunctum 
esse  videtur  cum  canale  cavi  centralis. 

§  1083. 

Jam  quod  humanum  ovum  attinet ,  hoc  pariter  in 
suo  per  tubam  itinere  grandescit  et,  quod  nonnulli 
testantur  ,  obtegitur  pariter  albumine  et  membrana , 
comparanda  cum  membrana  avium  testacea,  scilicet  cum 
exochorio.  Attamen  alii  haec  additamenta  negant 
docenlque  idem  esse  ovi  tuba  contenti  involucrum 
externum,  quod  fuerat  in  ovo  ovarii. 

§  1084. 

Signa  conceptionis  admodum  incerta  sunt ;  ad  cer¬ 
tiora  dolor  dentium  refertur,  nausea,  carnis  aversatio, 
cael. 


§  1085. 

Post  conceptionem  ante  ovi  c.x  tuba  adventum , 
etiam  in  graviditate  extrauterina ,  interna  uteri  facies 
lympham  secernit,  quae  in  membranae  speciem  dege¬ 
nerat  ,  quae  membrana  decidua  vera  iiunteri  nomi¬ 
natur  ,  et  durante  partu  vel  post  eum  per  vaginam 
exit.  Haec  membrana,  quae  in  tubas  processus  de¬ 
mittit,  versus  os  uteri  minus  prompte  distinguitur, 
quo  loco  scilicet  gelatinosus  est  globus  exitum  clau¬ 
dens.  Conjungitur  decidua  cum  interna»  uteri  facie 

per  vasa  sanguifera ,  scilicet  vasa  ulcri  producuntur 
in  deciduam. 


§  1086. 

Ovum  ,  quo  loco  placenta  non  obtectum  est ,  tenui 
obtegitur  pellicula  prope  placentam  cum  decidua 
nuNTERi  conjuncta  ;  vocatur  decidua  reflexa  ,  de 
cujus  formatione  duae  inprimis  theoriae  exstant:  si 
ovum,  alii  inquiunt,  per  foramen  ejus  partis  deciduae 
verae ,  quae  in  tubas  processus  demittit ,  in  cavum  de¬ 
ciduae  verae  venerit,  tum,  ergo  in  ipso  utero,  lympha 
plastica  nova  circa  ovum  effunditur,  ut  caipsa  lym¬ 
pha  solidescente  oriatur  decidua  sic  dicta  reflexa .  — 
In  altera  sententia  (sandifort,  rojanus  aliique)  mem¬ 
brana  decidua  iiunteri  pro  sacco  habetur  ubique 
clauso  et  humore  (hydroperiona  brescheti)  impleto. 
Jam  vero,  inquiunt,  si  adveniat  ovum,  et  incidat  in 
deciduam,  quae  internum  tubae  ostium  claudit,  tum 
repellitur  decidua  ipso  ovo  cl  sensim  magis,  scilicet 
semper  in  ratione  incrementi,  quod  ovum  capit.  Ita 
lit ,  ut  quaedam  pars  deciduae  verae  versus  se  ipsam 
reflectatur  (decidua  reflexa)  et  sensim  ad  reliquam 
deciduae  portionem  accedat ,  quin  eandem  tertio  quar- 
lovc  mense  adtingat. 

§  1087. 

Deciduu  serotina  nominatur  membrana,  quae  do¬ 
cente  bojano  ,  eo  loco  efformatur  faciei  internae  ute¬ 
ri  ,  ubi  decidua  ab  utero  separatur  et  versus  se  ipsam 
reflectitur  ovi  accessu. 


§  1088. 


Credunt  deciduae  officium  esse  in  ovo  firmando; 

caelerum ,  quod  majoris  momenti  est ,  ovum  ipsum 
illa  membrana  arctius  cum  corpore  materno  conjun¬ 
gitur. 

§  1089. 

Decidua  primo  tempore  cum  ovo  conjungitur  eo , 
quod  villi  ramosi  qui  chorio  insident,  radicum  instar  re¬ 
cepti  sint  in  cavos  deciduam  perreptantes  canaliculos. 

§  1090. 

In  humano  genere  ovum  non  extra  maternum  corpus, 
sed  in  eo  fovetur.  Neque  potest  fotus  sine  matris 
mutationibus  procedere.  Et  profecto  continuo  post 
conceptionem  arteriae  uteri  grandescunt  ,  etiam  venae 
et  quidem  magis,  quam  arteriae.  Moles  uteri  augetur, 
ejus  cavum  dilatatur  et  parietes  crassiores  fiunt,  et 
fibrae  evidenliores.  Menstrua  cessant ,  mammae  gran¬ 
descunt,  neque  multa  sympathica  desunt  incommoda. 

§  1091. 

Fovet  femina  humana  ovum  ex  lege  naturae  per 
quadraginta  dierum  hebdomades  s.  per  dies  ducentos 
octoginta. 


§  1092. 

In  utero  ovum  cinctum  cernitur  membrana  s.  cysti- 
de,  quae  exterius  villis  instructa  et  jam  in  tuba  nas¬ 
cens  aut  jam  in  ipso  ovario ,  exochorion  nominatur. 
Villi  primo  simplices  sunt,  sed  dein  in  ramos  dividun¬ 
tur  minimos.  Primo  tempore  tota  fere  externa  facies 
villis  obtecta  est,  sed  deinceps  glabra  redditur,  excep¬ 
to  eo  loco,  quo  placenta  cflbrmatur,  ad  cujus  vasorum 

formationem  a  villis  quasdam  partes  agi  arbitramur. 
Exochorion  vasis  caret,  sed  serius  ea  accipit  per  en~ 
dochorion.  Exochorion  simplex  est  a  die  graviditatis 
XV  ad  mensem  secundum. 

§  1093. 

Interna  chorii  facies  primo  tempore  formationis  fetus 
humeclatur  gelatinosa  quadam  substantia ,  quae  pro 
albumine  haberi  debet ,  illamque  vasa  percurrunt  san- 
guifera  ad  chorion  tendentia.  Fit  ea  substantia  pro¬ 
gredienti  tempore  tunica ,  quae  media  vocatur  et  in 
ovo  maturo  vel  chorii  internae  faciei  adhaerens  cerni¬ 
tur,  vel  exteriori  amnii,  vel  utrique  membranae. 

§  1094. 

Hactenus  de  membranis  dixi,  quae  ovo  circumnas- 
cuntur  extrinsecus.  Restant ,  quae  ab  ipso  ovo  ortum 
suum  habent.  Allantois  (a  Graeca  voce  alicis,  avrog,  c 
farciminis  simile)  membrana  vocatur ,  quae  in  avibus 
et  mammalibus  post  ortum  tubi  intestinalis  ex  parte 
hujus  tubi  posteriore  progerminat,  formam  cyslidis  ex¬ 
hibens,  cujus  initium  in  vesicam  urinariam  degenerat, 
atque  in  urachum,  qui  funiculum  umbilicalem  intrat, 
et  demum  prope  hujus  in  chorio  finem  sese  explicat 
formamque  recipit  membranae  se  mediato  vel  immediato 
ad  internam  chorii  faciem  applicantis. 

In  allantoide  humor  est  propria  natura,  acidum  con¬ 
tinens  nec  raro  concrementa  etiam,  acido  urico  con¬ 
fecta.  In  homine  existentia  allantoidis ,  cum  tantum 
incrementum  non  capiat,  negata  est,  sed  nihilominus 
ipsa  exstare  videtur;  scilicet  pro  ea  habenda  videtur 
vesicula ,  quae  a  nonnullis  medicis  in  ovis  observata 
est.  Nunquam  vero  magnam  molem  acquirit  nihil- 
que  aliud  praestare  videtur,  quam  quod  vasa  umbili- 

calia  ad  chorion  vehat;  quae  theoria  probabilis  red¬ 
ditur,  praeter  urachi  in  humano  genere  exislenliam, 
concrementis  etiam  iis  parvis ,  quae  in  illa  vesicula 
reperta  sunt. 


§  1095. 

Interna  ovi  membrana  pellucida  est  et  textura  uni¬ 
formi  ,  saccumque  format  ubique  clausum,  quo 
tenetur  fetus.  Quum  amice  fetum  obvolvat,  ipsa  no¬ 
men  accepit  amnion ,  id  est  amiculum.  Format  sac¬ 
cum ,  cujus  altera  pars  circa  funiculum  reflectitur,  va¬ 
ginam  ei  inducens  et  dein  circa  annulum  umbilicalem 
in  epidermidem  fetus  transit.  Ex  qua  descriptione 
patet  fetus  ad  amnion  eandem  rationem  esse,  quae  inter 
membranas  serosas  et  viscera  exstat,  si  scilicet  epider¬ 
midem  fetus  alleram  amnii  partem  habeas.  In  maturo 
fetu  amnion  internae  chorii  faciei  laxe  agglutinatum 
est. 

In  amnio  humor  est  alcalina  indole,  cujus  origo  qui¬ 
dem  latet,  cum  amnion  vasis  destitutum  sit,  sed  qui, 
quum  albumine  plane  destitutus  non  sit  (continet  quin¬ 
que  partes  millesimas) ,  ex  parte  absorberi  videtur  per 
cutem,  partim  in  os  recipi  et  deglutiri,  ut  alimentum 
praestet.  Attamen  idem  fetum  lutum  etiam  servare 
videtur  ab  ictu  et  pressione  abdomini  matris  allatis,  et 
impedire  pariter ,  quominus  partes  fetus  cum  amnio 
concrescant. 


§  1096. 

Si  fetus  nascitur  in  parte  prolifera  s.  blasloderma- 
te,  ipse  recedit  a  vitello,  et  sensim  magis  eo  effectu, 
ut  vitellus  demum  folio  mucoso  circumclusus  cum 
fetu  cohaereat  per  filiformem  canalem  ,  qui  in  intesti¬ 
na  fetus  transit.  Hoc  jam  tempore  vitellus  nuncu- 

patur  vesicula  umbilicalis  et  canalis  vocatur  cana¬ 
lis  vitello  -  intestinalis ,  seu  si  de  mammalibus  ser¬ 
mo  sit,  ductus  omphalo  -  entericus.  Die  XV -XX 
vesicula  umbilicalis  parvam  exhibet  vesiculam  pyri- 
formem  diametro  duarum  vel  quatuor  linearum  inter 
chorion  et  amnion  locatam  et  humore  (vitello)  im¬ 
pletam.  Ante  quintam  dierum  hebdomadem  ductus 
impervius  redditur  ab  annulo  umbilicali  inde,  ut  ante 
partum  jam  plane  evanuerit.  Supra  tunicam  vesiculae 
vasa  distribuuntur  omphalo -mesenterica. 

§  1097. 

Vasa  umbilicalia  ex  umbilico  egredientia  cum  mem¬ 
brana  quadam,  qua  ipsa  continentur,  saccum  intrant 
ab  exochorio  formatum  et  per  medium  albumen  decur¬ 
runt.  Jam  autem  endochorii  vasa ,  quo  loco  forman¬ 
da  placenta  est,  intrant  exochorii  substantiam  atque 
ab  ejus  villis  recipiuntur ,  neque  praeter  hunc  locum 
aliamque  parvam  villosam  exochorii  partem  ad  placen¬ 
tam  non  pertinentem ,  ulla  vasa  endochorii  in  exo- 
chorion  transeunt. 

Placenta  itaque  fit  endochorii  in  exochorion  transitu, 
et  sic  nati  chorii  consensu  cum  iis ,  quae  ab  utero 
generantur. 


§  1098. 

Ita  igitur  placenta  formatur ,  quae  rotundum  et 
sanguineum  viscus  constituit  diametro  a  sex  ad  octo 
pollices ,  crassilie  ab  uno  ad  pollices  duos.  Constat 
pluribus  quasi  inter  se  junctis  placcntulis.  Ejus  sedes 
est  in  uteri  fundo,  plerumque  magis  versus  latus  dex¬ 
trum  ;  certe  primo  graviditatis  tempore ,  verum  ultimis 
mensibus  placenta  occupare  videtur  partem  inferiorem 
parietis  posterioris  uteri. 

§  1099. 

Ab  interna  concava  felumque  spectante  placentae 
facie,  idque  a  media  vulgo  ejus  parte  oritur  funiculus 
umbilicalis ,  cujus  alter  linis  abdomini  fetus  insertus 
est.  Cernitur  funiculus  jam  in  embryonibus  duarum 
vel  trium  hebdomadum.  Ejus  longitudo  aequat  circiter 
longitudinem  fetus.  Involucrum  habet  firmissimum , 
tum  in  amnion ,  tum  iri  cutem  fetus  continuatum. 
Hoc  jam  involucro  continentur  1°  una  vena  umbilica¬ 
lis  et  duae  arteriae  umbilicales  in  spiras  a  sinistro 
latere  ad  dextrum  contortae  Arteriae  id  proprium  ha¬ 
bent,  quod  nulla  vasa  vasorum  ostendunt,  nec  tuni¬ 
cam  cellulosam  habent,  nec  fibrosam;  2°  urachus  s. 
album  filamentum  in  vesicam  urinariam  terminatum ; 
3°  gelatina  quaedam  a  wiiarton  denominata ;  4°  ca¬ 
nalis  vesiculae  umbilicalis;  5°  primo  tempore  for¬ 
mationis  ansa  intestinorum;  6°  nervi;  7°  vasa  lijm- 
phatica  (?). 


CAPI  T  VII* 


De  formatione  fetus. 


§  1100. 

Uti  imperfectum  quodvis  principium  est,  sic  fetus 
initio  imperfectissimus  est  rudissimusque ,  neque  sine 
mullis  metamorphosibus  eam  formam  nanciscitur,  fa¬ 
bricam,  structuram,  quam  exhibet  tempore,  quo  ipse 

finem  consecutus  Csl  vitae  uterinae ,  atque  a  corpore 
materno  separatur. 

§  1101. 

%■ 

i 

Primo  mense  lunari  embryo  longitudinem  consequitur 
trium  linearum ;  initio  quidem  nihil  cernitur  praeter 
vesiculam ,  sed  nihilominus  quarta  hebdomade  haec 
jam  in  conspectum  veniunt :  in  embryone  curvato  tres 
lineas  longo  discernitur  caput  et  truncus ;  caput  tamen 
nihil  adhuc  humanum  refert ;  in  capite  duo  patent 
puncta,  quae  initia  sunt  oculorum;  infra  caput  utrin- 
que  quatuor  arcus  branchiales ;  membra  tuberum  for¬ 
mam  referunt.  E  funiculo  umbilicali  brevissimo  pro¬ 
venit  ductus  vesiculae  umbilicalis ,  quae  ipsa  magnitu¬ 
dinem  exhibet  duarum  linearum.  Abdomen  tumet ,  imo 
trunco  in  caudae  speciem  veluti  desinente. 

§  1102. 

Secundo  mense  lunari  homunculus  longitudinem  con¬ 
sequitur  a  tribus  lineis  ad  decem  vel  ad  pollicem  unum. 
Caput  est  grandissimum  in  ratione  ad  reliquam  corpo¬ 
ris  molem ,  grandissimum  os ,  oculi  sine  palpebris , 
branchiae  apertae  vel  jam  clausae ,  collum  brevissimum  , 
brevissima  membra.  Abdomen  quod  tumet ,  emittit 
umbilicalem  funiculum  decurrentem  ad  locum,  ubi  pla¬ 
centa  efformanda  est;  continet  funiculus  eo  tempore 
intestinorum  ansam  et  ductum  omphalo  -  entericum , 
qui  inter  chorion  amnionque  in  vesiculam  umbilicalem 
desinit. 


§  1103. 

Mense  tertio  statura  fit  a  pollice  uno  ad  quinque. 
Caput  etiamnum  grandius  est  in  ratione  ad  caeteram 

molem  ;  inprimis  etiam  facies  a  cranio  superatur.  Oculi 
jam  quodammodo  palpebris  obteguntur;  os  est  aper- 
tum  quidem,  sed  jam  minus  latum.  Funiculus  umbili¬ 
calis  contorqueri  incipit.  Intestina  a  funiculo  in  abdo¬ 
men  redierunt.  Partes  genitales  externae  in  utroque 
sexu  sui  sunt  simillima.  Membra  vero  magis  explicata 
cernuntur. 


§  1104. 

Mense  quarto  fetus  longitudinem  adtingit  a  quinque 
ad  septem  pollices.  Caput  adhuc  grande ,  sed  facies  in 
ratione  ad  cranium  jam  magis  est  explicata.  Oculi 
palpebris  sunt  obtecti  nasusque  magis  prominet.  Col¬ 
lum  jam  longius.  Partes  genitales  externae  in  utro¬ 
que  sexu  adhuc  sui  similes.  In  digitis  manus  pedis¬ 
que  ungues  quodammodo  jam  visibiles.  Universum 
corpus,  quod  priore  mense  veluli  maciem  exhibebat, 
nunc  plenius  evadit. 

§  1105. 

v-  *  » i  ■  ‘i  ’  i  ‘  i  •  J  .  ■  it  Iu 

Quinto  mense  caput  grande  est.  Cranium  in  ratione 
ad  faciem.  Emergit  ex  universa  cute  lanugo.  Aures 
a  cranio  distare  incipiunt ,  palpebrae  inter  se  muco 
agglutinatae. 

i  .  •  :r.  . 

§  1106. 

Sexto  mense  caput  quartam  circiter  partem  aequat 
totius  corporis.  In  capite  capilli ,  in  palpebris  cilia 
prorumpunt. 

§  1107. 

Mense  septimo  statura  corporis  augetur  a  tredecim 


518 


pollicibus  ad  septendecim.  Cutis  rubescit.  Penis  prae¬ 
putio  obtectus. 


§1108. 

Mense  octavo  longitudo  corporis  ad  duodeviginti 
pollices  crescit.  Palpebrae  minus  sibi  invicem  adhae¬ 
rent.  Testiculus  sinister  jam  a  scroto  est  receptus. 
In  oculo  membrana  pupillaris  evanescit. 

§  1109. 

Mense  nono  fonticuli  in  cranio  magis  contrahuntur. 
Capilli  longiores  redduntur  et  evanescit  magis  lanugo. 
Universum  corpus  pingius  est  pleniusque. 

§  1110. 

Mense  decimo  statura  ad  viginli  pollices  augetur. 
Epidermis  firma  est,  ungues  sunt  solidi,  canalis  in¬ 
guinalis  claudi  incipit  ct  testiculi  descendunt  toti  in 
scrotum.  Capilli  fiunt  longiores. 

§  1111. 

Homo  cx  ovo  nascitur.  Primordia  quidem  nondum 
observata  sunt,  sed  non  improbabile  est  ea  simili 
modo  ac  in  avibus  se  habere. 

§  1112. 

Prima  mutatio,  quae  in  avium  incubato  ovo  con¬ 
tingit,  est  in  cvidenliore  cicatriculae  a  vitello  discri¬ 
minatione;  germen  degenerat  in  speciem  membranae, 
quae  membrana  germinativa  s.  blastoderma  appellatur, 
atque  haec  suo  loco  in  duo  vcluli  strata  quodammodo 

discedit,  quorum  superius  s.  exterius  folium  serosum 
nominatur,  alterum  inferius  mucosum ,  et  inter  haec 
paulo  serius  tertium  stratum  ,  quod  vasculosum  voca¬ 
tur.  Eodem  vero  tempore  media  pars  membranae 
germinativae  pellucidior  evadit,  et  hic  locus  ellipticus 
nominatur  area  pellucida;  huic  jam  areae  ad  ambi¬ 
tum  circulus  accedit ,  cui  nomen  areae  vasculosae  est 
impositum  ,  et  huic  demum  tertius  circulus ,  qui  area 
vitelli  dicitur.  Haec  area  sensim  incrementum  capit 
foliumque  mucosum  sive  lamina  inferior  sive  interna 
circa  totum  circumnascitur  vitellum  eumque  complec¬ 
titur  ,  membrana  vitelli  pereunte  et  evanescente.  Prae¬ 
terea  non  alia  multa  nascuntur  ante  horam  XIV,  nec 
quidquam  embryonis  cernitur. 

§  1113. 

E  folio  seroso  systema  nerveum  elformatur,  scele- 
lon ,  musculi,  ligamenta,  tendines,  amnion.  Scilicet 
periphericam  illius  partem  credas  in  amnion  degenera¬ 
re  ,  mediam  partem  in  caeleras.  Peripherica  enim 
portio  circa  caput  embryonis  ab  ejus  facie  abdominali 
se  reflectit  versus  faciem  dorsalem  (cucullus  capitis)  , 
serius  etiam  circa  trunci  pariem  posteriorem  (cucullus 
caudalis)  ,  ut  ambae  demum  partes  reflexae  in  regiono 
dorsi  semet  attingant  sibique  agglutinentur. 

§  1114. 

Hora  XIV  vel  XV  incubationis  in  area  pellucida 
stria  nascitur ,  quae  primitiva  vocatur  s.  stria  unam 
vel  unam  lineam  cum  dimidia  longa  cum  fine  crassiore 
(capite).  Haec  stria,  quae  globulis  confecta  est,  pri¬ 
mordium  est  medullae  spinalis  et  cerebri  cum  involu¬ 
cris. 

§  1115. 

Ab  hora  XV -XVI  utroque  illius  striae  latere  esur- 
git  massa  globulis  confecta ,  quae  lamina  dorsalis 
nuncupatur ,  atque  cum  hac  lamina  tertia  pars  inter¬ 
media,  quae  chorda  dicitur  et  in  finem  crassiorem 
(caput)  desinit. 

§  1116. 

Quum  paulo  post  laminae  dorsales  conniyeant ,  fit 
canalis ,  in  quo  est  chorda  et  supra  eam  liquidum 
quoddam.  Chorda  primordium  habetur  columnae  ver¬ 
tebralis  craniique;  cerebrum  cum  medulla  spinali 
orginem  suam  ab  illo  liquido  repetere  videtur. 

§  1117. 

Canalis  ita  natus  et  versus  anteriora  semper  latior, 
primordium  est  cranii ,  sed  jam  circa  horam  tricesi¬ 
mam  ipse  quibusdam  locis  contrahitur,  ut  cellulae 
sive  vesiculae  oriantur ,  quaevis  post  alteram  locata. 
In  anteriore  cellula  crura  cerebri  et  thalami  nervorum 
opticorum  oriuntur,  in  secunda  corpora  quadrigemina; 
tertia  autem  medullam  oblongatam  comprehendit.  — 
Pars  posterior  cellulae  anterioris  deinceps  dilatatur, 
formatque  sinum ,  quo  oculi  comprehenduntur. 

§1118. 

Primo  tempore  solus  humor  et  canale  et  cellulis 
continetur ,  sed  deinceps  et  jam  die  secundo  incu¬ 
bationis  solidescere  aliqua  ejus  portio  incipit,  ita  qui¬ 
dem,  ut  portio  externa  prius,  quam  interna,  solida 
reddatur. 

§  1119. 

Haec  vcluti  crystallisalio  ab  exteriore  portione  ad 
interiorem  procedens ,  inter  alia  etiam  explicat  origi¬ 
nem  canalis  humore  impleti ,  qui  per  totam  medullam 
spinalem  primo  formationis  tempore  continuatur. 

§  1120. 

Apud  mammalia  hominemque  pariter  illae  vesiculae 
oriuntur,  possuntque  ad  finem  secundi  mensis  in  ante¬ 
riore  vesicula  jam  thalami  dignosci  et  corpora  striata. 

§  1121. 

Quemadmodum  laminae  dorsales  e  folio  seroso  ori¬ 
untur,  ita  pariter  similes  laminas  ventrales,  quae 
dicuntur,  quaeque  parietes  laterales  abdominis  consti¬ 
tuunt  ct  abdomen  claudunt.  In  his  jam  laminis  ori¬ 
untur  in  regione  colli  arcus  branchiales,  quos  dicunt, 
scilicet  quaedam  fissurae  per  ipsum  folium  mucosum 
penetrantes;  oriuntur  tria  paria.  Primus  arcus  format 
maxillam  superiorem  et  inferiorem  cum  nonnullis  os¬ 
siculis  auditus,  scilicet  cum  malleo  et  incude.  Secun¬ 
dus  arcus  mutatur  in  os  suspensorium  ossis  hyoidei 
et  in  stapedem,  sed  corpus  et  cornua  posteriora  ossis 
hyoidei  formantur  ex  arcu  tertio. 

§  1122. 

Sanguis ,  vasa  et  cor  in  folio  vasculoso  oriuntur : 
scilicet  in  folio  illo  formantur  insulae  et  humor  pel¬ 
lucidus  ,  tum  sulci,  qui  humorem  eum  recipiunt; 
denique  humor  discedit  in  partem  exteriorem .  qua 
parietes  vasorum  formantur  et  in  interiores'  globulos 
sensim  rubescentes  (area  vasculosa).  Ilaec  omnia  in 

ambitu  folii  vasculosi  fiunt;  cor  in  parte  media  effin¬ 
gitur. 

§  1123. 

Forsan  sanguis  eo  fit ,  quod  vitellus  per  folium 
mucosum  ad  vasculosum  penetrans ,  in  ipso  hoc  itinere 
mutatur  et  magis  deinceps  in  ipso  folio  vasculoso. 

§  1124. 

Prima  circulatio  ea  est ,  ut  sanguis  e  vasculis  vitelli- 
nis  areae  vasculosae  in  quamdam  venam  circularem  ( vena 
terminalis )  recipiatur,  atque  ex  hac  per  duos  ramos 
ad  cor  mittatur,  ex  hoc  in  unicam  arteriam ,  quae  in 
duos  ramos  se  dividit  descendentes  juxta  spinam,  ut 
demum  sanguis  ex  horum  extremis,  ut  et  per  duos 
transversos  arteriosos  ramos  in  aream  vasculosam  redeat. 
Ita  in  avibus. 


§  1125. 

Apud  mammalia,  in  quibus  etiam  quidem  vena  ter¬ 
minalis  reperta  est,  sanguis  forsan  a  vesicula  umbilicali 
per  unicam  venam  (vena  omphalo -mesenterica)  ad  cor 
venit  atque  ex  hoc  per  unicae  arteriae  fines  (arteria 
omphalo  -  mesenterica)  ad  vesiculam  illam  redit. 

§  1126. 

Serius,  cum  placenta  nata  sit,  vena  omphalo -me¬ 
senterica  in  venam  mesentericam  transit,  et  arteria  om¬ 
phalo  -  mesenterica  ab  arteria  mesenterica  superiore  pro¬ 
ficiscitur. 


Corde  vasisque  magis  cflormatis  ,  circulatio  apucl 
fetum  sequens  est ;  sanguis  per  venam  cavam  inferio¬ 
rem  allatus ,  pro  maxima  parte  in  atrium  sinistrum 
vehitur  per  foramen  ovale  in  septo  atriorum  aperio , 
cx  atrio  sinistro  in  ventriculum  cognominem,  atque  ex 
hoc  in  aortam,  ut  fluat  inprimis  ad  caput  et  membra 
superiora  per  arterias  carotides  et  subclavias.  Contra 
sanguis  ex  vena  cava  superiore  allatus  descendit  ad 
atrium  dextrum ,  atque  ex  hoc  ad  ventriculum  dex¬ 
trum  ,  ut  demum  per  arteriam  pulmonalem  in  ductum 
arteriosum  Botalli  et  sic  in  aortam  descendentem 
trajiciatur. 


§  1128. 

Ex  arteriis  hypogastricis,  quae  ab  aorta  descendente 
oriuntur,  proveniunt  arteriae  umbilicales  in  placentam 
abeuntes;  scilicet  rami  illarum  arteriarum  e  funiculo 
umbilicali  egredienlium  cum  interposita  membrana  con¬ 
stituunt  tunicam  nomine  endochorii ,  idque  intra  o- 
vum  ,  quod  exterius  exochorio  cingitur.  Jam  endocho- 
rion  se  non  solum  applicat  exochorio ,  sed  quodam 
etiam  loco  in  exochorion  transit ,  et  placentam  feta¬ 
lem  elTormat.  Dum  vero  decidua  eodem  loco  ,  quo 
endochorion  transiit  in  exochorion  ,  non  inefficax 
est,  sed  pariter  explicatur  lumelque  et  placentam 
maternam  s.  uterinam  gignit,  et  sese  applicat  pla¬ 
centae  fetali ,  unicum  constituitur  crassum  viscus 
placentae  nomine. 


§  1129. 

■  nci.  i-i  -  ijy  jvi 

Scilicet  placenta  fetalis  constat  innumeris  in  ra¬ 
mos  ramulosque  divisis  villis  s.  vasis ,  quae  ansas 

faciunt  cl  demum  in  venulas  fclns  transeunt.  Jam 
vero  vasa  uterina  cum  decidua  penetrant  intra  villos 
vasculosos  placentae  fetalis  ad  cliorion  usque  seque 
arctissime  applicant  omnibus  ramulis  et  vasculosis  glo¬ 
merulis  villorum  vasculosorum  fetus.  Vascula  uterina 
quae  cum  decidua  placentam  maternam  faciunt ,  mullo 
ampliora  videntur,  quam  capillaria  placentae  fetalis. 
Jam  vero  cum  vasa  uterina  clausa  sint  et  arteriae  in 
placenta  fetali  continuo  filo  transeant  in  initia  venae 
umbilicalis,  circulatio  materna  omnino  separata  est  a 
circulatione  fetus ,  id  est  vasa  materna  quidem  non 
transeunt  in  vasa  fetus  ,  attamen  commercium  per 
poros  nihilominus  inter  sanguinem  maternum  et  feta¬ 
lem  habere  locmn  potest. 

§  1130. 

Si  unus  non  adsit,  sed  duo  vel  plures  fetus,  quis¬ 
que  suum  quidem  amnion  habet  et  chorion  et  funicu¬ 
lum  umbilicalem ,  sed  placentam  unam  communem. 
Si  vero  agglutinati  fetus  sint ,  amnion  et  chorion  com¬ 
munia  sunt. 

§  1131. 

Vulgo  locus  uteri,  quem  placenta  tenet,  habetur 
fundus ,  sed  recenliorcs  docent  sedem  placentae  esse 
in  parte  inferiore  et  posteriore  faciei  internae  uteri ; 
et  profecto  murmurans  placentae  sonus ,  qui  dicitur , 
auditur  non  in  fundo  sed  ad  latus  unum  vel  alterum 
in  fossa  iliaca  dextra  aut  sinistra.  Accedit  quod  con¬ 
tractiones  durante  partu  incipiunt  a  fundo;  jam  si 
sedes  placentae  esset  in  fundo,  contractio  fundi  effice¬ 
ret  constrictionem  eorum  uteri  vasorum ,  a  quibus  pla¬ 
centae  functiones  pendent  eo  effectu,  ut  haec  functio 


325 


jam  inilio  partus  turbaretur  et  tolleretur,  quin  ut  ipsa 
jam  placenta  solveretur. 

$  1132. 

In  placenta  transitus  est  arteriarum  umbilicalium  in 
initia  ramorum  venae  umbilicalis ,  quae  funiculum  um¬ 
bilicalem  intrat  et  per  umbilicum  ad  hepar  decurrit , 
ut  in  eo  viscere  se  dividat  in  ramos  duos,  quorum 
alter  in  ramum  sinistrum  venae  portarum  transit ,  alter 
nomine  ductus  venosi  araxtii  ad  venam  cavam  infe¬ 
riorem  continuatus  in  eam  venam  sanguinem  suum  ef¬ 
fundit.  Jam  vero  hic  sanguis  ad  atrium  dextrum  dela¬ 
tus  continuo  ope  valvulae  eustaguii  per  foramen 
OYale  in  sinistrum  dirigitur  cordis  atrium ,  a  quo  in 
ventriculum  trajicitur  sinistrum ,  atque  cx  eo  in  aor¬ 
tam  ,  ut  demum  per  carotides  et  subclavias  arterias  ad 
caput  et  membra  superiora  deferatur. 

§  1133. 

Palet  ex  eo  sanguinis  itinere ,  voluisse  naturam  ad 
caput  mittere  eum  inprimis  sanguinem,  qui  paulo  an¬ 
tea  in  placenta  emendatus  fuit  et  restauratus.  Jam 
vero  ne  sanguis  venae  umbilicalis  depravetur  venoso 
membrorum  inferiorum  sanguine,  azygos  vena  et  he¬ 
miazygos ,  in  fetu  grandes,  destinatae  sunt,  ut  recipiant 
venosum  sanguinem  membrorum  inferiorum ,  eumque 
vehant  ad  venam  cavam  superiorem. 

§  1134. 

Embryo  primo  quidem  tempore  adeo  incumbit  ve¬ 
siculae  umbilicali,  ut  vix  ab  illa  distet,  sed  jam  primo 
mense  in  genere  humano  canalis  omphalo  -  entericus 
crescit,  atque  embryo  a  vesicula  magis  recedit.  Jam 

quod  lubi  intestinalis  formationem  attinet,  ductus  om¬ 
phalo  -  entericus  intrat  cavum  embryonis  et  figuratur 
in  simplicem  tubum  longum.  Deinde  ductu  illo  se 
retrahente,  media  pars  primordii  tubi  intestinalis  sic 
in  angulum  extrahitur ,  ut  tres  in  eo  tubo  paries 
distinguendae  veniant,  scilicet  1)  in  angulum  producta 
porlio  s.  intestinum  medianum ;  2)  pars  anterior  s. 

intestinum  initiale;  3)  pars  inferior  s.  intestinum  ter¬ 
minale.  Jam  intestinum  medianum  magis  crescit  ansas¬ 
que  producit  plures  atque  ex  abdomine  egreditur  et  in 
funiculum  umbilicalem  recipitur.  Denique  intestinum 
initiale  oesophagum  format,  ventriculum,  intestina  tenuia, 
sed  intestinum  terminale  in  intestina  crassa  degenerat. 

i 

§  1135. 

Coecum  intestinum  cum  suo  processu  vermiformi 
ab  intestino  mediano  oritur. 

§  113G. 

Hepar  ex  tubo  intestinali  producitur,  scilicet  tubus 
hic  tumere  incipit;  tum  ex  tumore  sic  nato  duo  pro¬ 
ducuntur  tubercula  cava  cum  cavo  tubi  intestinalis 
conjuncta.  Deinde  tubercula  illa ,  quae  venam  porta¬ 
rum  amplectuntur,  crescunt,  et,  dum  cavum  rumi¬ 
ficatur  ,  in  corpuscula  vesicularia  figurantur. 

§  1137. 

Neque  aliter  salivales  glandulae  producuntur  ab  ea  lubi 
intestinalis  parte,  in  qua  finis  est  earum  ductuum  excre¬ 
toriorum. 

§  1138. 

-oliwiqu:.!  i!.  :;  •  :  .  /•(■  >:•  ni  oenum 

Oris  nullum  est  primo  tempore  indicium ,  et  nasci- 

tur  illud,  quando  arcus  branchiales  superiores  s.  primi 
maxillam  inferiorem  constituunt.  Initio  cavitas  nasi 
separata  non  est  ab  oris  cavitate,  neque  tum  communis 
cavitas  exterius  aperta. 

§  1139. 

Pulmonum  primordia  progerminant  ex  oesophago ; 
scilicet  oesophagus,  qui  superius  continuatur  in  fau¬ 
cium  cavitatem ,  duo  producit  tubera ,  quae  sensim 
magis  ab  oesophago  decedunt,  et  paulo  post  cum 
aspera  arteria ,  pariter  ex  oesophago  efformata ,  uniuntur. 
Quo  magis  aspera  arteria  elongatur ,  ipsa  ab  oesophago 
separatur  et  superius  laryngem  explicat. 

§  1140. 

Partes  ,  quarum  existentiam  in  fetu  admodum 
miramur,  sunt  branchiae ,  primo  tempore  in  ipso 
humano  fetu  obviae.  Scilicet  eo  nomine  comprehendi 
solent  fissurae  et  arcus  branchiales  utrinque  quatuor, 
qui ,  rupta  cute ,  in  regione  colli  oriuntur  et  bene 
visibiles  illam  faucium  cavitatem  amplectuntur. 

§  1141. 

Quo  tempore  nullum  in  embryone  discrimen  est 
inter  pectoris  et  abdominis  cavitatem,  eodem  a  regione 
cordis  posteriore  usque  ad  partem  posteriorem  corpo¬ 
ris,  utrinque  corpus  quoddam  mullis  transversis  tubu¬ 
lis  conflatum  decurrit ,  ductum  producens  excretorium , 
qui  cum  altero  ductu  genitali  dicto  coit;  appellantur 
corpora  Woljiana.  Haec  corpora  fetui  propria  sunt 
et  deinceps  plane  evanescunt. 

§  1142. 

Renes  succenturiati ,  qui  nona  dierum  hebdomade 
duplo  majores  sunt,  quam  renes  ipsi,  jam  septima 
hebdomade  visibiles  fiunt. 

§  1143. 

Renes  ipsi  eodem  tempore  oriuntur,  quo  succentu¬ 
riati  renes ,  et  componuntur  septem  oclove  lobulis , 
qui  quarto  mense  sibi  invicem  agglutinari  incipiunt , 
ut  sexto  mense  in  sola  superficie  separati  sint,  sed  post 
partum  non  nisi  vestigia  lobulorum  prodant.  Ureteres 
desinunt  primo  tempore  in  cloacam. 

%  1144. 

Nomine  cloacae  comprehendi  potest  cavitas,  quae 
ad  rectum  quidem  intestinum  pertinet,  sed  etiam  ure¬ 
teres  recipit,  ductus  genitales  cum  excretoriis  corpo¬ 
rum  Wolfii  ductibus ,  et  demum  allantoidem  (vesica 
urinaria  et  urachus).  Ouod  vero  commune  recepta¬ 
culum  mox  mutatur,  dum  rectum  intestinum  ab  om¬ 
nibus  partibus  illis  sese  sejungit. 

§  1145. 

Recto  intestino  a  partibus  illis  separato  cavum  su- 
perest,  in  quod  desinit  ductus  genitalis  cum  ductu 
excretorio  corporis  Wolfiani ,  etiam  ureter ,  et  allan- 
tois;  vocatui:  illud  cavum  sinus  uro -genitalis. 

§  1146. 

Jam  locus ,  ubi  in  sinum  illum  desinunt  ureteres 
cum  allantoide,  sensim  contrahitur  et  anlrorsum  ce- 

dii,  dum  simul  superior  ailantoidis  pars  dilatatur  et 
vesicam  urinariam  format ,  superius  in  uraclmm  con¬ 
tinuatam.  Pars  contracta  autem  in  urethram  muta¬ 
tur. 


§  1147. 

Antequam  corpora  Wolfiana  summum  suum  incre¬ 
menti  gradum  assequantur,  juxta  eadem  et  introrsum 
ab  iis  esurgit  peritonaei  processus,  qui  substantiam 
comprehendit  in  maribus  in  testiculos,  in  puellis  in 
ovaria  degenerantem. 


§  1148. 

Juxta  marginem  anteriorem  corporis  Wolfxani  decur¬ 
rit  canalis  s.  ductus  genitalis ,  qui  primo  tempore  in 
cloacam  ,  sed  dein ,  cum  rectum  intestinum  separatum 
sit,  in  sinum  uro  -  genitalem  desinit.  Ille  nunc  geni¬ 
talis  ductus  in  maribus  in  ductum  deferentem  muta¬ 
tur  ,  in  puellis  in  tubam  ludlopianam ,  uterum  et  va¬ 
ginam. 

§  1149. 

Si  in  ductum  deferentem  mutandus  ille  canalis  sit, 
ipse  recipit  excretorios  ductus  testiculi ,  a  quo  antea 
totus  separatus  erat,  atque  in  urelham  recipitur  dum 
angustus  manet,  et  jam  antea  angustum  cum  uretere 
atque  allanloide  sinum  uro- genitalem  formaverat. 

'  •  -*  *  ?  . .  r  ...  *  i  •  1«  •  .  iil<d 

§  1150. 

Vesiculae  seminales  e  ductibus  deferentibus  proger¬ 
minant  simili  modo,  quo  glandulae  e  tubo  intesti¬ 
nali. 

§  1151. 

In  efformandis  puellis  ampli  oriuntur  et  sinus  uro¬ 
genitalis  et  ductus  genitalis  ,  atque  si  jam  ductum  ge¬ 
nitalem  et  sinum  illum  pro  una  continua  parte  conci¬ 
piamus,  inferior  hujus  portio  in  vaginam  mutatur, 
superior  in  tubam,  media  in  uterum. 

§  1152. 

Quae  cornua  uteri  primo  tempore  exstant,  quarto 
mense  graviditatis  evanescunt. 

§  1153. 

Quod  reliquum  est ,  omnes  partes  fetus  ab  una 
eademque  substantia  oriuntur,  quae,  praeter  jam  for¬ 
matas  cellulas,  constare  apparet  humore  et  granulis, 
in  nucleos  cellularum  cellulasque  degenerantibus. 
Appellatur  illa  substantia  blastema  s.  cytoblasterna . 
Nuclei  cellularum  prius  oriuntur,  scilicet  rotunda  aut 
ovalia ,  globosa  aut  compressa  corpuscula ,  quae  ut 
plurimum  uno  aut  duobus  parvis  obscuris  punctis 
(nucleolis)  instructa  sunt.  Jam  vero  circa  nucleos 
circumnascitur  cellula ,  quae  volumine  sensim  augetur. 
Talis  cellula  initium  sistit  s.  primordium  omnium 
organorum  et  telarum.  Cellulae  ipsae  vero  in  omni¬ 
bus  partibus  eandem  figuram  non  servant  nec  eodem 
principio  repletae  sunt.  Occurrunt  enim  cellulae : 
1°  vel  a  se  invicem  disjunctae,  huj usque  generis 
sunt  globuli  sanguinis,  lymphae,  puris;  vel  2°  sibi  ita 
adjunctae  ut  unam  continuam  pariem  faciant  (epithe¬ 
lium  ,  cellulae  pigmenti ,  ungues ,  lens  crystallina) ; 
vel  3°  ita  mutatae  ut  parietes  quidem,  sed  non  cavi¬ 
tates  cellularum  evanuisse  videantur  (cartilagines , 
dentes) ;  vel  4°  ita  forma  mutatae  ut  ipsae  clongen- 

tur  ct  elongatae  in  fibras  degenerent  (tela  cellulosa, 
tendines,  tela  elastica);  vel  5°  demum  ita  constitutae, 
ut  singulae  primo  iu  fila  ordinentur,  tum  ut  parietes 
cellularum  evanescant  et  sic  demum  unica,  quae  ex 
pluribus  nata  est ,  cellula  in  longitudinem  crescat 
(musculi,  nervi,  vasa  capillaria). 


CAPUT  VIII. 


De  vita  fetus. 


§  1154. 

Quum  directo ,  id  est  per  continuationem  vasorum 
anaslomosesque,  nihil  in  fetum  a  matre  transeat,  idque 
nullo  tempore  formandi  fetus,  initio  humores  e  tunica 
decidua  per  villos  exochorii  absorberi  ab  ovo  vi¬ 
dentur.  i 


§  1155. 

Tum  vena  omphalo -mesenterica  sorbere  humorem 
videtur  e  vesicula  umbilicali ,  eumque  ad  fetum 
transmittere ,  idque  ad  tertium  usque  graviditatis  men¬ 
sem. 

§  1156.  , 

.i» uWl  i  :  :  -oitjo';  . 

Forsan  etiam  amnii  liquor  alimentum  sistit  ad  fetus 
nulritionem. 

§  1157. 

Folus  sanguinem  sibi  ipse  parat. 

.  >  .  •  -  . ,  ...  !  jj 

§  1158. 

Corroboratur  et  restauratur  ille  sanguis  functionibus 
placentae,  quae  veluli  respirationis  munere  fungitur, 
idque  ita  forsan,  ut  sanguis  placentae  fetalis  oxvge- 
nium  hauriat  e  sanguine  placentae  maternae ,  atque 
huic  suo  loco  acidum  carbonicum  tribuat. 

§  1159. 

Attamen  inter  sanguinem  venosum  arteriosumque  mi¬ 
nor  in  fetu  differentia  est,  quam  post  partum  ,  vigente 
respiratione  per  pulmones. 

§  1 1G0. 

Caelerum  etiam  hepar  in  fetu ,  dum  e  sanguine 
bilem  parat,  adeoque  sanguinem  liberat  a  carbonio  et 
hydrogenio ,  mullum  ad  emendationem  sanguinis  con¬ 
ferre  videtur. 

§  1 1 G 1 . 

Neque  glandulae  thymi  munera  praetermittenda  sunt , 
thyreoideae  et  capsularum  suprarenalium. 

§  1162. 

Neque  urinae  secretionem  negligas,  nec  pinguem 
materiam ,  quam  copiosam  in  fetu  cutis  secernit. 

i  ■  ■  ,  n  :j I1-J-: >i- UUIUt 

§  1 1C3. 

Cor  primum  est ,  quod  carneum  in  fetu  se  movet. 
Musculi  animales  circa  quintum  graviditatis  mensem 
primi  se  contrahere  incipiunt,  et  sensim  fortius,  et 
motus,  quos  sic  fetus  subit,  a  matre  sentiuntur. 

§  1104. 

Potest  auris  abdomini  matris  imposita  medio  tempore 
graviditatis  pulsus  cordis  fetus  audire  et  numerare; 
numerarunt  intra  minutum  temporis  alii  140 — 150 
pulsus,  alii  170.  Observo  eos  pulsus  distinguendos 
esse  ab  alio  sono ,  qui  eo  tempore  pariter  auditur  et 
sonus  placentae  appellatur  et  cum  pulsu  matris  con¬ 
venit. 


§  1 165. 

Praeterea  rotantes  etiam  motus  in  fetu  locum  ha¬ 
bere  videntur  primis  temporibus ,  neque  improbabile 
est ,  coutortam  ab  iisdem  oriri  funiculi  umbilicalis 
formam. 

§  1100. 

Silus  infantis  est  in  ratione  ad  formam  et  figuram 
uteri ;  atque  idcirco  fetus  in  globum  ovatum  est  com¬ 
positus ,  capite  anlrorsum  versus  pectus  demisso,  dorso 
flexo  et  antrorsum  verso ,  brachiis  pectori  impositis , 
manibus  ad  faciem  porrectis ,  femoribus  adeo  flexis , 
ut  genua  ad  mentum  ascendant.  Ut  plurimum  caput 
spectat  os  uteri ,  facies  retrorsum. 

§  11G7. 

Ultimo  graviditatis  mense  vasa  placentae  jam  mar¬ 
cescere  incipiunt  et  separari. 


CAPUT  IX, 


De  partu. 


§  1168. 

Causa  partus  in  matre  est,  idque  in  utero,  qui  cum 
in  actionibus  suis  typum  sequatur  duodetricesimum , 
parium  perficit  eo  vulgo  tempore,  quo  memstrua  in- 
trassent,  nisi  gravida  facta  fuisset  femina. 

§  1169. 

Tamen  non  in  sola  matre  causa  partus  videtur,  sed 
pariter  in  fetu ,  qui ,  dum  placentae  vasa  obliterari 
incipiunt ,  sensim  magis  veluti  vices  agere  incipit  cor¬ 
poris  alieni,  quo  uterus  stimulatur,  sublato  summo 
eo  consensu ,  qui  inter  matrem  fetumque  antea  exsti¬ 
terat, 

§  1170. 

Infans  in  lucem  editur  contractionibus  uteri ,  simili 
modo,  quo  cor  sanguinem  expellit. 

$  1171. 

Uterus  conlractilitatem  habet,  etiam  post  mortem 
matris  aliquamdiu  superstitem. 

§  1172. 

Contractiones  uteri ,  quae  debiles  incipiunt ,  sensim 
augentur  et  quodammodo  intermittunt. 

§  1173. 

Quum  illae  contractiones  dolentes  sint,  ipsae  ap¬ 
pellari  dolores  solent. 


§  1174. 

In  uteri  contractiones  Toluntas  nullam  quidem  vina 
habet,  sed  nihilominus  partus  adjuvari  potest  volun¬ 
tario  descensu  diaphragmatis  et  musculorum  abdomi¬ 
nalium  contractionibus,  itaque  iisdem  potentiis,  quae 
in  vesicae  quoque  evacuationem,  ut  suo  loco  dictum 
est ,  multum  valent. 


§  1175. 

Tum  non  minus  etiam  dilatatione  ostii  uteri  et  va¬ 
ginae,  quatenus  haec  dilatatio  a  turgore  pendet  atque  a 
contractione  fibrarum  longitudinalium. 

§  1176. 

Facilior  demum  partus  redditur  muco  copiosius  se¬ 
creto,  quo  via  lubricetur. 


r,oG 
§  1177. 

Facilior  tandem  relaxatione  ligamentorum  pelvis,  quo 
diametri  liujus  cavi  quodammodo  augeantur. 

§  1178. 

Uterus  in  ovum  agit,  et  se  contrahens  praeviam 
fetus  partem  in  angustias  pellit,  urgetque  eo  simul 
effectu ,  ut  cum  praevia  fetus  parte ,  etiam  amnii  li¬ 
quor  ad  exitum  agatur,  atque  amnii  membrana  ante 
illam  fetus  partem  distendatur.  Ilac  jam  ratione  for¬ 
mantur  crescunlque  aquae,  quas  dicunt. 

§  1179. 

Deinceps  si  cum  descensu  diaphragmatis  et  spiritu  in 
pulmonibus  retento  uterus  validius  se  contrahat,  amnii 
membrana  rumpitur  a  propulso  exiiuroque  fetu  ,  effluit 
aqua ,  fitque  via ,  per  quam  ex  ovo  suo  exire  fetus  potest. 

§  1180. 

Jam  praeterlapso  modo  breviore ,  modo  longiore  tem¬ 
poris  intervallo,  quo  parturiens  vires  recreat,  novus 
sequitur  impetus,  novae  uteri  contractiones,  quae  si 
sufficiant ,  fetum  ipsum  expellunt ,  ut  in  lucem  edatur. 

§  1  ISI. 

Infans  in  lucem  emissus,  per  umbilicalem  funiculum 
affixus  est  ovi  membranis,  intus  adhuc  relictis. 

§  1182. 

Sed  jam  membranae  ovi  (placenta ,  chorion ,  amnion) 

novis  obortis  uteri  contractionibus ,  expelluntur ,  ut , 
peracto  partu,  nulla  pars  ovi  amplius  in  utero  super¬ 
sit. 

§  1183. 

Interdum  vero  ovum  integrum  uno  impetu  ex  utero 
pellitur,  ut  tum  fetus  in  integro  amnio  conspicuus  sit. 

§  1184. 

Partus  difficilis  humano  generi  est  proprius. 


CAPUT  X. 

De  puerperio. 


§  1185. 

Expulso  infante  expulsisque  membranis ,  uterus  sensim 
se  constringit  magis ,  ut  pedetentim  pristinam  fere 
magnitudinem  formamque  recipiat. 

§  1186. 

Fluunt  autem  ex  utero  post  partum  lochia ,  scilicet 
primas  quindecim  vel  sedecim  horas  merus  sanguis , 
tum  cruentum  magis  serum,  denique  a  die  tertio  pu¬ 
rulentus  humor ,  qui  oritur  a  quadam  irritationis  spe¬ 
cie  ,  quae ,  ovo  expulso ,  in  interna  inprimis  uteri 

22 

facie  producitur  ad  pristinam  hujus  visceris  conditionem 
restituendam.  Exeunt  cum  eo  liquore  deciduae  etiam 
placentaeque  portiones  relictae.  Duobus  primis  diebus 
in  lochiis  globuli  sanguinis  cerni  possunt  ope  micros- 
copii ,  die  tertio  praeter  globulos  sanguinis  sic  dicta 
exsudalionis  corpuscula  cum  nonnullis  cellulis  epithelii. 

§  H87. 

Lochia  sensim  minuuntur ,  dcsinunlque  post  duas- 
tresve  dierum  hebdomades. 


§  1188. 

Abdominis  cavitas  durante  graviditate  distenta,  magis 
nunc  quoque  se  contrahit  ad  pristinum  fere  volumen , 
ut  tamen  ex  laxo  abdomine  ut  plurimum  signa  repe¬ 
tere  liceat  graviditatis ,  quae  adfuerit. 

§  1189. 

Horis  viginti  quatuor  post  partum  praeterlapsis , 
mammae  magis  tumere  incipiunt,  non  raro  etiam 
dolere,  saepe  non  sine  levi  febricula.  Sic  aucto  san¬ 
guinis  affluxu ,  lac  in  mammis  generatur. 

.  .  ,iil  .  !'•'  1  i  .  : 

§  1190. 

Quod  autem  generatum  est  in  mammis  lac,  suctu 
infantis  evacuatur ,  ut  post  suctionem  illae  minus  tur¬ 
gidae  plenaeque  sint. 

>  i 

>  ■  •  ,  V..i.  . 

.-8  f  §  1191. 

Attamen  ipso  suctu ,  qui  nascitur  stimulus ,  secretio 
lactis  sustinetur ,  mammaeque  iterum  replentur. 

§  1192. 

Gratus  in  matre  a  suctione  oritur  sensus,  cum 
nimis  plenae  mammae  antea  molestae  essent;  in  qua 
re  magnam  naturae  sapientiam  admiramur. 

§  1193. 

Suctione  infantis  papilla  mammae  turget,  durescit 
magisque  erigitur. 


CAPUT  XI. 

De  lacte. 


§  1194. 

Lac  humorem  sistit  coeruleo  -  album ,  aqua  pondere 
leviorem ,  sapore  dulci ,  qui  praeter  aquam  continet 
inprimis  pinguedinem  (butyrum) ,  principium  caseosum 
et  saccharum  laciis,  quibus  accedunt  materiae  extracti- 
vae,  salia  diversa  (inprimis  chloruretum  potassae,  ga- 
lactas  sodae  et  phosphas  calcis)  et  saepe  quoque  aci¬ 
dum  galacticum  ,  quod  vero  non  ante  acidam  degene¬ 
rationem  oriri  videtur.  Centum  partes  lactis  humani 
continebant  88,06  partes  aquae,  3,70  partes  principii 
caseosi,  4,54  p.  sacchari,  3,40  partes  butjri  et  0,30 
salium ,  materiae  extractivae ,  caet.  —  Recens  lac  ut 
plurimum  alcalinum  est,  sed  vetustum  aut  morbosum 
acidum.  Coit  frigore  in  cremorem  laciis,  sua  levitate 
supra  natantem ,  quique  confectus  est  butyro  cum 

pauxillo  casei  et  seri  commixto ,  et  in  serum  tenuius 
magis  aquosum  ,  colore  magis  coeruleo. 

§  1195. 

Continet  praeterea  lac  permultos  microscopicos  sphae¬ 
ricos  globulos ,  diametro  (secundum  meas  observatio¬ 
nes)  0,00030—0,00034. 

Constant  globuli  pinguedine,  ut  itaque  pinguedo 
(butyrum)  lacti  non  solutus  insit  sed  in  minimas  so¬ 
lum  particulas  divisus.  Potest  butyrum  separari  a 
lacte,  si  repetitis  vicibu9  lac  per  filtrum  mittitur;  sed 
optime  butyri  particulae  se  conjungunt  crebro  lactis 
jactatu  in  vasis  longissimis. 

§  1196. 

Distinguunt  nomine  colostrae  id  lac ,  quod  primis 
a  partu  diebus  fluit.  Haec  jam  colostra  continet 
praeter  vulgares  lactis  globulos,  alios  quoque  majores 
granulosos  (corpora  granulosa)  ,  qui ,  uti  vulgares ,  in 
naphthis  solubiles  sunt.  Natura  horum  corporum  non¬ 
dum  satis  innotuit. 

§  1197. 

Si  lac  feminae  humanae  cum  lacte  ruminantium 
animalium  comparemus,  humanum  lac  minorem  quan¬ 
titatem  butyri  caseique ,  sed  majorem  sacchari  lactis 
copiam  exhibebit;  atque  universe  humanum  lac  maxime 
convenit  cum  lacte  asinarum ,  quin  forsan  maxime 
cum  lacte  carnivororum  animalium. 

§  1198. 

Caeterum  lac  humanum  ipsum  admodum  variat, 

neque  idem  est  in  feminis  ejusdem  aetatis,  nec  eodem 
post  pavtum  tempore,  nec  in  iisdem  vitae  rationibus. 
Mutatur  lac ,  si  denuo  gravida  fiat  femina ,  mutatur 
idem  et  aquosius  redditur  a  supervenientibus  menstruis  , 
ne  dicam  magnam  in  lac  esse  esculentorum  et  potulen¬ 
torum  vim  atque  efficaciam. 

§  1199. 

Transeunt  in  lac  diversa  principia  a  matre  sumta , 
sive  alimentorum  sive  medicamentorum ;  v.  gr.  prin¬ 
cipia  odorantia  ceparum,  terebinthinae,  caet. ;  tum  di¬ 
versa  salia  neutra,  quin  hydrojodas  potassae,  caet. 


CAPUT  XII. 

De  infante. 

i 

4 

§  1200. 

Infans ,  quam  primum  editus  est  in  lucem ,  vitam 
clamore  palam  facit;  quod  ut  fiat,  inspirationem 
antea  vlocum  habere  necesse  est.  Concupiscit  itaque 
hauritque  neonatus  acrem,  ad  vitam  nunc  necessarium. 

§  1201. 

A  respiratione  circulatio  sanguinis  mutatur ,  atque 
eo  jam  modo  perficitur,  quem  descripsimus  in  capite 
octavo  Part.  I. 

§  1202. 

Quum  placenta  non  amplius  necessaria  nunc  sil , 
funiculus  umbilicalis  juxta  ventrem  ligatur  atque  abs¬ 
cinditur,  idque,  quando  respiratio  satis  valide  suscitata 
sit,  arteriaeque  umbilicales  non  amplius  pulsent. 

§  1203. 

Ligatio  funiculi  umbilicalis  quidem  necessaria  non 
esset ,  si  respiratio  perpetuo  rite  procederet ,  nam  si 
procedat ,  ex  incisa  vena  umbilicali  vix  aliquot  gut¬ 
tae  sanguinis  effluunt ;  verum  ligatur  ille ,  quoniam ,  si 
ex  quacunque  causa  respiratio  turbaretur  ,  sanguis 
iterum  in  illam  venam  intraret,  atque  efflueret  e  fu¬ 
niculo. 


§  1204. 

Decidit  funiculi  portio  cum  venire  connexa  inter 
diem  quintum  sexlumque ,  idque  exsanguis  et  con¬ 
tracta.  Decidente  portione  illa,  fossa  umbilicalis  ge¬ 
neratur. 

§  1205. 

Circulatione  jam  aliter  procedente,  vasa  umbilicalia 
clauduntur  et  in  fibrosos  funiculos  mutantur ,  etiam 
venosus  arantii  ductus,  et  alter  botam.ii  arteriosus, 
dum  una  foramen  ovale  in  atriorum  septo  clauditur. 

§  1206. 

Plerumque  non  diu  post  partum  alvus  et  vesica  fetus 
exonerantur ,  probabiliter  quoniam  intestiua  a  descen¬ 
dente  diaphragmate  urgentur. 

§  1207. 

Quod  primis  vicibus  per  alvum  exit,  substantia  est 
faeculenta  nigricans ,  quae  sub  nomine  meconii  venit , 
et  muco  constat  intestinali  bileque. 

§  1208. 

Plerumque  neonatus  non  diu  post  partum  in  som¬ 
num  incidit,  sed  praeterlapsis  quinque  septemve  ho¬ 
ris  siti  suscitatur ,  et  expergiscens  clamat ,  auxiliumque 
quasi  invocat. 


§  1209. 

Cibus  et  potus  infantis  in  lacte  materno  sunt ,  quod 
calore  sanguinis  praeditum  ipse  sugendo  capit. 

§  1210. 

Os  et  labia  infantis  ad  sugendum  optime  comparata 
sunt. 


§  1211. 

Respiratio  et  circulatio  in  neonatis  frequentissimae 
sunt;  pulsus  continuo  post  partum  intra  minutum 
numerari  144  possunt,  quae  frequentia  primis  diebus 
ad  123  minuitur. 

§  1212. 

Calor  in  neonatis  minor  est,  quam  in  adultis,  atque 
idcirco  externus  calor  vel  maxime  necessarius  illi. 

§  1213. 

Epidermidis  quaedam  desquaraatio  inter  diem  sextum 
et  decimum  post  partum  incipit,  atque  unam  ad  tres 
dierum  hebdomades  durat. 

§  1214. 

Pondus  neonati  maturi  variat  inter  sex  libras  et 
novem  libras;  longitudo  ejusdem  a  15"  ad  18". 

